ደስታ

ደራሲ፡ አስፋ፡መሽሻ፡

ሠዓሊ፡ ኃይለ፡እየሱስ፡ዘውገ፡

ጸሐፊ፡ ኃይሉ፡ጎበዜ፡

አቶ መኰንን ክብረት

በትምህርትና ሥነ ጥበብ ሚኒስቴር የእርሻ ትምህርት

አማካሪ መጽሔቱን በማረምና በማደራጀት ስለረዱን ምስጋናችን

እናቀርባለን።

ኢል ፖሊግራፊኮ ማኅበር - አሥመራ።

በትምህርትና ሥነ ጥበብ ሚኒስቴር

በምርመራና በሥርዓተ ትምህርት

መምሪያ ተዘጋጀ።

ጥር ፲፱፻፶፫

የዚህን መጽሐፍ ዓላማ የሚገልጽልንን ከንጉሠ ነገሥታችን ከግርማዊ ቀዳማዊ ኃይለ ሥላሴ ንግግር ውስጥ ተከታዩን አንቀጽ እንጠቅሳለን።

«ሕዝባችን ትምህርት ቤት ደጃፍ ቆሞ ይገባ ይወጣል። ወደፊትም የምንመኝለት ሦስት ዋና ጉዳዮች አንደኛ መላው ኢትዮጵያዊ ሁሉ ፊደል ያልቆጠረ ተብሎ ከመስደብ እንዲድን ሁለተኛ ተበዳሪ ሳይሆን ለወገኑ አበዳሪ ሆኖ እራሱን እንዲችልና ራሱን፤ አገሩን፤ መንግሥቱንም ጠቃሚ እንዲሆን ሦስተኛ በዕውቀትና በትምህርት መብሰልና መሸምገል……. ነው።»

አዲስ ዘመን

፲፰ - ፰ - ፵፱

ደስታ

ይህ ተላላፊ በሽታ በየጊዜው በየጊዜው በኢትዮጵያና በሌሎችም አገሮች ብዙ የቀንድ ከብቶች ይፈጃል። ከዱር አራዊትም እንደ ጎሽ ያሉ ሁሉ በዚሁ በሽታ ይያዛሉ። ብዙዎችም ያልቃሉ። እነዚህም አራዊት በሽታውን ወደቀንድ ከብት ያስተላልፋሉ።

የበሽታው ምልክቶች፤

ደስታ የያዛቸው ከብቶም በጥ|አም ያተኩሳቸዋል። ዓይኖቻቸውም ያብጣሉ ካፍንጫቸው እንደልጋግ ያለ ነገር ይንጠባጠባል፤ አፋቸው ይቆስላል አንዳንድ ጊዜም ደም ያለበት በጣም ቀጭን የሆነ ቅዘን ያስቀዝናቸዋል።

ከዚህ በላይ የተጠቀሱት ምልክቶች በታዩ ጊዜ በሽታው ደስታ ለመሆኑ አያጠራጥርም። ወደ መጨረሻው እንዲያውም የታመመው ከብት ማመንዠክ ያቅተዋል። ከጠነከረበትም ከጥቂት ቀኖች በኋላ ይሞታል።

ሕክምና፤

ከብቱ በዚሁ በሽታ ከታመመ በኋላ ለማዳን አዳጋች ነው፤ መድኃኒትም አይገኝለትም።

ጥሩ ምግብና መልካም አጠባበቅ ጥቂት ይረዳው ይሆናል፤ አንዳንድ ሰዎች መድኃኒት አለው ይላሉ። ግን የሚሰጡት መድኃኒት የሚያስተማምን አይደለም። ባለ ከብት የሆነ ሰው እንደዚህ ያለውን መድኃኒት አምኖ መቀበል የለበትም። አንድ ከብት ሲታመም ቶሎ ብሎ ለብቻው አስሮ ብቻውን ምን እንደ ሆነ ማጥናት ይገባዋል።

በሽታው ደስታ መሆኑን ካረጋገጠ ጎረቤቶቹን ማስጠንቀቅ የራሱ ኃላፊነት ነው። የታመመው እንስሳ የሞተ እንደሆነ ቆዳው ሳይገፈፍ መቀበር አለበት።

ምንም እንኳን በመድን ቢገዛ ከውጭ የመጣ ከብት ከአሥር እስከ አሥራ አራት ቀን ድረስ ነባር ከሆኑ ከብቶች ጋር መቀላቀል የለበትም። ምክንያቱም ለጊዜው ጤናማ መስሎ ቢታይም በሽታውን በሰውነቱ ይዞ ስለሚገኝ ነው።

የመከላከያ ክትባት፤

ክቡር የርሻ ሚኒስቴር የመከላከያ ክትባት ለሚልጉ በነፃ ለመስጠት የተዘጋጀ ነው። ክትባቱን የሚገልጉ ሰዎች መጀመሪያ ከብቶቻቸውን ቆጥረው ለርሻ ሚኒስቴር የከብት ሕክምና ክፍል ቢያስታውቁ ወዲያው ሠራተኞች መድኃኒቱን ይዘው ይደርሱላቸዋል። ከታቢዎቹንም መርዳትና ምክራቸውንም መቀበል ለባለከብቱ ጠቃሚ ነው።

የተከተቡት ከብቶች በሽታው አይጠናባቸውም። ወዲያው በጎ ይሆናሉ። ሁለተኛም ደስታ የሚባለው በሽታ አይዛቸውም። ባለከብቱም በመድን ሊሸጣቸው ይችላል። ለማስከተብ ችላ ማለት ወይም ከታቢዎቹ ሲመጡ አናስከትብም ማለት ትልቅ ስሕተት ነው። ከመዘንጋት የተነሣ ብዙ ከብቶች ያልቃሉ። የዘነጋ ደረቱን ተወጋ እንደሚባለው ሁሉ ከዛሬ ነገ ማለት ትርፉ ጉዳት ስለሆነ አስቅድማችሁ ከብቶቻችሁን አስከትቡ።

የበሽታው ማስወገጃ ዘዴ፤

ብዙ ሀገሮች ደስታ የሚባለውን በሽታ ከሀገራቸው ማስወገድ ችለዋል። ወደ ፊት ኢትዮጵያም ማስወገድ አለባት። ግን ይህ ኅሳብ ቀላል አይደለም። ገበሬዎች ሁሉ መስማማትና ያሏቸውን ከብቶች ማስከተብ አለባቸው። በሽታው በሀገር ገብቶ እንደሆነ በዚች መጽሔት የተሰጠውን ምክር መከታተል ተገቢ ነው።

ከኢትዮጵያ ውስጥ ይህ በሽታ በፍጹም የተወገደ እንደሆነ ኢትዮጵያ እንደሌሎቹ ሀገሮች ሁሉ በከብት ንግድ ከዓለም ጋር ለመወዳደር ትችላለች።

እንግሊዝና እንዲሁም ሌሎች አንዳንድ የአውሮፓ አገሮች በሽታው ካለበት ሀገር ሥጋና የቀንድ ከብት አይገዙም። ስለዚህ የዚህ በሽታ በኢትዮጵያ መኖር የኢትዮጵያን የከብት ገበያ ዘግቶት ይኖራል።

አንድ ጊዜ በሽታው ከወጣ በኋላ ሁለተኛ በሀገር እንዳይገባ ለማድረግ ብዙ ድካም አለበት።

ከብት አርቢዎች ሁሉ በተቻለ መጠን የታመሙትን ከብቶች በተስማሚ ሕክምና ካዳኑ በኋላ ወደፊት የታመሙ ከብቶች ወደ ሀገር ውስጥ እንዳይገቡና በሽታውን እንዳያስተላልፉ ጠንክሮ መከላከል ነው።