በውኃ ግድብ አገር ይጠግብ

በቈስጠንጢኖስ ባስልዮስ ከእንግሊዝኛ

ተተረጐመ።

ኢትዮጵያ ዩኔስኮ

ነሐሴ ፲፱፻፶፩ ዓ.ም

አዲስ አበባ፡

|  |
| --- |
| ግርማዊ ቀዳማዊ ኃይለ ሥላሴ ንጉሠ ነገሥት ዘኢትዮጵያ በሃያ ዘጠነኛው ዘመነ መንግሥት። |

|  |
| --- |
| «…..መማር፥ መሥራት፥ መትጋት የነጻነት ዋና መሠረት ስለ ሆኑ ኢትዮጵያዊ የሆንህ፣ ሁሉ ልጅህን በያጠገብህ ባለው ተማሪ ቤት አስተምር…….»  ግ.ቀ.ኃ.ሥ. |

የውኃ ግድብ ጥቅም ለሳኒታ አፖሎኒያ።

ሳንታ አፓሎኒያ በጓቴማላ ካርታ ላይ ትንሽ ነጥብ የሆነች መንደር ናት። ይህቺን ትንሽ ቦታ ቀረብ ብሎ ሲያይ ዋት ግን ከበዋት እንደሚገኙት ትልልቆች የእሳተ ገሞራ ተራሮች ጐልተው የሚታዩ ችግሮችን ይዛ ትገኛለች።

እንደ ኤውሮፓ አቆጣጠር በ፲፱፻፶፪ ዓ.ም የዓለም የሥራ ድርጅት የቴክኒክ እርዳታ ማኅበር አባል በሆኑት በሚስተር ሮበርት ዲሎን ተገልጾ የተገኘ ሁኔታ ነው። ተጠራጣሪዎች የሕንድ መንደረተኞች ሊረዱን የሚፈልጉት በምን ምክንያት ነው ሲሉ ጠየቅዋቸው። የዚህ ጥያቄ መልስ በሳንታ አፓሎኒያ ሕዝብ እምነት ብቻ ርዳታ እንዲአገኝ የሚጠይቅ መሆኑን ሚስተር ዲሎን ተረዱት።

ባካባቢ አገሮች እንደሚሠራው በጓቴማላና በመካከለኛው ሕንድ እንዲሁም በሕንድ የባላገር ግዛቶች መካከል ሲወርድ ሲዋረድ ሥረ መሠረት የያዘ ካያት ከቅድመ አያት የተወረሰ ልማድና የግል ያስተዳደር ባህልን ሕዝቡ እንደያዘ ነበር።

ከጓቴማላ ሕዝብ ሢሶ የሚሆነው የሕንድ ባላገር ከመሬት የሚያገኘው ሰብል በጣም አነስተኛ ሆኖ በጥቂት የእጅ ሥራ እየተውተፈተፈ ከሠለጠኑት አገሮች ተለይቶ በድኅነት ይኖር ነበር።

የብዙ ዘመን ብቸኛ ኑሮ ማሻሻልንና እድገትን አቋርጦበት ይኖራል። መሬቱ እንደ ጥንት አባቶቻቸው በእንጨጥ ማረሻ ይታረስ ነበር። የእጅ ሥራ መሣሪያዎች ቆንጆ ሆነው በቀለም የተሸለሙና የተቀረጹ ሳሉ ፈጽሞ የቀድሞ ሥራ ነበሩ። እንዲሁም በመከር ወራት ሕንዳውያን ተራሮችን እያቋረጡ ሥራ ፍለጋ እስከ ጠረፍ ይሄዱ ነበር። በረግረግ ቦታዎች በልዩ ልዩ የቆላ በሽታዎች ላይ ከበሽታ ይወድቁ ነበር። ዕዳን መጠጥንና ከሕግ ውጭ ማሠራትን እንዲሁም ገበዮችን በየፈርጃቸው አሻሽሎ ለመምራት አስፈላጊ ስለሆነና በተለይም ሠራተኛን እንደዚህ ካለው ጉዳት የአጠባበቁ ዘዴ በግልጽ ስላልታወቀ በጓቴማላ የሚገኙት ባለሥልጣኖች ይህን ለመለወጥ ይመኙ ነበር። ይህንን የመጥፎ ተግባር ልምድ አለዋወጥ እንደ መጀመሪያ ርምጃ ለማድርግ መንግሥቱ ከዓለም ማኅበር የሥራ ድርጅት ርዳታን ጠየቀ።

እንዲሁም ሚስተር ዲሎን በተባበሩት መንግሥታት በጎ አድራጎት ፕሮግራም የቴክኒክ ርዳታ የረጅም ጊዜ ሥራ ልምድ ፍሬ ይዘው ከአርጀንቲና ከፓራጓይ ከሊቢያ ከኬንያና ከሌሎች አገሮች ያገር ቤት ሠራተኞች ያገኙትን እይሥራ አካሔድ ዘዴ ለማስረዳት ወደ ጓቴማላ መጡ። ስለዚህ ሕንዳውያን በሚኖሩበት ያገር ክፍል ከሁሉ የተሻለ ክንውን መስሎ የታየው የሰብልን ውጤት የማፋፋት ምኞትና ተስፋ ነው። በዚህ ሁናቴ በየጊዜው የመሰደድንና የመዘዋወርን አስፈላጊነት ጥቂት በጥቂት እየቀነሱና በተቻለም በመወያየት እየተመካከሩ ኑሮን ለማደላደል በባሕሩ ዳርም ሥራ እንዲከፈት ለማድረግ ተወሰነ።

የመንግሥቱ የእርሻ እድገት መሥሪያ ቤት የቃፍርን ሥራ ለማከናወን ሙሉ ርዳታቸውን ለዲሎን አደረረጉላቸው። ዳሎን ከተባበሩት መንግሥታት የእርሻ ድርጅትና ከጓቴማላ የመሬት መሐንዲስ ጋር ሆነው በብዙው የአገር ቤት መንደሮች ሥራ ለመጀመር ፕላናቸውን በሰፊው ዐቀዱ። እነዚህ አገር አልሚ ሰዎች ተሰብስበው በአገሩ ወዲህና ወዲያ እየተዘዋወሩ አንድ ዓመት የሚሆን ከሰዎች ጋር በመተዋወቅና ችግራቸውን በመረዳት ቆዩ። እንዲሁም ሥራ የሚቋቋምባቸውን ቦታዎች ያደራጁ ነበር። የመጀመሪያው የሚቋቋመው የሳንታ አፓሎኒያን ችግር ማቃለያ ሥራ ነበር።

«ሊረዱን የፈለጉት በምን ምክንያት ነው» ብለው የመንደሩ ሰዎች ጠየቋቸው። ዲሎን ወዲያውኑ ሳንታ አፓሎኒያ የተባበሩትን መንግሥታት የቴክኒክ ርዳታ ፕሮግራም ሰምተው የማያቁ መሆናቸውን ተረዱት።

በንግግር ብቻ ሊያሳምኗቸው ቢፈልጉ ኖሮ በብርቱው መንገድ መሥራት ነበረባቸው። ምክንያቱም ሕንዶች እንደሚረዱትና እንደሚያምኑት መልሱ ልማዳዊ ይሆን ስለ ነበር ነው።

የዲሎን የመጀመሪያ አቅዳቸው መንደረኞቹ የጐረቤታቸውን መሬት ሁሉ የሚያጠጣ ግድብ እንዲመሠርቱ ነበር። «ውኃ የተፈጠረው በወንዞች እንዲወርድ እንጂ በግድብ ተገትቶ ሊጠራቀም አይደለም»፤ የሚል መቃወሚያ ወዲያውኑ ተነሣ። ይህም የባላባቶች ሹም አስተያየት ነበር። «ይህን አስተያየት በሕይወታችሁ ሙሉ አክብራችሁ የኖራችሁት የሰማንያ ዓመት ሽማግሎች ስትሆኑ አእምሯችሁን መለወጥ የማይገባ አስቸጋሪ ነገር ነው። ወንዙ ተዘግቶ ረግረግ ይሁን ማለት በሳንታ አፓሎኒያ ተሰምቶ የማያውቅ የሚገርም ነገር ነው» ሲል ሹሙ ስብከቱን ዘረጋ። እኒህ የውጭ አገር ሰው የግድቡን ፕላን አዘጋጅተው የሚቀርቡበትን ቀን የመንደሩ ሽማግሎች በሹሙ ተመርተው በሙሉ ኃይላቸው ኅሳቡን ተቃወሙት። በዚህ መንገድ በግልጽ ተቃውመው መከልከል ሲያቅታቸው «እንግዳውን ከቂል ኅሳቡ ጋር ሌሎች እንዳይረዱት እናደርጋለን፥» ቢሉም አልቻሉም፤ ነገር ግን ከልጆቻቸው አንዱ ይህን ሥራ ቢደግፍ «እንክደዋለን» ብለው ሥራውን አቆሙት።

ዲሎን ረዳት ሲፈልጉ ፍራንሲስኮ ችኔ የተባለውን እይሳንታ አፖሎኒያ ተወላጅ ከሁሉ የበለጠ አርቆ የሚመለከተውን ሰው መረጡ። ከባላባቶች ውስጥ የስፌት መኪና የሚገኝ ከርሱ ቤት ብቻ ነበር። እይቤቱ ግድግዳዎች በየዓመቱ በነጭ ይቀቡ ነበር። በሌሎች መንደሮች እንደሚደረገው የሱንም ማሽላ ድንችና ካሮች አይጦችና ሌሎች ትሎች ያጠፉበት ነበር።

ዲሎን «ማሽላዎችን አይጦች እንደማይደርሱባቸው አድርገህ ከፍ አድርገህ ስቀላቸው። ሌሎችም ትልና ተባይ እንዳይበሉብህ ነፍሳትን የሚያጠፋ መርዝ ነስንስባቸው» አሉት። የርሳቸው ምክር ጠቀመው። ይህ ኃይለኛ መርዝ በጣም አስደናቂ አዲስ ነገር ሆነ። በተክሎች ላይ ትንሽ እንደ ተነሰነሰ መሬቱ አረንጓዴ ሆነ። ችኔ ተክሎችን የሚያጠፉበት ነፍሳት መሞታቸውን አረጋገጠ፡

ያንዱ ድል ለሌሎች መሪ ሆኖ ዲሎን ያቀዱትንም የውኃ ግድብ አገሬዎቹ ራሳቸው መሠረቱት። ዲሎን ፕላኑን ስላነሡ መንደረኝኖች ከጧት እስከ ማታ በጣም ሳይቆጣጠሯቸው በርሳቸው እየተመሩ ሥራውን ያፋጥኑ ጀመር። የውኃው ግድብ ተሠርቶ ሲያበቃ ውኃ አስፈልጎት የጠየቀ ሁሉ በቁ ውኃ ያገኝ ጀመር።

በማዶ የሚገኘው እርሻ በውኃ ችግር ነበር። ሌሎቹ ነገሩን በነናቅ ሳይቀበሉት ሲቀሩ ከነዚህ አንዱ ግን መሬቱ ከምንጩ በጣም በመራቁ እየፈራ ውኃ እንዲሰጠው ለምኖ አንድ የመስኖ ውኃ መውሰጃ ቦይ ተቆፍሮ ውኃው ወደሱ የሚደርስ መሆኑን አረጋገጡለት። አዲስ የመሠረተው ውኃም እየጐረፈ መሬቱን አረካለት። ዲሎን ወራጁን ውኃ እንዲያስተካክለው አስተማሩት። የባላባቱ ሹም ከደረቅ መሬቱ ተነሥቶ ፈረሱን እያሰገረ የውኃውን ግድብ መስኖዎችንና ለምለሞች ተክሎችን አተኩሮ በአድናቆት ተመለከተ። ከዚህም በኋላ አንድ ቀን በድንገት መሬቱን ለልጆቹ አከፋፍሎ እንደ ወደዱት እንዲሠሩ ከልብ የፈቀደላቸው መሆኑን አስታወቀ። በዚህም ጊዜ እውነተኛ ደስታና በልጆቹም ኩራት ተሰማው። መሬቶቹም ውኃ ገብ ሆኑ።

ውኃና የዓለም የሥራ ድርጅት ወደ ሳንታ አፖሎኒያ እንደምን እንደ መጡ የሚገልጽ መጀመሪያው የታሪክ ክፍል ይህ ነው። ከዚህ ጊዜ ጀምሮ መንደሩ እየተለዋወጠና እየተሻሻለ ሄደ ሕዝቡ እህላቸውን ከአይጦችና ከነፍሳት ማዳንና መሬታቸውን በመስኖ ውኃ ማጠጣት በጥቂት ወሮች ውስጥ ተማሩ። ሕዝቡ በበለጠ ተደስተውና በልጽገው ይኖራሉ። መከራና ችግር ተወገደ ማለት ሳይሆን ኑሯቸው ከበፊቱ የተሻለ ሆነ ማለታችን ነው። አገሪዎች ከበፊቱ ፹ በመቶ ብልጫ ያለው ስንዴ አመረቱ። እሑድ እሑድ በመንደሩ ገበያ ድንችና ካሮት በብዛት እያወጡ ይሸጡ ነበር። ወደ ቤት እግረ መንገዳቸውን ሲያልፉ የኪስ ገንዘብ በተጨማሪ በአትክልት ሰብል ያገኙ ነበር።

በሳንታ አፖሎኒያ የመጀመሪይው ርምጃ የውኃ ግድብ ማበጀት ነበር። ከዚህም ቀጥሎ የቀንድ ከብቶች ክትባት ለታመሙ ሰዎች መድኃኒትና ለሕፃናት ወተት ማደል እንዲደረግ ተስማሙ። ሳን ማርኮስ በሚባለው ቦታ የበግ ርቢ ትምህርት ይቋቋማል። የተባበሩት መንግሥታት ኤክስፐርት የዳው ጃን ሥራ ትምህርት ሊያካሂዱት ናቸው።

የምግብና የርሻ ድርጅት ኤክስፐርት የፍሬ ዛፎችና እንደምን እንደሚይዙ መንደረኞችን ለማሳየት ተጠይቀዋል። የእርሻ ሥራ በሜዳዎች ሁሉ በመስፋፋቱና በመልካም ውጤቱ ከመንግሥት ባለሥልጣኖች አብዛኞቹ ተደሰቱ። እንደ ኤውሮፓ አቈጣጠር በ፲፱፻፶፬ ዓ.ም እኩሌታ የጓቴማላ የመንግሥት መሥሪያ ቤት በሕንድ ሕዝብ የእርሻ ሀብት እድገት እንዲያገኝና የኤኮኖሚ መሻሻል እንዲደረግ ኅላፊነቱን የሚይዝ ልዩ መሥሪያ ቤት ለማቋቋም ያቅድ ነበር። በተከታዩ ዓመትም ይህ መሥሪያ ቤት ሥራውን ጀመረ። ዲሎንና አባሎቹ የሕንድን አገር በ፵፰ ቦታዎች ከፋፍለው ከነዚህ በ፲፮ቱ ቦታዎች ሥራውን የሚከታተል እንስፔክተር መሥሪያ ቤቱ አገኘ። እንዲሁም ዘጠኝ ልዩ አባሎች ተቀጠሩ። የዚህ መሥሪያ ቤት ሹም የጓቴማላ የመሬት መሐንዲስ ሲሆኑ ከዲሎን ጋር አብረው እየተዘዋወሩ የሚሠሩ ከመንግሥት (ካውንተር ፓርት) የሥራ ጓድ ሆነው የተሰጡ ነበር። በሚመጡት ዓመቶች የበለጠ የሥራ ርምጃና መከናወን እንዲደረግ አርቀው ይመለከታሉ።

ያንዳንዱን አገር ችግር ጥቂት በጥቂት ለማቃለል በመወሰን መንግሥቱና ኤክስፐርቶች በሺ በሚቈጠሩ በጓቴማላ ባላባቶች ውስጥ የኑሮና የሥራ መሻሻል ተከታትሎ ወደ ፊት ወደ ታሰበው ግብ እንዲደርስ በርትተው እየሠሩ ለፍጻሜው ተስፋ ያደርጋሉ።

ለማስረዳት ያቀዱት ፕላን የሥራ ድርጅቶችን በማኅበራዊ ኑሮ ከዘመናዊ ዝንባሌዎች ጋር ጠብቆ መያዝን እንዲሁም ተጨማሪ ውጤት የሚያስገኙ የሥራ ስልቶችንና ዘዴዎችን ማሳየትና ስለ ጤና አጠባበቅም በየጊዜው የሚኖሩትን በሽታዎች እንዲወገዱ ለማድረግ ወይም የሚነሡበትንና የሚቀስሙበትን ምክንያት ለማቃለል ነው። ከተባበሩት መንግሥታት የተላኩት ዲሎንና ኤክስፐርቶች ለሳንታ አፓሎኒያ ሹሞችና ለተከታዮቻቸው ውኃ ከምንጩ ያለ ሥራ እንዲሁ ወርዶ እንዳይሔድ ማድረግን በማሳየት አገሩ እንዲለማ የታቀደው ፕላን ከግብ እንዲደርስ ባለ ሙሉ ተስፋ ናቸው።

ኤክስፐርት ዐዋቂ