CANTICI di SION.

In tigre

Tradotti ed ordinate

Da

K.G. Roden,

Sceonda Edizione rivenduta ed aumentata

K.G. Roden.

Publicicati dalla Missione Evangelica

Asmara. 1931.

I nomi dei libri delle melodie di questo innario si abbreviano cosi

A.S. = Ur andra Sangbocker och

Strosanger.

Ahnf. S = Ahnfelts Sanger.

Diak. S = Diakonissanstaltens

Sangbok.

Hymns = Hymns Of Consecration

And Faith.

Inn Crist = Innario Cristiano,

M. F. S. = Missionsforbundets

Sangbok.

M.Fs. Tidn. 1915. = Missionsforbudents Tidn. 1915.

Pilgr. S. Io IIo = Pilgrims Sanger

I och II.

Sankeys eng. S. = Sankeys engelska

Sanger.

S.T = Sionstoner.

Sv. Ps. = Svenska Psalmboken.

Sts Sond. S = Stockhoms Sondagsskolforenings Sangbok.

ደሩስ ጽዮን

እብ ትግሬ።

ትበለሰው ወተአክበው፥

እብ

ቀሽ ሩዴን፥

ወቀሽ ሱንድስትሬም።

እንዶ ተአረመው ወትወስከው፥

ካልእ ሕታም።

እብ ዓመት ፲፱፻፳፬ እት ቤት ጠብዕ ምስዮን፥ ወንጌል

እት አስመራ ተሐትመው፥

«ዎ ረቢ፥ እብ ደፍኦት እት ጽዮን ሐምዴ ካ፥ ወመብጽዓ ፈዱካ። እንታ ጸሎታ ትሰምዕ፥ ክሉ ስጋ ዲብካ መጽእ።»

ደሩ ፷፭ል፣ ፪፡

«እብ ደሩስ ወእብ ደሩስ ሐምድ ወእብ መንፈሰይ ሕላይ እግል አድ - ሕድ ተሃገው፥ ወእግል ክብር ረቢ ረቢ እብ ልብኩም ሕለው ወሰናቁ። ወገድም እብ እብ ስም መምባና ዬሱስ ክርስቶስ፥ እንደይ ተትካርሞ፥ እብ ሰበት ክሉ - ክሉ እግል ረቢ ወእብ ሐምድ።»

ኤፊ ፭ ፲፱፥ ፳።

«ላተዐወተው ድርሳን ሙሳ ገብር ረቢ ወድሳርን ለድርፍን ደርሰው፥ ከ፥ ዎ ረቢ ምላይ ደቅብ ክሉ፥ ውደይካ ዐቢ ወዕጁብ ቱ። ዎ ንጉስ ገባይል፥ አግቡይካ ጽድቅ ወአማን ተን። ዎ ረቢ፥ ለራትዕ ፍርድካ ቱ ትቀለዐ። ወእንታ ሌጣ ቅዱስ ቱ እንታ፥ ወክሎም ለገባይል ቱ መጹእ ወእት ቀደመከ ቱ ሰግድ። ከለኢፈርሀካ መን ቱ ወእግል ሰምካ እገል ኢለክብራ ለረዴ አዪ ቱ እት ልብሎ ደርሰው።»

ረአ ፲፭፣ ፫፥ ፱።

1. ደራይስ መአተዪ።

፩።

S.T. 472.\*

፩ እት ረቢ አውካ ረከብና፥

ህቱ ትሩድ ጽዋር ቱ።

እብ ክል ገሀይ ወመስደድና

ሰዳየትና ህቱ ቱ።

ሹም ለጽልመት ዳንን ቱ፥

ቀጽቡ ድቁብ ቱ።

እብ ጸላም ወስልጣን፥

ልትዐንደቅ ክል እዋን።

ወሴማ ኢእንፈርህ።

፪ እብ ሒላትና ወትወከልና፥

አጊድ ወፈንጠሬና።

ደአም ጽኑዕ ቱ ምስልና፥

\*=Media Sionstoner 472 (=Sv. Ps. 124)

በሀለት ቱ።

ወምኑ ትሰዴና።

ስሙ መን ታ፥ ምን ትሰአል፥

ዬሱስ ትትበሀል።

ወህቱ ረቢ ቱ፥

ወላብስ ዐውቴሁ፥

እት መምበር ምልኩ ሐጠ።

፫ እዲና ምልእት ወገአት፥

ምን ክል ከራዪ ጽልመት፥

ዲብ ሀለ መምባ ክል ሰዐት፥

እት ጎና፥ ኢእንፈርህ።

ሹም እዲና ትፈረደ፥

ከተሐለለ።

ወጭገር ረአስና - ማ

ኢተምትሞ ከማ፤

እብ ዎሮት ቃል ልትሸተት።

፬ ቃል ረቢ ወለመስኢቱ፥

እት ልብና እኩብ ሀለ።

ወሸፍና እግል ዐስተር ቱ፥

ሒል ምድር ኢዐውተና።

ምን - ማ በዴ ክብርና፥

ማል ወሐዮትና፥

እብ ረቢ በህ እምብል፤

ልግበእ ክም ቃል ልብል።

እት መንገሱ ነሐጥጥ።

ሩዴን።\*

፪።

S.T.1

፩ ቅረዶ፥ እንቱም ገባይል፥ ፍሩሕ እብ፥

መምባኩም።

ሐምዴሁ ሆቦ ወሽክር እብ ክላ ረዳኩም።

እብ ውዳዪ፥

ዐቢ ወካብር ትቱ፥

አዳም፥ አክቡሮ ሞላይኩም።

፪ ጽድቅ ቱ ፈቴ፥ ወሐቅ ወአማነት

ኢከልእ፥

ወእብ ክል ፈን - ማ ለምድር እብ በር

ዳቅበይ ትቱ፥ /ከቱ መልእ።

ላብብ መን ቡ ክምሰልሁ፤

ጎማት ገባይል - ማ ቀልዕ።

፫ ዐስተር ወምድር እብ ቃሉ፥

ወመንፈስ ማነ።

\*መበልሰይ ማ መፍግረይ ቀሽ ሩዴን በሀለት ቱ፥ ወሐር እት ቃላት ወአም በት ለደራይሰ እብ ሕብር ሩ - ን ልትረኤ፥ ወለመበልሰይ ቀሽ ሱንድስትሬም ምን ገብእ እብ ሕብር ሱ - ም ልትረኤ።

ወእብ ልባቡ ገበይ እግል ክል ሐቴ

እት ቀደሙ /ትፋነ።

ዐቢ ወሓጥር መን ቡ፤

ልደውህ ኡብ ውጋና።

፬ ድሕርት ታ ለገቢለት እት ምግባ፥

ለነብር።

ድሕርት ታ - ማ ለሰሀሉ እታ ለገብር።

ወልዶ ብቆት፥

ፈርሀት ኢተአምር ወሞት፥

ደአም ሰዳየት ትሰበር።

ለፋርህቱ።

ራክባም ቶም ረሐመቱ።

ረቢ ፈታያሙ ዐቅብ።

፮ ረቢ አቡና ረድኢትካ ክል ወክድ

ነሐዜ።

ገለብና እንታ ወሳይደይ ምን ዲማ

ሳህል እንታ፥ /ወአዜ።

ልብና - ማ ፈርሕ - ብካ።

ዲማ ደማይን ኢትገዜ።

ሲንድስትሬም።\*

፫።

S.T.2.

፩ ንዕኖ፥ ዎ ሐውና፥

-መምባና ዬሱስ ቱ-

ዐቢ ወንኡሽና

ነክብር ክል ጎማቱ፥

ነክብር ስን ለውሀቱ።

፪ ዐስተር ወምድር፥

መልአ ምን ክል ክብሩ።

ምና - ታ ድብር

ሰበት ለአዳሙ፤

ብስ እብ ፍቲ ቱ።

፫ መስደድ ወዕድር

ጾረ እብ ንየቱ።

ምን - ማ ቡ ክብር፥

አትመመ ጅርበቱ፥

ጋርዬ ክም ጋሪቱ።

\*ርኤ ፈረጎት እት ለድርሳን ፩።

፬ ምን ክል መሕገዝ

ወምን ናይ ዲማ ሞት

እግል ንትበገስ፥

ጠዐመ ስድት ሞት፥

ዐቢ ናይ ዲማ ሞት።

፭ ሐር እግል ልርከብ

መርዓት ናይ ሒራኑ፥

አውቀ እብ ንየት፥

ጽድቁ - ማ ሃይባ ቱ፥

ውዳዩ ማዲ ቱ።

፮ ነክብር ፈታይና፥

እግልና ካድም ቱ።

ልብ ወንሳልና፥

ልድረስ እንጋፈቱ፥

ልዝከር ክል ሰኔቱ።

፬።

S.T.4.

፩ ነዐ፥ ትወለበና፥ መምባና።

ርዔና ክም አባግዕ።

ሕና - ዲ ዓርባም ሀሌና።

ምርሐና ምን አጻምእ

እት ዔላ ሐዮት ወጽዮን፥

እት ልሙዕ ጋድም ናይ ሳሮን።

ወእቱ ኣምናም ቀርዶ።

፪ ዎ እንታ በሐር ፍቲ፥ ነዐ፥

ምለእ ብራቁ ልብና።

ኢእምነት ሕውን ወርክያ

እብ ሒለት ቅዱስ ደምካ።

ዎ ዬሱስ መምበር ክል ሰሀል፥

እከይ ወእቢ ወከለል

እት ላጽሕት ፍቲ በድል።

1. ስን ረቢ አቡና።

፭።

Diak. S. 103.

፩ መን ዐስተር ቅልዕት ዋዲ ቱ፥

ወዐረት ልምዕት መን፤

ዕምቦባ ክት መን አቅደዩ፥

ወማነ ምን ክል ፈን፤

ወእግል ለሰሬረት ክት

መን ደምበር ሀበያ፤

እት ጥምብልዔተት ፍጅዕት

መን ሕብር ናጸገ፤

አቡና ቱ አቡና ቱ፤

እብ ፈርሐት ንድረስ ሐምዴሁ።

፪ ጸሐይና እብ ለበርሀታ

ለትፈግር ክል ምዕል፥

ገበያ መን ቱ ሐብራ፥

እት ምውዳቃ ክውል፤

መን እግል ወርሕ ሀበዩ

እት ላሊ አብረሆት፤

መን እግል ኮከብ ሰርገዩ፥

ግሩም አብለጭለጮት፤

፫ መን ወደግ እብ ለማያቱ

ወዕጨይ እብ ዕዛል፥

ወ፣እፍረር ደንር ለልቀዩ፥

ወጋድም እብ አካል፤

መን ነብራ ካፍል ወፍሬ፥

መብሩደት ወዝላም፥

ወእግልካ ወእግልዬ፥

መን ሃይብ ቱ ሰላም፤

፮።

S.T.12.

፩ ሕጻን ግሙጽ፥ ንኡሽ አና፥

ደአም ዕላል ብዬ።

ናይ ዐስተር አብዬ አቅለበ፥

ውላድ ለክምሰልዬ።

፪ ህቱ ለላውህ እግልዬ፥

ክርንቱ ጠዐምዬ ታ።

ፍቲሁ ምን ደሀብ ተሐይስ፥

ምን ክሉ ክብት - ማ።

፫ እብ ፈርሐት ወእብ ጸበባ

ድርሳንዬ እሊ ቱ።

ነፍሼ ሓጥጥ ሕጌ ባ፥

ለላውህ ረቢ ቱ።

፯።

S.T.11.

፩ አቅውዐት አቅምቶ፤

ሓርሳም ሚ ቶም፤

ዐስተረይ እዝጊኦ

ቱ መውኖም።

ዘርእ ኢአሙሮ፥

ዐጺድ ኢወጡኖ፥

ደአም ምን ተርስዖ፥

ድሕናም ቶም።

፪ ዕምቦባታት ረአው፤

ግርመት ረአይ።

ምን አያ ለብሰው፥

ልባስ ሐጸይ፤

ሴማ ኢሃልካም ቶም፥

ትሮ - ማ አለቦም፥

ዐቡ እብ ሲተቶም፥

ማይ ወጸሐይም።

፫ ረቢ ቱ ሰርግዮ

ብቅል ምዕል።

አዳም ክት ሐድጎ

ናዩ ዕዝል፤

አና ኢሐይሶ፤

ዲብ ማ እብ ምህዞ፥

ረቢዬ አግህዮ

ይባ ስህል፤

፬ ኖሱ ቱ ሃይብዬ

ወልዱ ሕሩይ።

ናቅስ ሚ ቡ እቤ፥

እቡ ዑሩይ፤

ማርሐይ ወምህዘይ፥

ገለብዬ ወጸሐይ፥

ደፍአቼ ወካፍለይ፥

ረቢ ፍቱይ።

፰።

S.T.14.

፩ እምበል ለከራዪ መምባ፥

ኢልትረከብ ዳፍእ መን - ማ፤

ኮከብ - ማ ኢኮን እት ዐስተር፥

ወእት ቤተን ለሰራይር።

፪ ረቢ ክሉ ኣምን አክብ፥

ወእት ደብር ጽዮን ዐቅብ።

እግሎም ክል ዶል ልስህሎም፥

ሀዬ ክምሰል አብ ልርሕሞም።

፫ ሴማ ስን ወሴማ እቢ

ኢልፈንትዮም ምን ረቢ።

ምን ለፈተናችና ፈቴን፥

ወምን ጸበባ ለርሄና።

ደሩስ ጽዮን 2.

፬ እሊ ቱ፥ ለጭገር ዐልብ፥

ምን አርእስና ምን - ዲ ሐልፍ።

መውነና፥ ለለብሰና፥

ውቀት ሐዘን ለፈርሐና።

፭ ከፍርሒ፥ ንኢሽ ከራዪ፥

ሞላይ የዐቆብ ቱ ዐቅበኪ።

ለአብዎ እብ በሃሉ፥

ክሎም ወድቆ ሐን ምክያዱ።

፮ ከምን ነስእ ወምን ሀይብ፥

ከም አቡና ክል ዶል ሐስብ።

እሊ ሌጣ ሐዜ ሀለ፣

ውላጄ አድሕን ምን በዳ።

፱።

S.T.15.

፩ ክእን ልብል መምባና፤

ኢትሕዜ ምን ብዕድ፥

ሰዳየትካ ቱ አና።

እነብር ምስል ሕድ።

፪ ከአና ቱ እሰዴ፥

ዶል ፈርሐት ወብቆት፥

ወረሐመት እወዴ

ዶል ሐዮት ወልዶ ሞት።

፫ ወሕግላንካ - ማ አምር፥

ወሐዋን ክም እንታ።

አፈርሕ፥ ሓዬ አምህር።

አቡካ ቱ አና።

፬ ከገድም በሃላቼ

ወጎማቼ ስመዕ፥

ወዋይደይ ለቃላቼ፥

እብ ሒለቼ ግበእ።

፲።

S.T.438.

፩ እት ደብር ረቢ እረፍዕ

እደዬ ለሐዋን።

ድሒን ቱ ምኑ ነድእ፥

ወበርሀት ክል እዋን።

ወክሉ ምን ለፈጥረ

ሰዳየት ረከበኮ፥

ወርምቅዬ - ማ ሰምዐ።

ከእቡ ተዐየብኮ።

፪ ወኢለተንጀልሕጥ - ማ

ለሐዋን እገርዬ።

ወእልዬ ዐቅብ ሀለ፥

ወነብር ምስልዬ።

እብ ለውሀት ለውዕለኒ

ምን ዐገብ ወሐራም።

ወክል ምዕል ወላሊ

ልርዔኒ እብ ሰላም።

፫ እኪት ቱ ምን ትመጽአኒ፥

ሐር በድላ እት ስን።

ብቆት - ዲ ኢለርኤኒ፥

ወነፍሼ ለድሕን።

እብ ፈጊር እዬ ዐቅብ፥

እብ አቲ ኢበቅቅ፤

መን ሰኒ እምበልሁ።

፲፩።

Sv. Ps. 219. (200).

፩ ረቢ ፋድል፥ ዒን ተማመት፥

እንታ ፍቲ ታመት ቱ።

ወናይ መንፈሼ ገማመት፥

እግል ተትምም ዳቅብ ቱ።

ኖስካ ይባ፥ አልጸሐኒ፥

እት ለሐቴ ሓጥጠኒ።

እንታ ሰልፍ ፋይተዬ፥

አና እልካ - ማ እፍቴ።

፪ ፍቲካ ሐሳብ ሚ ቀይስ፥

ቆራ ማ መትወቃላ፤

ዲብ ወራትካ ምን እገይስ፥

ልብዬ ላተ ረክባ።

ዕንቼ እንዜ ድላ ትገንሕ፥

ውዳይ እደይካ ለጸንሕ፥

ለክቱቡ እሊ ቱ፤

፫ ጎካ፥ ረቢዬ፥ እነብር፥

ለገአኮ እብካ ቱ።

ድላ ሀዬ ለእገብር

ምንካ ታ ለሒለቱ።

ሰኔት ክላ ለህከብኮ፤

ምን ዒን ሰሀልካ ረከብኮ።

እንታ እልዬ ፈቴካ፥

አና ክት ኢእፍቴካ፤

፬ መልጽሒዬ ደም መምባና፥

ሐዮት ዲማ መንፈሼ፥

ወውልድነት - ማ ወባና፥

መስኢት ናይ ብጽእናዬ

መንፈስ ቅዱስ ለለሐድስ፥

እግል ነፍሼ ለቀድስ፤

ክሉ እቼ ቱ ልውዔ፤

እግል ፋይተይካ ፍቴ።

፭ እግል እፍቴካ አቡዬ

ኖስካ ልብዬ ሓፍኖ።

እግል እስዴ ጃርብ ሑዬ።

ቀልብዬ አቀንድዮ።

ፍቲ፥ እምነት ወሰአየት፥

ትምጸእ እት እዛም ገሀየት።

ኖስክ ሕዘዬ ግበእ፥

ወለፍቲዬ ርደእ።

፮ ረቢ እልካ ወፈቴኮ

እብ ክል ሒለት ወሐሳብ።

ትምጸእ ትምጸእ ለሰኤኮ፤

ለምዕል መትጋነሕ አብ።

ርፉዕ አና ምን ሰአየት፥

ክሉ ብዱል እት ረአየት፥

ገጽካ ክል ዶል ሐር እርኤ፥

እንታ ዲማ ፈታዬ።

፲፪።

Sv. Ps. 220. (323).

፩ ዎ ረቢ፥ ሒለቼ፥ ሐምደካ፥

ወእልካ እግል እፍቴ፥ ቱ።

እብ ክሉ ዲማ አምልከካ፥

ለሓዘ ልብዬ እሊ ቱ።

ከናይካ ሌጣ ቱ አና፥

ወስንዬ ሓዚሁ እንታ።

፪ ዎ ይባ፥ እንታ ፈቴከኒ፥

ወአና እልካ አምሸሽኮ።

ምን ቅዱም እንታ ሐዜከኒ፥

ወነፍሼ - ዲ ሐብዐኮ።

ከእላ እት እፈቅዳ፥

እከጅል ወእረቅቅ - ባ።

፫ ክል ክብር፥ ክል ጽጋብ ወፈርሐት፥

ናይ እሊ ምድር ሕልፍ ታ፥

እት ልብ ለራክባ ርቅ ወፈርሀት፥

ተሐድግ ወተበዘሓ።

ለለጸግበኒ ክብቼ፥

ዎ ረቢ እንታ ቱ፥ እቤ።

፬ ከእሊ ክብት ምን አበዴ፥

ሚ ተርፍ እግል ነፍሼ፤

ሚ ለለጸግብ ወለሰዴ፥

ሚ ለለረዌ መንፈሼ፤

ወእልካ ክምሰል ረከብኮ፥

መስተርሕ ሌጣ ገብአኮ።

፭ ዎ ረቢ፥ ናይካ ሌጣ፥ ዴኒ፥

እፍቴካ ዲማ ደፍአቼ።

ዎ ረቢ ክምሰል ወል ርኤኒ፥

አትምሞ እልዬ መስኢቼ።

እብ ሐዮት ትግበእ ማ እብ ሞት፥

እዋቅል እልካ ሐመዶት።

1. ደሐን እብ ዬሱስ ክርስቶስ።

ፍቲ ረቢ እብ ዬሱስ ክርስቶስ።

፲፫።

S.T. 16.

፩ እዲና ህቱ ፈተያ፥

ወልወልዱ ሀበያ።

ክል ዎሮት አዜ ለአምን - ቡ

ናይ ዲማ ሐዮት ቡ።

፪ ክእና ትታ ፍቲሁ፤

ምን - ማ ኢፈቴንሁ፥

ወወልዱ ሃይብ ቱ።

፫ ከቅልዕት ትታ ፍቲሁ፥

እብ ለዐቢ ውዳዪ፤

መትዓረዪ እግል ለግበእ ቱ፥

ለወልዱ ለአከ።

፬ ወወልዱ ፍቱይ ናድእ ቱ፥

እቡ እግል ንእመን፥

ወሀዬ እግል ንምበር - ቡ፥

ሕድ እግል ንፍቴ ቱ።

፲፬።

Diak. S. 84.

፩ ፍቲ ሞላይና

ክም ጽሪት ዒን ታ፥

ክም ለሰኒ ትዘሬ - ታ።

እት ለቀበታ

እት ለቆሪሃ

ሶሚት ሐዮት ሕብዕት ታ።

፪ ፍቲ ሞላይና፥

ክምሰል መስኒ ታ፥

ክም ለፋርሕ ሸበና።

ሕቅፍካ ምደድ፥

እብ ስም ዬሱስ ቅረብ፥

ዐስተር እቡ ክስትት ታ።

፫ ፍቲ ሞላይና፥

ብሽራቼ ታ፥

ፈርሐት ልብዬ እባ ታ።

ከንበር እታ፥

ወሰላም ብካ።

ረቢ ኖሱ ፍቲ ቱ።

ምጽአት ዬሱስ ክርስቶስ።

፲፭።

S.T. 614.

፩ ዎ መምባ፥ ዬሱስ ክርስቶስ፥

ገቢለትካ ትሰልመካ።

እብ ፈርሐታ ትብለካ፤

ንጉስ፥ ደሐን ምጸእ።

፪ ዲብ ፍንጡራም ውላድካ

እብ ሒል ሰሀል ምጽአና።

ዎ ረቢ ሽበበና

እብ ዐውቴ ወሰላም።

፫ አባይካ እብ ህዳዱ፥

ምን አጅፉር ክሉ ቀርብ፥

ወእሉ ኢተሀርብ፥

እብ ሒለት ደቅብካ፤

፬ ወእግል አምዳር ክሉ

ለመንገፎ አናዴ፥

ወጽዮንካ ሰዳዴ፥

ወሼጣን ድብ አብል።

፭ ዎ በርህ ናይ እዲና፥

ለበርሀትካ አትባርህ፥

ገቢለትካ አታርህ።

መን አምር ምጽአትካ፤

፮ ለናይካ መንገስ ትምጸእ፥

እብ ሒል እት ምድር ክላ፥

ለዶል አማን እምብላ፤

ለላሊ ሓልፈት ታ።

፲፮።

S.T. 443.

፩ ምን ረቢ ቱ ሕጌና።

ምን ዲማ ሀለ ወል፥

እብ ዶሉ አብ ሀቤና።

እንረክ - ቡ ሰሀል።

ህቱ ቱ ጀሀረይና፥

ለበርህ እት ገበይና፥

ዶል ጽለምት ወዶል ሞት።

፪ ወአዳም ኖሱ ገብአ፥

ከእት እዲናና፥

ለበርህ እግል ሰብኣ።

ሰሀሉ ረከብና።

ክል ሒለት ሞት ሰብረያ፥

ወሞቅሕና ፈትሐያ።

ከዐስተር ክስትት ታ።

፫ ዎ ክርስቶስ ረሐመና፥

ወስከና እምነትካ፥

ምን ፍቲካ ካፍለና፥

ምን በርሀት ሐዮትካ።

እብ ልብና ሰፍለልናካ፥

ወዮም ተዐየብናካ።

ሀበና ጽድቅካ።

፬ አበካ - ዲ ሀቤካ፥

ክል ሒለት ወስልጣን።

ወክሉ እብ እዴካ፥

ገአ ሰላም አማን።

ገቢለት ክም ዛቤካ፥

መሓድር አዳሌካ፥

ወመንገስ ሀብክሆም።

፭ ዲብ ሐዮት ክል ዕዩብካ

ተበጽሕ ደኢኮን፥

ምን ሰኒ አብ ህዩብካ፥

ተበድዮ ኢኮን።

ከናይካ ዲማ ዴኒ፥

እት ፈርሐትካ ኣቴኒ፥

እት ክብር መንገስካ።

፲፯።

S.T. 414.

፩ ዎ ጽዮን በህ በሊ፥

ወሹምኪ ትቃበሊ።

በዲር ክም ትነበ እልኪ፥

ምዕል ድሕር ረኤኪ።

ሆሳእና ዲማ ነብር፥

ለንጉስና ነከብር።

፪ አክሊል ኢለብሰ - ቱ

ደአም ሹም ክሉ ቱ።

ክም ግሩም ኢልትረከብ፥

ደአም ለሞት - ማ ቀስብ።

ሆሳእና፥……..

፫ ህቱ ክል ሰኔት ቡ፥

መስኪን ልትሰዴ - ቡ።

ከምኑ ምን ተሐዜ፥

መድሐር ብካ ምን አዜ።

ሆሳእና፥…….

፬ ከልብኩም ክሶቶ፥

ወክርስቶስ ትከበቶ።

ግዳርኩም መስከብ ሐዜ፥

ወክሉ ጋር ለመዴ።

ሆሳእና፥…….

፭ ዎ ጽዮን፥ በህ በሊ፥

ወክልኩም አረሚ።

ሹም ጽዮን ዲብኩም ቀርበ፥

ወክል ቀዓርኩም ደርበ።

ሆሳእና፥……..

፮ ገበዩ ሰርግያ፥

ትክዐሌ አርክያ።

ክል ዝብንትኪ ሄቦ፥

እብ ንየትኪ ቅሬቦ።

ሆሳእና፥……

፯ ክርን ነኣይሽኪ፥

ትትሓበር ምስልኪ፥

እብ ሐምዴ እግል ረቢ።

ወአረም ሰግዶ ሰኒ።

ሆሳእና፥…….

፲፰።

S.T. 551.

፩ አዳሉ እግል ረቢ፥

ገበዩ፤ ቃርብ ቱ።

ለመጽእ ንጉስ ሰኒ

ሰአየት አበች ቱ።

ሹም ጽድቅና ልትቃረብ

ለዐቢ እት ቤት ዳውድ።

ለመጽአ ምን ለዐል፥

ድሑር ቱ ልትበሀል።

፪ ሰብ ጽዮን ዲብኩም ዐሬ

ናይ ዲማ ንጉስኩም።

ከአንጽፎ ትክዐሌ፥

ወሆቦ ክብርኩም።

አማን ቱ ሂጋ ረቢ፥

ከቦሎ፤ ሆሳእና።

ለመጽአ…….

፫ መናግእኩም አስንዎ፥

ወሹምኩም ሐሙዶ።

ርኤ፥ ገባይል ቀርቦ

ወክብር ሀዩቦ።

እት ዐቢ ምድር ክሉ፥

ክም እላ ድርሰት ሐሉ፤

ለመጽአ፥…….

፬ ክል መምበር ሺመት ምድር፥

ኢሐጥጥ - ቱ ሐላፍ።

ህቱ ለነስኦ መምበር፥

ጎ ረቢ ቱ ለዐል።

ወመምበሩ - ዲ ሐጥጥ

ወመንገሱ ትጸንዕ።

ለመጽአ፥……

፲፱።

S.T. 20.

/ሆሳእና ወድ ዳውድ።

ድሑር ልግበእ ህቱ፥

ወድ ዳውድ ቱ ድሑር፥

ምን ረቢሁ ማጽእ ቱ።/

/ሆሳእና እት ለዐል፥

ሆሳእና፥ ሆሳእና፥

ወድ ዳውድ ቱ ድሑር፥

ምን ረቢሁ ማጽእ ቱ።/

ደሩስ ጽዮን 3.

፳።

S.T. 19.

፩ ወለት ጽዮን ዮም፥ ፍርሒ።

ዐልሊ ዬሩሳሌም።

ዲብኪ መጽእ ንጉስኪ፤

ዐቢ ንጉስ ናይ ሰላም።

፪ ሆሳእና እግልካ፣

ለድሑር ገቢለትካ።

መስርት ዲማ መንገስካ፥

ሆሳእና እት ለዐል።

መትወላድ ዬሱስ።

፳፩።

S.T. 446.

፩ ምዕል በኪተት ድሕርት፥

እብ አፍ ነብያት ብህልት፥

ሕና ለትበሸርና - ባ።

ዎ ዐባይ ዶል ወኬር ለዐል፥

ዶል መጽአ ረቢ እብ፣ ሰሀል፥

ወምድርና ክም ሸበ።

ግርዝ ሐሌ፥

ምስል ሻይብ።

ክሉ ምድር ዮም ልትአከብ፥

ወዲብ ዐቢሁ ልትዐየብ።

፪ ወድ ረቢ ኖሱ ምን በዲር፥

ወአዳም ገብአ እብ ነቢር፥

ከክል ሚንኣድም ፈርሕ።

ክእና መጽአ እብ ሰላም፥

ወክል ዶል ሐዜ ሰብ ሐራም፥

ወክሉ ዲቡ መጽእ።

ሕድ ለአበው

እቡ ቀርበው፤

ዋድቅ ቀንጽ፥ ሓግል ረክብ፥

ወክል ባቂ እቡ ነግፍ።

፫ ህቱ - ማ ነብዕ ክምሰልና፥

ወአምር ክሉ መስደድና፤

ለርሄ፥ ምን ጸብብ እትና።

ወሓኬ እልና ጎማት አብ፥

ወእት እንጀርብ ክል ተዐብ፥

ሰሀሉ ነድእ እትና።

አስክ መይት፥

ሻፈፍ፥ ጀርብ።

ልብና ገድም ለጽሐት ረክብ፥

ወእት ጀነት ጎሁ ዐርፍ።

፬ ወገድም መጽአ መድሕና፥

ጸሐይ ሰሀሉ ፋግረት ታ፥

ለዲማ ኢትወድቅ።

ርዕየይ ኖሱ ጋብእ ቱ፥

ወስመዕ ቃሉ ሓዚ ቱ።

ከእሉ ኢነሐድግ፤

ፋርሓም ቃብላም፥

እት ሰሀሉ፥

እብ ሰላሙ እት ስልጣኑ፥

ዲማ እግል ንምበር ምስሉ።

፳፪።

S.T. 447.

፩ ለረያም ላሊ ሓልፈት ታ፥

ወምድር ጸብሐ ደንጎባ።

ልኡክ ዲብ ተለች ባጽሕ ቱ፤

ዮም መድሕነይኩም ዳንን ቱ።

፪ መጽኤና እብ ክል ሀድአቱ።

ወፍንጥርት አበግዑ

ዲብ ሐቴ ኖሱ አክባ፥

ወመንገስ ዐስተር ሀይባ።

፫ ወባርህ ላውህ ቅዱስ ቱ።

ድሒን እብ ደሙ ደኢኮን፥

እብ አዳም ማ መልኣክየቱ፥

እብ ወርቅ ማ ደሀብ ኢኮን።

፬ ክም እድር ታ ለቤት ክስታን።

ክም አምበተት፥ ንኢሽ ሐዋን።

ዮም ዕጨት ጋምለት ጋብአት ታ፥

ወክል ገቢል ለተዓዝል ታ።

፭ ዝላም ለከረም በህ ቀብል።

ክእን - ማ ቃሉ በህ ለብል፥

ወሰኔት ወዴ ክል እዋን፥

ስን ለውሀት ፈርሐት ወስልሓን።

፮ ወምድር በዴ፥ ዐስተር - ማ፥

ደአም ዘዐቱ ሓጠት ታ።

ወክሎም ስሙ ሰምዋ፥

ለመድሐነይ ወረቢና።

፯ ቅነጽ፥ ሚንኣድም ወብረህ፥

ወስምካ ናይ ክስታን ትግበእ።

አሚን እብ ክርስቶስ መምባና፥

ሕዜ ክም ክሉ ክብርካ።

፰ ልትሐመድ ሞላይና ስሉስ፥

ሰሀሉ - ማ ወቃል ቅዱስ።

ትትሐመድ ሀዬ ፍቲሁ፥

ወናይ ደማይን ጎማቱ።

፳፫።

S.T. 30.

ሐምዴ እግል ረቢ እት ለዐል፥

/እት ምድርና ሰላም፥/

ንየት ሰኔት እግል አዳም።

ሐምዴ እግሉ፥

ሐምዴ እግል ረቢ እት ለዐል፥

/እት ምድርና ሰላም፥/

ወንየት ሰኔት እግል አዳም።

፳፬።

S.T. 27.

፩ /እንቲ ስህልት፥

ልደት ብህልት፥

ዐባይ ምዕል እግል ምድርና።/

/ረቢ ልትሐመድ፥

ወልዱ እት ሀመጅ።

መልኣክ ስን ረቢ አበሽረ።/

፪ /ውሉድ መድሕነይ፥

ሓጥር መንግፈይ፥

ክርስቶስ መምባ እት ዐድ ርሂ።/

/መጽአት ሰላሙ፥

ወልዶ መድሐሩ።

ገድም፥ ዎ ነፍሼ፥ ዮም ፍርሒ።/

፫ /ዐቢ ወቅዱስ፥

ሴማ ኢምርሙር፥

ሰኒ ህያብ ብና ምን አብ።/

/መንፈስ ቅዱስ

መርሕ ለሽንኩይ

ምን ዐድ ለሐዘን እት ዐድ ዕላል።/

፳፭።

S.T. 579.

፩ እብ ጽብሕ ምድር ልደት

እት ቤትልሄም ኒጊስ፥

/ኬን ሰክብ ክም እት ሕደት፥

ለንጉስና ዐዚዝ።/

፪ እት እንዜ መጽአከና፥

እብ ሰኔት ወሰላም።

/ያ ረቢና ሀብና፥

መጠላቅ ምን ሐራም።/

፫ ዎ ዬሱስ ነሐዜካ፥

ፈታይ አግሩዝ አማን።

/ከገድም ኢነግሄካ

እብ እቢ ወፍናን።/

፳፮።

Diak. S. 12.

፩ መምባ ምን ዐስተር እት ምድርና መጽአ።

ዲመይ ወዳቅበይ ለቱ አዳም ገብአ።

ትንቢት ነብያት ወቃላቶም ተመ፤

መንግፈይ ትወለደ። ሀሌሉያ።

፪ ጽዮን፥ መስአዮኪ ደንገረ ምንኪ።

አዜ ቱ ቀርበት ለዐባይ ደፍአትኪ።

ፈርሐት እት ልብኪ ወፈርሐት እት በትኪ፤

ንጉስኪ መጽአ እብ ሐቅ ወሰላም።

፫ ተለች ፍዙዕ ወለመምባ ረአዎ።

እንቱም ከራውታዮት ዐስተር ድሮሶ።

ወእግል ጸባኦት ሐምዴሁ ሆቦ፤

«ክብር እት ዐስተር፥ እት ምድር ሰላም።»

፬ ልደት እብ ቀርዳ ወፈርሐታ አቴት።

ንድረስ ወንቅረድ፥ ገህየት ቱ ሰኬት።

ዬሱስ መምባና እብ ንየትካ ሰኔት

ሕደር እት ቤትና ክም ሑ ወፈታይ።

፳፯።

S.T. 25.

፩ ዲብ ቤትልሄም እብ ልደት፥

ልትሰፍላል መንፈሼ።

እብ ልብዬ መድሕነይና

እት ኬለብ ቱ እርኤ።

ክም ግርዝ ልትረከብ ዲቡ

ለመንግፈይ ዐዚዝ።

ዎ ሐውዬ፥ ሰበት እሊ፥

ዲብ ቤትልሄል ኒጊስ።

፪ ጽኑሕ ድርሳን ልትሰመዕ፥

ድርሳን ምን ዐስተር ቱ።

ከሐምዴ እግል ረቢ፥

ሰላም እት ምድሩ፥

እት አዳም ንየት ሰኔት፥

እብ ለንጉስ ሐዲስ።

ዎ ሐውዬ ሰበት እሊ

እብ ፈርሐቱ ኒጊስ።

፫ ወጽልመት ላሊ በዝሐት፥

ገበይና ስድት ታ።

ደአም ለኮከብ ልደት

ምን ዐስተር ቀልዓ።

እብ ፈርሐት ክም ሰብ ሰገል፥

እት ለንጉስ ሐዲስ፥

ዲብ ቤትልሄም ኒጊስ።

፬ እት አያ ሀሌት ቤቱ፤

የዕ ቤት - ዲ አለቡ።

ደአም ርኤ፥ ለኮከብ፥

እት ሎሀይ ባጥር ቱ። -

እት እሊ በኑ ኬለብ

ለመንግፈይ ዐዚዝ፥

ልትረከብ። ክብ ዎ ሐውዬ፥

ዲብ ቤትልሄም ኒጊስ።

፭ እት ቀደምካ፥ ንጉስና

እንሰግድ ሕና - ማ።

ደአም ደሀብ ወከርቤ

ልባን - ማ አለብና።

ከልብና ነሀይብካ፥

ዎ መንግፈይ ዐዚዝ።

ዎ ሐውዬ፥ ሐቆ እላ

እብ ፍቲሁ ጊኒስ።

፳፰።

S.T. 448.

፩ ደሐን ምጸእ፥ ዎ መምባና፥

ግዶርና ጋሸይ ገብአካ።

መታንና ክብር ሐደግካ፥

ምኔትና አዜ ለበስካ።

፪ እዲና ምን - ማ ናይካ ታ፥

ስልጣንካ ክሉ አምሸሽካ፥

ወእት ክዋና ሐደርካ፥

መስኪን ወሐዋን ክምሰልና።

፫ ከአምሀርከና እብ አማን፤

ጽጋብ ወክብር ወስልጣን

ክም ኢለነግፍ ሰብ ሐራም፥

ክም ኢለበጽእ ወድ አዳም።

፬ ስምዐኒ ዬሱስ መምባዬ፤

እት ጎፍዬ ቤትካ አዜ ዴ፥

እት ልብዬ መንግፈይ፥ ሕደር፥

ወደፍአት ብዬ ወመድሐር።

፭ ወኢእትረሰዕ ፍቲካ፥

እብ ፈርሐት ስምካ ሐምዳ።

ከሐምዴ ልግበእ እግልካ፥

ዎ መንግፈይ፥ ዎ ዬሱስና።

፮ መታን ህያቡ እግል አብ

ክል ክብር፥ ሐምዴ ዮም ነሀብ።

ሚንኣድም ሰበት መንገፎ፥

መልኣክየት ሀዬ ደሩሶ።

፳፱።

S.T. 127. \*

፩ ትትዘየር አካን ናይ ሰላም ወናይ፥

ለመንግፈይ ትወልደ ዲባ። /ዲን፥

ምን ለ - ማ እት ሆሬብ ወዮርዳን ደኒን፥

ለተዐቤ ተኣምር ታ እላ፤

ክዋና ናይ ቤትልሄም ሐይስ።

፪ ድሑር ቱ ለኮከብ እት ቤቴልሄም፥

ገበይ እግል ባዲ ለሐብር።

ከአና - ዲ ክሉ ሐራምዬ እት ኬን፣

ዲብ ዬሱስ ፈታዬ እጸውር።

ወለክፋ ኖሱ እት በሐር።

Englit L.L. «Han Kommer.» God Jul.

፫ በዓል እግል ክልና ለልደት አማን፥

መጽኤና ከአዜ ንትሓበር፥

እብ ሐምዴ ወሽክር ዲብ ፋድል ስል

ክእና እብ ልብ እት እንደርስ፤ /ጣን፥

ለትወለደ ንጉስ ነሐምድ።

ስም ዬሱስ።

፴።

S.T. 449.

፩ ስም ዬሱስ ደፍአት ምልእት ባ፥

ወእብ ክል መስደድ መርሳ ታ።

እብ ዬሱስ ክል ሰሀል ብና፥

ወሰኔት ጎማት ረከብና።

፪ ወድ ረቢ ክርስቶስ እንታ ቱ፥

ወህዬ አዳም ጋብእ ቱ።

አርሄና ምን መሐገዝና።

፫ ወምንካ ጽድቅ ረከብና፥

ከሐዮት ወሰላም ብና።

ወስምካ ለለአሙና

ምን ክል እኪት ልትባሉሕ - ባ።

፬ ልትሐመድ ረቢ አብ ወወል፥

ወመንፈስ ቅዱስ እብ ሕበር።

እብ ቃሉ ጥምቀት ወቅርባን

ልትሀየብ ሐዮት ክል እዋን።

፴፩።

S.T. 600.

፩ ዬሱስ ስሙ ንሰእ እልካ፥

ወክድ ከብድ ሐዘንካ።

ደፍአት ክል ዶል ሀሌት እልካ፥

እላ ስም ምን - ዲ ብካ።

/ክብር ስም፥ ዐድ ድሑር፥

ፈርሐት እንዜ ወእት ኬን።/

፪ ገለብ እግል ትግበእ እልካ፥

እላ ስም ክል ዶል ንሰእ።

ፈተና ምን - ዲ መጽአካ፥

እላ ስም እብ ልብ ፈርዕ።

/ክብር ስም፥…..

፫ ወገብ - ማ ለእት ልብ በልዕ፥

እላ ስም ተቀርዶ።

ክምሰል ሕሳት እግል ጸልዕ

እላ ስም ተጠልሎ።

/ክብር ስም፥……

፬ እግል እላ ስም እንሰግድ፥

ዮም እት እሊ ምድርና።

ሖር - ማ ንጉስና ነሐምድ፥

ሸፍና ክምሰል ከለስና።

/ክብር ስም፥…..

መትቀለዕ ዬሱስ።

፴፪።

S.T. 451.

፩ ትትዐወት አዜ እብ ዶሉ፥

ሰአየት ክሎም ኣምናሙ፤

ለኮከብና ቱ ፈግር።

ለዐል ቤት ረቢ ባጥር ቱ፥

ወእት ለባና በርሀቱ፥

ሚንኣድም ክሉ ጽግር።

ምዕል

ብሕል

አዜ ቀርበት፥

ላሊ ገርበት፥

እብ ብቆታ፥

ምስል ብዙሕ አፍርሆታ።

፪ ከእብ አማን ወእብ ሰሀል፥

ግዶርና ሐድር ረቢ ወል፥

ክም ሳይደይ እግል ክልና።

ክም ክብር ዎሮት ወል አዜ፤

ለክብር ረቢ እንርኤ፥

እብ ፍቲ ቅሉፅ እልና።

ደፍአት

መጽአት።

ወእብ ዶሉ፥

ክምሰል ቆሉ፣

ረቢ ፋድል፣

ወልዱ እግል አዳም ዓድል።

፫ ከአዜ ነፍሼ፥ ፍርሒ

ወመንግፈይኪ አክብሪ፥

ባብ ጀነትኪ ምን ፈትሐ።

ፍርሒ፥ ስህል ቱ ረቢኪ

ወሐድስ እልኪ ገለድኪ፥

ለዐገብኪ ቱ ሐድገ።

ክብር፥

ሽክር፥

ለግበእ እሉ፥

ረሓም ክሉ።

ወእት ምድር

ንየት ሰኔቱ ተሐድር።

፴፫።

S.T. 450.

፩ እት ዐስተር ኮከብ ፋግር ቱ፥

ሀሌሉያ።

ሰብ ሰገል ብዙሕ ፈሩሕ - ቡ፥

ሀሌሉያ፥ ሀሌሉያ።

፪ ናይ ንጉስ ሐዲስ መስለዮም፥

ሀሌሉያ።

ወእት ልገይሶ መርሐዮም፥

ሀሌሉያ ሀሌሉያ።

፫ እት ቤትልሄም ክም መጽአው፥

ሀሌሉያ፥

ለንጉስ ሐዲስ ረክበው፥

ሀሌሉያ፥ ሀሌሉያ።

፬ ወልብሎ፤ እግሉ ሚ ነሀብ፤

ሀሌሉያ፥

ደሩስ ጽዮን 4.

ልባን ወከርቤ ወደሀብ።

ሀሌሉያ፥ ሀሌሉያ።

፭ ከሕና - ማ ዎ ሰብ ክስታን፥

ሀሌሉያ፥

ነሀቦ ዮም ናይ ልብ ልባን፥

ሀሌሉያ፥

፮ ዎ ቅዱስ ስሉስ ረቢና፥

ምን ምሉእ ልብ ነሐምደካ፥

ሀሌሉያ ሀሌሉያ።

ምን ምሉእ ልብ ነሐምደካ፥

ሀሌሉያ፥ ሀሌሉያ።

፯ ከእግል ይሆም ወዲማ - ማ፥

ሀሌሉያ፥

ለሐምዴ እልግ ሰሀልካ።

ሀሌሉያ፥ ሀሌሉያ።

፴፬።

S.T. 552.

፩ ዎ ጽዮን፥ \* ሐምድ መምባካ፥

ነቢካ ቱ ወንጉስካ።

ኮከቡ ትርእዮ።

\*ደብር ስዮን በሀለት ቱ።

ቅረድ እብ ልብካ ወፍረሕ።

እግል ለልስእዮ

ሰሀል ለሀይብ ቀሽ አማን

ክምሰል መጽእ እቱ፥

ሓኬ ብሸራት።

፪ ለኮከብ በርህ እግልና፥

ከክልና አሰሩ ንግበእ

ምስል ለሰብ ሰገል።

ወእብ ክርን ከናፍርና

ልብና እት ልሸለጥ፥

ዎ ዬሱስ፥ እልካ ሐመድና።

ፍቲ እልና ሐብር፥

ፍቲ ቱ ብካ።

፫ ዎ መምባ፥ ለነቀርቦ

እብ ረሐመት ትከበቶ።

እንታ ለትፈቴ፥

ህያብ - ዲ ልብና ደኢኮን፥

ክል ደሀብ ወከርቤ

እት ገጽካ ክምሰል ማል ኢኮን።

እንካ ልብና ሓዬ፥

እምነትና ምን ሞት።

፬ ዎ ዬሱስ፥ ቅዱስ ቃልካ ቱ፥

ለኮከብ ባርህ በከት ቡ።

ምህሮካ ልምረሕ

ክል ጋሪትና ወጎማትና፥

ሒለት በርሀት ልግበእ፥

እት ሸፍና ወገሀየትና፥

ወዶል ሞትና ለበርህ

ስርሓ ነፍስና።

፭ ዎ ቅዱስ ኮከብ መምባና፥

ምለእ ምን በርሀት ምድርና።

ክላ ብርክ ትብረክ፥

ዶል ንቅመት ዬሱስ ስህለይ፥

ክላ ጸሎት ትፍገር

እብ ደፍአት እሊ መንግፈይ፥

ፍቲሁ - ማ ትብቀል፥

እት ክል አዴመይ።

ጅርበት ዬሱስ ወሞቱ።

፴፭።

S.T. 584.

፩ እዋን ለሃ፥ ዎ መድሕነይ፥

እት ጌተሴማኔ፥

እብ ለሀበትካ ምን አድማይ፥

ኢትበዴ ምን ልብዬ።

ኢትበዴ - ዲ ኢትበዴ - ዲ ኢትበዴ፥

ምን ልብዬ፥

እብ ለሀበትካ ምን አድማይ፥

እት ጌተሴማኔ።

፪ ኬን በይንካ፥ ዎ ድርፍንና፥

እት ጌተሴማኔ፥

መታን ሐራምና ጅርበትካ

እብ ልብዬ ቱ እርኤ።

፫ ለናይካ ሐድገዩካ ቱ።

ወኢበቄካ፥ አብ።

ቆር ጅርበትካ ሚ ዐሬ - ቡ፤

ልብ ኢኮን ወሐሳብ።

፬ ከበርድ ላብድ ፍቲዬ፥

ዎ ዬሱስ እግልካ፥

ለጸገም ጌተሴማኔ

ወደም ለሐፍና።

፴፮።

S.T. 456.

፩ ዎ ዬሱስ ጽርካ መስቀልካ፥

ገበይ ገጽ ሞት ቱ ግስካ።

እብ አድሐኖትካ ቀረብካ፥

ምን ክሉ እንታ ሕስካ።

እብ ፍቲካ

ትደመዐካ፥

ወቃትለይካ ልጠለቅ።

፪ ለመስቀል ጽርካ። ዐጸቦ፥

ዕዳይ እዲና ተርፈ።

ከክሎም ዲብካ ልቅረቦ፥

ወለቅብሎ ምን በዳ።

ወአና - ማ

ክም ስፍሉልካ

እብ ሓዚ እመጸአካ።

፫ ለመስቀል ጽርካ። ክብርካ

ምን ዲማ ለትገርዜካ

ወለ - ማ ዐባይ ሒለትካ

እብ ቀልብካ ከሬካ።

ክእና ታ

ለፍቲካ።

እብ ጸገም ቱ ትትዐወት።

፬ ለመስቀል ጽርካ። ሰበቼ፥

ምን ዐውቴካ ካፍለኒ።

አርሄኒ ምን ክል ስድቼ፥

ዐድ ዐስተርካ ሀበኒ።

ከነፍሼ፥

ዎ መምባዬ፥

እብ ፍቲካ አትናብር።

፴፯።

S.T. 553.

፩ ነቅምት ነቅምት አዜ ክልና፥

ስድት ጅርበት ዬሱስና።

ንግሄ፥ ንብኬ፥ ንምበዕ እልና፥

ውቀት ጸውር ዐገብና።

ክም ለጅርበት ዬሱና፥

ዎሮ - ማ ኢጀረበ።

፪ እድሁ፥ እግሩ አዜ ፋርቆ።

ክተፍ ክሉ ሙቁእ ቱ።

እብ አሽዋክ ረአሱ ጣርቆ።

ገጹ ውጩሕ ዳምእ ቱ።

ክም ለጅርበት……

፫ ከመራነት እብ ከል መልሕ፥

እት ለምጽኡ ሀዩቦ።

ወክል ዎሮት አዜ ጸርሕ፤

አድሕን፥ ምን ትደቅቦ።

ክም ለጅርበት፥……

፬ ደንጎባ ለነፍሱ ሀይብ።

ረምቅ ወለዐል ልርኤ፤

«ይባ አዜ ቱ አትዐይብ፥

እት እዴካ መንፈሼ።»

ክም ለጅርበት፥……

፭ ውቀት ሞቱ አዜ ቀርበ፤

ለክራር ልትሻጠጥ - ቱ፥

ምድር ረቅቅ እብርሀት ገበርት።

ዕን ወልብ ሚ ትወዱ ቱ፤

ክም ለጅርበት……

፮ አዳም፥ ልብ ምን ሀሌ እልካ፥

ምን ትፈቴ ፉቱይካ፥

ዐገብካ አትኣምር እልካ፥

ክም ለሕፍንት ፍቲሁ፥

መን - ማ ዲማ አለቡ።

፴፰።

S.T. 454.

፩ ዬሱስ ቆሪ አጸልዕትካ፣

መስደድካ ወመራር ሞት፥

ወለቀየሕ ለሀበትካ

ለደፋፍእ ዶል ብቆት።

ዶል ትመጽእ ፈተና፥

ጅርበትካ እፈቅዳ።

ቃትለይ ነፍስ ቱ ደኢኮን፥

ዐገቦት ትልህያ ኢኮን።

፪ አዜ ስጋዬ ዶል ረቅብ፥

ዶል ትቀንጽ ሸውቀት ልብ፥

ኤማን ጸገማ እረክብ፥

ምን እርኤካ እት ትልህብ።

ሼጣን ዶል እትፈተን - ቡ፥

እግል ልብዬ ገለቡ

ረሐመትካ ምን እወዴ፥

አብደዮቼ ሐር ኢረዴ።

፫ ከእዲና እብ ዴሪራ

ምን ተሐዜ በዳዬ፥

ማ እብ ድግናሃ ወዒራ፥

ምን ትወጥን ውድቀቼ፥

ሾከት ለትትረገዝ - ባ

ወለጹረት መስቀልካ፥

ወለጅርበትካ እገንሕ፥

ወእት ክሉ ኬር እጸንሕ።

፬ አፎ ድላ እቼ ጀሬ፥

አክህሎ እብ ጸልዕካ።

ምኑ ማይ ሐዮት ቱ ዘሬ፥

ነፍስ ለለሓይያ።

ከለጥዕም ደፍአትካ

ወእብ ሞትካ አንገፍከኒ፥

ሐዮት ዲማ ትከፍለኒ።

፭ እብካ፥ መንግፈይ፥ እትወከል፥

እንታ ግልብዬ አማን።

ሞት እብ ሞትካ ቱ ትትሰቀል፥

ንዙዕ ምና ቱ ስልጣን።

አዜ ገርዛዬ እንታ፥

ፈርሐቼ ወበከት - ማ

ሳይደዬ ቱ ዶል ብቆቼ፥

ቅንጸት ምርዲት ውቀት ሞቼ።

፮ ላውህ ዬሱስ፥ ዒን ክል ስንዬ፥

ልብዬ መስከብካ ውዴ።

ሐር ገሀይ ሚ ሐዜ ምንዬ፥

ፍርህ ክት ወድንጋጼ፤

መምባ እልካ ረከብኮ፥

አዜ ክት ሚ ሐገልኮ፤

እትካ ክሉሁ ለረክብ፥

ክሉ ለክህል፥ ክሉ ደቅብ።

፴፱።

S.T. 458.

ዎ ድርፍን ረቢ ላጽሕ፥

እት መስቀል ሐርደዩካ።

ወእንታ ክል ዶል ኣዝም፥

ዶል አዳም ቀበዩካ።

ሐራምና እንታ ጽርካ፥

ወሒለት ሞት ሰዐርካ።

ሰላምካ ሀብ ዎ ዬሱስ።

፵።

Pilgr. S.I. 7. (6).

፩ ነዐ ስመዕ፥ ክርን ትትናዴ፥

ወምን ጎልጎታ ትቤ፤ -

ብለቅ ምድር ቱ ለርዐዴ፥

ወጸሐይ - ማ ጸልመተት፥ -

/«ክሉ ተመ፥» «ክሉ ተመ፥» ጸርሐ፥

ዬሱስ ውቀት ሞት።/

፪ «ክሉ ተመ፥» ብዝሕት ፈርሐት

ሓከ እልና መምባና።

ከሰሀል ሰላም ወበርከት

ምን ለመስቀል ረከብና።

/«ክሉ ተመ፥» «ክሉ ተመ፥» ጸርሐ፥

ድርፍን ሞላይና።/

፫ ክሉ ፍትሕ አትመመዩ፥

ወክል መሰል እት ክታብ።

መስኢት ረቢ ተመት - እቡ።

ሞት - ማ ወጽዐ ለፈዳብ።

/«ክሉ ተመ፥» «ክሉ ተመ፥» ከደፋ

ፍኢ፥ ነፍሼ።/

፬ ከለናግፋም ረቢ ሐምዶ፥

ሱራፌል ልትሓቦሮም።

ምድር ወዐስትር ደርሶ፥

ክሎም እሊ ቃና ቦም፤

/«ሀሌሉ፥ ሀሌሉያ፥ ሐምዴ እግል፥

መድሕነይ»/

፵፩።

S.T. 41.

፩ ዬሱስ እዲና ፋቲሃ ቱ፥

ዕንታቼ ከስት፥ መምባዬ ቱ።

ሞቱ እት መስቀል እግልና ታ፥

እግል ድሒንና ፍዛ ገአ።

፪ ዕጅብት ፊት፥ ፍቲ አማን።

እምበልሃ ፍቲ ክሉ ፍናን።

ዬሱስ ድሒንዬ፥ በከቼ ቱ።

ልብዬ ሀብክዎ፥ ናዩ ትቱ።

፫ «ወልዬ» በለኒ፥ ዎ መምባዬ፥

ወእንግፈኒ ምን ዐገብዬ።

እግልካ እግል እምበር መሀር።

ፍቲ ወፈርሐት ሀብ ወደሐር።

፵፪።

S.T. 459.

፩ ዎ ዬሱስና፥ ነሐምደካ፥

ለደምካ ካብር ከዔካ።

ምን ሒለት ሼጣን ለአባይ፥

ቱ አንገፍከና፥ መንግፈይ።

፪ ዎ ሳይደይና እንረምቀካ፤

ስበር ለሞቅሕ ዐገብና፥

ወምን ናይ ዲማ ሞት ርደእ፥

እት መስደድና ጎና ግበእ።

፫ ወለውዕለና ምን ሐራም።

ስዴና፥ ሕና ቱ ጃርባም።

ከአቅልል እልና መስቀልና፥

ደአም ልግበእ ክም ቀልብካ።

፬ ዎ ዬሱስ ሑና ቱ ፍቱይ፥

ክም ሳይደይና ክል ዶል ዱሉይ።

እት ክል ብቆት ጎና ጽነሕ፥

እት ዐስተር እግልና ምረሕ።

፵፫።

Sankey eng. S. 566.

፩ ርኤ መንግፈይና እት ጎልጎታ፥

ከአፎ ክም ጀርብ ሰበትና።

ሊካሁ ትከበት እብ ረዳ።

ርኤ ወትድሕን።

ርኤ ወትድሕን፥

ወእት ለመስቀሉ ግነሕ፥

ርኤ ወትድሕን።

፪ ዲብካ ምን ከብድ ለጾር ሐራም

ወምን ትትሰፍለል ለሰላም፥

ቤዛካ ዬሱስ ቱ ተምማ።

ርኤ ወትድሕን።

፫ ቃንጽ ቱ ዬሱስ ከእቱ ርኤ፥

አዜ ምጽኦ፥ ሸፋገት ዴ።

ኖሱ ለሐዮት ቱ እምቤ።

ርኤ ወትድሕን።

፬ ዬሱስ እት ዐስተሩ ዓርግ ቱ፥

አምር ወሰዴ ኣምናሙ፥

መርሕ ወተንክፍ ውላዱ።

ርኤ ወትድሕን።

፬ ዬሱስ እት ዐስተሩ ዓርግ ቱ፥

አምር ወሰዴ ኣምናሙ፥

መርሕ ወተንክፍ ውላዱ።

ርኤ ወትድሕን።

፵፬።

Solskenssanger av. J. A. H. I, 9. Diak. S. 54.

፩ ለቅድስት ሳምን ቅርበት ታ።

ወዬሱስ እሙ ደይ ሐድጋ፥

ገሀየታ ማርያም - ዲ ኢትክህል፥

ከእግል ለወልዳ ክም እን ትብል፤

፪ «ዎ ሕልብዬ፥ በል፥ ሚ መስለካ፥

እብ ሰምበት ዐባይ ሚ ቱ እንታ፤»

«እብ ሰምበት ዐባይ ክምሰል ንጉሶም፤

ሐቅፋኒ እብ እልል ወሆይራሆም።»

፫ «ዎ ሕልብዬ፥ በል፥ ሚ መስለካ፥

እብ ሰኖ ምዕል ሚ ቱ እንታ፤»

«እብ ሰኖ ምዕል አና ጋሸይ ቱ፥

መጸግዕ ወመስከብ ለአለቡ።»

፬ «ዎ ሕልብዬ፥ በል፥ ሚ መስለካ፥

ተለሸኖ ክት ሚ ቱ እንታ፤»

ተለሸኖ አና ነቢ አና፥

እብ ምትላይ እዲና እትነቤ - ባ።»

፭ «ዎ ሕልብዬ፥ በል፥ ሚ መስለካ፥

አረርበዓ ክት ሚ ቱ እንታ፤»

«አረርበዓ - ዲ አና ሐመቅኮ፥

እት ሰላሳ ቅርሽ ቱ ትዘቤኮ።»

፮ «ዎ ሕልብዬ፥ በል፥ ሚ መስለካ፥

እብ ምዕል ከሚሽ ሚ ቱ እንታ፤»

«ከሚሽ ድርፍን ፋዘጋአና ቱ፥

መትመንካል ወሐክር ለአለቡ።»

፯ ዎ ሕልብዬ፥ በል፥ ሚ መስለካ፥

እብ ጅምዐት ሀዬ ሚ ቱ እንታ፤»

«ዎ ይማ ፍቲት ለምዕል ለሃ፥

አልሃ ወኢኣመርኪ ጅርበታ።»

፰ «ለወልኪ እት መስቀል ሰቁሎ፥

እት እደይ ወእገር ሰሙሮ።

ክም ጀረበ መይት - ማ ክም ስቁቅ።

ድፍኢ ሌጣ፥ ዐወቴ ቱ ኢርሑቅ።»

፱ «ዎ ሕልብዬ፥ በል፥ ሚ መስልካ፥

እብ ሰምበት ንኢሽ ሚ ቱ እንታ፤»

«ቅርጡጠት እት ምድር ለዳፋና፥

ወሐር ለተፈሬ ፍሬ አና።»

፲ «እብ ሰምበት ዐባይ፥ ዎ ይማዬ፥

እቀንጽ ምን ሞት ወቀብርዬ።»

«ፍርሒ ገድም ዐውቴ - ዲ ናዬ ቱ።

አርዐዳይ ወፈርሀት ሐር አለቡ።»

፵፭።

S.T. 589.

፩ እት መስቀል ዬሱስ ሽፈግኮ

ምን ጅርበት ወምን ምህዞ፥

ክምሰል ግርዝ እት ሕቅፍ እም

ለሸፍግ እት ዕርፍ ጥዕም።

፪ እት መስቀል ዬሱስ እምባቴ

ረከብኮ ወለክላሴ፤

ደሩስ ጽዮን 5.

ሰአየት ጽድቅ ወሰላም

ወለጽሐት ታመት ምን ሐራም።

፫ እት መስቀሉ ክል ጸልዕዬ

ሽሙይ ለሐዬ ቱ እቤ፥

ወናይ ለመክተፍዬ ክል ጾር፥

ልትሸመም ክም እት ልገት ቆር።

፬ እት መስቀል ዬሱስ ደንጎባ

ለሕጀቼ አተምማ።

ከእምበል እት ለመስቀሉ፥

ሰአየት ኤማን አለቡ።

፭ እት መስቀሉ ታ ደፍአቼ

ምዕል ፍርድ ዶል ክላሴ።

እብ ሞት፥ እብ ሐዮት፥ ርቅ ወሻም

እነብር እቱ እብ ሰላም።

፮ ምን ርክስት ወምን በዳካ፥

ዎ ሑዬ፥ እት ለመስቀል ነዐ።

እብ ዐገብ ወገሀይ ብጸሕ፥

ወእቱ ዲማ ሐር ጽነሕ።

፯ ወእግል ክብር መስቀሉ

እብ ሆይራ ዐውቴ ሰሀሉ

እብ ፈርሐት ዲማ ወሰላም

ትደርስ ምስል ብጹኣም።

ቅንጸት ዬሱስ።

፵፮።

S.T. 461.

፩ ዮይ፥ ቀንጽ መምባና ምን ቀብር ወሞት።

ለተከተበ ተመ። ሚ ቡ ሰቀቆት።

እብ ሒለት - ዲ ፈግረ እብ ክብር ወኖር።

ሚንኣድም ኢበዴ፥ ምን ተርፈ ለጾር፥

ወእነበይ ድርጉግ ወክትም ስጡር።

ወዓቅበይ - ማ ሰከ እብ ላሊ ስቱር።

ጀሀነብ ተንቀጥቅጥ። ሀሌሉያ።

፪ ለበርሀት ወጽለምት ክም ትሻፈፈያ።

ረአስ በርሀት እት ጽለምት - ዲ ተዐወተ።

ከትሰዐረት ሞት ወትትሸየም ሐዮት፥

ሰአየት ወእምነት እት ምድር ብቆት።

«ከዲብ ሚ እት እሊ ተሐዝያሁ፤

ለሕያይ እት እሊ ጎ ማይታም ሚ ቡ።

ከቃንጽ ቱ ዬሱስ።» ሀሌሉያ።

፫ ከአዜ እት ዐስተር ወምድር ዕላል።

ገበይና እብ ቀብር ዲብ ፈርሐት ለዐል።

ዎ እንቱም ጭቁጣም እብ ሐዘን ሐራም፥

ቅነጾ ቅረዶ፥ ቱ ትረክቦ ሰላም።

ነዐ መፍረር ፍንጡር፥ ዲብ ተላይካ አቅብል።

ለቀንጸ ተሌካ እብ ታምም ሰሀል።

እብ እምነት ትርእዮ። ሀሌሉያ፡

፬ ከምን - ማ እዲና ትዳገን እብ ሞት፥

ቤት ረቢ ትበጥር እት በልቀት ሐዮት።

ልኡካሙ ገይሶ ዲብ ምድር ርሒብ፥

ወሰምዓቱ ገቡእ እት ሰይፍ ወለብሊብ

ወሰምዓቱ ገቡእ ናይ ጻውረይ ዕዳይ፥

ወመርገም ለወርከ ወከስተ ገበይ።

ሹም ሐዮት ህቱ ቱ። ሀሌሉያ።

፭ ዎ እንቱም ግህያም ዲብ ሚ ተሐዝኖ፤

ለዘበንኩም ሐልፍ እብ ሻም ወድቦ።

ዮም ሕፍረት ትትሀገፍ እት ዘርእ ብሹል።

ወፈጅር ቱ ቀንጽ ክም እክል ብቁል።

ሐር መጽእ ለዛርአይ እት ጎለሎቱ፤

ለሰኒሁ አክብ ወሐሸር ለቱ

እት ተንዱሩ ነድድ። ሀሌሉያ።

፵፯።

S.T. 462. (447)

፩ ከማጽእ ቱ ለፋዘጋ።

ዎ ዬሱስና፥ ነሐምደካ፤

ምን ቀብር ቃንጽ እት እንታ፥

ለሐራና ምን በለስካ።

፪ ሐራምና ጽርካ፥ ዎ ፍቱይ፥

መታንና ደካም ገአ ክዑይ።

ወጽድቅና ፈታይ ቅዱስ፥

መታኑ ቀነጽካ፥ ውዱስ።

፫ ከእግል ኒሙት ምን ሐራም

ወእግል ንቅነጽ ቅዱሳም፥

ስዴና እንዜ እት ሕና፥

ወአስልጥ እልና ውዳይካ።

፵፰።

S.T.463.

፩ ዎ ንሳልዬ፥

ሐምድ አዜ

እግልና ለትሰቀለ።

ሹምና ትደመዐ፥

ጸልዐ፥ ሞተ፤

ላጽሕ ድርፍን ትሰደቀ።

ክም ክቱቡ

ምን ለቀብሩ

ቀንሰ ወተሐመደ።

፪ ምን ሐራምና

ዮም ደሐንና፥

እቡ ጽድቅ ረከብና።

እግል ዲማ

ምን እዲና፥

መንገፎና ትከበትና።

እቡ በርሀት

ታመት ፈርሐት፥

ወሰላሙ ወረስና።

፫ አርዌ ሀዬ፥

ሞት፥ እከዬ፥

ምን ስልጣኑ ትሰዐረ።

ምን ለዘበን

ነግፈ አዳም፥

ክል ስልጣን ናይ ወል ገአ።

ለአቤና

ዮም ፈቴና፥

ወደሐን ተሀየበ።

፬ ከአባይር

ወነኣይሽ፥

እግል አብ ዮም ልድሮሶ።

እግል ወልዱ፥

ክም ሐዳይስ፥

ሰበት ስኑ ለክቡሮ።

መንፈስ ቅዱስ

ማርሐይ ሕጉዝ

ክል እዋን ለሐሙዶ።

፵፱።

S.T. 464.

፩ ፍረሕ ዎ አዳም ክል እዋን፥

ተዐወተ ቱ እብ አማን።

ምን ማይታም ሕያይ ቃንጽ ቱ፥

ምን ቀብሩ ባርህ ፋግር ቱ።

፪ በዲር፥ በዲር ክቱብ ትቱ፥

ክም ቀንጽ እብ ለሳልሰይቱ፥

እብ ሞት ዕሪቱ ምን ሐራም

ክም ለነግፈና እት ሰላም።

፫ ወምን - ማ ቀብሩ ዐቅበው፥

እብ ክትም ሹሞም ከትመው፥

ዐቂብ ኢነፍዐ ወስልጣን፥

ለቀብሩ ሐድገ እት ብስጣን።

፬ ጀሀነብ አዜ ትቀረበት፥

ወሺመት ሞት ትደፈነት።

ከእብ አማን ቱ ፋዘጋ፤

ሀሌሉያ ሀሌሉያ።

፭ ምን ሕፍረትካ ምን ቀነጽካ፥

ዎ ዬሱስና፥ ነሐምደካ።

መታንካ ጻድቃም እት ሕና፥

እንቀንጽ ሐር ዲብ ፈርሐትካ።

፶።

S.T. 44.

፩ ትቀተለት ሞት ወትቀንጽ ሐዮት፥

ትቀበረ ቀብር እብ ርቁ።

ከመስኢትና ክርስቶስ ቱ ቀንጸ ምን ሞት፥

አባይና ትባተከ ስቁ።

ለመንገሱ ዬሱስ ለበዴ ሽሙይ።

ከአዜ ልብለኒ እሙን ወምርዱይ፤

«እነብር ወእንቱም - ማ ትነብሮ።»

፪ ዕዉት ቱ እት ቀብር ወእት አክተሞት።

ዶል ሺመት አማን አዜ መጽአት።

ክም ስም ለለመይት ገአ እግል ሞት፥

ወእግል ጀሀነብ ክም መጸት።

ከሐየ ወዲማ ሞት ኢትደቅቦ።

ወእላ ሰአየት አማን ረከብኮ፤

«እነብር፥ ወእንቱም - ማ ትነብሮ።»

፫ ከሐዮት ገበይ ወአማን ቱ እንታ፥

ወማይታም ጎ ሞት ኢተሐድግ።

ዎ ዬሱስ ሀበኒ ጥዑም ሰሀልካ፥

እት ዐገብዬ እግል ኢአድግ።

እብ በርሀትካ አብርህ ናይ ልብዬ ዕዛል፥

ክል ዶል አፍቅደኒ አማነት ለቃል፤

«እነብር ወእንቱም - ማ ትነብሮ።»

፬ ከገድም እነብር ወአና ኢኮን፥

እብ ስጋ ለአዜ እነብር።

ለእቼ ለነብር ወድ ረቢ ደኢኮን፣

ወሐር ለቀንጸኒ ምን ቀብር።

ከቀርጄ ደፍአቼ በርሀቼ ቱ፥

ወአዜ ልብለኒ እብ ረሐመቱ፤

«እነብር ወእንቱም - ማ ትነብሮ።»

፭ እሽዎ ለምርብዕኪ ብሉሕ ዎ ሞት፤

ሼኦል ክት ለዐውቴ እሽዎ፤

አርዐዳይ ወፈርሀት ወአተቅበጸት

ለበዳና ዲብ ሚ ትስእዎ፤

ለበዳና ዲብ ሚ ትስእዎ፤

ጀሀነብ ወሞት - ማ ውሑጣት ትተን፥

፮ ከአዜ፥ ዎ ቀብር ሚ ሒለት ብካ፤

ትከውል እት ጎካ ለሰክብ።

ዶል ክርስቶስ እብ ክብሩ ልትቀለፅ እልና፥

እት ሐዮት ገናይዝና ሀክብ።

እትደፈን፥ ደአም ፍርህ ወርቅ አለቡ፥

ለክትም ለቀብርዬ እሊ ትቱ፤

«እነብር ወእንቱም - ማ ትነብሮ።»

ዕርገት ዬሱስ።

፶፩።

Sv. Ps. 115.

፩ መምባና ዬሱስ ዓርግ ቱ፤

ሀሌሉያ፥ ሀሌሉያ።

ለመንገፎ አትመመዪ፤

ሀሌሉያ፥ ሀሌሉያ።

፪ መታንና ሞት ቱ ጠዐመ፤

ሀሌሉያ፥ ሀሌሉያ።

ምን ርቅ ወስቆ እንጉፍና፤

ሀሌሉያ፥ ሀሌሉያ።

፫ ወኢፈቴንና እብ ተማም፥

ሀሌሉያ፥ ሀሌሉያ፥

ወምትና ምስል ሰብ ሐራም፤

ሀሌሉያ፥ ሀሌሉያ።

፬ እብ ክብር ወእብ ሺመቱ፥

ሀሌሉያ፥ ሀሌሉያ፥

ክም ንጉስ ሐክም መንገሱ፤

ሀሌሉያ፥ ሀሌሉያ።

፭ መታንና ረምቅ ክል እዋን፥

ሀሌሉያ፥ ሀሌሉያ።

ለናዬ ሰዴ እብ አማን፤

ሀሌሉያ፥ ሀሌሉያ።

፮ እት ዐስተር ምን - ማ ዓርግ ቱ፥

ሀሌሉያ፥ ሀሌሉያ፥

ውላዱ ሀይብ መንፈሱ፤

ሀሌሉያ፥ ሀሌሉያ።

፯ ክምሰል ለጌሰ ምንና፥

ሀሌሉያ፥ ሀሌሉያ፥

እብ ክብር መጽእ ክምሰሃል፤

ሀሌሉያ ሀሌሉያ።

፰ እብ ፈርሐት እሊ ዮም በዓል፥

ሀሌሉያ፥ ሀሌሉያ፥

ነሐምድ ረቢ ለሰሃል፤

ሀሌሉያ፥ ሀሌሉያ።

፱ ዎ እንታ ቅዱስ ስላሴ፥

ሀሌሉያ፥ ሀሌሉያ፥

እንዋቅል እልካ ውዳሴ፤

ሀሌሉያ፥ ሀሌሉያ።

፶፪።

S.T. 467.

፩ ዲብ ዐድ ሰላም፥ ዎ መድሕነይ፥

እርኤካ እት ተቀብል።

ደአም አና ክምሰል ዐለይተይ፥

እት ምድር አትቀባብል።

ርሑቅ ምን ቤቼ አና ቱ፥

እት ልብዬ ፈርሐት አለቡ።

፪ ርሑቅ ምን ቤቼ አና ቱ፥

ዎ ረቢ አስክ መአዜ፤

ደአም ኬን ዕን

ለሰኒ ርምቅ ዐሬ።

ወሰፈላልዬ አስክካ

ለትውከል ጊም ትከፍላ።

፫ እብ እምነት ዲብ ለሰኒ ዐድ

ክእና - ዲ አቀምት፥

ከሀየት ኬን ለትከለሰት፥

ወሒለት ሞት ለትወርኬት።

ወምስል ክሎም ቅዱሳም

እነብር ቱ እት ዐድ ሰላም።

፬ ወኬን - ዲ ላሊ አለቡ፥

ብካይ ማ መጸት ልግበእ።

ወኬን ለዐቢ ክብት ቡ፥

ከልብዬ እቱ ልልጠእ።

እት ዐስተር ምስል ዬሱስዬ

ኬን ክሉ ግሩም ቱ እግልዬ።

ፍቲ ዬሱስ ክርስቶስ።

፶፫።

S.T. 440.

ብጹእ ቱ ለለአምረካ፥

ረቢ፥ ፋድል እብ ሰሀልካ።

ብጹእ ቱ ለለአምነካ፣

ወእብ ለለአክካ ወልካ።

ሐዮት እንታ፥ መንግፈይና፥

ለአማን ወለገበይና።

ወእት ዐስተር ወእት አርድ፥

ዬሱስ ክርስቶስ ሌጣ ፈርድ።

፶፬።

S.T. 61.

፩ ረቢ ሐመድኮ፥ ፈቴኒ፥

ፈታይ አማን።

ነፍሱ እግል ሞት ሀቤኒ

ፈታይ አማን።

እግልና ክእና ፈቴ፥

እግል ክልና ነፍሱ መጤ፥

እግል ኣምነት ሐው ወዴ

ፈታይ አማን።

፪ ወእንደይ አምረካ፥ ዐልካ

ፈታዬ - ማ።

ሞላድ ነፍሼ ቱ ዐልካ

ክም መን - ማ - ማ።

ምን ሐራምዬ አብጠርከኒ፥

ወምን በዳ አንገፍከኒ፥

ወምን በዳ አንገፍከኒ፥

ካብረት ወልድነት ሀብከኒ፤

ፈታይ ከማ።

፫ ክሉ ለሐራምዬ ሐድግ

ፈታይ ረሓም።

ምን እበኬ፥ ደፍአት ሀድግ

ፈታይ ረሓም።

ሰበብ ስሕተት ዶል ሀምር፥

ምን ለጸርዬ እዬ አምር፤

ምን - ማ ሀርም፥ ፍቲ ከምር፥

ፈታይ ረሓም።

፬ ምን - ማ ብዙሕ ዶል ልትሐባዕ፥

ፈታዬ፥ ቱ፥

ወእብ ለውሀቱ እትነፈዕ።

ፈታይ ትቱ።

ገሌ ስድት ምን ትመጽአኒ፥

እግል ስን ፈታይ ሀይበኒ፥

ሐቆሃ ቅሉዕ ሐብረኒ።

ፈታይ ትቱ።

፭ ክል ገሀዬ ህቱ አምር።

ፈታዬ ቱ።

ለእት ነፍሼ ልትከመር

ሜሽኖ ቱ።

ሐዮት እምነቼ ለበቅል፥

ስጋዬ ለከድብ፥ ሰቅል፥

ዘበን መስደጄ ለቀልል፤

ፈታዬ ቱ።

፶፭።

S.T. 473.

፩ ዬሱስ ልብካ አትካፍለኒ፥

እግል እግበእ ክምሰልካ።

እብ ክል መስደድ አፍቅደኒ

ንየት ጹረት መስቀልካ።

ዶል እዲና እቢሃ፥

አጊሰኒ አሰርካ።

በኪ ናስሕ እብ ጸላሞም፥

ወምን ልብ ሐዲግ ሐአሞም።

፪ ዬሱስ ለጽሐት መምበሮካ

ክል ዶል አግነሐኒ - ታ።

እብ ክል ውዳዬ ሐቆካ

እግል እምበር ክምሰልካ።

ቃል አቡካ አትመምካ፥

እግል ንዩት ዲብ እንታ።

ገድም መንፈስካ ሀበኒ፥

ወዲ ቃሉ ለደርከኒ።

፫ ዬሱስ እምነትካ ሀበኒ

ዶል ቀርድ ውዶል እከይ።

ጸሊ ሀዬ አምህረኒ፥

ወመትወካል ዶል ገሀይ።

ቀልብ ረቢ ፋቲ ቱ፥

ፋርሕ እብ ለቃላቱ፥

እብ ወራቱ እት እነስሕ፥

እስክ ዕምርዬ እበጽሕ።

፬ ዬሱስ ላውህ ሰሀለኒ፥

እት ትርኤ ሕውናዬ።

ምን እዲና ዕቀበኒ፥

ወምን ሸውቀት ስጋዬ።

ዬሱስዬ፥ ዶል ፈተና፥

አትከውለኒ ሕጌካ።

እት ሐዋንያም እንታ ዳቅብ፥

ሰኒ ማርሕ ሰኒ ዓቅብ።

፶፮።

S.T. 498.

፩ ዬሱስ ሰኔቼ ትቱ፥

ነፍሱ ሰበቼ ቱ መጠ፥

ደሩስ ጽዮን 6.

ሚ ሐዜኮ ሐቆሁ፤

ስምዬ እት ክታቡ ኣተ።

ብዕደት ክላ ሕልፍ ታ፥

ፍቲ ዬሱስ ሓጠት ታ።

፪ ስም ወክብር ወጽጋብ

ሴም ጋሩ ኢእወዴ።

አምር ብዙሕ ወልባብ

እግል አድሐኖት ኢሰዴ።

እሊ ክሉ ቅሩብ ቱ፥

ሰሀል ዬሱስ ዲመይ ቱ።

፫ ዬሱስ መፍርሒዬ ቱ፥

ንየቼ ወሰፈላልዬ።

እግል ልብዬ ደፍአት ቱ፥

ሳይደዬ እብ መትሐላልዬ።

ወሰአየቼ ሚ ቱ፤

ሒሉ ወአማነቱ።

፬ ዎ እዲና ጤልመይት፥

እት ጀሀነብ ታ ገበይኪ።

ወርከይ እንቲ ሼመይት፥

አዳም በዴ እብ እከይኪ።

ንየትኪ - ዲ አለብዬ።

ዬሱስ ላተ ፈርሐቼ።

በከት ድሒን እብ ዬሱስ ክርስቶስ።

፶፯።

S.T. 487.

፩ ዎ አዳም፥ ሐዚ ረቢካ

በዲር በሁልካ ቱ።

እት ልብካ ኖሱ ዋዲካ፥

ብጽእናካ ለቱ።

፪ እብ እምነት ወመትሸላጥካ፥

ቃል ረቢና ስመዕ።

ወቀልቡ ክምሰል ኣመርካ፥

አትምሞ ከፍረሕ።

፫ ወኢሐይለካ ሴማ - ማ፥

ለሒልካ ክርስቶስ ቱ፥

ወፍቲሁ ትደርከካ፥

ወማርሐይ መንፈሱ።

፬ አሚን እብ ረቢ ወለቃል፥

ወወዲ ስን አማን፥

ሰላም እት ምድር ወለዐል፣

ህታ ታ ናይ ክስታን።

፭ ወእግል እሊ ውዳዬ

ሰሀል፥ ዎ ዬሱስ፥ ሀብ

ወለሕውናዬ ስዴ፥

ዎ እንታ ቅዱስ አብ።

፮ ወእትካ ቱ ብጽእናና፥

ወእትካ አድሓኖት።

ከሐምዴ ልግበእ እግልካ፥

ዎ ረቢ ጸባኦት።

፶፰።

S.T. 479.

፩ አብ ረሐመት ቱ ረቢና፥

እብ ፍቲ ሰሀሌን።

ምን ክል ሐራም ወዐገብና

ተማም ቱ አልጸሔና።

ብላሽ - ብላሽ ቱ ውዳይና፥

ከእግል ማይተት ነፍስና

ሰሀሉ ሌጣ ነፍዕ።

፪ ወበዳና ምን ኣመረ፥

ለወልዱ - ማ ሀቤና።

ለፍትሕ ረቢ አትመመ፥

እብ ሞቱ አንገፌና።

እብ ቤዛ ወልዱ መምባና

ገበይ ሰሀል ለረክበያ፥

ምን ቅጽዐት ፍትሕ ፈግር።

፫ ወእቡ ክምሰል ትወከልና፥

ሰሀሉ እት እንረምቅ፥

ሐራምና ረቢ ሐድጋ፥

ለተርድ ዶል ነሐምቅ።

እት ቀደም ረቢ ጸደቅና፥

ወቅዱሳሙ ገብአና፥

እብ ወልዱ፥ መንግፈይና።

፬ እብ እምነት መንፈስ ቅዱሱ፥

እብ ሐዲስ ቱ ወልዴና፥

ወእብ ለዐባይ ፍቲሁ፥

ልብ ሐዲስ - ማ ሀቤና።

በዲር ለእቡ ትነየትና

ወእቡ ለተኤከክና፥

ክምሰል ሐራም ነዐልብ።

፭ እብ ፍቲ እምነት ትትረኤ

ወእት ክል ጋር ተአቴ።

ለኣምን ሰኔት ቱ ለርኤ፥

ወመለሀዩ ፈቴ።

ክም እን ቱ መትመሞ በሃል፤

ሕድ ንፍቴ፥ ንስዴ እብ ሐላል፥

መምባና ክም ለወደ።

፮ እብ ረሐመቱ ነገፍና፥

ሰሀሉ ቀደሴና።

እብ ውዳይና ለኢገአ

እብ ረሐመት ሀቤና።

እብ ኖስና ሴማ አለብና፥

እብ ረቢ ቱ ብጽእናና።

ከሐምዴ እግሉ ልግበእ።

፶፱።

A.S.I. Ahnf. S. 7.

፩ መንግፈይ፥ እረምቀካ፥

ለገበዬ፣ አስክካ፥

ዮም ምርሐኒ ወስዴ፥

ዬሱስዬ።

፪ ምን ብቆት እዲናና፣

ለገበይ ኢአምራ።

ከሐዜኮ ማርሒትካ፥

አስክካ።

፫ አምር ሴማ አለብዬ፥

ሕድት ታ ለሒለቼ፥

አጊሰኒ፥ መንግፈይ፥

ለገበይ።

፬ ዬሱስ ላውህ ዐይብካ፥

እትካ ዋድቅ ቱ አና።

አምህረኒ ክል እዋን

ለአማን።

፭ አልጸሐኒ ምን ሐራም፥

አብጸሐኒ ዐድ ሰላም።

ኬን ፈዳለትካ እርኤ፥

ዬሱስዬ።

፷።

S.T. 78.

፩ በልቀት ስጥርት እግልዬ፥

እትኪ ሕብዒ መንፈሼ።

ማይ ወደም ለስምጥካ፥

እግልዬ ለትረገዘ፥

ምን ዕዳይ ወሒል ሐራም፥

ለልጸሐኒ እብ ተማም።

፪ ክድመቼ ወምህዞ

ፍትሕ ኢለተሙሞ።

ቀንአት ሚ ቡ ነፍዐታ፤

እምብዕ ዕንታት ክምሰልሃ።

ለመአብሰይ ፍዛሁ፤

እንታ ዬሱስ ሌጣ ቱ።

፫ ፍርዒት ሴማ አለብዬ፥

መስቀልካ ቱ መስኢቼ።

ዬሱስ ስህለይ ስቁቅ፥

አልብሰኒ ለዕሩቅ።

ራክስ አና ማይት - ማ፥

አንጌ፥ ሓዬ፥ ዐይብካ።

፬ እት አተንፍስ እብ ሐዮት፥

ዶል ሸም ዕንታቼ እብ ሞት፥

ዶል ፍርድ እት ደንጎባ

ቀደም መምበር ሺመትካ፥

በልቀት ስጥርት እግልዬ፥

እትኪ ሕብዒ መንፈሼ።

፷፩።

Sankey eng. S. 571.

፩ እብ መምባዬ ቱ እደርስ፥

እብ መምባዬ ስህለይ።

ፍከት ምድር አና ሀርስ፥

እግል ሐምዴ መንግፈይ።

አፎ፥ ሐምዴሁ እደርስ፥

ሐምዴ መንግፈይ ሰሃል።

እት ለዐስተረይ በዓል።

፪ ባዲ አና ደአም ረክቤኒ -

ረክበ ባይደት ብግዕቱ፥

ወእብ ፍቲሁ ጾሬኒ፥

በልሰ ዓርብ ድርፍኑ።

፫ ማይት አና ደአም ሓዬኒ።

ልብዬ በደ ወሐሳብ፥

ግንሐት ተርፈት ርቅ ጸብጤኒ።

አንገፌኒ ለፈዳብ።

፬ ለአባዬ ዮም - ማ ጸርሕ፥

ስለል እምብዕ ረያም ታ።

ዬሱስ ላተ ሰኒ መርሕ፥

ቀደሜዬ ከይዳ።

፭ ኖሱ ክል ዶል ተንክፈኒ

አስክ ደይን ለመሓዝ፥

እብ ደሐኑ ለሓልፈኒ፥

ዲብ ለድጌ ናይ ግዛዝ።

፷፪።

Sankey eng, S. 535.

፩ እት ዕዛል ደነብሩ

ዕርፍ ቡ፥ ዕርፍ ቡ፥

ዕርፍ ምን ሸፍና ወሰአነት፥

ዕርፍ ምን ድንጋጽ ወገሀየት።

እት ዕዛል ደነብሩ

ዕርፍ ቡ፥ ዕርፍ ቡ፥

እት ዕዛል ደነብሩ

ዕርፍ ቡ።

ዕርፍ ቡ፥ ሐዮት ቡ፥ ፈርሐት ቡ፥

እት ዕዛል ደነብሩ።

፪ እት ዕዛል ደነብሩ።

ሐዮት ቡ፥ ሐዮት ቡ፥

ሐዮት ሞት ለኢተአምር፥

እግል ዲማ ለትነብር።

እት ዕዛል ደነብሩ፥

ሐዮት ቡ፥ ሐዮት ቡ፥

እት ዕዛል ደነብሩ፥

ሐዮት ቡ።

ዕርፍ ቡ፥……

፫ እት ዕዛል ደነብሩ፥

ፈርሐት ቡ፥ ፈርሐት ቡ፥

ፈርሐት ልብና ለትመልእ፥

ፈርሐት እብና ለትትሐሌ።

እት ዕዛክ ደነብሩ፥

ፈርሐት ቡ፥ ፈርሐት ቡ፥

እት ዕዛል ደነብሩ

ፈርሐት ቡ።

ዕርፍ ቡ፥……

፷፫

S.T. 86.

፩ ቅረድ ዎ እንታ ኣምን አዳም፥

ድፈእ ዎ መለሀይ ድሑር።

መርምሮ - ማ ሽሙይ ምን ቀደም

መትፈተሕካ እብ ደም ክቡር።

ፍቀድ ለፍቲ ረቢካ፥

ክም አዳም ጋብእ ቱ መታንካ፥

ክም አቅነጼካ ምን ቅሳንካ፥

እብ ደሙ ዝቡን ቢዙይካ።

፪ ብሩድ ማ ጽኑዕ ምን ሀሌካ

ጋር አለብካ ቱ፥ ቢዙይካ።

ርጉም ምን ረቢ አምሰልካ፥

እብ ቀስብ ልግበእ ማ ረዳ፥

እብ መግመጽ ማ ጽጋብ ማ ፈርሀት፥

እብ ሞት፥ እብ ሐዮት ማ እብ ፈርሐት፥

ጽበጥ ቢዙዩ ክም እንታ።

፫ ደሪስ ቀርድ ምን ገብእ እልካ

ማ ጸሊ ሌጣ እብ ብካይ፥

ማ ላሊካ ወአምዕልካ

ምን - ዳ ተአዝም እብ ገሀይ፥

ምን መንገስ ሼጣን ለዛቤካ፥

ወዋርሰይ ረቢ ለወዴካ፤

መርዓቼ ታ፥ እፈትያ።

፬ ወለድሒንካ እብ ሰሀሉ፥

ለምኑ ዘይድ አለቡ፥

ወመምበሮካ እብ ከሀሉ፥

ወአፍርሖቱ ክምሰልሁ።

ዎ ካብረት ነፍስ፥ ፍቀዲ፤

ፈታይኪ ረቢ ቱ ለቴቴ፥

ወእልኪ ዐስተር ሐር ለኣቴ፥

ወእግል ኖሱ ቢዙይኪ።

፷፬።

S.T. 76.

፩ ዒን እት እሊ ትዘሬ፥

ነዐ ወእታ ትከሬ።

ቆሪ ታ፥ ጽሪት፥

ሕብዕት ወምርዲት።

፪ እታ ምን ትትሐጸብ፥

ለጽሐትካ ትትረከብ።

ደም ለምማባና

እላ ዒን ትታ።

፫ ሀርመይ - ማ ዶ ሞቱ፥

ረክበ አድሐኖቱ።

ክምሰልሁ መስኪን

ረከብኮ ድሒን።

፬ ካብረት ዒን ናይ ሐዮት፥

ዮም ተሀይቢ ጸሮት።

ወእት ክል አካን፥

ሰሙዕ ቃል ምድሓን።

፭ ስዱዳም ተተርሒ፥

ግህያም ተፈርሒ፥

እስክ እት ለዐል፥

ቀርዶ እብ ዕላል።

፮ ጀፈር ሞት አቴኮ።

ምንኪ ክም ሰቴኮ፥

ልብዬ ስፍሉልኪ

ደርስ እግልኪ።

፯ አስክ ቀብር አቴ፥

ዬሱስ - ዲ እፈቴ።

ዮም እታለዮ፥

ዲማ ሐምዶ፡

፷፭።

S.T. 31.

፩ መንፈሼ፥ ግነሕ ከማ

እት ለቆሪ ጸልዕ።

እቡ - ዲ ዕሪት ብካ፥

ደፍአት እብ ገሀዬ።

ለርዕየይ ዬሱስ ቱ፥

መታንካ ልደመዕ፥

/ወእብ ደሙ ፋዲ ቱ፥

ክል ዕዳይ ወዐመጽ።/

፪ ምን ሐራምና ወምን ሞት፥

ወምን ፍርድ ዲማ

ወርቅ ናፍዕ ቱ፥ ኢኮ፥

እግል ለንግፈና።

ከወድ ረቢ ኖሱ - ቱ፥

ነፍሱ መጠ እልና፥

/እንደይ ዐግብ ጃርብ ቱ፥

እት እዛምና ሸፍዐ።/

፫ ዐስተር ለለበጽሕ ባብ፥

ጸልዕ ዬሱስ ገብአ።

እቡ አቲ ቡ ዲብ አብ

እግል ባይዳም ክልና።

ዬሱስ ልብዬ ሓዚ ቱ።

ከእዲና ወርከይ።

/ደፍአት ነፍስ ዬሱስ ቱ፥

እብ ሰሀል ትበክት።/

፬ መንፈሼ፥ ክብ በል፥ ስመዕ፤

ጸልዕ ዬሱስ ሓዬ።

እቡ ዕርፍካ ብካ፥

ወሰላም ተአቴ።

እት ቤት በልቀት ነዐ ከማ፥

ወትረክብ ዕርፍ።

/ዬሱስ ዐቅብ እልካ - ማ፥

ወደሐን ለፈግር።/

1. ክባተት ድሒን እብ መንፈስ ቅዱስ።

መንፈስ ቅዱስ።

፷፮።

S.T. 475.

፩ ዎ መንፈስ ቅዱስ፥ ዲብና ነዐ፥

ምርሐና አሰር ሂጋካ።

ክል ብርድ፥ እቢና ክረዕ፥

እት ልብና እብ ሰሀል ምጸእ።

ዎ ሒለት ቅድስት ንዒ

ወቀልብ ነፍሼ አስኒ።

እብ ፈርሐጥ ገጽ ለዐል ኒጊስ፥

ወረቢ ነክብር እብ ደሪስ፤

ሀሌሉያ፥ ሀሌሉያ።

፪ ምጽኢ፥ ዎ በርሀት ክል አማን፥

እብ ክሉ ዘበን፥ ክል አካን

ዲብ አምር ሞላይና ምርሒ፥

ወስም ለወልዱ አብርሂ።

ቅልዒ ናይ ዲማ ፍቲ አብ፥

አርሕቂ ምህሮ ተሐት።

እብ ዬሱስ ለለትአምን ቃል

እምርዱይ ቱ፥ ድሑር በሃል፤

ሀሌሉያ፥ ሀሌሉያ።

፫ ዎ ቅድስት እሳት፥ ሓፍኒ፥

እት ልብና ፍቲ አጽብጢ።

ወአትካፍሊና ደፍአትኪ፥

እብ ክሉ መስደድ ኤማንኪ።

ወአጹሪና መስቀልና፥

ደሩስ ጽዮን 7.

ምጽኢና ወክድ ፈተና።

ንትሻፈፍ ክምሰል እሙናም፥

እብ ሞት ጊኒስ እት ዐድ ሰላም፤

ሀሌሉያ፥ ሀሌሉያ።

፷፯።

S.T. 476.

፩ ዎ መንፈስ ቅዱስ፥ እቼ ነዐ፥

ወነፍሼ ዮም ሓይያ፥

ወእትካ አተርደኒ።

ወአብርህ እልዬ በርሀትካ፥

ምርሐኒ እብ ለምጥርቅካ

ወእብ ተማም ግዝአኒ።

፪ አማንካ፥ ረቢ ቀዌኮ

ወጎማትካ ኢፈሀምኮ፥

ለቃልካ አምህረኒ።

ምን ዐገብ አልጽሕ ነፍሼ

ወቲላ አሰርካ ስዴ፥

እብ ስንካ ተንክፈኒ።

፫ ዎ ረቢ ሞላይ ስህለይ፥

ክል ዘበን ወእብ ክል ገበይ

እት እሊ ሓጥጠኒ፤

አሚን እብ ዬሱስ መንግፈይ

ወፍቲ እግል መለሀይ፥

ገበይካ አጊሰኒ።

፬ ሕውናዬ አትኣምራ፥

ለነፍዕ ወለአኬ - ማ

ረሚቁ ቱ ኢአምር።

ዎ መንፈስ ቅዱስ ደፍአቼ፥

እብ ለውሀትካ ርመቅ እልዬ።

ወሐምዴካ እዘምር።

፭ ዎ ረቢ ወራት ስን ደሐር፥

ልባብ ወፈሀመት መሀር፥

ወከሀላት ወስከኒ።

እብ ዐመልካ ወፍቲካ

ወእብ ለሰኔት ጎማትካ

ክል ወክድ አብቅለኒ።

፮ ዎ መንፈስ፥ እብ ክል መስደጄ፥

አግዳ ውቀት ክላሴ

ዐድ ፈርሐትካ አርኤኒ።

እብ ድንጋጽ ወእብ አፍርሆት

ክም ቀርበተኒ ውቀት ሞት፥

እብ ሰሀልካ ስዴኒ።

፷፰።

S.T. 92.

፩ ዎ እርግብ፥ ትከረይ ምን ዐስተር፥

ዎ መንፈስ፥ ናይ ረቢ፥ ምጸእ፡

ወሰኒ እብ ቃልካ አበሽር።

መዳፍአይ እብ ክርስቶስ ግበእ።

፪ ወአብ እግል ወልዱ ምን መጠ፥

እዲና ክም ፈተ መሀር።

ገበይ ምስል ዬሱስ ለጌሰ

እት ዐስተር ክም አቴ፥ ደሐር።

፫ እብ ሸፍ ወእብ መጸት ስዴና፥

ወአሰሩ እግልና ዴ፥

ምን ወልወል ወሀጽፍ ሔጌና፥

ዐድ ረቢ ንእቴ ስዴ።

፷፱።

S.T. 94.

፩ ዎ መንፈስ፥ ዮመቴኒ ምጽአኒ

ወእግልካ ልብዬ ፍተሕ።

እት ምጥርቅ አማን አብጸሐኒ፥

ወጎዬ ክል ወክድ ጽነሕ።

፪ እብ ኖሼ ሰላም ኢእረክብ፥

ቅዑር ወጭቁጥ እብ ሐራም።

ነዐ መንፍስ እብ ፍቲ ወደቅብ፥

ቴቴኒ ዲብ ክርስቶስ ረሓም።

፫ ሐራምዬ እዋን ተከጅለኒ፥

ዶል ሐምቅ እብ ሒለት እከይ፥

እዴዬ ጽበጥ ወምርሐኒ

ዲብ ዬሱስ ሰሃል መንግፈይ።

፬ ወእንታ እብ ሐዲስ ትወልደኒ፥

ተነግፍ ምን በዳ ወሞት፤

እብ ሒለት ምን ዐስተር ምጽአኒ፥

ሓፍነኒ፥ ዎ መንፈስ ሐዮት።

፭ ከከይነት ተአቤ ወጥልም፥

ተፈርስ ክል ጣኦት ናፍን።

ነዐ፥ አብርህ ናይ ከርሼ ጽልም፣

እብ ቅድስት በርሀት አማን።

፮ እብ ፍትሕ ናይ ፍቲ ግዝአኒ

ወቤትካ እት ልብዬ ውዴ፥

እብ ንየትካ ሰኒ ምልአኒ፥

ወወዲ በሃልካ ስዴ።

፯ ከገድም ክል ዮም ቀድሰኒ፥

ተካመቼ እንታ ትርኤ።

ምን ትምኔት እኪት አልጸሐኒ፥

ክም ቀልብካ ቀልብዬ ዴ።

፸።

S.T. 95 a.

፩ እሳት ደሐን እት ምግብ አዳም፥

ዎ ዬሱስ ካሪ ሀሌካ።

ከአቲ እምበል ክል መትካራም

ትሕዬ ክምሰል መንገስካ።

፪ እብ ላሊ አዜ - ማ ትበርህ

እት ኬን ወእንዜ በርሀቲት።

ወክብት ለድሒን ለፈርሕ

ልብ ለግህያም እብ ድሊት።

፫ ደአም እሳት ለሐዮት ትፍገር፥

ወክብቱ - ማ እሙር ልግበእ።

ከመንገስ ረቢ ሰኒ ትክበር፥

ከመንገስ ረቢ ሰኒ ትክበር፥

ሀየይብ መንፈስ - ማ ልብዘሕ።

፬ አጊድ፥ ዎ ዬሱስ ዲብ ክልና ነዐ፥

ወሓፍን - ማ እብ ፍቲካ።

መሣድድ ለናይ መለሀይና

ነኣምር ወንስዴ - ከማ።

፭ ልኡክ ሰሀል እት ክሉ ልምጸእ፥

ወመንገስ ረቢና ትርሐብ።

ከሐምዴ ረቢ ውቁል ልብጸሕ።

እት ክል እዲና ለረሓብ።

፸፩።

S.T. 606 (376 b.)

፩ ዎ መንፈስ ቅዱስ ዮም ምጸእ፥

እብ በርሀት ወሰላም ርደእ።

እብ ፍቲ ወእብ ሒለትካ

አተርድ ስእን መንፈስና።

፪ አማንካ ተብርህ ምጥርቅና፥

እብ ረዳ አጊሰና - ታ።

ምን ዐገብ ወምን ክል ሐራም፥

አስኬና፥ ሳይደይ ቅዱሳም።

፫ ትእዛዝ ረቢ እልና በል፥

ወተንክፈና እብ ሰሀል።

መአሰሪ እሱር ፍተሕ፥

እት ክርስቶስ ዒን ሐዮት ምረሕ።

፬ እት ረቢ ወእት ሕሩያም

ሐር አብጸሐና እብ ሰላም።

ኬን ዐርፍ ቀርድ፥ መንፈስና፥

ተማመት ክምሰል ረከብና።

፸፪።

S.T. 607.

፩ መንፈስ ቅዱስ ዮም ምጽአኒ

ወእት ልብዬ ቤትካ ዴ።

ወሕውናዬ ስዴ።

፪ አና ምን ምኔቼ አኬ፥

አስኔ እልዬ ቀልብዬ።

እብ ሐራም ግህይ እበኬ፤

ይባ፥ አልጽሕ ነፍሼ።

፫ እብ ሰሀልካ ልብዬ ሐድስ፤

እንታ ሌጣ ትቀድሮ።

ክላ ነፍሼ - ማ ቀድስ፥

አትምም እቼ መንገፎ።

፬ መንፈስ ረቢ አምህረኒ

ሐምዴ ርቱዕ ወጸሎት።

እብ ሰሀልካ ተንክፈኒ

እብ ሐዮት ወውቀት ሞት።

ቃል ረቢ።

፸፫።

S.T. 105.

፩ ዐቢ ቱ ሰሀልካ፥

ረቢ፥ እብ ከሀልካ

ርምቅዬ ስመዕ፥

ፍቲካ ቅለዕ።

፪ ቃልካ አስመዐኒ፥

ሰኒ አድፈአኒ።

ሓኬ ጎማትካ

ወአተንስያ።

፫ ሰኒ እግል እስመዕ፥

ቃልካ እግል እትበዕ፥

እብ ሰዳየትካ።

ኖስካ ዲብዬ ነዐ።

፬ እግሄ ቱ ሀሌኮ፥

አዜ ምን ረኤኮ፥

እምበል መንፈስካ

ማይት ክም ኦና።

፭ ዬሱስ አልጸሐኒ፥

ሐዮትካ ሀበኒ።

ምን ክል መንቀሶ

ልብዬ ሐድሶ።

፸፬።

S.T. 98.

፩ ቃል ክታብ ቃል ረቢ ቱ፥

ዐቢ ክብት ዐስተር ቱ።

ለገአኮ ክል ምዕል፥

ክሉ ውዳዬ ለስእል።

፪ ክርስቶስ ነፍሼ ለድሕን፥

ክል ሐራም እኪት፥ ልብል።

ፈርደ እቼ፥ ጠለቅኮ፥

ራትዕ ምጥርቅ ረከብኮ።

፫ ለክታብ መጸግዕዮ፥

ደፍአት ቱ እብ መስደጄ፥

ሀይብ ለጽሐት ምን ሐራም፥

ካፍል ሐዮት ወሰላም።

፸፭።

S.T. 99.

፩ ሚ ቱ ለደቅብ ወስልጣን፥

ለግርመት ሰብ አፍሩስ ክስታን፥

ለገለብ ወሕጌ ነኣይሽ፥

ለባቅዓም ስሑላም አሰይፍ፥

እት ምድር ለኢልትፈለል፤

ቃል ረቢ ቱ፥ ቃል ረቢ ቱ።

፪ ሚ ቱ ክም ሰይፍ እብ ክልኦት አፍ፥

ለሖልፍ ሐልፍ እት ክል ዐድ፤

ወእሉ ደርዕ - ማ ኢከርዕ፥

ደአም እት ልብ ወነፍስ በይእ፥

በሕውናና ሐብር ቱ፤

ቃል ረቢ ቱ፥ ቃል ረቢ ቱ።

፫ ሚ ቱ ክም ሀጽፍ ለስዱድ፥

ደሀዩ ውቁል ምን ሀዱድ፤

እት እዝን ሽንኩይ ሚ ለሀምም፥

ፍርድ ረቢ ክምሰል ዶል ለተምም፥

ወፈርህ ፍርዳ ለምህሮ፤

ቃል ረቢ ቱ ቃል ረቢ ቱ።

፬ ሚ ጠስስ ክምሰል ለሸማል፥

ወክሉ ለብስ እግል በዓል፤

ሚ እግል ህርሹም ልብ ለሓዬ፤

ሚ እግል ማጽጽ ለሰዳዴ፤

ሚ እግል ሐዘን ወርክዮ፤

ቃል ረቢ ቱ፥ ቃል ረቢ ቱ።

፭ ዎ ድቁብ ቃል፥ ናይ ሐዮት ቃል፥

እብ መንገፎ ክም ለበሃል፥

ምን ረቢ ሞላይ መጽአከና፤

አማን ወሐዮት እብካ ደነ፥

ወማርሐይ ዐስተር እንታ ቱ።

ቃል ረቢ ሞላይ እንታ ቱ።

፮ እብ ሒለት ወእብ ሐዮት ነዐ፥

ወደርዕ መንፈስና ግበእ።

ለሽፍ ንኢሽ ከራዪ አቅልል፥

ዕሪት ወዕርፍ ቱ ትሰፍለል።

ምን ምፍት ሸፍ ዲብ ዐድ ሰላም

ምርሐና እንታ ቃል ተማም።

፸፮።

Sts Sond. S. 97. (66. b 314).

፩ እብ ዘርኡ ዛርአይ ፋግር ቱ፡

እብ ፈርሐት ወሰአይ።

ወምኑ ወድቀ ገሌሁ

እት ስምጥ ለገበይ።

ሰራይር ዐስተር በልዐዩ።

ዎ እንቱም ሳምዐት ቃል፥

አባይ ምን ልብኩም ክምሰልሁ፥

ለበዴ ቅዱስ ቃል።

፪ ወገሌ ወድቀ እት ዐሪብ፥

ወበቅለ እብ ሸፋግ።

ሐር የብሰ፥ ምድሩ ቱ ቀሪብ፥

ወክሉ ገአ እራግ።

ክም እን ቱ ኣምን ሐጫር ዶል፤

ልትከበት ቃል ሐዮት፥

ሐር ሐድግ ቀብብ እሊ ቆል፥

ዶል መስደድ ወብቆት።

፫ ወገሌ ወድቀ እት ሰዐር

ወእት ወጠቅጡ፥

ለበቅለ ቀደሙ ወሐር፥

ወሰኒ ሐንቀዩ።

ክም እን ቱ ሳምዐት ቃል ሰሀል፥

ለፈቱ ብዙሕ ማል፥

ወርዝቅ ምድር ወጀሀል፤

ልትረሱ ቅዱስ ቃል።

፬ እት ምድር ሰኒ ወጥሉል፥

ገሌ - ማ ዋድቅ ቱ።

ወእክሉ ሰኒ ወብሹል፥

መአክበይ በትከዩ።

ክም እን ቱ ሳምዐይ ክህለይ፥

እብ ረቢ ለልስኤ

ወአምን ቃሉ ስህለይ፥

ወሀይብ ምእት ፍሬ።

፸፯።

S.T. 614.

፩ እብ ሰበት ቅዱስ ቃልካ፥

ምን አክባት ክሉ ካብር፥

ዎ ረቢ ለመሓብር፥

ልዋቅሎ ሐምዴካ።

፪ ከእሊ ቅዱስ ቃልካ፥

ገበይካ ለምህረና፥

ሐሳብካ ለስእለና

ወሰኔት ጎማትካ።

፫ ለማይት ቱ ለሓዬ፥

ግህይ ሽሙይ ለፈርሕ፥

ስዱድ እቡ ለስተርሕ

ዶል መስደድ ወብቆት።

፬ ወእግል ክሎም አክል።

እብ መስኢት ወበሃልካ፤

ተማም ቱ እሊ ቃልካ፤

ቃል ሐቅ ወእቃል ሰሀል።

፭ ክም አብ ወመንግፈዬ

እቡ ምን ረከብኮካ፥

ምን ልብዬ ሐምድኮካ፥

ዎ ረቢ ሞላዬ።

፮ ከእሊ ቅዱስ ቃልካ

ንደእ እት ክል ገቢለት።

እብ ሰኔት ወእብ ሒለት

ሕደር እት ምግቦም - ማ።

፯ ምን ቅብለት ወምን ግብለት፥

ለሐምዴካ ልትጀመዕ፥

ምን ክል አካን ልትሰመዕ፥

እብ ሰበት እሊ ቃል።

፸፰።

S.T. 557.

፩ ሰአየትና ክም ትቀበጸት፥

ክም ዕምቦባ እት ሖጻ፥

ዮይ፥ ነቅዐት ዔላ ረሐመት ወኤማን - ማ

እት መንፈስ አዳም ቀንጸ።

፪ ወዔላና - ዲ ዬሱስ ቱ

ለላውህ መድሕነይና።

እብ ደሙ ዝቡን ሐዮቱ ወበርከቱ፤

እምበክት እግል ዲማ።

፫ ተዐስ ክል ዐግቡ ለቡ፤

ወሐዮት ለለሐዜ

እብ ዬሱስ ሌጣ ደፍአት ቡ፥ ሰሃል ትቱ፥

ወእግል ክሎም ፈቴ።

፬ አማን ትቱ ወበርሀትና፥

ገበይ ወሐዮት አዳም።

ለሐዜ ረክብ አዜ - ማ ወርምቅና

ኢከልእ፥ ክል ዶል ሀያብ።

፭ እዴሁ እግል ሰብ ሐራም

ልመድድ ክሉ ዘበን።

ለሓዬ እግል ለሐዋን አሚን አማን፥

ለተንን ግድ ለጸብጥ።

፮ ክም እግል መፍረሩ ተላይ

ለገምም ክሉ ሀይብ፥

ህቱ - ማ መንፈስ፥ ቃል ሕያይ፥ ድራር ገበይ፥

አማነት ስኑ ሀይብ።

፯ ሐር አዳም እግል ልብለሶ፥

ሚ እግል ሊዴ መምባ፤

እት ሽፉ ዐውቴ ሀይቦ፥ እብ መምበሮ፥

ጸሮት ወሐዮት ዲማ።

፰ ከሕና ክምሰል ውላድካ

አስክ መከለሲና፥

እብ እምነት ወሰአየትካ ክም ሓይሳምካ፥

እብ ቃልካ አምብረና።

፱ እብ ጅርበት እንታ ሕጌና፥

እብ ፍቲካ ትትላኬ።

እብ ሐዘን ወእብ መስደድና እብ ሞትና - ማ

እት መንገስካ ተኣቴ።

ደሩስ ጽዮን 8.

፸፱።

S.T. 470.

፩ ዎ ዬሱስ ላውህ ጋርካ ቱ

ወሐምዴ ክሉ ክምሰልሁ።

ከሰበት እሊ፥ ዎ ሰሃል፥

ደሐር መፈስለት ቅዱስ ቃል።

፪ እብ መስደድ ወገሀየትና፥

ለቃል ወንጌል ቱ ደፍአትና፥

መሐርበርካ አተርድ - ቡ፥

ወአንጌ ምን መትመንካሉ።

፫ እብ ጽልመት እግል ኢኒጊስ፥

ደአም ምን ናይ ብካይ ውሒዝ፥

እግል ንእቴ ዐስተርካ፥

እብ ቃልካ አብርህ ምጥርቅና።

ጥምቀት።

፹።

S.T. 620.

፩ ዎ ረቢ አብ ወፋጥረይና፥

ወብ ንየትካ ስምዐና።

አዜ አብ እሊ ግርዝ ግበእ።

ወክም ለትከበትከና፥

ትከበቶ እግሉ - ማ።

፪ ውድ ረቢ እንታ መንግፈይ፥

እብ ደካም ዛቤከና።

ናይ እሊ ግርዝ ተላይ ግበእ።

ወክም ለረዔከና፥

ረዐዮ እግሉ ማ።

፫ ዎ መንፈስ ዎ መዳፍአይና፥

እብ እምነት ቀደስካና።

ናይ እሊ ግርዝ ሳይደይ ግበእ።

ወክም ለተንከፍከና፥

እግሉ ማ ተንክፎ።

፬ ዎ እንታ ቅዱስ ስላሴ፥

በዳና ምን ረኤካ፥

እብ ረሐመት እንዶ ትቤ

ነሐምድ ፍቲካ።

፹፩።

S.T. 619. (144)

፩ አቡና ረቢ፥ ዐይብካ፥

እብ እሊ ግርዝ ቱ ቀረብና፥

ህያብ ሰሀልካ ሀቦ።

ከምን እዋን ለጥምቀቱ፤

ክም ሐጥጥ እብ ለገለዱ

ወስምካ ሐምድ ደዮ።

፪ ዎ ዬሱስ ዕዮትካ ንሰእ፥

እብ ላውህ ሕቅፍካ ርፈዕ፥

ወአስክ ዐድካ ጹሮ።

እት ዐስተር እት መትራካብና

ክም ፈርሕ፥ አልጽሖ ከማ

ምን ክል ሐራም ወስቆ።

፫ ዎ መንፈስ ቅዱስ ሀዬ፥ ነዐ፥

ምን አዜ ልብ ለግርዝ ምለእ፥

ምን ፈርሐት ወሰላምካ።

ዕቀቦ ምን ገበይ ሐራም፥

ዶል ወጠኔብ ወዶል ጥርዓን

አዳፍኦ እብ ቃልካ።

፬ ዎ ላውህ ስሉስ ሞላይና፥

እብ ዘቦ ሕጽቤ ጥምቀትና

ክል ሽክር ለስትህለካ።

ሰሀልካ እብ አቱ ተርኤ፥

ወጎማት ፍቲካ እንርኤ፥

ወብዙሕ ነሐምደካ።

፹፬።

S.T. 110. (290. 435).

፩ ዲብ ይ ኦርዳኖስ አኮበረ፥

ወድ ረቢ መድሕነይና፥

ወእብ የሐንስ ጠመቀ፥

ወጾረ ክል ዕዳይና።

ከማይ ለጥምቀት ቀደሰ፥

ሐራምና እግል ልሽመም።

ወቅዱስ ደሙ ሐር ከዐ፥

ስም ሞት - ማ እግል ልሽረብ።

ወእቡ ሐዮት ሀይብ።

፪ ከክልና አዜ ነቅምታ፥

ለረቢ አምሀሬና፥

ክል ዎሮት ገድም ልጠፍና፥

እብ ጥምቀት ለሀቤና።

ወምህሮሁ እላ ታ፥

ማይ ሌጣ ክም ኢኮኒ፥

ሒል ቃሉ እታ ሀለ - ማ

ሐራምና ለልወርኬ።

ወረቢ ቱ መጠምቀይ።

፫ ወምን - ማ ዕንና ኢትርኤ

ብዕድ እምበል ለማያ፥

ለእምነት ላተ - ዲ ትርኤ፥

ለውዳይ መንግፈይና።

ትርኤ እት መስቀል ለትከዐ፡

ደም ዬሱስ መድሕነይና።

ህቱ ሐራምና ማሰሰ

ወፈደ ለዕዳይና፥

ናይ አደም ወናይ ኖስና።

፬ ወዬሱስ ክርስቶስ አዘዘ

ወቤሎም እግል ለኣይኩ፤

እዲና ክላ ናዬ ታ፥

ከእግል ክሎም ሓኩ።

እብ ደምዬ ክሎም ከሰብኮ፥

ከብሸራቼ ቦሎም፤

ለጠመቀው - ዲ አድሐንኮ፥

እብ እምነት ነግፎ ክሎም፥

ወመንገስ ዐስተር ወርሶ።

፹፫።

S.T. 524\*

፩ መንግፈይ፥ እት ሕቅፍካ፥

ውላድ ነኣይሽ ለወዴካ፥

ዶል እንቀርብ መቅደስካ፥

አግሩዝ እልግ ንማጤካ፥

ክምሰል ቃልካ ልለብለና፥

ዬሱስ ላውህ፥ ደሐረና።

፪ መንግፈይና ቀድሶ፥

አልጽሖም እብ ደምካ ካብር።

ቅዱስ ይባ፥ ትከበቶም፥

ምስል ወልካ እሎም ሓብር።

መንፈስ ቅዱስ እምነ ሀቦም፥

ዲብ አቡና ሐር ሰሐቦም።

፫ ዬሱስ እግል አግሩዝና

እት እዴካ ነትዐይበካ።

ዓብዮም - ማ ሐንቴካ፥

\*ደአም እብ ውላድ ልትሃጌ።

ወዕቀቦም እንረምቀካ።

ምን እዲና አተንግፎም፥

ሐር እት ዐስተርካ ኣትዮም።

፹፬።

M. F. S. 529. (13).

፩ ረአው እት ምግብ ዐውያቱ።

ተላይ ለሰኒ ባጥር ቱ።

ስሙዕ፥ እብ ስሞም ነቅሞም፥

እት ሕቅፉ ክሎም ወድዮም።

፪ ከዮም - ማ ቃላቱ ስሙዕ፤

ለምጽአት አግሩዝ ኢትክሩዕ፥

መልኣክየቶም እት ዐስተሩ

ክል ዶል ገጽ ረቢ ቱ ልርኡ።

፫ ንኡሽ ወዐቢ ክል እዋን፥

እብ ውዳዮም እት ክል አካን፥

እግል ለሐምዶ ሰሀልካ፥

ደሐር፥ ዎ ረቢ አግሩዝና።

ቅዱስ ቅርባን።

፹፭።

M.F.S. 534.

፩ ክርን ፈታይካ ማጽአት ታ።

አብዕላ ክም ለውጅባ

ምዕል ለመምባካ።

ዮም ሊካ ዬሱስ እሊ ቱ፤

«ምን ሰፍረቼ ድራር ብሉዕ።»

፪ እመጽእ ዬሱስ እብ ለቃል፥

ደአም ኖስካ ሀብ፥ ሰሃል።

ከአልብሰኒ ጽድቅካ፥

አርኤኒ ዐባይ በርከትካ።

፫ ለእግል ዐስተር ከሰብካ

ምን ምድር ነብራ ሰአነ፥

ኢረክበ ሴማ - ማ።

ለብልዑ ወስታዩ

ናይ ስጋካ ወደምካ ቱ።

፬ ዎ ዬሱስ፥ እግል ስፍሩያም፥

እንጌራ ሐዮት እብ አማን

ተሀይብ ክል እዋን።

ወዔላ ሐዮት እንታ ቱ፥

ወኤማን እግል ክልና ቡ።

፭ ከነዐ ወልብዬ ምለኮ።

ወእብካ ሌጣ ትወከልኮ፥

ወዕርፍ ረከብኮ።

ዎ ዬሱስ፥ ምስልዬ ግበእ፥

እብ ሐዮት ወእብ ሞት ምረሕ።

፹፮።

M.F.S. 543.

፩ እብ ዐቂም መልኣኩ

ወሕበር ኣምነቱ

ግሳይ እት ሰፍረት ዬሱስ፥

ከአፎ ሰኒ ቱ።

፪ እት ምግብና ፈታይ

ወሑና ርሕመይ

ክም ድርፍን ላውህ ሀለ፥

ክም ጻውረይ ክል እከይ።

፫ ሚ መስደድ አዜ ቡ፤

ወድ ረቢ ቤዛ ቱ፤

ወእግል ክልና ሀይብ

ሰሀል ወበርከቱ።

፬ ዎ ሑዬ፥ ኢትፍረህ፥

እብ ረቢና ፍረሕ፤

ሐራምካ ሐድግ እግልካ፥

እብ አሚኑ ጽነሕ።

፭ ስም ዬሱስ ዝብን ታ፥

ወሓጠት መርሳና።

ክም ወልወል ድቁብ ቀንጸ፥

እት ሕቅፉ ሸፈግና።

፮ ዎ ዬሱስ፥ ፈርሐትና፥

ድራርካ አቅረብካ።

ሐር ዐስተር ክም ንትራከብ፥

ደሐር መትአካብና።

፹፯።

Sv. Ps. 154.

፩ ሞት ዬሱስ ክርስቶስ መምባና፥

ተደፍእ እብ ክል መስደድና።

ወምን ነትዋይድን ጅርበቱ፥

እት ልብና ትበዝሕ ፈርሐቱ።

፪ ለዐለ እትና ክል ክቱብ

እብ ደሙ ወርከ እብ ክዑብ።

ወላውህ እግልና ገአ፥

ዕዳይና ክሉ ማሰሰ።

፫ ወእሊ ቃል እሙን ክም ቱ፥

ሀቤና ሓጣም ሰምዓቱ፥

ድራሩ ቅዱስ ረከብና፥

ወእቡ ስኑ ጠዐምና።

፬ እብ ቃሉ ክም ለትትበሀል፥

እት ሰፈረቱ ለናይ ሰሀል

እምበልዕ ቅዱስ ስጋሁ፥

እንሰቴ ደሙ፥ ሽፋ ቱ።

፭ ወእሊ ብለዕ ካብር ቱ፥

ህቱ ድሑር ወዱሉይ ቱ።

እብ ዬሱስ ኣምን - ዲ ለቱ

እብ ፍቲ እቱ ሓድር ቱ።

፯ ወእብ አማነት ወሰሀል፥

ለዐቤ ወለቡ ከሀል፥

ሐራም ለአቤ ክርስቶስ ቡ፤

ወወዴ ቀልብ ረቢሁ።

፰ ደአም ለመጽእ ዲብ ቅርባን

ክም ሓግል እምነት ወጥይዓን፥

ህቱ ድሒን ኢረክብ - ቡ።

የዕ፥ እግል ፍርዱ ባልዕ ቱ።

፱ ዎ ዬሱስ ክርስቶስ ሑ ውቁል፥

እብ ሰበትና በዲር ስቁል፥

እብ ጸልዕካ ተሓይያ፥

ለብዙሕ ሑክርት ነፍስና።

፲ እብ እላ ዶል ዎ መምባና፥

አትሐድስ እልና ገለድና።

ሰሀል ብካ፥ ስልጣን ክቡር፣

አሚን ለአምን - ቡ ድሑር።

፹፰።

S.T. 481.

፩ ከአፎ፥ መምባዬ ዮም እግል አክብረካ።

በዴኮ ዐረብኮ፥ እብ ሓዚካ ዐይረካ።

እብ ለከዔካ ደም ተሐድስ ነፍሼ፥

ተቀልል ሐዘንዬ ተበዝሕ፥ ፈርሐቼ።

፪ ሐራምዬ ድቅብት፥ ክል ጾር ወርኬካ ምንዬ፥

ሰሀልካ ወሰላም እብ ስንካ ሀብካ እልዬ።

ለትክምት እምነቼ እብ ድግማን ሀረስካ፥

ወእግል ነፍሼ እብ ሒለት ሐደስካ።

፫ ዎ ዬሱስ ክብቼ ወዔላ ሐዮት ልብዬ፥

ዎ ላውህ ርሕመይ፥ ፈታይ ገአካ እልዬ።

ከምስልዬ ግበእ፥ ወአና እትደሐር፥

ወሞቼ ሐዮት ታ፥ ወበከት ብዬ ሐር።

ጸሎት።

፹፱።

S.T. 113.

፩ ዎ አቡና መምባ ዐስተር፥

ስምካ ቅድስት ትግበእ።

አምጽእ መንገስካ እት ምድር፥

ወእት ልብና ኣትያ።

፪ ቀልብካ ልግበእ እት ምድር፥

ክም እት ዐስተር ለገአ።

ምንካ ሙነት ዮም ንትጸበር፥

እንታ ሰኒ ጸገይና።

፫ ዐገብና ብሕል ባል እልና

ሰበት ዬሱስ መምባና።

ሕና እግል ለዐግቡና

ሀዬ ቱ ብሕል እምብል።

፬ ምን ሐራምና እግል ንንገፍ፥

አትሓልፈና ፈተና።

ወሰላምካ እግል ንርከብ፥

አድሕነና ደንጎባ።

፭ መንገስ፥ ሒለት ወክል ክብር፥

ዎ አቡና፥ ናይካ ቱ።

ሐምዴ እግልካ እት ምድር፥

እግል ነአምብት ዋጅብ ቱ።

፺።

S.T. 511.

፩ ዎ ነፍሼ ፍርሒ፥

ቅረድ ዎ ልብዬ ፋርህ።

ዲብ ዐስተር ዋቅሊ፥

ጸሎት እብ መንፈስ ባርህ።

«ርመቅ፥» ልብለካ አብ፥

ነይተካ ሀለ ወል።

እብ ረዳካ ቅረብ

ዲብ መምበር ለሰሀል።

፪ ፍቱይ አቡካ ቱ

ረሚቅ ለአዝዘካ፥

ወሑካ ላውህ ቱ

ሓዚካ ለሀይበካ፥

ከለትረምቆ

ለለምህር መንፈስ ቱ።

ከገድም እብ አሚን

ጽበጥ ለመስኢቱ።

፫ ልብ ረቢ እት ትርኤ፥

ኢእምበትካ ትጻገም።

ቃል መስኢቱ ብካ፥

እብ ስኑ ኢትትኣገም።

ሀይበካ እብ ሰሀል

ለኢስኤክሁ፥

ወወስክ እልካ - ማ

ለኢረመቅክሁ።

፬ ዎ ይባ፥ እብ ስም ወል

እብ ፈርሐት እመጽአካ።

ወናዬ «አባ፥ አብ»

እብ እምነት ቱ እብለካ።

መትከባት ርምቅዬ

እስኤ ወአምን - ማ።

ተተምም እብ ድሉይ

ለሓጥጥ መስኢትካ።

፺፩።

S.T. 622.

፩ ይባ፥ እንረምቀካ፤

አዜ መትካፍለት መድሐርካ ውዴና፥

ወምን ሐራምና ወጌጋ ስዴና፥

አልጽሕ ምን ልብና ክል ርስሐትና።

ይባ እንረምቀካ።

፪ ይባ፥ እንረምቀካ፤

እብ ልብ ክም ነሐምድ ዮም ተንክፈና፥

ሕድ እግል ንፍቴ ሰሀልካ ሀበና።

እንታ ምን ዲማ ቱ ሳይደይና።

ይባ እንረምቀካ።

፫ ይባ እንረምቀካ፤

እንዜ ዶል ፈተና ኖስካ ምርሐና፥

ወእት ብቆት ወእት ሸፍ አተርደና፥

ሐር አብጸሐና ዲብ ዐስተርካ።

ይባ፥ እንረምቀካ።

ደሩስ ጽዮን 9.

፺፪።

S.T. 623.

፩ ዬሱስዬ፥ ኢትሕለፈኒ፥

ርምቅዬ ስመዕ።

እግልዬ - ማ ሰሀለኒ፥

ዲብዬ - ማ ምጸእ።

ዬሱስ፥ ዬሱስ ርምቅዬ ስመዕ።

ወብዕዳም እት ትትላኬ፥

እልዬ - ማ ርደእ።

፪ ወእት መምበር ለሰሀልካ

ረሐመት ውዴ።

ዬሱስ እቱ እት እሰግድ፥

ዬሱስ፥ ዬሱስ፥…….

፫ እብ ሰባብካ እት እትወከል፥

ገጽካ ሐዝዮ።

አዜ እግል ድሙዕ ልብዬ፥

ዬሱስ ሓይዮ።

ዬሱስ፥ ዬሱስ፥……

፬ እንታ እግልዬ ዒን ፈርሐት፥

አፎ፥ ሐዮት - ማ።

መን እት ዐስተር መን እት ምድር

ብዬ እምበልካ፤

ዬሱስ፥ ዬሱስ፥……

፺፫።

S.T. 624.

፩ ረቢ፥ እግል ያብስ ምድር

ምን ሰሀልካ ካፈልካ።

እግል ጼዋካ ተዘልም፥

ቅጠር እልዬ ሀብ ከማ።

እልዬ - ማ

እልዬ - ማ

ቅጠር እልዬ ሀብ ከማ።

፪ አብ ሰሀል ኢትሕደገኒ፥

ምን - ማ እትካ ዐገብኮ።

ፍርድ ሌጣ ለስትህለኒ፥

ረሐመትካ ረመቅኮ።

ሸአግኮ፥

ሸአግኮ፥

ረሐመትካ ረመቅኮ።

፫ መድሕነይ ኢትሐለፈኒ፥

ነፍሼ አጊድ ርደእ።

እብ ሰዳየት ቅረበኒ፥

እልዬ ትላኬ ወርፈዕ፥

ኢትርሰዕ፥

ኢትሰርዕ፥

እልዬ ትላኬ ወፈርዕ።

፬ መንፈስ ቅዱስ ተንክፈኒ፥

እብካ ዕዉራም ልርኡ።

ወእብ ዬሱስ አትአምነኒ።

ኤማን ሸፍዬ እብካ ቱ።

እብካ ቱ፥

እብካ ቱ፥

ኤማን ሸፍዬ እብካ ቱ።

፭ ፍቲ ቅድስት ሀበኒ።

ዬሱስ ልብዬ ዮም ሕጸብ።

አስክ ኣክር ሓጥጠኒ፥

ሒለት እብ ሰሀልካ ሀብ።

ሒለት ሀብ፥

ሒለት ሀብ፥

ሒለት እብ ሰሀልካ ሀብ።

፩ ዶል ትፈርድ ኢትርሰዐኒ፥

እት ለመፍረርካ ንቀም።

እት ብጽእናካ ኣቴኒ

ምስል ክሎም ሕሩያም።

ሀብ ሰላም፥

ሀብ ሰላም፥

ምስል ክሎም ሕሩያም።

፺፬።

S.T. 627.

፩ ሰኒ ዬሱስ፥ አምህረኒ፥

ክል ዶል እግል እፍቴካ።

አደፋፍእ ወርድአኒ፥

ዬሱስ ሐምቅ ቱ አና።

፪ ክል ዶል ጎዬ ምን ትጸንሕ፥

ሚ ቡ ርቅ ወአፍርሆት፤

ገጽካ ክል ዶል ምን እገንሕ፥

በርከት ብዬ ወሐዮት።

፫ ዬሱስ እግልካ አትዐይብ

አዜ ክላ ነፍሼ።

እንዜ ለእሉ ተሀይብ

ልንፈዕ እግል ሰኔቼ።

፬ ዬሱስ አልፋ ወኦሜጋ፥

ስንዬ ክሉ ቱ እንታ።

ገድም ምን ሐራም ወጌጋ፥

አብጸሐኒ መስከብካ።

፺፭።

S.T. 629.

፩ ጊስ ወእግል ዬሱስ በሎ

ክላ ለከባደትካ።

ወለመስደድካ አስእሎ፥

በሎ ክላ ከይነትካ።

ለእት ልብካ ለሐብዐካ፥

እቡ እንዶ ከጀልካ፥

በሎ ሌጣ እብ ረዳካ።

ሰኒ አምር ምኔትካ።

፪ ጊስ ወእግል ዬሱስ በሎ

ሸፍካ ምስል ስጋካ፥

ፈተናካ ምን እዲና፥

ከአፎ ክም ትረቀካ።

ሐዳስ ሐዮትካ ምን ዐስተር

ሼጣን ክም ለሐዝያ፥

ማ እት ምግብ እግል ትትረፍ፥

በሎ እግል ሳይደይካ።

፫ ጊስ ወእግል ዬሱስ በሎ

ለሕውና እምነትካ።

ወክድ መሠድ ወክድ ጅርበት

ሓኬ እሉ መስቀልካ።

ወክድ ቀልብ ኖስ ልትሃጌ፥

ክም ፈርሀካ ለአባይ፥

ጊስ ወእግል ዬሱስ ሓኬ።

ህቱ ሰኒ ርሕመይ።

፬ ጊስ ወእግል ዬሱስ በሎ፥

ፈርሐትካ ወሐዘንካ።

እት ለሕቅፉ - ለሕጌካ -

ሰኒ ዐርፍ መንፈስካ።

ፈርሀትካ እት ምድር እንዶት፥

ሰአነትካ እብ ገበይ፥

ሰፈላልካ እት ዐድ ረቢ

ሓኬ እሉ ክም ፈታይ።

፺፮።

S.T. 114.

፩ ቅዱስ አቡና፥ ነዐ ወቅረበና፥

ሒለት እብ ቃልካ ኖስካ አተኣምረና፥

ምን ክሉ መስደድ ሰኒ አፍግረና።

ዎ አብ፥ ስምዐና።

፪ ዬሱስ ለምትካ እብ ሰሀል ምጽአና፥

ከምን ሐራምና ኖስካ አድሕነና፥

ሕዝም እዲና ምኑ አትባልሐና።

እብካ ደሐንና።

፫ ዎ መንፈስ ቅዱስ እት አማን ምርሐና፥

እርግብ ናይ ዐስተር አዜ - ማ ሀበና፥

ኦክብ ወቀድስ ሰኒ አተርደና።

አሚና፣ ስምዐና።

፺፯።

S.T. 510.

፩ ዎ ረቢ፥ ዒን አማነት፥

ለቃልካ ሓጥጥ ቱ።

ለእንታ እብ ይቃነት

ትብል ተተምም - ቱ።

«እብ መስደድ ርመቀኒ፥

ለሳይደይካ አና፥»

ክእና ምን ቴለኒ፥

እረምቅ እብ ረዳ።

፪ ገሀዬ ለለበርድ፥

ሰሀልካ ዐቢ ቱ፥

ወልብዬ ለለቀርድ፥

አስኣይካ ታምም ቱ።

ጸሎት ክም አምሀርከኒ

እብ ስም ለመምባና፥

ትሩድ ሕጌ ሀብከኒ

እት ሰኒ ሕቅፍካ።

፫ ምን ልብዬ ለእረምቅ

አጊድ ትሰምዖ፥

ወእልዬ ለለሐምቅ፥

እብ ዶሉ ተርሕቆ።

መሳድድ ዶል ተትከምር፥

ሰዳየት ቅርብት ታ፥

ገሀየቼ ተአምር፥

ዓቤ፥ ትጸውራ።

፬ ለደፍአቼ ኢሐድግ፥

ለበና ሓጠት ታ።

አቡዬ ምን - ማ አድግ

ሐር በልስ ደንጎባ።

ልትወርኬ መብድየዬ፥

ቀባጸት ታ ስሙ

ኢሐድግ - ኒ መምባዬ፥

ሐዜኮ መድሕሩ።

፺፰

S.T 639. (272).

፩ መድሕነይ፥ አሰርካ እግል ኢጊስ፥

ዓቤኒ ወዕቀብ ምስልዬ ጊስ።

መምባ ክል ዶል ንሰእ

ነፍሼ ወምረሕ

ከእብ አማን እጽነሕ፥

ሓጥጥ ክል ዶል።

፪ በልቀት ለስጥርት ታ ሃይበቼ ማይ።

መና - ማ ዋድቀት ታ እት ክል ገበይ።

ዬሱስ ምህዘይ ቱ።

እት ክሉ ፍቲ ቡ።

አሰር ክል ውዳዩ፥

ፍቲ እርኤ።

፫ ዬሱስ እት አሰርካ አና እትሌ።

ፋርሕ ማ ሓዝን - ማ እልካ እርኤ።

ክም ብዙሕ ሐገልኮ፥

እንታ ትበደሎ።

ናቅሰቼ ተመልኦ።

ፍቲ ብካ።

V. ገበይ ሰሀል።

ሊካ ወአፍዝ ዖት።

፺፱።

S.T. 650.

፩ ነዐ፥ ክሉ ዱሉይ ቱ፥

ሊክሁ ስመዕ።

ነዐ እንታ ዕዱሙ፥

ዔሹ ብለዕ።

እት ለድራሩ ነዐ፥

እላ ልብለከ - ታ፥

ክሉዬ ናይካ - ማ።

ነዐ፥ ገድም ነዐ።

፪ እት ለማይ ሐዮት ነዐ፥

እንታ ጽሙእ።

ነዐ እብ ለመግመጽካ፥

-ዐገብ ምሉእ። -

ኣላፍ እብ ኣላፎም፥

ረክበው ሐዮቶም፥

ዱጉን - ዲ አለቦም።

ነዐ ገድም ነዐ።

፫ ነዐ እት ለመምበሩ

-መምበር ሰሀል፡ -

ጻገም እብ እምነቱ

ወእብ ከሀል።

ፈርሐትካ ወድቦ፥

መስደድ ወምህዞ፥

ክሉካ ሓክዮ።

ነዐ፥ ገድም ነዐ።

፬ ምድር ቱ ዐድ መላል፥

ጋሩ ሕደግ።

ነዐ እት ለዐድ ዕላል።

ጋሸይ ሽፈግ።

ዐውቴ እብ ሰሀሉ፥

መትመሞ መስኢቱ፥

ቀርድ ደማይን ቡ።

ነዐ ጋሸይ ነዐ።

፭ ዬሱስ፥ እብ አስአዮት

ማጽኣም ሕና።

ማስስ ክል ዐገቦት፥

ሳህል እንታ።

ሓድጋም ሐር ክሉ ጾር፥

ፍርዓም ምን እሊ ቆር፥

ላብሳም ልባስ ናይ ኖር፥

እልከ ንድረስ።

፻።

M.F.S. 155.

፩ እት አያ ሀሌት ክብትካ፥

እት ዐስተር ማ እት ምድር ታ፤

ሚ ትፈቴ፣ በል ዎ መለሀይ፥

እዲና ማ ለመንግፈይ፤

፪ ጸብጤካ ላብድ ምድረይ ማል፤

ደሀብ ወወርቅ ቱ ለታል፤

ድቦ ድቦ ሐላፍ ትቱ፥

ከጸንሕ ምኑ አለቡ።

፫ ከልብካ እግል ረቢ ሀብ፥

ወገብእ እልካ ላውህ አብ።

አትዐይብ እግሉ ክሉካ፥

ወነቅስ ምንካ አለባ።

፬ ገበይ አሽዋክ ገበይ ብካይ፥

ሐር ገብእ እትካ፥ ዎ ፈታይ።

ሚ ጋር፤ ድፈእ። ምን ዕንታትካ

ረቢና ማስስ እምብዕካ።

፻፩።

S.T. 123.

፩ ዮም እብ ሸውቀትካ ለትትመረሐ፥

ሕሰብ እልካ፥

ወሰበት ምድር - ዲ ኢትትረሰዕ

ጋር ነፍስካ።

እት አያ ትመጽእ ሓሪት እዋን፥

ክም ጠልመዩካ ሰብ ኢአማን፤

፪ ፍዘዕ ወድቦ ፍረህ፥ ከአቅብል፥

ምን በዳካ።

እት ታል ሐራምካ ዲብ ሚ ትትዓቀል፤

ተአመና፤

«ሐራም ወዴኮ እት ሞላዬ፥

ከልስሀለኒ ለመምባዬ።»

፫ ስመዕ ክት፥ ዬሱስ ልትላከየካ፤

«ዮም ዲብዬ ነዐ።»

እብ ቃሉ መክር - ማ ወልብለካ፤

«ልበብ ወነዐ።»

ከገድም ሂጋሁ አተንሴ፥

ወክል ሐራምካ እቱ ክሬ።

፬ ደአም ትከምተት ወሀቦ ልብካ፥

ወክሉ ሀብ።

እዲና ክላ - ማ ወርኬ ምንካ፥

ሰሀል ርከብ።

እት ክልኦት መምባ ኢትተከል፥

እግል ለዎሮት «አቤኮ» በል።

፭ ከእግል ዬሱስ ክል ቀልብ ሀቦ፥

ወትወከል - ቡ።

ወሰርጎ ግርመቱ ትትሀየቦ፥

ሰሃል ትቱ።

ወእንዶ ለበስካ ጽድቁ፥

ትበጥር ታምም እት ቀደሙ።

፮ እብ ዬሱስ ሀዬ ምን ፋርሕ ልብካ

ድረስ ከማ።

ወ፤ «ረቢ ሰኒ ቱ፥» በል እብ አፍካ፥

ክም ረዳካ።

ከዬሱስ ዮም ምን ነመልኮ፥

እት ፈርሐት ዲማ እንረክቦ።

፻፪።

S.T. 127.

፩ «እት አያ ቱ እንታ፥ እት አያ ትስዔ፥

ዎ አዳም ለትነብር እት ምድር፤

ዲብ አያ ትትሐበዕ ወሚ ቱ ትስኤ፤

ከቀድም ዲብ መምባ ወአክብር፥»

ምን ዐስተር ክርን ቱ ትብለካ።

፪ ከእንታ - ዲ፤ «ጋርዬ ኢኮን፥» ኢቲበል፥

እት ከደን ሐራም እት ትወዴ።

ትቀብቦ ዮም - ማ ለሃይበይ ሰሀል፥

እዲና እብ ልብ እት ትፈቴ፥

ምን ረቢ ለሽንኪት እዲና፤

፫ ሚ ዶል ቱ ተቀብል ዲብ መምባ ሰሃል፤

ህቱ ቱ እት ክሉ ለፈርድ።

ሚ ዶል ቱ ተዐቅብ ለቅዱስ በሃል፥

ወቀልቡ ትወዴ እብ ቀርድ፤

ወዘበን ድሒንካ ቱ አዜ።

፬ እት ረቢ ቱ ዘበንካ፥ እትካ ኢኮን።

ከዮም ደይ ተአድግ ሕዘዮ።

ዮም ረቢ ልትላኬ ወፈጅር ኢኮን።

ከአዜ አብ ርምቅ ቅረቦ።

ባብ ረሐመት ሐር - ዲ ልትደበእ።

፭ እብ ዬሱስ ቱ ሌጣ መጽአካ ድሒን።

ከሐዮትካ ምኑ ትከበት።

ለዶል - ዲ እብ ስኑ ትረክብ በሊስ፤

«እት እሊ ቱ አና፥ እመጽእ

ወሐዜ ድሒን እግል ዲማ።»

፻፫።

S.T. 133.

፩ ረቢ በጥር እት ክል ባብ፤

አዳም፥ ካስት እሉ።

ልትላኬካ ምን ክስሓን፥

ቀስቅሰካ ክል እዋን፥

እግል ትፍዘዕ እሉ።

አዳም፥ አተንሴ፥ ስመዕ።

አዜ ካስት እሉ።

፪ እሊ ቱ ለመድሕነይ፥

እግልካ ልትላኬ፤

ዲብዬ ነዐ ክም ዲብ ፈታይ፥

ደሩስ ጽዮን 10.

ወግበእ መትምህልለይ፥

ምስልዬ ትትፋቴ።

አዳም፥ ምን እኪት ገበይ

አቅብል፥ ደይ ትትባዴ።

፫ ላውህ ሰኒ ዬሱስ ነዐ፤

ካስት እልዬ ልብዬ።

ነፍሼ - ማ አልጸሓ፥

ወእብ ደምካ ሕጸባ

ምን እኪት ሐራምዬ።

መምባዬ ዎ ዬሱስ ነዐ።

ዮም ሕደር እት ልብዬ።

፻፬።

S.T. 136.

፩ ነዐ ዲብ ዬሱስ መድሕነይ፥

ባዲ እንታ፥ ዎ ፈታይ።

ከገበይ ሐራም ሕደግ፥

ወዲብ መንግፈይ ሽፈግ።

፪ ነዐ ዲብ ዬሱስ ወርኤ፥

ግልብ ክም ቱ ወሕጌ፥

ሳይደይካ - ማ ዶል ብቆት፥

ወምን በዳ አድሐኖት።

፫ ነዐ ዲብ ዬሱስ ደፍአትካ።

ምን - ማ ቆሪ ወደቅካ፥

ደሙ ላጽሕ ወድሑር፥

ለለጸሐካ ክም ክቡር።

፬ ነዐ ዲብ ዬሱስ ዮመቴ።

ምን ሐራምካ ብዝሔ፥

ወምን ርክሰት ወፍናን

ለነግፈካ እብ አማን።

፭ ነዐ ዲብ ዬሱስ፥ ዳቅብ ቱ።

ሳህል መን ቱ እምበልሁ፤

ሐራ ሀይብ ወሰላም፥

ብርክ - ማ ምስል ቅዱሳም፡

፮ ነዐ ዲብ ዬሱስ ወድፈእ።

ከእብ ሰበት ፍቲሁ

ክብሩ ሀብ ወሐምዴሁ።

፻፭።

S.T. 138.

፩ ገበይ ዲብ መንገስ ረቢና

ለትነድእ ጸባብ ታ።

ደአም ለሐዜ ረክባ፥

/ወክስትት እልካ ታ።/

፪ እት ዐስተር ሀለ መስከዪ፥

እት ኬን አካን ብካ።

እብ ዬሱስ ትረክብ መዐረጊ፥

/ወባብ ልትከሰት - ማ።/

፫ ጎ ረቢ በጥሮ ብጹኣም

እት ኬን ቅፉጡና፥

እብ ዬሱስ እንታ - ማ አካን

/ብካ እት ዐድ ሰላም።/

፬ ጎ ዬሱስ ሀሌት ለአካን

እት ዛይደት ጀነቱ።

ክእና ለምህር ቃል አማን፥

/ከሐምዴ እግሉ።/

፭ ወአና ሀዬ ሐምዶ፥

ምን ረከብኮ አካን፡

እት ዐዱ ሀሌት መምበሮ፥

/እብ ዕርፍ ክል እዋን።/

፮ ዮይ፥ ብዙሕ ፈርሐት፥ ወድርሳን፥

ልትረከብ እት ለዐል።

በኪት ቱ ክሉ እብ አማን፥

/ለዔረ እት ለዐድ።/

፻፮።

S.T. 139.

፩ ለባብ ክሱት ቱ፥ ልትበሀል፥

እት መንገስ ለዐስተር።

ወምን ለመስቀል ቃል ሰሀል

እብ ፍቲ ክርስቶስ ፈስል።

ቆር ፍቲ ወሰሀሉ ቱ፥

ለባብ ክሱት ምን ሐድገዩ።

ክሱት ክሱት፥ ክሱት ምን ሐድገዩ።

፪ ክሱት ቱ እግል ለእቅሉብ

ምን ክል ገቢል ወነፈር፥

ክሱት ቱ እግል ለጽጉብ

ወለግሙጽ ምን ጀፈር።

፫ ሽፈግ፥ እቴ ምን ክል ገቢል፥

እንደይ ትበይእ ቀብር።

ትከበት መስቀል ወአክሊል፥

እት ፍቲ ቱ ለሐብር።

፬ ምን ኬን መዐደይ ለመሓዝ

-ለመስቀል እንዜ ተርፍ -

አክሊል ናይ ሐዮት ክም ግዛዝ

ንትሰርጌ ወነዐርፍ።

፻፯።

S.T. 143.

፩ አቅብል ዲብ ዬሱስ፥ ላውህ ትቱ።

አምር፥ ገበዩ ቃሉ ክም ቱ።

ኖሱ ልትላኬ፥ ራድአይ ትቱ፤

«እንታ ስእን ምጸእ።»

ቀርድ ገብእ ዶል መትራካብና፥

ጅርበት ምድር ክምሰል ከለስና፥

ወምስል ዬሱስ መድሕነይና

ዐስተር ክም ወረስና።

፪ ኖሱ ለቤለ፥ ዮም አትሙሞ፤

«ዲብዬ ውላድኩም ልምጹእ፥ ሀቦ።»

እንቱም - ማ ንዕኖ ወሐሙዶ።

ክልኩም ምጹእ ከማ።

ቀርድ ገብእ……..

፫ አዜ - ማ ዮም እት ምግብና ቱ።

ሀዬ ልትላኬ፤ «ዲብዬ ምጹእ።»

ከአንተንሱ ለብሸራቱ፤

«ወልዬ ሽፈግ ወነዐ።»

ቀርድ ገብእ……

፻፰።

S.T. 630.

፩ ጀዳ ትፈደ፥ ዐውቴ ርኩብ ቱ።

ክርስቶስ ቱ ሞተ፥ ረቢ ስህል ቱ።

ፍትሕ ሐራምና ቀልዕ እልና፥

ክርቶስ ለድሕን ክል ዎሮትና።

ክል ዎሮት፥ ዎ ዓግብ፥ እመኖ።

ክል ዎሮት ዎ ሑዬ ቅረቦ።

መስቀል ምን ትቀርብ ለጽሐት ብካ።

ክርስቶስ ዛቤና ናዩ ሕና።

፪ ሐራ ብና ቱ፣ ከኢፈርደና፥

ሰበት ሐራምና ኢለነሸዐና።

«ዲብዬ ምጹእ፥» ፈታይና ልብል።

እግል ክል ዎሮትና ልስህል።

ክል ዎሮት፥……

፫ ክም ውላድ ረቢ ሰኒ እምበክት፥

እግል ኢኒደቅ፥ ነፍስና ዐቅብ።

ክምሰል ሰሀሉ ቱ አለቡ፥

መን ለድሕነና እምበልሁ።

ክል ዎሮት፥…….

፻፱።

S.T. 640.

፩ አቅብል፥ አቅብል፥

ለእብ ልብ ሰአንካ።

ለገበይካ እኪት ታ፥

ወእት ጽልመታ ግስካ።

ዎ ባዲ ሕጻን፥

/አቅብል፥ አቅብል።/

፪ አቅብል፥ አቅብል፥

ዲብ አቡካ ስፍሉል፥

ለእት መግመጽ ረኤካ፥

ወእት ጅርበት እት እንታ።

ዎ ባዲ ሕጻን

/አቅብል፥ አቅብል።/

፫ አቅብል፥ አቅብል፥

ምን ገሀየት ወዒር

ምን ሐራም ወምን ርክሰት፥

ምን እከይ ወምን ረቅበት።

ዎ ባዲ ሕጻን፥

/አቅብል፥ አቅብል።/

፬ አቅብል አቅብል፥

ዲብ ናይ ዐስተር በዓል፥

ዲብ ለካትም ወጁከት

ምስል አስእን ወግርመት።

ዎ ባዲ ሕጻን፥

/አቅብል፥ አቅብል።/

፻፲።

S.T. 648.

፩ ነዐ ርኤ፥ ዎ አዳም፥

ዬሱስ ሐዜ ሰብ ሐራም።

ልቡ ክል ዶል ዓርብ ሐዜ

ወእብ ረሐመቱ ሰዴ።

ክምሰልሁ፥ ክምሰልሁ፥

ለልርሕም ቱ አለቡ።

፪ ነዐ፥ ርኤ፥ ዎ አዳም፥

ዬሱስ ፈቴ ሰብ ሐራም።

እብ ሐራምካ ምን ትበኬ፥

ክሉ ዐገብካ ቱ ወርኬ።

እምበልሁ፥ እምበልሁ፣

፫ ነዐ ርኤ፥ ዎ አዳም፥

ዬሱስ ሰዴ ሰብ ሐራም።

ጌጋካ - ዲ ምን - ማ አርም፥

ክል ገማመትካ ለተምም።

እምበልሁ፥ እምበልሁ፥

ለለሓዬ አለቡ።

፬ ነዐ፥ ርኤ፥ ዎ አዳም፥

ዬሱስ ጸውር ሰብ ሐራም።

ሐዮት ወሰላም ቱ ሀይብ

ወምን ክል ብቆት ለነግፍ።

እምበልሁ እምበልሁ

ለለተምም አለቡ።

፻፲፩።

S.T. 769.

፩ ምን ጽልመት ወመዐንቃፍ

ዲብ መርሀዮ አማን፥

ዎ አዳም እግል ትንገፍ፥

ትቀንጠጥኮ ስልጣን።

ወደምዬ ሀብኮ - ማ እልካ።

-ሚ ዋዲ’ዬ እንታ፤

፪ ምን ውቅል ቤት አቡዬ፥

ምን በርሀት ለጽጉብ

ዲብ ጽልሙት ምድር ሑዬ

መጽአኮ ክም ግሙጽ።

መታንካ ሓድጋ ቱ አና።

-ሚ ሓድግ ቱ እንታ፤

፫ እት ዐስተር እግል ትንበር

እብ ፈርሐት ዲማታት

እት እሊ ዑኑይ ምድር

ገሄኮ ዓሞታት።

ወእግልካ እገይስ፥ እገይስ።

-ሚ እግልዬ ትገይስ፤

፬ እከርክሕ እት ባብ ልብካ።

ክሰቶ እግልዬ፥

ወአና ሐድግ እልካ

ክል ዐገብካ። ርኤ፥

ለምንካ ሐዝዮ ሑድ ቱ፤

-ሀበኒ ልብካ፥ ቱ።

፻፲፪።

Sankeys eng. S. 197.

፩ ትላክዮም መሳኪን ክሎም፥

ለሐራም ለቀትለቶም።

ወሰሀሉ ፈስል እሎም፥

እግሉ ዝቡናም ትቶም።

ትላከዮም ሐዋንያም ክሎም

እብ ሐራም ስእናም ቶም።

«ንዕኖ እስክ ዬሱስ፡» በሎም፥

«እልኩም ሐዜ» ትላከዮም።

፪ ትላከዮም ስፍሩያም ክሎም፥

እት ለጸብሕ ዐድሞም።

ትላከዮም ለጸገብ ክሎም

ወለሴማ አለቦም።

ወልትከበቶም አቡሆም፥

ምን ረአ ለሐዘኖም።

ቃሪ ወአስእን ሀይቦም፥

ለ - ማ መርወድ፥ ትላከዮም።

፻፲፫።

Hymns. 584.

፩ ሓዝን እንታ፥ ጃርብ፥ ሃልክ፥

ጾርካ ከብደ - ማ፤

«ነዐ» ቤለ «ጎዬ ትረክብ ዕርፍካ።»

፪ ምን እመጽእ ወምን ሐዜ፥

ሚ ቱ ሐብሬሁ፤

«እት እደዩ ወስጤቱ ጸልዕ ቡ።»

፫ ወአክሊል ክት ሀለ እሉ

ሰርጎ ለመላክ፤

እብ አማን - ዲ ሀለ እሉ፥ ደአም አሽዋክ።»

፬ ሚ ሀይበኒ ምን እተሌ፥

ክም ረከብዎ፤

«ብዙሕ እምብዕ ብዙሕ ድግና ወስቆ።»

፭ አዜ - ማ ምን ሐጥጥ እቱ፥

ምክላሱ ሚ ቱ፤

«እምብዕ ሙሱስ ድግና ክሉስ፥ መድሐሩ።»

፮ «ትከበተኒ፥» ምን እረምቅ፥

አቤ እልዬ ቱ፤

«ምን - ማ ዐስተር ምድር በዴ፥ ኢፋሉ።»

፯ ራክብ፥ ሃልክ ሓጥጥ አና፥

ልድሕረኒ ቱ፤

«እፎ» ልብሎ ነብያት ሰምዓት ልኡካሙ።

፻፲፬።

S.T. 638.

፩ ዲብ ሚ፥ ሑዬ ባዲ፥ ትደንግር፤

ቅነጽ ገድም ዶል እት ብካ።

መምባካ ቱ ብዙሕ ትላኬካ፥

ወሊካሁ ጋር አለብካ፤

አፎ አፎ ተበዴ ለዘበን ሰሀል፤

አፎ አፎ ትቀብብ ናይ ረቢ ከሀል፤

፪ ለጎማትካ አፎ ኢትበትክ፤

ለዘበን ሰሀል ቱ ሐጪር።

አጊድ ለሰሐቅካ ናይ እንዜ

ልትበደል እት እንብዕ መሪር።

፫ ክርን ለናይ ጎፍካ ኢትሰምዕ፤

ለሐዚ ሰሀል ወሰላም፤

እት መድሕነይ አፎ ኢትሸፍግ

እት መንገፎ ምን ክል ሐራም፤

፬ ዲብ ሚ፥ ሑዬ ባዲ፣ ትደንግር፤

ሀይበካ ሰሀል እብ ምሉእ።

ዮመቴኒ ክሱት ቱ ለባቡ፥

ወሐር እግል ዲማ ድቡእ።

፻፲፭።

S.T. 653.

፩ «አዜ አካን፥» ለቤት - ዲ ክስትት ታ።

ለዕላል ዋቅሎ። አፎ ደንገርካ፤

አዜ - ማ ዮም አካን ብካ፥ እቴ።

፪ ለምድር መሴ፥ ትወድቅ ለጸሐይ፥

ዕዛል - ማ በዝሕ ስድት ታ ገበይ።

፫ እት ቤት ህዳይ ድራር ለዳልዎ።

እቴ እቴ፥ መርዓዊ አፍርሖ።

፬ አጊድ - አጊድ ትትመለእ ቤት ዕላል።

ሽፈግ እቴ ዲብ ዐስተረይ በዓል።

፭ አዜ አካን ወባብ ክሱት - ማ ቱ፤

ለባብ ሰሀል ወእንታ እምሹሹ።

፮ ልትጸበሩካ ነዐ፥ ሽፈግ እቴ፥

ናይ ዲማ ሐዮት ሲቶሃ ስቴ።

፯ ክል ፈርሐት ዐስተር አዜ ዱሊት ታ።

መልኣክየት ቃርዳም አዜ ከትሑካ።

፰ አፎ ኢትሰምዕ ሊካ ለፈታይ፤

እቴ፥ እቴ ምን ጽልመት ወብካይ።

፰ አፎ ኢትሰምዕ ሊካ ለፈታይ፤

እቴ፥ እቴ ምን ጽልመት ወብካይ።

፱ ዮመቴኒ ላብድ ባብ ልትደበእ ቱ፥

ለዶል ድቦ አካን - ዲ አለቡ።

ኣዮ፥ ኣዮ። አካን - ዲ አለቡ።

፻፲፮።

Hymns. 594.

፩ ርኤ እት መስቀሉ ስቁል፥

ዬሱስ መድሕነይ ረሓም

ዓግብ እንታ ወፍሉል፥

ጸውር እልካ ክል ሐራም።

፪ ርኤ ለቅዱስ መንግፈይ።

ክሉ ጽዌካ ጽውጹይ፥

ቁጺት ረቅበት ወእከይ፥

እት ለድርፍን ቱ ክሩይ።

፫ ርኤ እት ዬሱስ ወስኤ

ሞትካ ሞተ እግልካ።

እሉ እብ አማን ፍቴ፥

ሀቦ ክላ ነፍስካ።

፬ ርኤ እብ እምብዕ ወፍረሕ፥

ምስል ክሎም ቅዱሳም

እት ገጽ - ገጽ ሐር ጽረሕ፤

አና ናይካ ቱ ተማም።

፻፲፯።

A.S. II. Appna for Jesus. Ar. Hjalmar Engdahl.\*

(Strosang fran Skane.)

፩ ዎ አዳም ብጠር ወአተንሴ።

ልትላኬ ለመድሕነይካ።

ክርንቱ እት ልብካ ትእቴ፤

ስኬ ምን ገበይ ሽንኪትካ።

ከእት ለባብ ልብካ ለበጥር፥

ለመድሕነይ ዬሱስ ክሰት።

ሰላም እግል ትርከብ - ቡ፥ ሓዚካ ቱ፥

ወዕርፍ እብ ደሙ ለሀብ።

፪ ዎ ባዲ ሕጻን፥ ዲብ አቡካ

ለስፍሉልካ አቅብል ከማ።

\*ቃሉ Conr. Hakansson.

ደሩስ ጽዮን 11.

ህቱ ቱ ልስህል ወሓዬካ፥

ወእቡ ሕጌካ ብካ።

፫ ወመምባና ዬሱስ ምን ዐስተር

መጽኤና እብ ታምም መድሓን፤

እብ አምሀሮት ረቢና ሐድር፥

ኢዓግብ - ማ ጀርብ ስምሓን።

፬ ሰሀል ወሰላም እግል ንርከብ፥

እት መስቀል - ማ ፍዛ ገአ።

ከሊካሁ ላውህ ኢትቅበብ፥

ዲብ ዬሱስ ምን በዳካ ነዐ።

መትነሰሕ ወእምነት።

፻፲፰።

S.T. 150.

፩ ረቢ፥ እረምቅ

አና ግሙጽ ወድቡር።

ዲብዬ ትወለብ፥

ቀልብካ እቼ ልግበእ።

፪ ልብዬ - ማ ሐድስ

በርሀትካ አብርህ እዬ።

ጥቅር ወደርህም

ረይሕ ኢኮን ነፍሼ።

፫ ምንካ ለፈግር

መንፈስ ለአክ ምን ለዐል።

እግልዬ መርሕ

ክል ዶል እብ አሰር ሐላል።

፬ ከረም ተሐልፍ

ክምሰል ናይ ማሌ አጊድ።

ሐዮት ለረክብ

ክምሰል ንኡሽ ቱ በኪት።

፻፲፱።

Hymns. 457.

፩ እጠርዕ እትካ፥ መድሕነይ።

ስዴኒ ምትኮ፥ ዎ ሳይደይ፥

ወአንግፈኒ መንግፈይ።

ስምዐኒ ስህለይ።

ያ ረቢ ትከበተኒ።

ያ ረቢ፥ ትከበተኒ።

ሰአየቼ እት ክርስቶስ ታ።

ስምዐኒ፥ ስህለይ።

፪ መዐግበይ አና ወመስኪን።

እብ ደምካ ሌጣ ቱ ድሒን፥

ትዘሬ ክል ዶል እላ ዒን።

ስምዐኒ ስህለይ።

፫ ወለነፍዐኒ አለብዬ፥

አበዴ ሰኔት ጎማቼ።

ከረሐመትካ ሌጣ ዴ።

ስምዐኒ፥ ስህለይ።

፬ እት እግርካ አካንዬ ታ።

ዴ እልዬ ክምሰል ቀልብካ፥

ወአስልጥ እቼ ውዳይካ።

ስምዐኒ፥ ስህለይ።

፻፳።

S.T. 201.

፩ ነዐ ላውህ ዬሱስ፥

ልብዬ ሸአጎ።

ጣኦታት ክሉ

ምንዬ ልርሐቆ።

ነዐ፥ መምባ ክሉ፥

ልብዬ ምለኮ፤

ነዐ ላውህ ዬሱስ።

፪ ነዐ፣ ሽበበኒ፥

እንታ ፈታዬ።

እምነት ወስከኒ፥

ዎ መንግፈዬ።

ዲብካ ምርሐኒ፥

እንታ በዐልዬ፤

ነዐ፥ ላውህ ዬሱስ።

፫ ነዐ ወክድ ፈርሐት፥

ነዐ ወክድ መስደድ።

ነዐ ወክድ ፈርሀት፥

ነዐ ወክድ ሐዘን።

ነዐ፥ ልብዬ አብርህ

አዜ ወዲማ፤

ነዐ መድሕነይ።

፬ ዓቤ ትመጽእ

እብ ብዙሕ ክብር።

ኣምነትካ አብዝሕ

እት ክሉ ምድር።

ነዐ ኢተአድግ፥

እልካ ንትጸበር፤

ነዐ፥ ሰኒ ዬሱስ።

፻፳፩።

S.T. 203.

፩ ዬሱስ፥ ነዐ

ዲብዬ - ማ

ወመምህር ነፍሼ ግበእ።

ክም ጸብሐ ወክም መሰ ዲብዬ፥

ዬሱስ፥ ነዐ

ዲብዬ - ማ።

፪ መስከብዬ

ጎካ ዴ፥

ወአርትዕ እልዬ ምጥርቅዬ።

እብ ውቀት ፈርሐት ወገሀየት

መስከብዬ

ጎካ ዴ።

፻፳፪።

A.S. III. Hymns 211. (Vecchi).

፩ እት ለመስቀል፥ መንግፈዬ፥

ጃርብ ሓዝን መጽአኮ፤

«ዐገብኮ፥ ዎ መድሕነዬ፥

አንግፈኒ ምን ድቦ።»

፪ እት ለመስቀል እብ ብካዬ፥

ዬሱስ እግልዬ ልብል፤

«ኤማን ሌጣ ዴ ፈታዬ፥

ትግበእ እግልካ ብሕል።»

፫ እት ለመስቀል እት እትጋሰስ፥

ደም እት መንፈሼ ትከዐ።

ክሉ ዐገብዬ ልትማሰስ

ወልትሸመም አሰራ።

፬ እት ለመስቀል ምዕራፍዬ፥

ሰኔት ክላ ረከብኮ።

ወልትበደል ምጹፋፍዬ፥

እት ናይ ዲማ መምበሮ።

፻፳፫።

S.V. IV. Ahnf. S. 85.

፩ ረቢ ሞላይ ረሐመኒ

ሰበት ወልካ መምባዬ።

ምን ሐራምዬ አንግፈኒ፥

ዲብዬ ክምሰል አብ ርኤ።

ልብዬ ሀዬ በድል እልዬ፥

ልብዬ እኩይ ቱ።

፪ ነፍሼ የሀይ፥ ደፋፍኢ፥

ምን - ማ ትበዝሕ ዐገብኪ።

ዬሱስ ክርስቶስ ቱ ወድ ረቢ፥

ነፍሱ መጠ እግልኪ።

ኖሱ መርገም ወርከ ምንኪ

እብ ናይ መስቀል ሞት።

፫ ልብዬ፥ ክብ በል፥ ክርስቶስ ሐምድ።

ሓጥር ይሁዳ ትሻፈፈ።

ክም ትደመዐ እልና መይት።

እግልና ተዐወተ።

ከፍዘዕ ዎ ልብዬ፥ አክብር፥

ሸክር ላውህ መምባካ።

፻፳፬።

Diak. S. 2.

፩ ዎ እንቱም እብ ልብኩም ግሙጻም ወሃል

ብካይኩም ልትከለስ። ከገድም ስሙዕ፤ /ካም፥

ዕዱማም ቱ እንቱም እት እሊ ንጉስኩም፥

ህቱ ለመጽአኩም እብ ደፍአት ጽኑዕ።

፪ ዎ እንታ ግርዝ ለሀዪብ ኢረከብካ፥

ከዲብካ - መጽእ ንጉስካ ድሑር።

ለመንገስ ሀይበካ ወጎካ - ማ ጸንሕ

ወማርሐይካ ገብእ ዲብ ዐስተር ክቡር።

፫ ዎ እንታ ግህይ ወሕጁብ - ማ ጦብያስ፥

እብ ጽልመት ለትነብር፥ እብ ጅርበት፥

ከዮም ልሽእገካ ወላሊካ ፈንጥር /እሙን፥

ወእልካ ለበርህ ለኖር ለዝቡን።

፬ ዎ ጃርብ እዮብ፥ እብ ገህየት ለትመጽጽ፥

ውላድካ እብ ሞት እንዶ ትዘመተው።

ከሐዘንካ ልብጠር ወፈርሀትካ ትትረፍ፥

ከእብ ለኢትመሴ ምዕል ትትረአው።

፭ ዎ እንታ አልአዛር፥ ርሱዕ ምን እዲና፥

መስኪን ወስፍሩይ ወእብ ጸልዕ ድሙዕ።

ለርሕመይ ሳምረይ እብ ዜት ወነቢቱ

ወፍቲ መጽአካ እብ ሰዲ ጽኑዕ።

፮ ዎ እንታ መረፍገይ፥ ሐራም ለተአምር፥

ሰሀል ለሐዜካ ንጉስካ ርኤ።

ብሕል ልብል እልካ ወሕሂለት ሀይበካ።

ምን እሊ ወሐር ትእዛዙ ውዴ።

፯ ዎ ሲሞን፥ ዲብ ልብካ ንጉስካ ሕቀፎ፥

ወእንታ ማ ብዙሕ ለትጸበርክሁ፥

ከእትካ - ዲ ቀርብ። ቅሩብ ለመጽአካ

እት ድጌ ሰላሙ፥ ገበይ ሉል ለቡ።

፻፳፭።

S.T. 166.

፩ ተርፈት ግብርነቼ፥

ዬሱስዬ ቱ፥\*

በጽሐኮ ዕርፍዬ፥

ዬሱስዬ ቱ።

ጋርዬ ክም አስነዩ፥

ደሙ ክቡር ክም ቱ፥

አምሸሽኮ ፋቃዱ።

ዬሱስዬ ቱ።

፪ ጎማቱ ፈሀምኮ፥

ዬሱስዬ ቱ።

ሰሀሉ ጠዐምኮ፥

ዬሱስዬ ቱ።

እቡ ሰላም ብዬ

ምግብ ሀላከቼ

እብ እሊ ዘበንዬ፥

ዬሱስዬ ቱ።

\*ማ፤ ዬሱስ ብዬ።

፫ ዐባይ ታ ክብቼ፥

ዬሱስዬ ቱ።

ህቱ ቱ ሰኔቼ፥

ዬሱስዬ ቱ።

መግመጬ አምሮ።

ጾርዬ ክት፤ ሐደግኮ።

ክርስቶስ ቱ ጸውሮ፥

ዬሱስዬ ቱ።

፬ ብዙሕ እፈርሕ - ቡ፥

ዬሱስዬ ቱ።

ኖሱ - ዲ ናዬ ቱ፥

ዬሱስዬ ቱ።

ርቅዬ ለአብጠረ፥

እት እሊ ዘበንና

ጸሐዬ ቱ ገአ፥

ዬሱስዬ ቱ።

፭ ብቆት ደሐን ዐሊ፥

ዬሱስዬ ቱ።

ሞቼ፥ ደሐን ምጽኢ

ዬሱስዬ ቱ።

አቴ እት ዐድ ሰላም

ምስል ለሕሩያም

ሐራ ምን ክል ሐራም፥

ዬሱስዬ ቱ።

፮ ሐራም ደሐን ዐሊ፥

ዬሱስዬ ቱ።

ሽበት ደሐን ምጽኢ

ዬሱስዬ ቱ።

ለናይ ብጽእናሁ

ራክብ ውሕሳሁ፥

ፍርህ ሐር አለቡ፥

ዬሱስዬ ቱ።

፯ እንዜ ወእት ለዐል፥

ዬሱስዬ ቱ።

ስንዬ ወሰፈላል፥

ዬሱስዬ ቱ።

ብጽእናዬ ትቱ፥

ወእግል ዲማሁ

አምን ሀሌኮ - ቡ፤

፻፳፮።

S.T. 190.

፩ እት ልምዕት ዐረት፥ እት ሰኔት ሻከት፥

ለመፍረር ረቢ ልትመረሕ ቱ።

ምን ላሊ ብርድት ወምዕል ሕፍንት፥

ተላይ ለሰኒ ሕጌሁ ቱ።

፪ ዕዮት ሰኒ ቱ እግል እግበ

ወቃሉ ሌጣ እግል እስመዕ።

ወእብ ብቆት ወእብ ሀውኬ ልብና

እት ሕቅፉ ሌጣ እግል ንድፈእ።

፻፳፯።

S.T. 195.

፩ ክል ዶል ብጹእ\* ምን - ማ ኢልዉቅ፥

ዐድ ለዐል እቀርብ ምን ርሑቅ፥

እግል ዬሱስ አና ቱ ስዱቅ።

ህቲ አብጸኤኒ።

፪ ክል ዶል ብጹእ እብ ቃል ዬሱስዬ፥

ክል ዶል ሰኒ መውን መንፈሼ፥

ህቱ ክል ዶል ክሉ በከቼ።

እቡ ብጹእ አና።

\*በኪት ማ ድሑር በሀለት ቱ።

፫ ክል ዶል ብጹእ ምን - ማ አፍርሆት

ኤማን ነስእ ወአተረዶት፥

ኦስክ እስእን ለ - ማ ኦስአዮት።

ዬሱስ አብጸኤኒ።

፬ ክል ዶል ብጹእ ምን - ማ ለአባይ

ሐርቅ እቼ ክምሰል መብድየይ።

ወምን ኣመርክዎ ለፈታይ፥

አና ብጹእ አና።

፭ ከል ዶል ብጹእ። ዲብ ሚ እብ ሐራም

አተግሄካ ረቢ ክል ሰላም፤

ዐለብከኒ ምስል ቅዱሳም።

እቡ ብጹእ አና።

፮ ክል ዶል ብጹእ ምን - ማ ቀሰቦት፥

ጫቅጠኒ አስክ - ማ እት ሞት፥

አስክ ሐግል ኤማን ሀለዮት።

አና ብጹእ አና።

፯ ክል ዶል ብጹእ። ረቢ ሐመድኮ፥

ለብጽእናሁ ምን ወረስኮ።

ክሉ እብ ሰሀሉ ረከብኮ።

ህቱ አብጸኤኒ።

፻፳፰።

S.T. 484.

፩ ረቢ ኖስካ አተአምነኒ፥

አብርህ እብ ለበርሀትካ።

ወእብ እምነት አትኣምረኒ፥

መንግፈይና ክም እንታ።

ሐዮት ዲማ እግል እርከብ፣

ምጥርቅ ዬሱስ ክም እገይስ።

ወምን ክሉ እሊ ሐይስ።

፪ አብርህ እልዬ መምበሮዬ፥

ኖር ግበእ እት ወደግ ሞት።

ጥሉቅ ሐር ምን መንሸዖዬ፥

ምን ናይ ፍትሕ አፍርሆት

እት መዐደይ ኬን እቀርብ፥

እቱ ጽልመት አለቡ፥

ለጸሐዩ እንታ ቱ።

፻፳፱።

S.T. 489.

፩ ዎ ረቢዬ፥

ሰሀል ውዴ፤

በሃላትካ ተለዐኮ

ወእምበልካ፥

ድላ ገአ

ክም ሰዴ ኢሰምዐኮ።

፪ መጽአኮካ፥

እረምቀካ፤

ያ ረቢ ረሐመኒ፥

ለአስተሃል

ወለበሃል

ሕደግ ወሰሀለኒ።

፫ ለወልካ ቱ

እብ ፍቲሁ፥

እት ምድርና ለዶረ፥

እብ ጀረቦት

ወመራር ሞት

ክል ዐገብዬ ለጾረ።

፬ ክም ቀልብካ

ዴ እልዬ - ማ፥

ለመስቀል አትራፍዐኒ።

ዎ አብ ከሀል፥

ምሉእ ሰሃል

ዲማ ኢትሕደገኒ።

፭ ወዶል ዝላም፥

ሀዱድ፥ ህማም፥

ሰራይር ክም ለበቁ

ወምን ብቆት

ወአፍርሆት፥

እት ሕጌ ክም ለሰኩ፥

፮ ምን ምድረይ ታል፥

ወክል ዕላል፥

ክእን እሸፍግ እትካ፥

እብ ክል ድቦ

ክም ተዐብኮ፥

ዕርፍ እረክብ እትካ።

፯ ወሐር ዶል ሞት፥

ወፈንጠሮት፥

እብ ቃልካ አድፈአኒ።

ዎ ክርስቶስዬ

ዶል ክላሴ፥

ግዶር አብጸሐኒ።

ደሩስ ጽዮን 12.

፰ ከርምቅዬ

ስመዕ አዜ፤

ክም ቀልብካ ዴ እልና።

ዎ ቅዱስ አብ

መድሐርካ ሀብ፤

እንሰግድ እልካ ክልና፡

፻፴።

S.T. 560.

፩ ክስቴነይ፥ ክብ በል እብ ረዳ፥

እብ ሒለት መንፈስ ዳሌ።

እዲና ሼጣን ስጋካ

ደአክ እብ ምህላሌ።

መትሻፈይ ካይን ኮድ ሚ ቡ፤

ናይ ሑሱስ ረቢ ኢህቱ፤

ወዐውቴሁ ኢአምር።

፪ ናይ ሞት፥ ናይ ሐዮት ሸፍካ ቱ።

ወሐዮት ምን ተሐሬ፥

እብ ረቢ ትሸፈፍ እብ ሒሉ፥

ወነስር ኢልትበሬ።

ህኩይ ምን እንታ ወውኩም፥

እሱር እብ ጀንጀር ወርጉም፣

እት መንገስ ሞት ትትለከፍ።

፫ ግልቡብ እብ ገለብ እምነትካ፥

ሰይፍ መንፈስ እት ትጸውር፥

እብ ረዳ እት አባያምካ

ጥረቅ እብ ረቢ ጃውር።

እሙን እብ ክሉ አስክ ሞት

ክራዩ - ዲ አክሊል ሐዮት

ምን እዴ ክርስቶስ ነስእ።

፻፴፩።

S.T. 561.

፩ ወራትካ ወገበይካ

አትዐይብ ረቢና።

ክል ፈርሐት ወገሀይካ፤

እዴሁ ጫቅማ።

ሰአየቱ ወቃሉ

እመን፥ ርመቅ፥ ስኤ።

ወፍትሑ ወበሃሉ

እብ ክል ገበይ ፍቴ፡

፪ ከእግል ፋል እዲና

ኢትክደም፥ ሕልፍ ታ።

ወእግል ናይካ ኪና፥

ኢትግሄ አምሽሻ።

እት ሸፍ ብዕድ ነድአካ፤

ሸፍ ሐራ ወሰላም።

ክራይካ ሐር ሀይበካ

እት ዐድ ለቅዱሳም።

፫ ከናፍሩ ኢጠልም፥

ዶል መስደድ ወብቆት።

እት ናዩ ኢለጸልም፥

እሙን ቱ አስክ ሞት።

ለስኑ ቱ ክም ሒሉ፤

ለግን መን አምሮ፤

ከእግል ለገቢሉ፣

እብ ፍቲ ዐቅቦ።

፬ ሰዳየት ረቢ ትቀርብ፥

ምን አዳም ርቅ ሚ ቡ፤

አባይካ ምንካ ሀርብ።

ምስልካ ረቢ ቱ።

ከእግል ዋይደት ቃሉ

ለሒሉ ሀይቦም።

ወዓቅበት ለበሃሉ

እብ ክሉ ኬር ትቶም።

፻፴፪።

S.T. 597.

፩ እት ሰሀልካ ዎ ይባዬ፥

አትዐይብ ክል ዶል ነፍሼ።

ህያብካ ሰኒ፥ ዳር ወማል፣

ዕቀቦ ክሉ፥ አብ ሰሃል።

፪ ገሮብ ወመንፈስ ወሐዮት፥

ማል ኖስካ ቱ፥ ዎ ጸባኦት፥

ምን በዳ ወምን ክል እከይ

ዕቀቦ፥ አስኔ፥ ምህዘይ።

፫ ወስንዬ ክሉ እንታ ቱ፥

ወእግል ልብዬ ደፍአት ቱ፥

እብ መግመጽ ወእብ ሕግላንዬ፥

ሳይደዬ እንታ ቱ፥ እቤ።

፬ ህታ ታ ገድም እምነቼ፥

ወእባ እልዬ ሓጥጥ ዴ።

ስዴኒ ወልካ ቱ አና

ወአውርሰኒ መንገስካ

፻፴፫።

S.T. 163.

፩ ጎ ረቢ፥ መንፈዖዬ ቱ፤

ብሕል ሐራም፥ ብሕል ሐራም።

ደሐንዬ ቅብላት ፍትሑ፤

ብሕል ሐራም፥ ብሕል ሐራም።

/ወምን - ማ አዳም ቀቡቦ፥

እሙን አማን ቱ አምኖ።/

፪ ወቃል ድሒንዬ እሊ ቱ፤

ብሕል ሐራም ብሕል ሐራም።

ናይ ዲማ ሐዮት - ማ ለቡ፤

ብሕል ሐራም ብሕል ሐራም።

/ብሕል ሐራም ሚ ቡ ዕዳል፤

ዮይ ከአፎ ሰኒ እሊ ቃል።/

፫ ዶል ፍርድ ፍትሕ ሕጌዬ፤

ብሕል ሐራም፥ ብሕል ሐራም።

ወዶል ተካመት ሒለቼ፤

ብሕል ሐራም፥ ብሕል ሐራም።

/እብ ዶል ገሀየት ወድቦ

ብሕል ሐራም ታ መንገፎ።/

፬ ሰላምዬ ታ ዎ አብ ፍቱይ፤

ብሕል ሐራም፥ ብሕል ሐራም።

ለለረዌኒ ማይ ጽሩይ፤

ብሕል ሐራም ብሕል ሐራም።

/ለኤማንዬ ልተረድ - ቡ፥

ወፍቲ ረዳ ክምሰልሁ።/

፭ ከገድም ኢመን ሰሀልካ፤

ወቃል ተማም ብሕል ሐራም፥

ዓቤ፥ ለነፍዕ ሴማ - ማ

እምበል ተማም ብሕል ሐራም።

/እምበል ሰሀልካ ዬሱስዬ፥

ሰአየት ሴማ አለብዬ።/

፮ ከአምብረኒ ዎ ሰሃል፥

እብ ፍቲ ወብሕል ሐራም።

ሰላምዬ ቱ እብ እሊ ቃል፤

ብሕል ሐራም፥ ብሕል ሐራም።

ከእባ ምን አስተርሐኮ፥

በኪት ወፋርሕ ጸርሐኮ፤

/ብሕል ሐራም፥ ሀሌሉያ።/

፻፴፬።

S.T. 165.

፩ ለጽድቅ ክርስቶስ ክሉ ቱ፤

ህቱ ቱ፥ ክብቼ ወሉል።

እብ ክብር ሐይስ አለቡ፥

እት ዐስተር አቴ - ቡ ስሁል።

፪ ወእቡ ጻድቅ ወብጹእ፥

ምን ኖሼ ሴማ አለብዬ፥

ምን ረቢ ራክብ እብ ምሉእ፥

እሸክር ፋርሕ ሞላዬ።

፫ ብጽእናሁ ሚ ቡ ዕዳል፤

ናይ ምድር ክሉ መስሕ ቱ።

መን ቡ ክም መንግፈይ ሰሃል፥

ወስርጊት መዓርት ጅርበቱ፤

፬ እዲና እብ ለከይነታ፥

እብ ጥልም ወእብ አፍርሆት፥

ግዶርዬ ሴማ አለባ፥

ምን ፍቲ ክርስቶስ ፈንጠሮት።

፭ ከዲማ ናይካ አና ቱ፥

ዎ ዬሱስ መድሕነይ ፍቱይ።

ለጽድቅካ እተወከል - ቡ

ወእብ ለላጽሕ ደም ክዑይ።

፮ ለሞትካ ሐዮቼ ትታ፥

ወፍቲካ ብጽእናዬ።

ከዲማ እልግ ሐምዴካ

አትነያይተኒ ወስዴ።

፻፴፭።

S.T. 172.

፩ ዬሱስ ሌጣ ቱ ሐዮቼ፥

ጽድቅዬ ወሰፈላል።

ወመታን ለአድሐኖቼ፥

ጠዐመ ቱ ክል መላል።

፪ ሴማ እምበል ደም መምባና፥

መልጽሒዬ አለቡ።

እግልዬ ፍሉል ወጋና፥

ጻድቅ ቅዱስ ዋዲ ቱ።

፫ ዬሱስ በዳዬ ረኤካ።

እንታ ሌጣ ምስካዬ።

ዶል ፍርድ እት ቀደሜካ

እንታ ንሶካ ፍዛዬ።

፬ ዬሱስ አዜ ፍረደኒ፥

ደይ ትፈርድ ምድርና።

ዶል ፈሪድካ ሐር ሓልፈኒ

እት ተማም ብጽእናካ።

፭ ሰኒ ዬሱስ ተንክፈኒ

አዜ ዶል መትጸባርካ፥

ሐር እት ዐስተር አድርሰኒ፥

እብ ተማም ለሐምዴካ።

፻፴፮።

S.T. 608.

፩ ውቀት ዐገብዬ እርኤ፥

ፍርህ ሀዬ ናስእዬ፥

ለሕውናዬ ስዴ፥

መድሕነይ፥ ጎዬ ጽነሕ።

፪ ዶል መትጻጋም ወድቦ፥

ወመትኣጋም መንገፎ፥

ውቀት ርቅ ወመንሸዖ፥

መድሕነይ፥ ጎዬ ጽነሕ።

፫ ረቢዬ እት ቀደምካ

ክል ዶል ዓግብ ቱ አና።

ወሐምራ ዶል አምራ፥

መድሕነይ ጎዬ ጽነሕ።

፬ ከአርኤኒ ጸልዐትካ፥

ለጽሐት ለእረክብ - ባ

ወናይ ዲማ ሐዮት - ማ፥

መድሕነይ ጎዬ ጽነሕ።

፭ ወአርኤኒ ደም ክቡር

መልጽሒዬ ለድሑር፥

ለሀይበኒ ልብ ዕሹር።

መድሕነይ ጎዬ ጽነሕ።

፮ ደንጎባ እብ ውቀት ሞት

አግነሐኒ ሓጠጦት፥

ለናይ ረቢ ጋለዶት፤

መድሕነይ፥ ጎዬ ጽነሕ።

፻፴፯።

S.T. 659.

፩ እት ለባልቀት አብጽሐኒ፥

እት ለበልቀት ለአዝቡን።

እት ሖግለቼ ምርሐኒ፥

እት ሕጌዬ ለዝቡን።

እን ለበልቀቼ እትወከል

ዑሩፍ ናግፍ ፋርሕ - ባ።

እላ በልቀት ኢተንቀልቅል፥

እግል ዲማ ሓጠት ታ።

፪ ምግብ መስደድ ምግብ ጅርበት፥

እት ብቆት ወጸበባ፥

እት ለበልቀቼ እበጥር፥

እታ ፈርሀት አለባ።

፫ ሒለት ክል ሰዐት ተሀይብ፥

እምነት ፍቲ ወረዳ።

መን ፍልህም ለታመት ፈርሐት፤

መን ለአምር በርከታ፤

፬ እላ በልቀት ተተርደኒ፥

እብ ሰሀል መዓል - መዓል፥

ልብ ወመንፈሼ ትረፍዕ

ዲብ ለዐስተረይ በዓል።

፭ ወእት እላ በልቀት ሓጠት፥

ሐዮት ዲማ ረከብኮ።

ምን - ማ ክሉ በዴ ምንዬ፥

እታ ብዬ መንገፎ።

፮ በልቀት ሐንቴኪ ዓርፈኒ

እት መብሩደት ለዕዛል፥

አስክ ደንጎባ እደርስ፥

ሆይራ ዐውቴ ወዕላል።

፻፴፰።

S.T. 670.

፩ ረቢ ሰዴ ዳውድ ሐለ።

ክእና ሐሌ አና - ማ፥

አባያምዬ ምን ክል እንክር፥

እት ልመጹእ እብ ረዳ።

ረቢ ሰዴ ረቢ ሰዴ፥

ክእና ሐሌ ኦና - ማ።

፪ ረቢ ሰዴ እብ ክል ዘበን፥

እት ንኢሽ ወእት ዐባይ።

ከሐራምዬ - ኢፈቅድ፥

እግል ሰኔቼ ጋምየይ።

ረቢ ሰዴ፥ ረቢ ሰዴ

እት ንኢሽ ወእት ዐባይ።

፫ ረቢ ሰዴ እግሉ ሰዴ፥

ለልትወከል እብ ስሙ።

ወምን እም ለዘይድ ፈቴ፥

ሐቅፍ - ማ ገቢለቱ።

ረቢ ሰዴ፥ እግሉ ሰዴ

ለልትወከል እብ ስሙ።

፬ ረቢ ሰዴ፥ - ፍረሕ ዎ ልብዬ።

ለለፈርሕ ቱ ኢኮን፤

ጅርበት ዘበን ክሉ ትረሰዕ፥

ወፍቀድ ፈርሐት ጽዮን።

ረቢ ሰዴ፥ - ፍረሕ ዎ ልብዬ።

ለለፈርሕ ቱ ኢኮን፤

፭ እብ መከለሲ ሰዴኒ

እብ ወደግ ናይ ሞት ዕዛል።

እብ መሓዝ ዮርዳን ጸውረኒ

እስክ ቤት ፈርሐት ለዐል።

እብ መከለሲ ሰዴኒ

እብ ወደግ ናይ ሞት ዕዛል።

፻፴፱።

S.T. 683.

፩ ዬሱስ ምን ለመስቀልካ

ካብረት ዒን ትዘሬ።

እግል ክሎም ክስትት ታ፥

ዕዱራም ተጸሬ።

መስቀልካ መስቀልካ፥

እቱ ሓጥጠኒ፥

አስክ እት መፀደይ ኬን፥

ዕርፍ ተሀይበኒ።

፪ ወቅሩብ እት መስቀልካ፥

ፍቲ ረክበተኒ።

እቱ ክብር ዐስተር ማ

ሰኒ አትከውለኒ።

መስቀልካ……

፫ መስቀልካ፥ ዎ ድርፍንና፥

-ምስሊሁ አርኤኒ፥ -

አዜ ሐንቴሁ ዑዙል

ክል ዶል አጊሰኒ።

መስቀልካ፥……

፬ ወእጸበር ሐንቴሁ፥

መስኢት - ማ እወዴ፥

አስክ እት መዐደይ ኬን፥

ክም ድሑር እትዐዴ።

መስቀልካ…….

፻፵።

S.T. 690.

፩ አና ሰበት ሐዮት ዲማ፤

ሸፍ ኢረቀቅኮ።

እግል ጸገም እት እዲና፥

ሒለት ረመቅኮ።

ኢልክረዐኒ ለ - ማ ሓይስ፥

አሰር ዬሱስ ቱ እገይስ።

ክል ዶል ሐልፍ ወእነግፍ።

ቀልብ ዬሱስ ሐይስ።

፪ ሉኩይ ሀሌኮ እት መምበር

ድርፍን ረቢዬ።

ረቢ እት እሸክር እምበር፥

እሽፈግ እት ሕጌ።

ክብር ረቢ ሰፍለልኮ፥

ክብት ምድር ቀበብኮ።

ከሀበኒ ዐውቴ ሰኒ፥

ክምሰል ሀለኮ።

፫ ከእት ውቅል ሸንከት ዐስተር

ገጽ ለዐድ ይሐነ

ዕንታት ነፍሼ ልትሐበር።

ሒለት ሸፍዬ ሀብ።

ምን እዲና ፈገርኮ፥

ወለዒራ አምሸሽኮ።

ሰኒ ረቢ፥ዕቀበኒ

እግል ክብርካ።

፬ ለነቃሰቼ እትአመን፥

እግልዬ ሰሐብ።

መስደድ ልብዬ ዶል ልትከመር፥

እብ ሰሀል ቅረብ።

ኢእደቅብ፥ ሴመ - ማ።

ሀብ አክሊል ክም መን - ማ - ማ።

እግል ረቢ ዋይደይ ሰኒ

ክብር ዮም ልግበእ።

፻፵፩።

S.T. 709.

፩ ሑዬ፥ ሚ ዘርእ ትዘርእ፤ በል።

ቀውዕካ ሀዬ ሚ ልትበሀል፤

ሰሀል ቱ ዘርአካ ወሰላም፥

ማ ፍርቅ፥ አግዳ ወሐራም፤

/ለቀውዕ ሚ ገብእ ፍቀድ።/

ደሩስ ጽዮን፡ 13.

በርሀት ዘርአካ ማ ጽልመት ወሞት፤

ፈርሐት ተዐጽድ ማ አተቅበጾት፤

እንዜ እብ እምብዕ ለዘርአክሁ

ኬን ሀዬ ፋርሕ ተዐጽዶ - ቱ።

፪ ዘርእ ቃል ረቢ ትዘርእ ቱ፤

ወድቅ ክት እት ምድር ሰኒሁ፤

ፍቲ ወለውሀት ታ ዘርእካ፥

ማ ምን እከይ ወምን እቢ ታ፤

/ለቀውዕ ሚ ገብእ ፍቀድ፤/

፫ ረሐመት ላብድ ቱ ዘርእካ፤

ወእብ መትሸላጥ ትዘርኣ፤

በል፤ እግል ኖስካ ትዘርእ ቱ፥

ማ እግል ዬሱስ ወዐስተሩ፤

/ለቀውዕ ሚ ገብእ፥ ፈቀድ፤/

፻፵፪።

M.F.S. 348.

፩ ለበልቀት ሓጠት ረቢ ቱ፤

ሕጌና ጽኑዕ ዶል ብቆት።

ድንጋጼ እታ አለቡ፤

ሕጌና ጽኑዕ ዶል ብቆት።

ዮይ ዬሱስ፥ ቱ ለበልቀት እት ባዶበት፥

እት ባዶበት፥ እት እት ባዶበት።

ዮይ፥ ዬሱስ ቱ ለበልቀት እት ባዶበት፤

ሕጌና ጽኑዕ ዶል ብቆት።

፪ ዕዛል ምዕል፥ ኖር ላሊ፥ ቱ፤

ሕጌና ጽኑዕ ዶል ብቆት።

አርዐዳይ፥ ፈርሀት፥ ርቅ ሚ ቡ፤

ሕጌና ጽኑዕ ዶል ብቆት።

፫ ወዶል ውሒዝ፥ በረድ ሀዱድ፤

ሕጌና ጽኑዕ ዶል ብቆት።

ህቱ ቱ መስከዪ ትሩድ፤

ሕጌና ጽኑዕ ዶል ብቆት።

፬ ዎ ዬሱስ፥ በልቀት ናይ አዝቡን፤

ሕጌና ጽኑዕ ዶል ብቆት።

ሳይደይና እንታ ለእሙን፤

ሕጌና ጽኑዕ ዶል ብቆት።

፻፵፫።

M.F.S. 349.

፩ ዎ መንግፈይ ረሓም

መታንና ሰብ ሐራም፥

/ምን ምትካ መራር ሞት፥

ንዋቅል ሐምዶት።/

፪ ዎ መምባ፥ ጎካ ቱ

ለልብዬ ደፍአት ቡ።

/ዶል መስደድ ወድቦ

ግዶርካ ዐረፍኮ።/

፫ ሐራምዬ ማሰስካ፥

መምባዬ፥ ሐምደካ።

/ሰሀል ቱ ሃይብዬ፥

ወበደ ጀዳዬ።/

፬ ወወልካ ደንጎባ

ተኣቴ ፈርሐትካ፥

/-ዬሩሳሌም ለዐል፥-

እት በርሀት ወበዓል።/

፻፵፬።

M.F.S. 351.

፩ ክምሰል ብዕዘት አደሓ

ማይ ብሩድ ለትሰፍለለት፥

አትኦኣዬ ቱ አስክ - ካ፥

ዎ ረቢ ረሐመት።

፪ ወመንፈሼ ስፍሉልካ ቱ፥

ዎ ረቢ ሞላዬ።

ወገጽካ እብ ለበርሀቱ፥

መአዜ ቱ እርኤ፤

፫ ከእስክ መአዜ ግህይ፥

ቅቡብ - ማ ት አና፥

እጸንሕ እንዜ ኢርህይ፤

ዎ ረቢ ዲብዬ ነዐ።

፬ ዎ ልብዬ፥ ዲብ ሚ ደንገጽካ፤

ቅነጽ ወኤማን ዴ።

ፈቅደካ ሀለ ረቢካ፥

ወስኑ ቱ ትርኤ።

፻፵፭።

M.F.S. 372.

፩ ረቢ ፈቴ ዐባይ በርሀት

እብ ዶል ጽልመት ረከብኮ፥

ወክድ ረቅ ብቆት ወፈርሀት፥

እሊ ቃል ክም ሰምዐኮ፤

ኤማን ዴ አዜ ድፈእ፥

ረቢ ፈቴ፥ ፈቴካ።

፪ ርቅዬ በደ፥ ጾርዬ ቀለ፥

ልብዬ ቀርድ መልአዩ።

እብ፥ አማን - ዲ ረቢ ሀለ፥

ወእትከበት መስኢቱ፤

ክም በዲሩ አዜ - ማ፥

ረቢ ፈቴ፥ ፈቴካ።

፫ መንፈስ ቅዱስ አስመዐኒ፡

ቃላት ፍቲ ወሰሀል።

ወክድ ሞት አጊድ ርድአኒ፥

እግል ልብዬ እሊ በል፤

ፈርሀት ሴማ አለብካ፥

ረቢ ፈቴ፥ ፈቴካ።

፻፵፮።

M.F.S. 212.

፩ እብ ክሉ ፋርሕ ወቃርድ አና፥

ለሓዚ ልብዬ ቱ ትከበትኮ።

ረከብኮ ዬሱስ ወምስሉ ክሉ።

ረካዬ ገድም መን ቀይሶ፤

፪ ከረቢ ብዬ፥ ለረቢ ዳቅብ፥

ወመምባ ክሉ መምባዬ ቱ፥

ምን ሞት እት ሐዮት እልዬ ለነግፍ።

ወኬርዬ ብዬ እት ሐንቴሁ።

፫ እብ ደሙ ቅዱስ ቱ ቢዙይ አና፥

ሀቤኒ ሀዬ ውልድነቱ።

ወፈጅር - ፈጅር ምስል ወላዱ

አካን እረክብ እት ሰፍረቱ።

፬ ወርሼ ሀዬ ለዲማ ነብር

ዕዳል እት እሊ ለአለቡ፥

እት መንገስ ዐስተር ልትጸበረኒ፥

ዕቁብ ጎ ረቢ ወኣምናሙ።

፭ ምን እላ ባዶበት ዶል እትበገስ

ምን ክል ገሀየት ወክል እከይ፥

እደይ መልኣክየት ሽሙይ መርሐኒ፥

እት ዐድ ድሑራም ዲብ መንግፈይ።

፮ ከገድም ክል ዶል በኪት ቱ አና፥

ምን - ማ ለበከቼ ኢእርኤ፥

መምባዬ ዬሱስ አጊድ ቱ መጽእ፥

እታኬ ፋርሕ ለክላሴ።

፻፵፯።

M.F.S. 242. (13).

፩ ለረሐመትካ ረቢዬ፥

መስኢቼ ታ ወደፍአቼ።

ብጽእናዬ መሰረታ፥

ናይ ዲማ ፍቲካ ትታ።

፪ ክም ጽድቅዬ ለሐሰብኮ፥

ክም ርስሐት አዜ ዐልቦ።

ለጽድቅ ክርስቶስ ክሉ ቱ፥

ለዘይድ ምኑ አለቡ።

፫ እብ ክርስቶስ ክምሰል ጸደቅኮ፥

ወፍቲሁ ክም ጠዐምኮ

ጽጋብ ወክብር ስም ወፋል

አመሽሽ አዜ እብ ዕላል።

፬ መስኪን ወሐዋን እት አና፥

እብ ሰኔቱ ወእብ ለሃ

ሰላም እረክብ ወሐዮት

ወእግል ዲማ አድሐኖት።

፻፵፰።

S.T. 688.

፩ ክል ዶል አትኦኤካ፥

ዎ አብ ፍቱይ።

እግል ሰዳየቼ

እንታ ዱሉይ።

ሐዜካ አትኦኤካ፥

ክል ዶል አትኦኤካ፥

ሰላም ዎ አብ፥ ሀበኒ፤

እመጽአካ።

፪ ክል ዶል አትኦኤካ፥

ከጎዬ ነዐ።

ለፈተና ሐውን፥

ምን ቀረብካ።

፫ ክል ዶል አትኦኤካ፥

አጊድ ነዐ።

ሐዮቼ ሰማ ታ፥

እምበሌካ።

፬ ክል ዶል አትኦኤካ፥

ወለሰአየት

አትማም እቼ - ማ፥

እብ ረሐመት።

፻፵፱።

Sankey. Eng. S. 572.

፩ እዴ(ዬ) ጽበጥ፥ ትኩም ወሐዋን አና።

እብ ሒለትካ ስዴኒ፥ ዎ ፈታይ።

እዴ(ዬ) ጽበጥ፥ ዎ መድሕነዬ ሰኒ፥

ወነፍሼ ኢትረቅቅ ምን አባይ።

፪ እዴ(ዬ) ጽበጥ፥ ወጎካ አቅርበኒ፥

ፈርሐቼ እንታ ወሰዳየቼ።

እዴ(ዬ) ጽበጥ፥ ወገድም ኢእትሸንኬ።

ወምን ሐድገካ፥ ትድህጽ እግርዬ።

፻፶።

Hymns. 127.

፩ ዮይ፥ ለጽሐት ምን ክል ሐራም፥

ጽድቅ ርኩብ።

እት ርክሰት ወርቅ ወሞት ደሙ ድቁብ።

እት ፈርሀት ወጸበባ ወመንሽዖ

አሳቅር እብ ዐውቴሁ ወመንፈፎ።

ለፍቲሁ ድረሶ፥ ፍቲሁ ድረሶ፥

ፍቲሁ ድረሶ ፍቲ ሕፍንት።

፪ ዮይ፥ ሐብስ ክሱት ትቱ፥ ሐራ ብዬ።

ግብርነት ወሳቀቆት ተርፈ ምንዬ።

ከቢዙይ እብ መምባዬ ፋርሕ አና፥

እሸክር እብ ሰሀሉ ወእብ ረዳ።

፫ ዮይ በርከት ለደም ክቡር፥ ላጽሕ ክዑይ፥

ክል ጸልዕ ናይ መንፈሼ ሐዬት ሽሙይ።

ዎ መምባ፥ ግህይ አና ዓርፍ - ብካ፥

ወእምብዕ ለሀይፌዬ ማሰስከሃ።

፬ ዎ ዬሱስ፥ ሐምደካ ረቢዬ ልዑል

ወዐልል ለክብርካ፥ ንጉስ ስቁል።

ገጽ ቀብር አሳቅር እብ ሐዮት ወሞት።

ዮይ፥ ዬሱስዬ ዳቅብ ቱ እብ አድሐኖት።

፻፶፩።

Hymns. 138.

፩ እብካ ዬሱስ፥ ዎ መምባዬ፥

አና ትወከልኮ።

እግል አድሐኖቼ ታምም፥

ትወከልኮ።

፪ እብካ ዬሱስ፥ ዎ መምባዬ፣

አና ትወከልኮ።

እግል አድሐኖቼ ታምም፤

ትወከልኮ።

እግል ለጥዑም ሰሀል - ማ፣

ትወከልኮ።

፫ እብካ እግል አልጸሖቼ

ሰኒ ትወከልኮ።

እግል መትቀዳሼ ታምም፥

ትወከልኮ።

፬ እብካ ክም ለማርሐይ ሰኒ

አና ትወከልኮ።

እግል ህያሞዬ ክሉ

ትወከልኮ።

፻፶፪።

S.T. 3. (675. a)

፩ ሐምዴ ዬሱስ እንዜ ዋቅሎ፥

ወምን ዐድ እት ዐድ ሊጊስ

ክምሰል ቃሎት ድርሰት ዐስተር

እግል መንግፈይ ዐዚዝ።

እንዜ ሐምዴሁ እቃኔ፥

ምን - ማ ሐውን ሕልቅምዬ።

እብ ተማም ጥዑም ወሓምል፥

ኬን እደርስ ንጉሼ።

፪ ክሉ ዐገብዬ ተሐድግ

ወተተምም መንቀሶ፡፦

ዐገብ ተርፈት ወነቃሰት፥

እቡ ገድም ደሐንኮ

መን ቱ ገድም ለፈርደኒ፥

እብ ሰላም ጊስ ምን ትብል

ወእት ሸፍ ምን ተተርደኒ፥

እንታ ዳቅብ ወስህል፤

፫ እብ ክል መስደጄ ወጽልመት

እንታ ሕጌ ወብርሃን።

ሞት ወሼጣን - ማ እብ ሞትካ

ክሉ ወድቀ እብ አማን።

ሐንቲካ፥ ዎ መንግፈዬ፥

ክሉ ሀድአት ታ ወድን።

እቱ ክም እት በልቀት ሓጠት

ክሉ መብሱጥ ቱ ወስን።

፬ ክል መትኣጋም ትወርኬ ምንዬ፤

ክም አቡካ ፋቲካ፥

እንታ ሀዬ አስክ ምትለይ

እልዬ ትፈቴ እብ ለሃ።

ፈተች መይቶ ፈተች ጠልሞ፥

ክምሰሌሆም ኢእንታ፤

እግል ዲማ ቱ ትነብር

ወተተምም መስኢትካ።

፭ ዲብ ሚ ገድም አና እምህዝ፤

ምህዘዬ እንታ ቱ።

ለለትሐዜ ቱ ተሀይብ፥

ወህያብካ ግን ሚ ቡ፤

ሐቴ፥ ሐቴ - ማ ኢሐግል።

መስደድ ልግበእ ማ ሰሀል፥

ክልኢቶም ቅዩስ ትከፍል፤

አብ ረሓም ቱ ትትበሀል።

፻፶፫።

A.S.V. Frukta ej.

Ar. Anna Englund.\*

፩ «ዎ ረቢ ድሑር ረሐመኒ፥

ምን ክሉ መሳድድ ስዴ።»

ክእና እትሀርሀር ዲብ ረቢ።

ወምብላሱ ሀይብ አርኤ፤

«ምስልካ ሀለኬ ሳይደይካ አና ትቱ፥ ከኢ

አና ሕጌካ ወረቢካ፥ ጎዬ ጽነሕ።»/ ትፍረህ።

\*Orden av Predikant I Vastergotland.

፪ «ዎ ረቢ፥ ብቆት እት ገበዬ

ዶል - ዶል ቱ ልትቃጼ ትርኤ።

ወፈተና ታሉ ለመዴ።

ክም ስሉምዬ ሐልፎ ዴ።»

፫ «ዎ ረቢ፥ እብ ቃልካ ክም ዐርፍ፥

ወኤማን እወዴ - ማ ሀብ።

እብ ፈርሐት ዐድ ዐስተር ክም ሐልፍ፥

እብ ሒለትካ እልዬ ዕቀብ።»

፻፶፬።

S.T. 555. (Ps. 128)

፩ ዬሱስ እት ለዐረግካ፥

እልዬ - ማ ዓርገኒ።

ክል እዲና ሐዋን ታ፥

ሰኔት ኢተርኤኒ።

ምና እልካ ሰፍለልኮ፥

አፍርሕ ዶል ብካዩ።

ለሐራምዬ ተዐስኮ፥

ማስሳ፥ ፈታዬ።

፪ እግል እምበር እግልካ፥

ምን ሐራምዬ እብጠር፥

ልብ ወነፍስ ሐጸብካ

እብ ናይ ደምካ ቅጠር።

ወእት ዐስተር ምስልካ

ገርዛ እግል እርከብ፥

ምን ቆር ቀብር ቀነጽካ

ላብስ ዛይድ ክብር።

፫ በርሀት ሐዮት አፍገርካ

እግል ባዲ አዳም።

አና ገድም እግልካ

ሐዜ ወእትባረክ።

ከምን ምድር ገጽ ለዐል

ክል ዶል ልብዬ ልፍገር፥

ወእት ዐስተር እት በዓል

ክም እትሓበር፥ እምበር።

መትሐዳስ ወቅድስና።

፻፶፭።

Hymns. 528.

፩ እግልዬ ደርብካ

ረቢ፥ ምረሕ።

ትንክፍ እብ ሰሀልካ፥

ረቢ ምረሕ።

ሓጥጥ ለእምነቼ፥

ሴማ - ማ ደይ እርኤ፥

ራትዕ ኢጊስ ስዴ፤

ረቢ ምረሕ።

፪ ዶል ሸፍ ወኣገሞት፥

ረቢ፥ ምረሕ።

ዶል መስደድ ወብቆት፥

ረቢ፥ ምረሕ።

ምጥርቅዬ፥ አስንያ።

ምግብ ለፈተና፥

ናይ ስን ወጸበባ፥

ረቢ፥ ምረሕ።

፫ ክሉ ለዘበንዬ፥

ረቢ፥ ምረሕ።

ኬን ልግበእ ማ እንዜ፥

ረቢ ምረሕ።

አስክ ለሸፍ ክሉስ

ኦስክ ለዐደ ሕዱስ፥

ኦስክ አክሊል ቅዱስ፥

ረቢ ምረሕ።

ደሩስ ጽዮን፡ 14.

፻፶፮።

Hymns. 2. (Vecchio).

፩ ረቢ፥ ሽሉጥ መጽአኮካ፥

ጉጉይ፥ ዓግብ እት እግሄ።

አና - ዲ ተማም ክም አረም፥

ቃላት ሼጣን ቱ እቤ፥

፪ ቃላት እብ ለመለሀዬ፥

ቃላት ሐሰት ቃላት ቅር፥

ቃላት ኢሐሳብ፥ ኢፍቲ፥

ቃላት ሞት ወቃላት ምር።

፫ ልቡ ብዙሕ ራግዝ አና፥

አዜ ገድም ተዐስኮ።

ለገአ ገአ፥ ዎ ረቢ፥

ኖስካ አድፋፍኦ።

፬ ከንፈርዬ ዕቅብ፥ ዎ ረቢ፥

ልብዬ መስከብካ ውዴ፥

ወለጎፍዬ ክሉ አንጌ።

ሐር - ዲ ሰኔ ከንፈርዬ።

፭ መንፈስ ቅዱስካ ሀበኒ፥

መምህር ለውሀት ወልባብ፥

ቃላት ሰኒ ለምህረኒ፥

ፍቲ ሕፍንት ወሐሳብ።

፻፶፯።

Hymns. 46.

፩ እት ለገአ ምስል ዬሱስ፥

ልብ ክስታን ልብል።

እት ለገአ ልንሰአና፤

ክል ዶል ቱ ስህል።

ክል ዶል ሐንቴሁ ግሱይ፣

ፈርሀት አለቡ።

እት ለገአ ምስል ዬሱስ

ክሉ ኬር ትቱ።

እት ለገአ ምስል ዬሱስ፥

እት ለገአ ምስል ዬሱስ፥

እተልዮ እት ለገአ።

፪ እት ለገአ ምስል ዬሱስ፥

ማርሐዬ ትቱ፥

ምን - ማ አግቡይ ቱ ጸቢብ፥

ምን - ማ መስደድ ቡ።

ምንዬ ክል ዶል ፉቱዬ፥

ምን - ማ ነስኦ፥

እት ለገአ ምስል ዬሱስ፥

ኬር፥ እተልዮ።

፫ እት ለገአ ምስል ዬሱስ፥

ለውሒዝ ስዱድ፥

ቀልቡ ምን - ማ ጋብእ ቱ፥

ወለጾር ክቡድ።

ምን - ማ - ዲ ልብለኒ፤ «ጊስ»

ማ ልብል፤ «ብጠር፥»

እት ለገአ ምስል ዬሱስ፥

ቀደሙ ማ ሐር።

፬ እት ለገአ ምስል ዬሱስ፥

ክሉ ኬር ትቱ።

ርቅ፥ ብቆት ወድንጋጼ

ምስሉ አለቡ።

ምን መአምበት ፍቲ ቱ

ኦስክ ከለሶት።

እት ለገአ ምስል ዬሱስ

እብ ሐዮት ወሞት።

፻፶፰።

S.T. 41. (Hymns 139. 138. Vecchi?)

፩ ምስሉ ቅቡር ወቃንጽ - ማ ቱ።

ሚ እግል ኢዴ ታርፍ ለቱ፤

አትመመ ክሉ። ናይካ ቅበር።

እብ ለመትሐዳስ ሐዮት ንበር።

፪ ወምስል ክርስቶስ ቃንጽ አና፤

እብ ቅድስና ምጥርቅዬ ታ።

ማይት እብ ክርስቶስ፥ ንጉስ ሰላም፥

ሐራ ቱ ፉግር ምን ክል ሐራም።

፫ ንብረት እብ ክርስቶስ ሐዮቼ ቱ፥

ፋርሕ እተሌ እት አሰሩ።

ምን ክል ግብርነት ፉግር አና።

ርቅ ሞት ወፈርሀት እቼ ሚ ባ፤

፬ ነፍስ ወማልዬ እግሉ ህዩብ፥

ክም ካድመይ ረቢ አና ክቱብ።

«ኢሐንቴ ፍትሕ ሐንቴ ሰሀል።»

አለቡ ገብር፥ ወል ልትበሀል።

፭ ብቅለት እብ ክርስቶስ ለናይ በዲር፥

ከጀሌብ ሌጣ ገአ ወመሪር።

ፍሬ ቅድስና ንየቼ ታ።

ሐዮት ደማይን ክላሴሃ።

፻፶፱።

Hymns. 321.

፩ ዬሱስ ፍቱይ ስመዐ፥ እረምቀካ፤

ፍቲዬ እግልካ ወሳስካ።

እላ ጸሎቼ ታ፤

ፍቲዬ እግልካ፥

ወሳስካ፥ ወሳስካ።

፪ ምድረይ ቀርድ ወሻም አና ክቱል፥

አዜ - ዲ እግልካ ሌጣ ስፍሉል።

ንየቼ እላ ታ፤

ፍቲዬ እግልካ

ወሳስካ ወሳስካ።

፫ ክድመቶም ልክደሞ ጅርበት ወሞት።

ኬር ታ ልኡካምካ፥ ዎ ጸባኦት።

ክል ዶል እደርሳ፤

ወሳስካ ወሳስካ።

፬ ነፍሼ ውቀት ሞት ስምካ ትንቀም።

ልግበእ ናይ ልብ ስርሓ፤ ዬሱስ ረሐም፥

ርምቅዬ ደንጎባ፤

ፍቲዬ እግልካ

ወሳስካ ወሳስካ።

፻፷።

S.S. VII. Hymns. 445. (Vecchio ed.)

፩ ዎ መምባ፥ ማጽእካ እብ ጾር፥

ክቡድ ጭቁጥ፥

ወልብ ወክላ ነፍሼ እብ ሒል፥

ሐራም ጽቡጥ።

ዬሱስ መምባዬ፥ ማጽእካ አና፥

አንግፈኒ እብ ለደም

ክዑይ እት ጎልጎታ።

፪ ህዩብካ ቱ በዲር ወእግልካ

ጽምቡል

ምን አዜ ራዲካ አና ወእግልካ

ክቱል።

ዬሱስ መምባዬ፥ ማጽእካ አና፥

ዛቤከኒ እብ ለደም

ክዑይ እት ጎልጎታ።

፫ ወእብካ ውኩል፥ መሓዘዬ ድቁብ

ድሑር ዝቡይካ ቱ አና፥

እን ፍቶላ ጽጉብ።

ዬሱስ መምባዬ፥ ማጽእካ አና፥

ዳፍእ ፋርሕ እብ ለደም

ክዑይ እት ጎልጎታ።

፬ ሒል ኖሼ አለብዬ ወሴማ

መስሀሎ፥

ደአም ሴማ ሓግል ኢአና፥

ምን እልካ ረከብኮ።

ዬሱስ መምባዬ ማጽእካ አና፥

ክሉ ራክብ እብ ለደም

ክዑይ እት ጎልጎታ።

፻፷፩።

Sankey. eng S. 98.

፩ ዬሱስ ክም ተላይ ርዔና።

እግል ዐውያትካ ግነሕ።

ምን ብቆት ወርቅ ተኤና፥

ወእት ዐረትካ ምረሕ።

/ሰኒ ዬሱስ፥ ሰኒ ዬሱስ፥

ምስል መፍረርካ ጽነሕ።/

፪ እት ለነኢዋት አውርደና፥

ጽምኣም ሕና ማይ ሐዮት።

ባይዳም ሕና አርተዐና፥

ማስስ እልና ዐገቦት።

/ሰኒ ዬሱስ፥ ሰኒ ዬሱስ፥

ነትኦኤካ እብ ጸሎት።/

፫ ሕጉዛምካ ትከበተና፥

ክም ሰአየትካ ውዴ።

እብ ሰሀልካ አልጸሐና፥

ወእብ ረሐመት ስዴ።

/ሰኒ ዬሱስ፥ ሰኒ ዬሱስ፥

እግል መግመጽና ርኤ።/

፬ ሐር እት ሕፍቅካ ክሬና፥

ስእናም እን ሪም ገበይ።

ወእት ኬለብካ ኣቴና፤

እንጉፍና ምን ክል ገሀይ።

/ሰኒ ዬሱስ ሰኒ ዬሱስ፥

አድሕነና ምን እከይ፡/

፻፷፪።

Sankeys eng S. 165.

፩ ናይካ ቱ አና፥ ሰኒ ዬሱስዬ፥

ወክቡት ቱ ፍቲካ።

ደአን ዬሱስዬ ወስክ እምነቼ።

አቅርበኒ ስምጥካ።

አቅርበኒ፥ ሰኒ ዬሱስዬ፥

እት ለመስቀልካ ክቡር።

አቅርበኒ ዲብካ፥ ሰኒ ዬሱስዬ፥

፪ እብ ሒል ሰሀልካ እግል ድክመትካ፥

ፈንቴ እልካ ነፍሼ።

ቀድስ ቀልብዬ ወለመንፈስ - ማ

ወሕውናዬ ስዴ።

፫ ብዝሕት ፈርሐት ታ ምስል ረቢዬ፥

ዶል እሰግድ እብ ጸሎት።

ቃላት ከንፈርዬ ሓዚ መንፈሼ፥

ሰምዕ እምበል አንሽዖት።

፬ ወቆር ፍቲካ ወመትወቃላ

እብ ተማም ኢአምራ፥

ደይ እትዐዴ ኬን ምስል ቅዱሳም

እት ለዕርፍ ሕቅፍካ።

፻፷፫።

Sankey eng. S. 194.

፩ «ሰሀል ድቁብ፥ ሰሀል ተማም፥»

አስእሎ እብ ድግማን።

ምን ደሐንኮ ምን ክል ሐራም፥

ስፍሉሉ ክል እዋን።

/ኢዱጉም ሰሩ - ማ/

ሰሀሉ ታምም ወዕጁብ፥

ኢዱጉም ሰሩ - ማ።

፪ ሰላም እብ ስሙ ኣመርኮ፥

ወዕርፉ አለቡ፥

ለቃሉ ደይ እሰምዖ፤

ሰላምካ አና ቱ።

/ኢዱጉም ሰራ - ማ፤/

ኢዱጉም ሰራ - ማ።

፫ ወፈርሐት ሴማ አለብዬ

ለፈርሐት ናይ አማን

እምበል እት እገር ዬሱስዬ፤

ህታ አ ለአካን።

/ኢዱጉም ሰራ - ማ፤/

ለፈርሐት ታመት፥ ዕጅብት

ኢዱጉም ሰራ - ማ።

፬ ዮይ፥ ዐቢ ገብእ ለዕላል፥

እት ዐስተር ለውቁል።

ነሐምድ ዲማ እት በዓል፣

ለፍቲ ለስቁል።

/ኢዱጉም ሰራ - ማ/

ለፍቲ ታመት፥ ዕጅብት፥

ኢዱጉም ሰራ - ማ።

፻፷፬።

Sankeys eng. S. 340.

፩ መምባ እረምቀካ፥

አዜ ስመዕ፤

ክም ለሰአየትካ

እልዬ ርደእ።

እቼው ወራትካ ዴ፥

አልጽሕ - ማ ነፍሼ፥

ምን ክል ሐራም አንጌ፥

ዬሱስ ረሓም።

፪ መምባ፥ እብ እምብዕዬ

መጽአኮካ።

ኢእምነቼ ስዴ

እብ ፍቲካ።

መስኢቼ እሊ ቱ፤

ክርስቶስ እብ ፍቲሁ፥

ሞተ መታንዬ ቱ፥

ዬሱስ ረሓም።

፫ ሰሀሉ ትቀለዐ፥

ረቢ ከሃል።

ርምቅዬ ትሰመዐ

አስክ ለዐል።

አዜ መትኣጋምዬ፥

ርቅዬ ወድንጋጬ

በደ እብ መምባዬ፥

ዬሱስ ረሓም።

፬ ዮም - ማ እት መምበርካ

እረምቀካ፤

ይባ፥ ሰአየትካ

ኢሐድጋ።

ዶል ርቅ ወኣገሞት፥

ዐልል እብ ኣመኖት፤

ጠዐመ እልዬ ሞት፥

ዬሱስ ረሓም።

፻፷፭።

S.T. 492.

፩ ዬሱስ ፈርሐቼ ቱ እንታ፥

ቀርጄ ቱ ወደፍአቼ።

ሸብበኒ እብ ሰሀልካ፥

ልብዬ መስከብካ ውዴ።

ዬሱስዬ ጎዬ ጽነሕ፥

አስክ ዐስተርካ ምረሕ።

፪ ዬሱስዬ እብ ስምካ አምብት፥

ክሉ ውዳይ ክሉ ጋር፥

ሴማ እምበልሃ ኢሰልጥ

መንፈሰይ ወስገይ ዳር።

ዬሱስዬ ጎዬ ጽነሕ፥

አስክ ዐስተርካ ምረሕ።

፫ ክል ሐሳብ ወቃልዬ ክሉ

ለፍረሐካ፥ መድሕነይ።

እግል ኢዴ ሰኒ ለቱ፥

ዮም ስዴኒ ስህለይ።

ዬሱስዬ፥ ጎዬ ጽነሕ፥

አስክ ዐስተርካ ምረሕ።

፬ ሰኔት ትግበእ፥ ለእረክብ፥

ማ እኪት ጋር አለቡ።

ምን እቀንጽ ምን እሰክብ፥

እት እዴካ አና ቱ።

ዬሱስዬ ጎዬ ጽነሕ፥

አስክ ዐስተርካ ምረሕ።

፻፷፮።

S.T. 495.

፩ መንፈሼ ትረህ፥

ወዱሉይ ጽነሕ።

ለአባይ ገበይካ ዐቅብ፥

እግል ልጽበጠካ ደቅብ።

ከይነቱ ፍረህ፥

መንፈሼ፥ ትረህ።

፪ ረቅበት ደውር - ባ፥

ሕቡዕ ቀርበካ።

እብ ክርን ፈታይካ ፈስል፥

መልኣክ በርሀት ሀዬ መስል።

እግል በዳካ

ረቅበት ደውር - ባ።

፫ ካይን አርዌ ቱ፥

ትምኔት ልብካ ቡ።

እብ ጀሀል ወእብ ኢእምነት፥

አቴ ሐድጎ ክም ድምነት፥

እብ ለጸላሙ።

ካይን አርዌ ቱ።

፬ ሻፈፍ፥ መንፈሼ፥

ወጸሎት ውዴ።

እግል ስጋካ ኢትግበር፥

ክም እዲና - ማ ኢትንበር።

ፍቲሃ ስኬ።

ሻፈፍ መንፈሼ።

፭ ፈርሐት ሕልፍ ታ፣

ቀርድ ክምሰሃል።

ክም እሳት ለተሓፍነካ፥

ዶል ቡ - ማ ለተነደካ።

ክእን ታ ትልህያ፥

ፈርሐት ሕልፍ ታ።

፮ ሚ ታ በከትካ፤

ጥልም ዐባይ ታ።

ለእብ ስዕመት ለትመጤ፥

እብ ህያባ ለተበዴ፥

ለ - ማ መስኒሃ።

ሚ ታ በከትካ፤

፯ ክብር ወዕላል፣

ሕምዝ ቱ ወፋል፥

ሲቶ ጽምእ ለኢነቅል፥

ስቅ ለእት ገበይ ኢአክል

አስክ ዐድ ለዐል።

ሕምዝ ቱ ዕላል።

፰ እት በሐር አዝቡን፥

ገብእ ቱ ድፉን

ክሉ እምበል ለሰአየት፥

ለትትበደል እት ረአየት፥

እግል ለእሙን፥

ሐቆ ለአዝቡን።

፱ እት ለዐድ ሰላም፥

መስከብ ቅዱሳም፥

ደሩስ ጽዮን 15.

እብ በሐር ወባዶብ ዐቢ

ትግዕዝ ለገቢለት ረቢ፥

ክምሰል ዕዉታም

እት ለዐድ ሰላም።

፲ ውርስካ ዕቀብ፥

ሉልካ ኢተሀብ።

ምን - ማ ክሉ እልካ ፋሌ፥

ክሉ አትርፍ፥ ዬሱስ ታሌ።

ነፍስካ ርከብ፥

ውርስካ ዕቀብ።

፲፩ ሕድት ዶል ትረህ፥

ሴማ ኢትፍረህ።

ከነአን ቅሩብ ተአቴ፥

እብ ጸሎት ጽነሕ፥

ሻፈፍ ወትረህ።

፻፷፯።

S.T. 496.

፩ ዬሱስ ቱ እሙን ፈታዬ።

እሉ መልስ አለቡ።

ክም ለበዙሕ አና ሀዬ፥

እግል ሒደግ ሕበሩ፤

የዕ፥ ኢፋልዬ፥ ኢእትፈንቴ፥

ምን ክእን ፈታይ አማን።

ቀልብ ክልኢትና ቱ ሐቴ፥

ዮም ተሐት ወዲማ ለዐል።

፪ ዬሱስ ቱ ለሞተ እልዬ።

ፋርደዬ ቱ አዜ መን፤

ምን አቡዬ ረምቀ እልዬ

ለነፍዐኒ እብ ክል ፈን።

መን ቱ ለሓይረዬ።

ምኑ ሀዬ መን ገሌኒ፤

ኖሱ ቱ ለዓቅበዬ።

፫ ወእትድሉይ ሀሌኮ - ማ

ሐዮት ማ ናይ ሞት ትግበእ፥

እልዬ ክም ኢፈንቴ ሴማ

ቆሪ፥ ውቁል፥ እኩይ፥ ሰኒ፥

ወለመጽእ ማይ ናይ ዮም፥

ስምዶም ምን ፍቲ ረቢ

ኢፈንቴኒ፤ ሓምቃም ቶም።

፻፷፰።

S.T. 504.

፩ ዮይ፥ ቅረድ፥ ዎ መንፈሼ።

ረቢ ሀለ፥ ኤማን ዴ።

ቅባ አዳም ሚ ጋር ቡ፤

ረቢ ሰዴ ፋይታሙ።

፪ ፈተች ምን - ማ ሓድጋምካ፥

ሞላድ አበች ክምሰልሃ፥

ረቢ ፍረህ፥ ርመቅ ከሀል፥

ኖሱ ሰዴ እብ ሰሀል።

፬ ምን - ማ እም ለውላዳ

ሕድጎሆም ወቀድረታ፥

ረቢ ላተ፥ መንፈሼ፥

ኢሐድገካ፥ ኤማን ዴ።

፻፷፱።

S.T. 506.

፩ ውላዱ ረቢ ሰኒ መርሕ፥

ገሀይ ወፈርሐጥ ሀይቦም።

ዶል ሐቴ ቀጽዕ፥ ሐር ለፈርሕ።

ፍቱያም አግሩዙ ትቶም።

እብ ሐቅ ወፍቲ ወሰሀል

አቡና ክል ዶል ወዴ፥ በል።

፪ ክል ክብት ምን - ማ በዴ ምንካ፥

ለተርፍ እልካ ዬሱስ ቱ።

ፈታይ አማን ወበዐል ስንካ

ክም ዬሱስ ዲማ አለቡ።

ከነፍሱ ለለትዐይቦ፥

ሚ ሐዜ ወሚ ሐግሉ፤

፫ ኢንብኬ ገድም ክም ቅቡጻም፥

ኢንግሄ ክምሰል አረሚ።

ለመስደድ ቅዱሳም ዕሙጻም፥

ምን ረቢ ቱ መአሰሪ።

እት ደንጎባ ለጅርበትና

ክምሰል ሐራምና ማስሳ።

፻፸።

S.T. 171.

፩ ሑዬ፥ ሐቆ ትበገስካ፥ ኢተቅብል።

ምስል ዬሱስ ሌጣ ደሐን ቱ።

ግራ ለወዴካ ኢተተቅብል፥

አርድ መስኢት ቀደሜካ ቡ።

፪ እሊ ምድር እሊ ምን - ማ ዳሊ፥

እት ሰዐሩ ላተ ሾከት ቡ፥

እት መብሩደት ወዕዛል ሸጋሊ፥

ህመም ነብር እብ አረጊቱ።

፫ ገድም ሑዬ፥ ነፍስካ ዕቀባ፥

ለጽሐት ባርሀት መንፈስካ ብቀቅ።

ግርመት ዐስተር ቅድስት ርቀባ፥

ወምን ልብካ ክል እከይ ስቀቅ።

፬ ቃል ክታብ እብ እምነት ምን፥

ትጸብጥ፥

ሒል ወኤማንካ ልተረድ - ቡ።

እት ሰሀል መምባና ምን ተአምብት፥

ኖሱ ገድም ዒን ሐዮትካ ቱ።

፻፸፩።

S.T. 214.

፩ እብ ረቢ እብ ቃሉ ወእብ መንፈሱ፥

እብ ፍቲ፥ ሰሀሉ ወሕብር ለሐው፥

እብ ረዳ ነአቴ እት ዘበን ክዉል።

/ርዕየይና ተሌና፥/

ርዕየይና ለአማንና፥

ክርንቱ ንስመዕ።

፪ እብ ክል ወክድ ሀረብ እብ ጽልመት ወሸፍ፥

ከራዊ ገጽ ዐስተር እብ ደፍአት ትገዐዝ።

እዲና ናይ ክብሮም ኢትርኤ።

/ወማርሓዮም ዬሱስ፥/

ሰዳየቶም ዬሱስ

ዲብ ዐውቴ አማን።

፫ እዲና እብ ሖጻ ተቀንዴ ክል ዶል፥

ወፈርሐት እብ ጎይላ ተሐዜ ክል ሖል።

ወአና ሐዜኩም ሰብ ዐውቴ አማን፥

/ለትገይሶ ዲብ ክብር፥/

ለትግዕዞ ዲብ ክብር

እብ ቤረቅ ዬሱስ።

፬ ገበይ ለተርኤና ለታክያት ለጊም፥

ወበልቀት ተሌና እብ ሕያይት ዒን፥

ወድ ረቢ ቱ፥ ክርስቶስ፥ ፈታይና ድሑር።

/ከእቡ እነብር፥/

ወእቡ እንቀርድ፥

ወክሉ ደሐን።

፭ እብ ክል ጅንስ መጸት ሐራም ወእከይ

ጎ ረቢ - ዲ ብዬ ዕሪት ወደሐን፥

ወጻድቅ እትዐለብ እት ገጽ ሞላዬ።

/ለዎሮት ቱ ጻድቅ፥/

መታን ክልና ጃርብ፥

በዐል ጽድቅ አማን።

፮ ዎ ዬሱስ፥ ክል ውቀት ግበእ ምስልና።

ጹረና፥ ክም ክል ዶል ለትወድያ እልና።

ወዲማ አማነትካ እልና ትምረሕ።

/ከክብር ወሐምዴ፥/

ወሽክር ወሐምዴ፥

ነሀብ ሞላይና።

፻፸፪።

S.T. 216.

፩ እዌነቲት ጎ ዬሱስ፥

ከአፎ ሰኔት ታ፥

ለእግል ንብረት እንዜ

ተማም ተበርሃ።

እብ ጊሰት ወመትጃራይ

ክም ብዙሕ ሰአንኮ፥

እዌነቲት ጎ ዬሱስ፥

አጊድ ትበድሎ።

፪ እዌነቲት ጎ ዬሱስ፥

ዶል ጅርበት እብ ሐራም፥

መትኣጋም ወኢእምነት

ክም አትረፈ ሰላም፥

እዌነቲት ጎ ዬሱስ፥

ለጾር ትፈትሖ።

ወዎሮት ቃል መምባዬ

አጊድ ለወድቆ።

፫ እዌነቲት ጎ ዬሱስ፥

ምን ክሉ - ማ ተሐይስ፥

ሕንፍስፍስ ጎፍ ተትኣዝም፥

ኢዕርፍዬ ተገይስ፥

ወእግል ልብ ተሀይብ

ምን ዐስተር አትሀድኦት፥

ወመንፈሼ ተፈርሕ

ዶል ርቅ ወአፍርሆት።

፬ እዌነቲት ጎ ዬሱስ

ዶል ቅባ ወሕሜት፥

ሰሓቃት እት ልወዱ፥

ለረግዝ ለምኔት፥

ወጸልዕ - ማ ምን ፈተች፥

ለጎፍ ኢደልዎ፥

እዌነቲት ጎ ዬሱስ፥

አጊድ ተሓይዮ።

፭ እዌነቲት ጎ ዬሱስ

ለሒል ተበዝሖ

ወቀልብ ፍትሕ ረቢ፣

ክል ዶል ትወስኮ።

መታኑ ጅርበት ስድስት፥

መታኑ ሳቀቆት፥

ለኤማኑ ተሀይብ፥

ወዐውቴ - ማ እት ሞት።

፮ ከገድም፥ ዎ መምባዬ፥

እብ ሀድአት ሐንቴካ

እዌነቲት ጎ ዬሱስ

ሀበኒ ዐይብካ።

ናይ ጎፍዬ ሰፈላልዬ

ወገጄ እሊ ቱ፤

እት ዲማ ምስል ዬሱስ፥

ወክሉ ኬር ትቱ።

፻፸፫።

S.T. 230.

፩ ደሐን እት እደይ ዬሱስ፥

ደሐን እት ሕቅፉ ቱ።

ሐንቴ ዕዛል ለፍቲ

መንፈሼ ሳክብ ቱ።

ቃና መልኣክየት ዐስተር

መጽእ ምን ኬን መሓዝ፥

መጽእ ጥዑም ወሓምል

ምን ኬን በሐር ግዛዝ።

ደሐን እት እደይ ዬሱስ፥…..

፪ ደሐን እት እደይ ዬሱስ፥

ደሐን ምን ክል ገሀይ፥

ደሐን ምን ርግዘት ዐገብ፥

ፈተና ወእከይ።

ሐራ ምን ሸፍ ወበዳ፥

ተርፈ መትኣጋምዬ።

አዜ ሑድ እምብዕ ሌጣ፥

ቅረብ ቱ ክላሴ

ደሐን እት እደይ ዬሱስ፥….

፫ ዬሱስ ለመስከይ ልብዬ፥

ጠዐመ እልዬ ሞት።

በልቀት አዝቡን ናይ ዲማ፥

ደፍአቼ እት ብቆት።

እንዜ እብ ሀድአት ታመት፥

ላሊ ለሕልፈታ፥

ፍከት ለምድር ባርህ

ፋርሕ እጸበራ።

ደሐን እት እደይ ዬሱስ፥…….

፻፸፬።

S.T. 231.

፩ እከርዮ ቱ እት ዬሱስ፥

መደንገጽ ወመስቀልዬ።

ሐራምዬ፥ ለከብድ ጾርዬ፥

በዲር ቱ ናስእ ምንዬ።

ወአዜ ዲማ ኢትሰቅቅ

ኢትመልክ፥ ሒላ ስቡር።

ክም ቅዱስ፥ ላጽሕ ወጻድቅ

ዐልበኒ እብ ወል ክቡር።

፪ እከርዮ ቱ እት ዬሱስ

ሕውና ወሕግዝቼ፥

ለጽልመት ወብርጄ ብዙሕ፥

ወሰልፍ ኢእምነቼ።

ህቱ ቱ ሃይበይ ለብቅለት፥

ህቱ ቱ ሃይበይ ፍሬ።

ለቀልብ ኖሱ - ዲ ልግበእ፥

ወኢኮን ቀልብ ኖሼ፥

፫ እከርዮ ቱ እት ዬሱስ፥

ለጾርዬ ናይ ክል ምዕል፥

ገሀየቼ ምን ክል ጅንስ፥

ለትጀሬ እቼ ትውዕል።

ወገጹ እቼ ዶል በልስ፥

ለከብድ እቼ ሚ ቡ፤

መሪር - ማ ምን ለሰቴኒ፥

ጥዑም - ማ ሓብር እቱ።

፬ እከርዮ ቱ እት ዬሱስ፥

ሀላከት ወክድመቼ፥

ለምህዞ ሑድ ወብዙሕ፥

ህማማ ናይ መንፈሼ።

ለናይ አምዔላት ለመጸኣ፥

እት ልብ ለሀለ ክቡድ፥

እት ጎፍ ለቁጹይ መትኣጋም

ለመምበሮ ዕውድዉድ።

፭ እርከዮ ቱ እት ዬሱስ፥

ክእና ብህል ትቱ።

እብ ክሉ ክም ልምህዝ እልዬ፥

ሀቤኒ ለመስኢቱ።

ከእምበል ፈርሀት ወቅብጸት

ክእን እጸበር ክል ዮም፤

«ጽነሕ ግድርዬ፥» እረምቅ፥

«ዎ ሞላይ ወአብ ክሎም።»

፻፸፭።

S.T. 247.

፩ ከአዜ ገሀይ አክለኒ፥

እደርስ እብ መምባዬ።

እት ክል ብቆት ለትመጽአኒ፥

ህቱ ቱ ላሳይደዬ።

፪ ክም አብ እግል ወል ቀጽዐኒ፥

ገበዩ ምን ሐደግኮ።

እብ ረሐመቱ ወጥነኒ፥

ሰሀሉ ምን አመንኮ።

፫ መትኣጋም ልትዳገን ምንዬ፥

ወዐውቴ - ማ ሃይብ ቱ።

ህቱ ቱ ሕጌዬ ወስንዬ፥

ወደፍአት ወገርዛዬ ቱ።

፬ እት ሞት - ዲ ኢለበጽሐኒ፥

ለተስትህል መን - ማ ታ።

ዕሪት እት መስቀል ሀይበኒ።

ዎ ረቢ፥ ሐምደካ - ባ።

፻፸፮።

S.T. 267. (235.)

፩ ረቢ፥ ዕቀበኒ፥

ደፍአት እብካ ታ።

/ከእቅንዱይ ዴኒ፥

እብ ክል ክድመትካ።/

፪ ሀዬ አፍረሐኒ

እብ ምዕል - ምዕል።

/ወአነይተኒ

እግል ወራት ስን።/

፫ መምባ፥ ሚ ቱ በከት፤

በዐሉ እንታ ቱ።

/ወርኬ ምንዬ ሐሰት፥

ሐቅ - ዲ ምንካ ቱ።/

፬ ክምሰል ለሀብከኒ፥

አና እግል ሀብ

/ክል ዶል ስደየኒ፥

ክምሰል ሰኒ አብ።/

፭ መምባዬ፥ ሓልፈኒ

እብ እዲናና።

/ወገበይ ምርሐኒ

አስክ መስከብና።/

፻፸፯።

S.T. 272.

፩ ሄርር ለትሻፈፍ ሑ።

ሐጫር ታ ዶል።

ዕርፍካ ቀደም ቱ።

ሐጫር ታ ዶል።

ሰኒ ቱ ሓዚካ፤

ዬሱስ ለክብትካ

አምር ለደቅብካ።

ሐጫር ታ ዶል።

፪ እንዜ ግሽነትካ።

ሐጫር ታ ዶል።

ኬን ቤት ሕሪት ብካ።

ሓጫር ታ ዶል።

ሻፈፍ ለሸፍ ረዳ፥

ምርዱይ ቱ ዐውቴካ

ወኢልትከለስ - ማ።

ሐጫር ታ ዶል።

፫ ጸበር እብ ምህለት።

ሐጫር ታ ዶል።

ወዴ ቱ ረሐመት።

ሐጫር ታ ዶል።

«እንታ ፈታዬ ቱ፥»

ዬሱስ ልብል፥ ዎ ሑ፥

«ገድም ኢተሐዝን ቱ።»

ሐጫር ታ ዶል።

፬ «ፋርሕ ወራቼ ዴ፥

ሐጫር ታ ዶል።

አቅምቶ ቀልብዬ፥

ሐጫር ታ ዶል።

ሄርር እብ ምጥርቅዬ፥

ትነየት እት ክድመቼ፥

በህ በል እብ ሞት «ግልዬ።

ሐጫር ታ ዶል።»

፻፸፰።

S.T. 275.

፩ ቃላት ምር ወዙዕ መራነት

ኢልንቀም ከናፍርካ።

እብ ሐፋነት ወእብ ቀጽብ

ኢተኣኬ መለሀይካ።

«እንቱም ሕድ ፍተው፥» ዬሱስ ቱ ቤለ፥

አብ ለብህልኩም ቱ እሉ ስሙዕ።

«እንቱም ሕድ ፍተው፥» ዬሱስ ቱ ቤለ፥

ክምሰል ውላድ እሉ ስሙዕ።

፪ ፍቲ ትክህል ኢትትቀጸብ፥

ቅድስት ታ ምስንዮት።

እግል መለሀይ ኢተጽልዕ

እብ ቃል ምር ወሓረቆት።

፫ ሂጋ ቀጽብ በአስ ተሀርስ፥

ወተኣኬ ውዳይካ።

እንታ መስኒካ ተበዴ

እብ ለቃል ሐፋነትካ።

፬ ገድም ሑዬ ዙዕ ሐሩቀት

ኢልንቀም ከናፍርካ።

ሂጋ ሐቅ ወቃላት ፍቲ

ሓኬ እግል መለሀይካ።

፻፸፱።

S.T. 279.

፩ ዘበን ሐጪር ቱ።

ኢትተልሄ - ቡ።

ቀልብ ምን - ማ ገብእ እልካ፥

ኢተትዋቅል ለእልልካ።

ዘበን ሐጪር ቱ።

፪ ዘበም ሐጪር ቱ።

ዲብ ሚ ትግሄ - ቡ፤

ወድቀት እትካ ለገሀየት፥

ዘበን ሐጪር ቱ።

፫ ዘበን ሐጪር ቱ።

ኢትትሐለም - ቡ።

ከህለክ ዶል እት ትትረከብ፥

ፈዳ እግል ሐር ልትአከብ።

ፊዳ እግል ሐር ልትአከብ።

ዘበን ሐጪር ቱ።

፻፹።

S.T. 639.

፩ ዎ መንግፈይ ፍቱይ፥

ዲብዬ ነግሕ።

ክል ዶል እብ አሰርካ

እልዬ ምረሕ።

ልብዬ፥ ዎ ዬሱስዬ፥

መስከብ ወቤትካ ዴ፥

ወእት ክል ጽባቤ፥

ጎዬ ጽነሕ።

፪ አዜ ምን በልቀቼ

ሲቶዬ ታ፥

መና ናይ ክል ምዕል፥

እረክባ።

እንታ ቱ ምህዘይ፥

ሳይደዬ ስህለይ፥

ጠዐምኮ መንግፈይ፥

ለፍቲካ።

፫ ዬሱስ፥ እብ አሰርካ

ቲላዬ ዴ።

ወእት ዕል ደንጎባ፥

ቀደም እስዔ።

ሒለቼ ሕድት ታ፥

ዐቢ ቱ ሰሀልካ።

ገድም እት ለገአ

እብካ እስኤ።

፻፹፩።

S.T. 663. (438).

፩ ዎ ዬሱስ፥ ዒን ሐዮቼ፥

ብጽእናዬ አማን፥

ናይ ጎፍ አስፎለሎቼ፥

ተጸግብ ክል እዋን።

እብ ወክድ ጅርበት ስድት

ተደፍእ ነፍሼ።

እብ ብዙሕ ማ እብ ሕድት፥

ተተርድ መንፈሼ።

፪ ወክሎም ምን ሐድጉኒ፥

ሐዲግካ አለብዬ።

ወክሎም ምን ወኑኒ፥

እንታ ቱ ሳይደዬ።

እብ ጸገትካ ትመርሐኒ፥

ምን መስደድ ወብቅቶ፥

ዲብ ሐዮት ተበጸሐኒ፥

ምን በዳ ወምን ሞት።

፫ አልሃ፥ ወፈቴኮካ፥

መምባዬ ናይ አማን፥

ለመንፈሼ እት ጎካ፥

ወረክበ ክል ስልሓን።

እት እሊ ባዶብ ዑኑይ

ምን ጽምእ ወጸሐይ፥

እትሰፍለል ክምሰል ግውኑይ

ዲብ ዕርፍ ወረሀይ።

፬ ዎ ዬሱስ፥ አልጸሐኒ፥

ምን ዐገብ ወሐራም፥

እብ ፍቲ አጽግበኒ፥

እት ዐድ ለቅዱሳም።

ዕን አዳም ለኢገንሐት፥

ኢሰምዐት እዝን - ማ፥

እት ልቡ ለኢጸንሐት፥

ሐር ኬን እረክባ።

፻፹፪።

S.T. 684.

፩ ዬሱስ መታንዬ ቱ ጠዐምካ ሞት፥

ሃይብዬ እብ ሰሀል ዕርቡን ሐዮት።

ልብዬ ተማም ግዝኦ፥

እብ ፍቲካ ምልኦ፥

ክሉይ ሀይቦ፥

ናይካ ትቱ።

፪ መምበር ሰሀል፥ እንታ፥ ዪሱስ ፍቱይ፥

መልጽሒ መንፈሼ ደምካ ክዑይ።

ጹረት ለመስቀልዬ፥

አክብሮትካ ስዴ።

ወክሉ ውዳዬ

እግልካ ቱ።

፫ ረቢዬ፥ ላጽሕ ልብ እግልዬ ሀብ።

እግልዬ ክል ምዕል ዲብካ ሰሐብ።

ውዳይ ስን ኢደዮ፥

ቀልብካ አትምሞ፥

ባዲካ እብለሶ

እግልካ ቱ።

፬ ክሉዬ ናይካ ቱ፥ ምንካ ርኩብ፥

እብ ርቅ ወሻም ወሞት እልካ ህዩብ።

ገጽካ ሐር ዶል እርኤ፥

ጸርሕ ለመንፈሼ፥

ዎ እንታ ዬሱስዬ፥

ክሉዬ ቱ።

፻፹፫።

S.T. 686.

፩ ምን ፈታይ ወሐዮት ትዘይድ፥

እንታ የሱስ ክፈልዬ።

ምስልካ ገዪሼ ልግበእ፤

እሊ ቱ ለሓዚዬ።

/ምስልካ የሱስዬ።/

ምስልካ ገዪሼ ልግበእ፤

እሊ ቱ ለሓዚዬ።

፪ ክብር፥ ሐምዴ ኢእረምቅ፥

ናይ እዲና ለውቀት - ማ፤

እሊ ክሉ ፋርሕ ሐድግ፥

ሰበት ጊሰት ምስልካ።

/የሱስዬ ምስልካ።/

ክሉ ናይ እዲና ሐድግ፥

ሰበት ጊሰት ምስልካ።

፫ እብ ገበይ ሐዮት ምርሐኒ

እብ ወደግ ናይ ሞት ዕዛል።

ሐር እት ፈርሐትካ ኣቴኒ

ዲብ ለዐስተረይ በዓል።

፻፹፬።

S.T. 691.

፩ ዎ አቡዬ፥ ናይካ ዴኒ፥

ላጽሕ ቅዱስ ክምሰልካ።

ወሰሀልካ አገርዜኒ

ምን ለቅዱስ መምበርካ።

፪ መንግፈዬ፥ አትካፍለኒ

ሰኒ ልብ ምን ፍቲካ።

ሐቴ - ማ ኢተትርፈኒ፥

ምን መድሐር ለመስቀልካ።

፫ መንፈስ ቅዱስ አቅርበኒ

ዲብ ለመንግፈይ ሰሃል።

ዕቀበኒ አብጸሐኒ

እት ለባርህ ዐድ ለዐል።

፻፹፭።

S.T. 719.

፩ ዮይ፥ ሰኔት ታ ሰላምካ፥ ዬሱስ ላውህ፥

ሰላምካ - ዲ ተበርድ ክል ነዐር።

ዮይ፥ ሰኒ ቱ ልብ ፈርሐት ዐስተር ሳውህ።

«እዌነቲት» ልክህል እብ ሰበት ሐር።

፪ «እዌነቲት» እት ስምጥካ መትጻጋም፥

ክርንካ ሳመዕ፤ «ምስልካ አና።»

«እዌነቲት» ሰአየት ወመትኣጋም

እብ ዘርእ ዘርእካ እት ገርሀትካ።

፫ «እዌነቲት» መትሰፍላል ወመጻምእ

እብ ሼውቀኖት ማይ ሐዮት ዔማትካ።

ወሐር ናይ ዲማ ምልአት ወመላምዕ

እት ረአስ ለዔላ ሐዮት ኖሳ ታ።

፬ «እዌነቲት» መትአካብ ዜት እብ ፈርሀት

«እዌነቲት» መትጸባር ምጽአትካ።

ሐር ኢተት ምስልካ እት ቤት ለፈርሐት፤

«መርዓዊ መጽአ፥» ዮይ፥ ሀሌሉያ።

፻፹፮።

S.T. 746.

፩ ፈጅር ወምሴ ክል እዋን፥

እት ክል ገበይ፥ እት ክል አካን፥

እት ረቢ ውኩሉ ለቡ፥

በኪት አማን፥ ድሑር ትቱ።

ሚ ሰድዶ፤

ሚ ለግህዮ፤

እት ረቢ ከሬ ክል ድቦ።

፪ መስኪን ማ ሐዋን ማ ግዱፍ

ማ ምን ገቢለቱ ልኩፍ

እት ሐንቴ ዐስተር አለቡ፥

ስን ረቢ ለኢበጽሐዩ፤

ርሑቅ ቅሩብ፣

ቅሉዕ፥ ግልቡብ፥

ልውሕዝ ዲብ ሓግል ወጽጉብ።

፫ ዕምቦባ መን ቱ ካልቁ፤

ሰሬረይ መን መመውነዩ፤

መን እግል ዔጥሮ ማይ ለርኤ፤

መን ቀጠፍ ሀይብ ወፍሬ፤

አቡና ቱ፥

እብ ፍቲሁ

ለልምህዝ እግል ፍጠረቱ።

፬ እቡ አሚን ታ ደፍአቼ፤

ኢትርቀቅ ገድም መንፈሼ።

ረቢዬ ረቢ ዐስተር ቱ፥

ወምድር ውዳይ እደዩ።

ምን - ማ ፈዳል፥

ክም አብ ሰሃል

ሀይበኒ ክሉ እብ ሐላል።

፭ ሒል ኖሼ - ዲ እኪል ሚ ቡ፤

ደአም እረክብ ዕቅቤሁ።

ናይ ክል ምዕል ለምህዞ

እት ረቢዬ እከርዮ።

ለኦምናሙ

እብ ፍቲሁ፤

ለዐቅብ ክምሰል ዕንታቱ።

፻፹፯።

A.S. VIII. Inn. Crist. 283.

፩ አዜ መንፈሼ ረምቀካ፤

ነዐ፣ ዎ ዬሱስ፥ መንግፈይ፥

ልብዬ ቱ ልትሰፍለለካ።

እንታ ሌጣ ቱ ፈታይ።

ነዐ፥ ዎ ዬሱስ፥ ሰፍለልኮካ፥

ምንካ ቱ ክል መድሐር።

እንታ እቼ አና ጎካ፥

ሴማ መስደድ ሴማ ሸር።

፪ ዬሱስ ላውህ፥ ሽበበኒ

ዶል መትአጋም ወቀዓር

እብ ሰሀልካ አንግፈኒ

ምን አባያም ወአሽራር።

፫ ምን መትመንካል ወምን ርክሰት፥

ደምካ ለልጽሕ ነፍሼ።

ወሰሀልካ ዐስተር ልክሰት

እግል ባዲ ክምሰልዬ።

፬ ዎ መምባዬ፥ ነዐ፥ ርድአኒ።

እንታ ቱ መተንክፈይ።

ምን ሰላምካ አትካፍለኒ፥

ወምን ፍቲካ ዐባይ።

፻፹፰።

A.S. IX. Solskenet. 1. \*

፩ ስድት ታ ለቲላ ዬሱስ ለትብል፥

አፎ ገሌ መስደድ እንታ ኢትክሀል፤

ለሸብብክ ልብካ ወለባብ ፍተሕ፥

እት ዬሱስ ለጸሐይ ግነሕ።

/እት ዬሱስ ለጸሐይ ግነሕ።/

ለሸበብክ ልብካ ወለባብ ፍተሕ፥

እት ዬሱስ ለጸሐይ ግነሕ።

፪ እብ መግረምራም ምን ተአምብት ምዕልካ፥

ክሉ ምን ኢሰልጥ ክምሰል ቀልብካ፥

፫ እግልካ መፈትነይ ታል ምን መድዶ፥

ፍንጌ ውላድ ረቢ በአስ ምን ዘርአ፥

፬ ከእት ቤት ወዐድካ ዙዕ ምን ሀርሶ፥

ለሰላም ምን ልብካ ምን - ዲ ነዝዖ፥

\*Se D. U. T. 1904, Sid. 158,

፭ ለሀቤካ ረቢ ምን ኢትፈርሕ - ቡ፥

ምን ኢገብእ እልካ ሀዬ ሐምዴሁ፥

፮ እብ ሕማም ወቀባ ክምሰል ሐመምካ፥

ላብድ ማርሒት ረቢ ምን ትረቅቅ - ባ፥

፯ ረቢ እንክር ሕቡዕ ምን - ማ ሀይብካ፥

አፎ ለደሩሰቲት ኢትደርሳ፤

፰ በርከት ምን ተሐዜ እብ ዶል ሕጀትካ፥

እት ድዋርካ ኖስካ ክም ጸሐይ ግበእ።

፻፹፱።

A.S.X. Hemlands. Klockan 106. (I U.S.S)

(Solskenet 84. Eller D.U.T. 1901 no 3. Sid 38)

፩ «ገበዬ ስድት ታ ወረያም - ማ፥

ወምድር መሴ፥ ደይ አተምማ።

ምን - ማ እትጀረስ፥ ሀልክ እብ ለሃ፥

ቅርጡጠት ሐቴ ሌጣ አቴ - ባ።»

፪ ክእና ሐቴ አቅሕመት ትቤ፥

ለመክርዒ ገበያ እት ትርኤ።

ወሽሕ ወአሽሓት አላፍ ክምሰልሃ

ዲብ ሓዚ ፍሬተት ክለን ፈግረያ።

፫ ገበያ ሬመት ከብደ እታ ጾር፥

ወወድቀት ቀንጸት ምን ክል ግብ ወቆር፥

ወብዙሕ ሐፍነት እታ ለጸሐይ፥

ደአም እብ ጾራ አቴት ምን ገበይ።

፬ ወኣላፍ አላፍ ፍሬተት አምጸአያ፥

ወመካዚኖታተን መልአያ።

ክል ሐቴ ሽቅላ ክምሰል አትመመት፥

ወራተን ዐባይ ዕጅብት ገአት።

፭ ከገድም ሑዬ፥ እግል ሚ ትስእን፤

ኣላፋት ከድሞ ጀርቦ - ማ ክም እን።

ለምሴት ደይ ተዐይር እንታ - ማ

ወራትካ ፋርሕ አስልጥ ክምሰልሃ።

፻፺።

Sts. Sond. S. 165.

፩ ዬሱስ ክል ዶል አምህረኒ፥

መድረሰትካ ሰኔት ታ።

ምህሮካ አጥዕመኒ

ፋርግ እልዬ ቃላትካ።

፪ እት ጎፍ ልብዬ ለአባዬ፥

እቢ፥ እክ ምን ሀርሶ፥

አፍቅደኒ ዎ መምባዬ፥

ሞትካ መራር ወድቦ።

፫ መቅውየይ - ማ ምን ልብለኒ፣

ሐምዴ ሕዜ ወጽጋብ፥

ባለሶቱ አምህረኒ

እብ ቃል ረቢ ወልባብ።

፬ ዲብ ቃል ሐሰት እብ አፉዬ፥

ምን ደርከኒ ምን ብርሃ፥

አፍቅደኒ ዎ አቡዬ፥

እንታ ክም ቱ ለአማን።

፭ እብ መትኣጋም ምን ፈትነኒ

ዲብ ኢእምነት ወሐራም፥

ገድም እምነትካ ወስከኒ፥

ፍቲ ፈርሐት ወሰላም።

፮ ዬሱስ ላውህ፥ መንግፈዬ፥

እግልዬ ፈርሐት መንፈስካ፥

እግል ከጀሌብ አባዬ፥

አጊሰኒ አሰርካ።

ደሩስ ጽዮን፡ 17.

፻፺፩።

Sts Sond. S. 322.

፩ ምን ንእሽካ፥ ዎ ሕጻን፥

ለአማን አስእል።

እብ ክል ወክድ ወአካን

ለአማን አስእል።

ክም ንኡሽ እብ ለጽሐትካ

ለአማን በል እብ ረዳ።

ዓቤ፥ ክሉ ዘበንካ

ለአማን አስእል።

፪ ሒልካ እት አማንካ ቱ።

ለአማን አስእል።

ሐሳይ ኤማኑ ሚ ቡ፤

ለአማን አስእል።

ሐሰት ከጀሌባ ባ፥

ድንጋጼ ቱ መለሀያ፥

ረዳ፥ ፍቲ አለባ

ለአማን አስእል።

፫ ወተበዴ ሰኔትካ፥

ለአማን አስእል።

ወተመይት ነፍስካ፥

ለአማን አስእል።

ክል እከይ እት አሰራ

ተሌ እግል በዳካ፥

ለአማን ታ ነስርካ፤

ለአማን አስእል።

፬ ሐሰትካ አትኣምራ፥

ለአማን አስእል።

ለአማን ታ ገለብካ፥

ለአማን አስእል።

ሰይፉ ሐሰቱ ለቱ፥

ኖሱ ወድቅ ድሙዕ - ቡ።

ኤማን ዴ፥ እዋን እት ቡ፥

ለአማን አስእል።

VI. መሐበር ክስታን።

መሐበር ክርስቶስ።

፻፺፪።

S.T. 468.

፩ ዎ ዬሱስ፥ መንገስካ ትርሕብ፥

ወጀፈር ምድር በጽሐት።

ወምልክ እክ ዶል - ማ ትስዕር፥

ለግዝአትካ - ዲ ሓጠት።

እት ስምካ እብ ክል ኤማኖም፥

ወእት ለመስቀልካ ክብሮም፥

ገቢል ወንጉስ ሰግዶ።

፪ ውላድ - ማ ዲብካ ጸውሮም።

ወሞት ክም ቀርበት ረምቆ።

ዶል በከት ምን - ማ ርስዓም ቶም፥

ዶል መስደድ ዲብካ ሸፍጎ።

ሐላል ወለጽሐት ዶል ትሰዐር

እት ቤት ብካይ ወጅርበት ቀዓር

ለደፍአትካ ትነፍዕ።

፫ ዎ ዬሱስ ዶል ደሐን ወሞት፥

እብ ሐዮት ቅረበና።

ወመንፈስካ ሀበና።

ስዴና እግል ሸፍ ሐላል፥

ሰለም ሀበና፥ ዎ ሰሃል፥

እዲና ዶል ትፈርድ።

፻፺፫።

S.T. 469.

፩ እብ ሐጫር ወክድ ሕጀቼ

ሚ ፈርሀት ብዬ አና፤

ርዕየይ ሰኒ መምባዬ፥

ክል ኪደቼ ልርዕያ።

እት መፈረሩ ለትመጠ - ቱ፥

እብ ቃሉ ወእብ መንፈሱ፥

ክል ዶል ግዶርና ሀለ።

፪ ክርንቱ አና አምራ፥

ወሊካሁ እሰምዕ።

ኢቀውዮም ለናዩ - ማ፥

በዳር ቱ ዓልበም ጸንሕ።

ገበይ ለአብደ ሕዝዮ፥

ሐዋን እት ሕቅፉ ጸውሮ፥

ወዋቅድ - ማ ለቀንጽ።

፫ ሀይበኒ ነብራ ሐዮቱ፥

ሰሀሉ ኢከልአኒ።

ወሒለት ሞት እብ መንፈሱ

ወፈረሐት ለገርዜኒ።

እት ጽልመት ወአሽዋክ እገይስ።

ደአም እብ አሰሩ ቱ ሐይዝ፥

ከኤማንዬ ኢሐድግ።

፬ ዎ ላውህ ዬሱስ፥ «ዎሮ - ማ፥

ለናዬ - ቶም ኢነዝዕ፥»

ትቤ፥ ከምን እዲናና፥

ርድአኒ፥ ዶል ትነስእ።

ምን ማርሒት ለአስኤክሆም፥

ለዐድ አቡካ ሞላዮም

ኢትፈንቴ ምኖም ልብዬ።

፭ እዲና ማላ ቱ ግምሽ፥

አጊድ - ማ በዴ ጠዐማ።

ወላሊ ሞት ትብል ጠበሽ፥

ወአክርና በጽሐና።

እዲና ሐር ሚ ነፍዐት ባ።

ደአም መስኢቱ ሓጠት ታ፤

«እት መስከብዬ ተሐድሮ።»

መደሓር ቤት ክስታን።

፻፺፬።

S.T. 573 = 73.

፩ ግርም ታ ቤት ረቢ መምባ፥

ዮም አቡና ቃርብ ቱ።

ምን ለዐል ቱ ዘልም እንደ

ወዕሪት ወበርከቱ።

ክብት ቃሉ ሀለ እታ፥

እምነት ረቢ ወደሐን

ዕርፍ ሰምበት ወሰላም።

፪ መንፈስ ቅዱስ - ዲ ልትከሬ፥

ወልድሕር ማይ ጥምቀትና።

ዬሱስ እብ ህያቡ ስዴ፥

እብ ድራሩ ሐዮትና።

እብ ሰሀሉ ክሉ ሀይብ።

ሃልክ ጋሸይ፥ ነዐ ብለዕ፥

ወገበይካ ሰርግላ።

፫ እንዜ ክል ዶል ንድረስ እልካ፥

ዶል ቀርድ ወዶል ብካይ።

እብ ብሶትና ንስገድ እልካ፥

ሐምዴ እግልካ ልግበእ።

ወምን እላ ዔላ ሐዮት፥

ለመሐበር ጀቅፍ ቱ፥

ዓመት - ዓመት በርከቱ።

፬ ዎ ሰብ ስዮን ለምን እላ

ወእት ረዪም መስካቡ፥

ነፍስኩም ዮም ረቢ ሆባ፥

ወእብ ሐዲስ ትጋለዶ።

ከህሮመይ ዶል ልዘበጥ፤

«እግል አምልክ እግልካ

ዱሉይ አና፥» በል ወነዐ።

፭ ነዐ፥ ሐራማትካ ተአመን፥

ኢአማነት ልብካ - ማ።

ነዐ ዶል ርቅ ወነዐ ዶል ኤማን፤

ረቢ ገሜ እግልካ።

ነዐ፥ ለመስቀል ወክድ ጨቅጥ፥

ነዐ ክም ፈርሐት ረከብካ፥

፮ ነዐ፥ ሕዜ አቡካ እንዜ፥

ወአጊድ ትረክቦ።

አውሀሌ፥ ሰሀሉ ተምኔ፥

ኣምን ሬምቀይ ሀይቦ።

ነዐ ድፈእ፥ ሰላም ትከበት፥

አስክ ለብጋሰትካ

ወቤት ካብረት ተአትያ።

ዶል በዓል።

፻፺፭።

S.T. 788.

፩ ነዐ፥ በዓል ቱ። - ምን ክል ጸገም፥

ረቢ ዕርፍ ሃይብ ቱ።

መምባ ዮም - ማ ናዩ ዐቅብ።

ወክድ ህጽፍ ሕጌ ቱ።

ረቢ ለስእን ለትዓርፍ፥

ምን ሰላሙ ከፍሎ፥

ልቡ - ማ ለተርዶ።

፪ ነዐ፥ በዓል ቱ። - ፍቲ ትበርድ፥

ምን - ዲ በይንካ ትገይስ።

ለገሀር እት ሕድ ምን ቀርብ፥

እሳት ፍቲና ተሐይስ።

ለገሀር እት ሕድ ምን ቀርብ፥

እሳት ፍቲና ተሐይስ።

ምስል እኩባም እት እንቶም፥

ሐው ምን ረምቆ ለሰሀል፥

ልበም ኢልብል በል - በል፤

፫ ነዐ፥ በዓል ቱ። - ክም በዲር - ማ፥

ረቢ መልእ ለግራብ።

ረቢ ታይለቱ ልድሕራ፥

ከስት እሎም ባብ ለቃል፥

ሓሦም ምን ዜት ለፈርሐት፥

ወክድ እት ቤት መምባና

ምን ሰሀሉ ጸግቦ - ታ።

፬ ነዐ፥ በዓል ቱ። - ቃል ትከበት፥

ቃል ለመምባ ሞላይና።

እት ድራር ለቅድስት ሰፍረት፥

ነፍስካ ሒል አጽግባ።

ምን ዐወሊ መንገፎና፥

ሐዮት ዕሌ ወሰላም፥

ሒለት ጸሮት ክል እዋን።

፭ ነዐ፥ በዓል ቱ። - ረቢ ተርህ፥

ክሉ ክብር ናዩ ቱ።

ደቅቡ ወክድ ምድር ከስክስ፥

ወዲቅ እክ - ማ ሻፍግ ቱ።

አስክ - ማ ጸሐይ ተበርህ፥

ፈግር ለልኡክ ሰሃል፥

ወልትዐወት እት ክል ዐድ።

ዶል ፍስል ወቅዳሴ።

፻፺፮።

Hymns. 164.

፩ መንፈስ ቅዱስ አትሐምደና፥

ፍቲ ክርስቶስ አትክዔ።

ዬሱስ ስሙ እት እንደርስ፥

ኮስስ አናስና አዜ።

፪ እንታ ዒን ክል ጥዕም ደፍአት፥

ለሰላም ፉፍ እትና በል።

ለመትአካብና ደሐሮ፥

ሽበበና እብ ሰሀል።

፫ ነዐ ወአንፋስና ስፍሩያት

እብ ቃል ሐዮትካ አጸግብ።

ክትም መንገፎ መምባና

ክሬ አዜ እት ክል ልብ።

፬ ቡርህ ላሊ ለተበርህ፥

ሞቅሕ ጽልመትና ስበር።

ፈርሐት ወሰሀል ክቡታም

እግል ክብርካ ንንበር።

፻፻፯።

Sankeys. Eng. S. 522.

፩ «ዔደር መድሐር ገብእ፥» ቤለ፤

መስኢቱ ምርዱይ ስሙዕ።

አውካድ ደሐን ቱ አስኤና፥

መጹእ ምን ዐስተር ቅሉዕ።

«ዔደር መድሐርካ፥» ዔደር ሀበና፥

ዎ አብ።

ቅጠር ሰሀል ቱ ሀብከና፥

«ዔደር መድሐር፥» አዜ ሀብ።

፪ «ዔደር መድሐር ገብእ፥» ቤለ፤

ሐዮት ምን በዳ ወሞት።

እት ረአስ አወግድ ወአድብር

ገብእ ህማም ካረቆት።

፫ «ዔደር መድሐር ገብእ፥» ቤለ።

እሉ ዎ ረቢ፥ ንደእ።

አዜ እት አዜ ሀበና።

ቃልካ አትምም ወርደእ።

፬ «ዔደር መድሐር ገብእ፥» ቤለ፤

ልምጸእ ድቁብ ዮመቴ።

አዜ ክእን እት እንረምቅ፥

«ዔደር መድሐርካ» ክዔ።

፻፺፰።

Sts Sond. S. (110) 40.

፩ መምባ፥ ሰኔት ጎማትካ፥

እት አልባብና ኣትያ፥

እግል ነፍስና ርኤ፥

ወስዴ።

፪ ዬሱስ እብ ክል ንየትና፥

ነትምም ዮም ክል ቀልብካ።

ህኮት እክ ቱ ደኢኮን፥

ስን ኢኮን።

፫ እግል ነፍስና ንግሄ፥

ክምስለ እት ክታብ እንርኤ፥

ዕርፍ ሰምበት ደሐርካ፥

ቀደስካ።

፬ ገድም እንታ ለትብል፥

እግል ሰምዕ ዮም ምዕል

እንዜ እኩባም እልካ

ሀሌና።

፭ ላውህ እንታ ወከሃል

ልብና ሐድስ ዎ ሰሃል።

አድሕነና ምን ሐራም፥

ሀብ ሰላም።

፻፺፱።

S.T. 435.

፩ ዎ ረቢ አብ ሰሀል፥ ረሓም፥

ዲብካ ለትላኬከና፥

ክም መልጽሒ ምን ክል ሐራም

ደም ክርስቶስ ቱ ሀብከና።

ለቃልካ ቅዱስ ወጽሩይ

ዮመቴኒ አስመዐና።

ወእት ለምድርና ዑኑይ

ገበይና ልምረሐና፥

ዲብ ዐስተር ለብጸሐና።

፪ ወምንካ ታ ሰዳየትና፥

ብዕደት ኢትነፍዐና።

መትከባት ቃልካ አለብና፥

ከገድም ሰሀለና።

ዎ ቅዱስ አብ አዜ ርኤ፤

ክርዳዱ ሼጣን ሓብር

እት ዘርእካ ወእት ልስኤ፥

አታክልቲካ ሳብር

ወእልና ቱ ለሃብር።

፫ ዎ ዬሱስ ክርስቶስ ስህለይ፥

ሐራምና እንታ ጽርካ

ተአምር ሀይፌ አዴመይ፥

እት ምድርና ቱ ድርካ።

ዎ መንግፈይ፥ ሑና ፍቱይ፥

ክም መስኢትካ ሀበና፤

ለመደፋፍአይና ሩዱይ፥

አማን ለለምህረና፥

ንደእ ወተንክፈና።

፬ ዎ እንታ መንፍስ ቅዱስ፥ ነዐ፥

ለታል አባይ ሽጠጦ።

ወቃል ለአዜ ረከብና፥

እት መንፈስና ዕቀቦ።

ክል ዎሮትና ክም ተቀደሰ፥

ሐር እብ ንሳሉ ሕዱስ፥

ስም ረቢ ፋድል ደርሳ፥

ኬን እት ለድጌ ቅዱስ።

ረቢና ልግበእ ውዱስ።

፪፻።

S.T. 522.

፩ ዮይ፥ ከአፎ ሰኔት ታ፥

አካንካ መምባና።

ቤት መቅደስካ ህታ ታ፥

ቤት ደፍአት ወመድሐርካ።

ወእታ ቃልካ ስሙዕ፥

ወጎማትካ ለተንሱ።

፪ እብ ልብዬ ሰፍለልኮ፥

ወፋርሕ ሸአግኮ

እት ኬለብካ ዎ ረቢ።

ወእቱ ተዐቅብ ሰኒ

ለናይካ፥ አስክ ነግፎ፥

ወፍቲካ ልጥዕሞ።

፫ ሰሬረት ሻፍገት ታ

ገጽ ቤት ለምስካያ፥

ደሐና እግል ትርከብ

ወምን ብቆታ ትንገፍ።

ክእና ልብዬ ሀዬ

ልሰፍለል እት ምርሓዬ።

፬ ክርንቼ መምባዬ፥

ስመዕ፥ ዎ ደፍአቼ።

ናይ ክርስቶስ መንገስ ሓጥጥ፥

ወመንገስ ሼጣን አስርት።

ክም ገብርካ ርኤኒ፥

ወምን እከይ ባለሐኒ።

፭ ምን ክል እዲና - ማ

ወክላ ፈርሐታ፣

እት መቅደስካ ከዲምካ

ሐይስ እልዬ እብ ክል ፈና።

እት ቤትካ ቱ ትትረከብ

መድሐርካ ቱ ትትሀየብ።

፮ ዶል ብርድ ጸሐይ ግበእ፥

እብ ሸፍዬ ዐገባ።

ከእምነት አብዝሕ እልዬ፥

መትኣጋም ወርኬ ምንዬ።

እብ ዬሱስ ሰሀለኒ፥

ወፈርሐትከ ሀበኒ።

፪፻፩።

S.T. 524.

፩ ዬሱስ እልካ ሸበብና፥

አስመዐና ቅዱስ ቃልካ።

ኖስካ አስኔ ቀልብና፥

ክልና እግል ነተንሴካ።

ወሐሳብና ምን እዲና

ክል እዋን ብለሶ ዲብካ።

፪ ፈሀመትና ዕውር ታ፥

ክብድት ጽልመት ወድቀት እትና።

አውርድ ዲብና መንፈስካ፥

ሐዳስ በርሀት አብርህ እልና።

ዬሱስ፥ አዜ ሓጥጠና፥

ሐዲስ ልብ ድሑር ሀበና።

ደሩስ ጽዮን 18.

፫ እንታ ባና ክብር ለዐል፥

በርሀት ለምን አብ ትፈግር፥

ጠልቅ ነፍስና ምን ታል፥

ልብና በርሀት ኢተትሐግል።

ሰኒ እግል ነምልከካ፥

ፋርግ እልና ዝቡን ቃልካ።

፪፻፪

S.T. 525.

፩ ዎ ዬሱስ ክርስቶስ፥ ዲብና ነዐ፥

ወአውርድ ዲብና መንፈስካ።

ሰጊድ ወጸሎትና ስመዕ፥

ወእብ ገበይ ድሒን ምረሕ።

፪ ምን ሐምዴ ስምካ አፍ ምለእ፥

ሰሀልካ እልና - ማ ቅለዕ።

ክም ቃልካ ሰኒ ንትመሀር፥

አተርድ እምነት ወደሐር።

፫ ዎ ረቢ ምስል ቅዱሳም

ሓብረና እት ደሩስ ሰላም።

እት ምግብ ለመልኣክየት

አብ በርሀት ክም እንርኤ ሰሀል።

፭ ልትሐመድ አብ ወወል ከማ፥

ወመንፈስ ቅዱስ ደፍአትና።

ሐር እግል ዲማ እብ ዕላል፥

ነከብር ስላሴ ሐላል።

፪፻፫።

S.T. 564.

፩ ዎ ረቢ ርምቅና ስመዕ፥

ወመንፈስ ሀበና።

ከእብካ ደፍአትና ትግበእ፥

ወሰኒ ነሐምደካ።

ክም እምነትና ትተረድ ዴ፥

ወክል መጋይስና - ማ አስኔ፥

ስን ቃልካ አትከብተና።

፪ አፍ ክል እሙን ተላይ ክሰት፥

ወእቡ ቃልካ አስምዕ።

እብ ረዳካ አማን ሊበል፥

ወእግል ሽንኩይ ለንሽዕ።

ሰሀል ወፍርድ ክም ብካ፥

ክም ሓኬ እልና ጎማትካ፥

ዎ ረቢ ሒለት ሀቦ።

፫ ዎ መምባና፥ እዘንና ክሰት፥

ወሐሳብና ምለኮ።

አተንሰይ እልግ ቃልካ ሀብ፥

ወልብና ቲላ ሀቦ።

ክም ቃልካ ሰኒ ፈጠንና፥

ኒጊስ - ማ አሰር ቀልብካ።

ከዋይደት ቃልካ ዴና።

፪፻፬።

S.T. 102.

፩ እት ድዋር ለቅዱስ ቃልካ

ልብና አክብ መምባና።

አዝልም እትና እብ ሰሀልካ

ሰኒ ቃልካ፥ ሞላይና።

መንፈስ ቅዱስካ ሀበና፥

ምን እሳቱ - ማ ካፍለና።

/ክም ዲብ ስፍሩያም ምጽአና፥

ወሽረፍ እንጌራካ።/

፪ እብ አማነት እግል ንዕቀብ

ለሀብከና ቃል ምራሕ።

እት ገበይካ እልና ዕቀብ፥

ኖስካ አብርህ ወርደእ።

መምባ ክል ዶል አድፈአና፥

ምን መትኣጋም አንግፈና።

/ወክድ በርከት ምን ሀብከና፥

ልብና ንክሰት ወንስመዕ።/

፫ ዶል ሰሀል አጊድ ትበዴ፥

ብሸራት ሐር አለብና።

ረቢ እግልና ዶል ሐዜ፥

እግል ነቅምት በከትና።

ሰኒ ስመዕ ዮም ሀበና፥

እግል ነፍስ አድሕነና፥

/እዝን ልብና ክሰት እልና።

ረቢ፥ ምርቅና ስመዕ።/

፪፻፭።

M.F.S. 553.

፩ ነዐ፥ ዬሱስ ነዐ፥

እብ መንፈስካ ምጸእ።

ብጽእና ሀብ ምን ዐስተርካ

ሰአየት እትና አትምማ።

/ነዐ ዬሱስ ነዐ፥/

፪ ነዐ፥ ዬሱስ ነዐ፥

እት ምግብና ግበእ።

ወመስቀል - ሐብሬ ሺመትካ -

/ነዐ፥ ዬሱስ ነዐ።/

፫ ነዐ ዬሱስ ነዐ፥

ሰሀልካ - ዲ ቅለዕ።

ወረሐመና፥ መድሕነይ፥

መዐግበት ሕና፥ ዎ ሳይደይ።

/ነዐ፥ ዬሱስ ነዐ።/

፬ ነዐ፥ ዬሱስ ነዐ፥

እሱር ለቱ ፍተሕ፥

ዕዉር ዕውርናሁ አርኤ፥

ጽሙም ምን ቀባሁ ስዴ።

/ነዐ፥ ዬሱስ፣ ነዐ።/

፭ ዎ ዬሱስና፥

ለርምቅና ስመዕ።

ለሐምዴ ክሉ ናይካ ቱ፥

ወክብር ሽክር ክምሰልሁ።

/አዜ ስመዕ።/

ወክድ ህዳይ።

፪፻፮።

Sv. Ps. 335.

፩ ረቢ፥ እሎም ክልኦት ሐድስ፥

ወደሐር ለገለዶም።

ሐዘን፥ ፈርሐቶም - ማ ቀድስ፥

ክም አቡሆም ዕቀቦም።

ዐቢ ክብቶም ቱ ልግበእ፥

እት ልከድሞ ለወዓል፤

ፍቲ ለጽሐት ወሐላል።

፪ ዓሞታቶም እብ ሰላምካ

እብ ክል ሰኔት አብዘሐን።

ውላድ ሀቦም እብ አግቡይካ

ክል ዶል ለልገይሶበን።

ከመትራዳይ ወወቀይ፥

ፈርሀት ረቢ ስህለይ

ለምጽእ እሎም ክል ረሀይ።

፫ ለገበይ ለእባ ገይሶ

ምርሖም፥ አብ እብ ጎማትካ።

ወኖስ - ኖሶም ደይ ለመሾ፥

ተንክፎም እብ ለውሀትካ።

ወዲ ቅዱስ ፍትሕካ፥

ወሰአየት ፍቲካ

አትልዮም እብ ሰኔትካ።

፬ ረቢ እትካ እት ልሰግዶ፥

መምበሮሆም ጠውላ።

ወእብ ቀጽዐትካ ዶል ጀርቦ፥

ክም ልክህሎ አቅልላ።

ክም በሃልካ ሕድ ልርፉዕ፤

ዘበን ሐዋን ወብቁዕ

ሐቴ አስክ ሞት ልግቡእ።

፪፻፯።

M..F.S. 620.

፩ መርዓት ወለመርዓዊ

ዶል በጥሮ እት ህዳይ፥

እብ ፍቲ ወመትራዳይ

ዶል ሓብሮ ለገበይ፥

ወእብ ቅሉዕ ገጽ አዳም

እዋን ልትጋለዶ፥

ከአፎ ሰኒ አውካድ

ወትምኔት መምበሮ።

፪ ዮም ጸገም መምበሮኩም

እብ ብርክ ተአምብቶ።

እት መስደድ ጸር ገአኩም፥

እት ፈርሐት ክምሰልሁ።

እሲት ሰዳየት ትግበእ፥

ምን ረቢ ህይብት ታ።

ወጽግዕ እግል ትርከብ፥

ህቱ ልጻገዓ።

፫ እብ ፍቲ ሕድ ሰዳዱ፥

ምን አዜ ክል ምዕል።

ክል ዎሮት መድሕነዩ

እብ ክሉ በህ ለብል።

እብ ዬሱስ ወእብ ደሙ፥

ሰአየትኩም ትግበእ፥

ወምኑ ሌጣ ሕዘው፥

ለበከት ክል እዋን።

፬ ሰሀሉ ልርፈዐኩም፥

እት ገለድ ለህዳይ፥

እብ ክሉ ለሐሳብኩም፥

እብ ናይ ጸሎት ገበይ

እት ሰልፍ ረቢ ሓኩ፥

ወሰልጥ እግልኩም።

ከክል ዶል ምን ትጸለው፥

መድሐር - ማ ሐር ብኩም።

ወክድ ቅብረት።

፪፻፰።

M.F.S. 686.

፩ እግል ንስከብ ቱ፥ ዎ ሐውዬ፥

ደአም ላሊ ሐጫር ታ።

ግርም ታ ለጽብሐት ምድር፤

ምን አልጉግ አብሑር ወባዶብ፥

ወምን ሖጻ ጋድሞታት፥

ምን አወድግ ወምን አድብር

ቀንጾ መዐያ - መዐያታት።

እግል ንሰከብ ቱ፥ ዎ ሐውዬ፥

ደአም ላሊ ሐጫር ታ።

እብ ለጽብሐት ምድር ግርም

ንትረኤ ክም ቀነጽና።

፪ አግሩዝና፥ ፍቱያም፥ ባርሃም፤

ፈርሐት ወሰአየትና

እብ ኢዶሎም ምን - ዲ ገይሶ፥

ከአፎ ትመርር እምብዕና።

እት ለቀብር እብ ገሀየት

ዶል ነሰክብ ሐመዶም፥

አበች፥ ፈተቼ ኢንግሄ

መስኢት ክም ለአለቦም።

፫ እግል ንሰከብ ቱ፥ ዎ ሐውዬ፥

እት ለቀብርና ጸቢብ።

ሕያይ ረቢና ነሐምድ

እብ ዶል ነስእ ወሀዪብ።

እት ለቅዱስ ድጌ ባርህ

ሞት ወእምብዕ አለቡ።

እብ እዋኑ ልትላኬና

ምን ስካብ ዲብ ፈርሐቱ።

፪፻፱።

Sankeys eng. S. 528.

፩ ስከብ ፍቱይ፥ ስከብ ዕረፍ አዜ።

እት ሕቅፍ ዬሱስካ ረአስካ ዴ።

ደሐን ትመዬ እምብል፥ ደሐን ትመዬ።

ደሐን ደሐን ትመዬ።

፪ ስካብካ ክም ስካብ ንኡሽ ጥዑም፥

ቅሳንካ ታምም ቱ ክቡድ፥ ግሩም፥

ወሐር ኢትፈዝዕ ዲብ ተዐብ ርጹም።

ደሐን ደሐን ትመዬ።

፫ ከአስክ ሕልፈት ላሊ ወዕዛል

ወበዳ ጅርበት ስድት ወመላል፥

ወአስክ ምጽአት ፈርሐት ወበዓል፥

ደሐን፥ ደሐን ትመዬ።

፬ ከአስክ አክቤ ሰኒ ሽርናዩ፥

ወአስክ ቅንጸት ክሎም ኣምናሙ

ወምጽአት ክርስቶስ እብ ክል ሺመቱ፥

ደሐን ደሐን ትመዬ።

፭ ወአስክ ልብስት ኢመያተትካ፥

ለሕብር መምባካ ተብለጭልጭ - ባ፥

እዋን ውሕጠት ሞት እብ ዐውቴ - ታ፥

ደሐን፥ ደሐን ትመዬ።

፮ «ደሐን ትመዬ» እምለካ፥ ዎ ፈታይ፥

እዌነቲት ክም ሐልፈት እብ ሰዐይ፥

ኬን ንትረኤ ግዶር ለመንግፈይ፥

ደሐን ደሐን ትመዬ።

፯ እት ኬን ንትራከብ ቀደም መምበሩ፥

ወላብሳም ጸዓዲ ዐባታቱ

ነሐምድ ረቢና ወድርፍኑ፥

ደሐን፥ ደሐን ትመዬ።

፪፻፲።

Sv. Ps. 490. = 471.

፩ ልትከሰት ቀብር ወፈታይ፥

እት ቀበቱ ልደፈን።

ህቱ - ዲ ኢለቀብል፥ በይ፥

ንተሌ ሕና ላተ።

አጊድ - ማ ዐርፍ ዓጭምና።

ጸሐይ ወብርድ ሐቴ።

፪ ደአም በዲር ለሓዬና

ምን ቀብር እብን ወርኬ

ወእግል ግሽጉሽ ዓጭምና

እብ መንፈሱ ለሓዬ።

እት ባና ለፈዳለቱ፥

ዮይ፥ ክብር እግል ኣምነቱ፥

ወኢመያተት ሀይብ።

፫ እት ቤት አቡና ለዐዚዝ

ክም ሐር ንትራከብ ንንበር።

እብ ዬሱስ ንእመን ወጊኒስ

ወእግል ስን ሕድ ንምከር።

ኢረይም ስብ በዐል ሐላል፥

እብ ሞት - ማ ሐልፍ እት ለዐል፥

እት ዐድ አማን ናይ ሐዮት።

፪፻፲፩።

S.T. 542.

፩ ክል ዶል እገይስ ዲብ ሞት እገይስ።

ገበዬ ምን ትትሐበዐ፥

ማ ሓምለት ቅልዕት ምን ተገይስ።

ምን ቀብር ኢትትደበእ።

ዶል ፈርሐት ወገሀይ

እቀርብ እብ ሰዐይ፥

እት ኣክር ክል እዋን ወሓይስ።

ክል ዶል እገይስ፥ ዲብ ሞት እገይስ።

፪ ክል ዶል ዲብ ዐስተር - ማ እገይስ

እብ ዬሱስ ዶል እትመረሕ።

እነግፍ ገድም ምን ለከይስ፥

እት ቀብር ዶል እትሐበዕ።

ሐሬኮ፥ ትከበትኮ።

እብ ሞት ቱ በከትኮ።

እት አሰር ዬሱስ ምን እገይስ፥

ክል ዶል ዲብ ዐስተር - ማ እገይስ።

VII. ምስዮን።

፪፻፲፪።

S.T. 281.

፩ ለመውዒ አተንሱ ምን ሐአን ወሓይስ፥

አስክ እት ዐስተር ልትሰመዕ።

ሐዲስ ቆሞም መጽእ ወግንዳቦም ገይስ።

ክል ዶል መውዒሆም ልትረበዕ።

ብዙሕ ለለግሄ ናይ አረሚ ክስሓን፥

አላፍ ዓሞታት ልትደገም ለጥርዓን፤

ምድር ሚ ዶል ጸብሕ እት ጽልሙት መሓዝ፥

ሚ ዶል እድኢትና ተሐውጽ

፪ እት ለአንርህ ምድር እብ ጽልመት እንገይስ፥

ሸንከት በዳየት እንሸክት።

መን ቱ ለበሽረና ለእግልና ሐይስ፤

ጃርብ ልጠለቅ ወበክት፤

ላሊ ጸልመተት ወረያም እትና ታ፥

ደፍአት ሐገልና ወፈርሐት ባይደት ታ።

ምድር ሚ ዶል ጸብሕ እት ጽልሙት መሓዝ፥

ሚ ዶል ረድኢትና ተሐውጽ፤

፫ ኢትሰማሙዕ ቱ እሊ ድቁብ ጥርዓን፣

ወኢትርሑሞም፥ ዎ ኣምናም፤

ራክባም ምን እንገብእ እብ ዬሱስ አማን፥

ንሽፈግ ወንርደእ ለባይዳም።

ሐዮት ሐጫር ታ፥ ዶል ረድኢቶም ገአት።

ነፍሱ ሀይብ መን፥ ከወዴ ረሐመት፤

ምድር ሚ ዶል ጸብሕ እት ጽልሙት መሓዝ፥

ሚ ዶል ረድኢትና ተሐውጽ፤

፪፻፲፫።

S.T. 287.

፩ መድሕነይና፥ እግል አረም፥

እብ ሐራሞም ሰኒ ባይዳም፥

ዲብ መትአካቦም ግዶርካ

እደይ መደድካ።

፪ ዐገብ ናዮም - ማ ትጸውር፥

መስደድ ናዮም - ማ ተአምር፥

እሎም - ማ እብ ደም ዛቤካ፥

እት ለመስቀልካ።

፫ እሎም - ማ ክም ለመዐግበይ

እት ለጀነትካ ወፈርሐት

ኢተቶም ሽሙይ ትፈቴ።

ዐቢ ቱ ሰሀል።

፬ እሎም - ማ ዝቡናም ሉልካ

እት እክሊልካ እግል ቲዴ።

ክም ተዐወትካ፥ ትፈግር

እብ ኖር ዐውቴካ።

፭ ከእብ ፍቲካ ርኩባም፥

እት ለመስቀል እብ ብካዮም፤

እምነት ወሰሀልካ ሀቦም።

ወልትአከቦ።

፮ ወለዶል ምን ድሙዕ መክተፍ

ጾር ሐራሞም - ማ ክም ወድቀ፥

እብ ነሰስል ፉቱሕ ደርሶ፥

ድርሰት ድርፍንና።

፪፻፲፬።

S.T. 289. (201)

፩ ዬሱስ ምን ውቅል

ፍቲ ሀበና።

ሰደቆት ኖስና

አተምህረና።

እግል እፍጋረት፥

ደሩስ ጽዮን 19.

ቃልካ ነይተና።

መንገስካ ትምጸእ።

፪ እግል መትአማን

አተንክፈና፥

ወወክድ ጅርበት

ኤማን ሀበና፥

ዐውቴ ወዕርፍ

ሐር አትካፍለና

ጎካ እት ዐስተር።

፪፻፲፭።

S.T. 293.

፩ መምባ እብ ረሐመት፥

እብ ፍቲ ከሀላት

አረም ሕዜ

መስከቦም ጽልሙት ቱ፥

እምነትካ አምህሮም፥

/ናዳ ስን ዴ።/

፪ እት ዐቢ ምድርካ

ቃልካ ንደእ ከማ፥

ደንበር መሀዝ።

ብሸራት ስን ሊበል፥

ወልወል ክል ሸፍ ልትረፍ፥

/ሐዮት ለሀብ።/

፫ ተንብህ ሰላም ለአክ

እት ክል በሐር ወበር

ናዳ ደሐን።

ክሎም ልትአከቦ፥

ወምን ሞት ለቅብሎ

/እት ሹም አማን።/

፪፻፲፮።

S.T. 296.

፩ ይባ፥ ረሓም እንታ።

አቅዋም ለአረም እት ጽልመቶም ደውሮ፥

ሕዜ ለባይዳም፥ ሐራሞም ቱ ጸውሮ፥

ምርሖም፥ ዎ ረቢ፥ እብ ምጥርቅካ።

ይባ እንረምቀካ።

፪ ይባ፥ ረሓም እንታ።

እስራኤል እት ምድር እንዶት ቱ ሐድር፥

ሰኪ ምን መርገሙ ኖሱ ኢቀድር፥

ረቢ ፍቀድ ገድም ገለድካ።

ይባ እንረምቀካ።

፫ ይባ፥ ረሓም እንታ።

ክሎም ውላድካ ዲብ ሐቴ ህካቦም፥

ክሎም እብ ፍቲ ሰሀልካ ዕቀቦም፥

ቀድሶ አልጽሖም እብካ።

ይባ፥ እንረምቀካ።

፪፻፲፯።

S.T. 306.

፩ ርኤ ለጀሀረይ ፈግረ፥

ወላሊ ሓልፈት ታ።

ወብዙሕ አዳም ፈዝዐ

ምን ሞት ወጽልመታ።

ምን አረም ክም ለቀብሎ፥

ምን ሐሰት እት አማን

ምዕል - ምዕል ለበሽሮ

ምን በንበን ክል አካን።

፪ ወሐምደ ዐስተር ወድቀ፥

ዝላም ናይ ጤቅኔ።

ቃል ረቢ እብ ክል በርከት

እት ክሉ ልልዔ

ወእግል ክሉ ጸሎት

አቡና ለተንሴ።

ከፍሬ መንፈስ ቅዱስ

እት አረም ልትረኤ።

፫ ከእሊ ቱ ገባይል፥

እት ረቢ ማጽኣም ቶም፥

ወብዙሕ ሽሕ ገላይል

እከዮም ሓድጋም ቶም።

እብ ሐሽም - ሐሽም መጹእ

ዲብ ዬሱስ መምባና፥

ሰሀል ምን ረቢ ሐዙ

እብ ድርፍን ሞላይና።

፬ አጊድ እት ክሉ ምድር

ልውሐዝ ውሒዝ አማን።

ወብዝሕት በርከት ትፍገር፥

ሰሀል እት ክል አካን።

ከክል ዶል ሕዝ ወደርክ፥

ወጊስ እት ዐድ ድቡር፥

ኣንኣድም አስክ አምን፥

ወመጽእ ለድሑር።

፪፻፲፰።

S.T. 310.

፩ ዕጁብ፤ ድሑራም አላፋት

ክም ናግፋም ምን ድቦ

/እት ፈርሐት ታመት ዲማታት

ዶል ለልትአከቦ።//

፪ ዕጁብ፤ ምን አረም ሕሩያም

ወለኣይክ መንገፎ

/ኬን ክሎም ናግፋም ምን ሐራም

ዶል ለልትራከቦ።//

፫ ዕጁብ፤ አክባር ወሐመዶት

ወፈርሐት ወሰላም

/እት ቀደም ረቢ ጸባኦት፥

ለረክቦ ብጹኣም። //

፬ ሰሀልካ ከአፎ ዐቢ ቱ፤

ግዶርካ እት ለዐል

/ምዕል ለሃ ህኩባም - ቡ፥

ንትራከብ ዲብ በዓል። / /

፪፻፲፱።

S.T. 707.

፩ እግል ዬሱስ ሀለዮትካ፥

ሐዮት ሚ ቡ እምበልሁ፤

ወለፍቲ ልብካ ሀቦ።

ክምሰልሁ ፈታይ ሚ ቡ፤

፪ እግል ዬሱስ ሀለዮትካ።

ሐመዶት አክባር ወሻም

እግል መንፈስካ ኢሀይብ

ዕርፍ ፈርሐት ወሰላም።

፫ እግል ዬሱስ ሀለዮትካ።

እትምም እሉ ፊናሁ፥

ወሽፈግ ደይ ላሊ ትመጽእ፥

ሐር - ዲ ክድመት አለቡ።

፬ ሽሕ ወአሽሓት ባይዳም አዳም።

ሐዮት ሐዙ ወሰላም።

ቃል እብ ዬሱስ ሓኬ እሎም፥

ወክም ፈቴ ሰብ ሐራም።

፭ ኖስካ ረከብካ ከአስምዕ

ኖስካ ለረኤካ በል፥

ወእብ ውዳዩ አስእሎም።

ክሉ ስን ቱ ወሰሀል።

፮ እግል ዬሱስ ሀለዮትካ።

ሀቦ ክላ ነፍስካ፥

ኖሱ ሞት እት መስቀል በጽሐ፥

ነፍሱ ሃይብ እግልካ።

፯ ክሉ ሀቦ ኖስካ ትከስብ፥

ለተበዴ አለቡ።

እግል ዬሱስ ሀለዮትካ፥

እግል ዬሱስ ሀለዮትካ፥

ወሀይበካ ዐስተሩ።

፪፻፳።

S.T. 710.

፩ ተኣምሮታት ረቢና ወዴ፥

ወክሉ ፋርሓም እንርኤ።

እት አርድ ዕርያ ክም መዴ፥

ሰላም ወፈርሐት እንስኤ።

ዕዉት እት ሼጣን ለአባይ፥

ስሜቱ፤ ዳቅብ መንግፈይ።

፪ እት አምዳር ጽልሙት ቃሉ ሐልፍ፥

ዐረዲሆም ሺሺ ለብል።

ወሰብኡ ታይቦታት - ዲ ሰልፍ

እት እገር ዬሱስ ከፍ ልብል፥

ወመልጽሒሆም ዋቅሎ ሐምዴሁ።

እብ መዐያ - መዐያ አዜ ሀርቦ

፫ እብ መዐያ - መዐያ አዜ ሀርቦ

ምን ጣኦታቶም ወመላል።

እብ ቦሸት - ቦሸት አዜ ቀርቦ።

ገጽ ዐስተር ገይሶ እብ ዕላል።

እብ ደሙ ዬሱስ ዙቡዮም

ንጉሶም ቱ ወመምባሆም።

፬ ረአው ድረድሬ መሓርስ።

ለቀውዕ አዜ ወክዱ።

ከሕደጎ ዕርፍ መዳርስ፥

ወክርስቶስ ፈስሎ መስቀሉ።

ዲብ መንግፈይ ምን በዳሆም፥

ገባይል ክሎም ትላከዮም።

፭ ብዕዳም መንገስካ ዶል አቱ፥

ኣቴኒ ረቢ እልዬ - ማ።

ማይ ሐዮት ዲማ ዶል ሰቱ፥

ኢትክለአኒ ሰሀልካ።

ደማይን ናይካ መንገፎ

ለወልካ ዐድካ አብጽሖ።

፮ ሀሌሉያ ምዕል ተዐብብ፥

ምዕል መትቀለል ሺመቱ።

ረአው ረአው መምባና ሸብብ

እት ርፍዐት ዱሊት መርዓቱ።

ምዕል በኪተት ስህልት

ንዒ፥ ንዒ፥ ዎ ስፍልልት።

፪፻፳፩።

S.T. 712.

፩ ለእሳት ናይ ፍቲ ረቢ

ምን ኬለቡ ትትረኤ።

ለእሳት መገዲት ኖስና

ክም ነሓይያ ልስኤ

ለእሳትካ ሰኒ ሓዬ፥

ጽልመት ተብርህ ወብቆት፥

ምን ገሀይ ወዲቅ ወሞት።

፪ ላሊ ታ ወጽልመት በዝሐት።

ህም ውሒዝ ሐራም ስሙዕ

ወዝላም፥ ሀዱድ ወቃቀዐት፥

ወዴ ክል ምፍጋር ክሩዕ።

፫ ባይዳም ረቆ፥ ሞት ታ መራር።

ዕን እብ ጽልመት ሚ ትርኤ፤

ባና በርሀትካ ምን ፈግር

እግል ሽንኩያም ለስኤ።

፬ ሑዬ፥ ለእሳትካ ሓዬ፥

ባይዳም አግቡይ ሐዝዎ።

ወእሳትካ ምን ኢገኑሕ፥

ላብድ ዐድ ኢዐሩ - ባ።

፪፻፳፪።

Sankey egn. S. 1.

፩ ክብ መሳኒት፥ ረአው ለቤረቅ፥

ሐልፍ እብ ዕላል።

ክል ዶል መጽእ ሐዲስ ሐሽም፥

ዐውቴሆም፥ ሐላል።

«አስክ ጸብሕ፥ ዕርዲ ሓጦ፥»

ዬሱስ ቤለ ቱ።

«አፎ መምባና ሰዴና፥

ሕና ራይዳም ቱ።»

፪ ክል ህዳድ ናይ ጽልመት መጽአ፥

ድግድግ ድቁብ ቱ።

ሓጥራም ወድቆ ሸፍና ሐፍነ፤

ቤረቅ ትኩል ቱ።

፫ መለከቱ ዶል ትትሀረም፥

ቤረቅና ግኑሕ።

ለአባይ ክዩድ ልትከረም፥

ረቢና ስሙዕ።

፬ አዜ ሸፍና ዮም ንትሻፈፍ።

ነፍስኩም አቡእ።

ረድኢት ቀርበት ዬሱስ ሀድፍ።

ኤማን ዮም ምሉእ።

፪፻፳፫።

Sankey eng. S. 473.

፩ ብሸራት ሰምዐነሃ፤

ዬሱስ ቱ መንግፈይ።

እት ደዋርካ አስመዓ፤

ዬሱስ ቱ መንግፈይ።

እት ክል ምድር እባ ጊስ፥

ደብር ኪድ ጥረቅ ገበይ።

ቀደም በል እብ ለበሊስ፤

ዬሱስ ቱ መንግፈይ።

፪ ክል ዶል አስምዕ እብ እልል፤

ዬሱስ ቱ መንግፈይ።

እግል ሰብ ሐራም አስእል፤

ዬሱስ ቱ መንግፈይ።

ዎ ገዛይር ናይ በሐር፥

ዋቅላ ሐምዴ እብ ሕላይ።

በሎ እንታ - ማ ዎ በር፤

ዬሱስ ቱ መንግፈይ።

፫ እት ብቆት ወመስደድ በል፤

ዬሱስ ቱ መንግፈይ።

እብ አማን ወእብ ሰሀል

ዬሱስ ቱ መንግፈይ።

ልብካ ረሐመት ስፍሉል፥

ወክድ እንብዕ ወገሀይ፥

ኤማን ዴ ድረስ ምሁል፤

ዬሱስ ቱ መንግፈይ።

፬ ዐስተር ምድር ድረሶ፤

ዬሱስ ቱ መንግፈይ።

ዎ ገባይል ቅረዶ

ዬሱስ ቱ መንግፈይ።

አድሐኖት ህያብ እሙር፥

እሊ አስምዕ እብ ሕላይ።

እሊ ቱ ደሩስ መንሱር፤

ዬሱስ ቱ መንግፈይ።

፪፻፳፬።

A.S XI. Tidn. Miss. Forb. 1915. Pag. 132 – 33.

፩ ሰመዕ ዬሱስካ ቱ እግል ትግበእ፥

እብ አትኣመሮት ቃል ናይ ሰሀል፥

ወእብ ሊካ ስፍሩያም ወበይዳም፥

ሉኩይ ረቢካ ቱ ትትበሀል።

/እብ ለንዳካ ዮም ገድም ጊስ፤/

ዓቤ ዮም ገድም ዘበን ሰሀል

ቃል ሰአየት እብ ዬሱስካ በል።

፪ ቃል ሰአየት እብ ዬሱስካ አስምዕ፥

እግል ዱሩክ እብ ሸውቀት እኪት።

እግል ኡሱር እብ ፍትሕ ሐራማት

ሐራ ፈስል ድሊት ወምርዲት።

፫ ከእብ ዬሱስ ደሩስ ሰኒ ቃኔ

እብ ለጅርበቱ፥ መስደድ ወሞት፥

ከአፎ ክሉ እብ ፍቲ ክም ጾረ

እግል ቤዝና ናይ አድሐኖት።

፬ እት ቀወሺ መሳኪን ወባይዳም

እግል ደፍአት ወሰዲ ምጸእ።

ወዕሩቃም ሐድ ሒለትካ አልብስ፥

ወፍሉላም እብ ፍቲ ርደእ።

፭ ዮመቴኒ እብ ናዳካ ሄርር

ፈንጉሕ ላብድ እዋን አለቡ።

ምን ተአድግ ለጋሪት ሚ ገበእ፤

ረቢ ሐዜ ሕሳብ ታሌንቱ።

VIII. ሕጅት ወሰፈላል።

፪፻፳፭።

Sv. Ps. 472. = 474.

፩ ነዐ ዎ ዬሱስ አድሕነኒ፥

እንዜ ብዙሕ ደንገርኮ።

ምስልካ አትናብረኒ፥

ዬሱስ እልካ ትጸበርኮ።

ዲብዬ ነዐ፥ ዎ ዬሱስዬ፥

እንታ ቱ ለሐዮቼ፥

ክምሰል ቀርበት ክላሴ።

፪ በርከት ስንካ ወበሃልካ

እግል ኢረስ መንገስካ።

ተንከፈኒ እብ ሰሀልካ፥

አስመዐኒ ጎማትካ።

ዬሱስ ላውህ ወፍቱይ፥

እብ ለአድማይካ ክዑይ

አብጸአኒ እብ ሽሙይ።

፫ ዐገብዬ ብሕል በል እልዬ፥

ዳገን ምንዬ ፈርሀት ሞት።

«ኢትፍረህ» እንታ ብህልዬ፥

ወእትረድ እብ ብቆት።

ዬሱስ በልቀቼ እንታ፥

ሐዮቼ ወበርሀት - ማ።

ስምካ ሕጌዬ ትታ።

፬ ወደግ ሞት እብ ርቅ ወፈርሀት

ሐልፎ እብ ሒለትካ።

ክሉ ገብእ ኖር ወበርሀት

እብ ሰዳየት ሰሀልካ።

ዬሱስ እንታ መምባ ሞት፥

ዬሱስ እንታ ዔሽ ሐዮት፥

አተርደኒ ተረዶት።

፭ ዬሱስዬ ኢትሕደገኒ፥

አሽፍግ እልዬ ክላሴ።

ወእት ዐስተር አብጸሐኒ

ወእት ዱሉይ መስከብዬ።

ዬሱስ እልካ ሰፍለልኮ፥

ዮም አርኤኒ መንገፎ

ምን መሳድድ ወድቦ።

፮ ዬሱስ ላውህ፥ አሽፍግ እልዬ፥

ኢተት እት ብጽእናካ፥

ወእብ ፈርሐት ወእልልዬ

ዲማ እግል ሐምደካ።

አዜ ኤማንዬ ተንክፍ፥

ወመትኣጋምዬ ክረዕ፤

ዬሱስ ርምቅዬ ስመዕ።

፪፻፳፮።

S.T. 500.

፩ እብ ልብዬ እልካ ሰፍለልኮ፥

ዎ ላውህ ዬሱስ ሸአግኮ፥

ከምስልካ ሓብረኒ።

እት ክል እዲና መርመርኮ፥

ገሀየት ሌጣ ረከብኮ።

ሰላም ወስን ሀበኒ።

ደሩስ ጽዮን 20.

ወወክድ ነፍስ ወገሮብ

ልጀርብ ክምሰል እት ብቆት፥

እት ጎካ ደፍአት ረከብኮ፥

ወእግልካ ተዐየብኮ።

ዎ ዬሱስ ክርስቶስ መድሕነይ፥ ዎ መድሕነይ፥

ስዴኒ እንታ እት ገበይ።

፪ ዳቅበይ ክሉ፥ እግልካ

እብ ሰበት ሰኔት በርከትካ

መትከባት ለስትህለኒ።

ከክም ለአዘዝካ መሀር፥

ህያብካ እክፈሎ ደሐር፥

ወእልካ አትሐምደኒ።

ዎ ረቢ ሰኔትካ ቅለዕ፥

ወትምኔት ነፍሼ ግበእ።

እቅንዱይ ዴኒ ወሽሉጥ፥

ምን ሐዘን ምድርና ጥሉቅ።

ዎ ዬሱስ ሰበት ጅርበትካ

አርሄኒ ምን ክል ጸበባ።

፫ ዎ ረቢ ለመልኣክየት

ንደእ፥ ክም ዶልዬ ትከለሰት።

ከእቦም ዐድ እትረፈዕ።

ስእን ገሮብዬ ዕርፍ ሀብ

እት መስከብ በኑ ፋድል አብ፥

ክርንካ ሐር ትትሰመዕ።

ለወክድ አና ቀደስኮ፥

ወግንሐት ረቢ ረከብኮ፥

ወእብ ሰሀሉ ለክቡር

እፈርሕ ዲማ ኬን ድሑር።

ዎ ክርስቶስ፥ እግልዬ ስመዕ አጊድ ስመዕ፥

እብ ሞት ወሐዮቼ ምረሕ።

፪፻፳፯።

S.T. 311.

፩ ክም ዐለይተይ ወጋሸይ፥

ክምሰል ለአበቼ

እት እሊ ምድር አና፥

ወዐጄ ላተ ኬን።

አቡዬ እቱ ነብር

እብ ክብር ወስልጣን።

ወአስኩ - ዲብ እትሰፍለል

እት ዐድ ለቅዱሳም።

ዐድ ዐድ፥ ዎ ሰኒ ዐድ፥

እት ምድር ኢልትረከብ።

ለምንካ ሐይስ ዐድ።

፪ ወኬን እት ዐስተር ሀለ

ለላውህ መንግፈይ።

እብ ሞቱ አድሐኔና፥

ወምን - ማ ትበዝሕ በርከት

ወፈርሐት ክል እዋን፥

ዲብ ዬሱስ ኬን እትሰፍለል

እት ሰኒ ዐድ አማን።

፫ ወምን - ማ ዳሊ ምድር

እብ ቀዶት በሀ ለብል፥

ሰራይር - ማ እት ደብር

ምን ደርስ ክል ሕላይ፥

ወምን - ማ ፋርሓም ፈተች

እረክብ ክል በዓል።

እብ ልብዬ - ዲ እትሰፍለል

ለቃርድ ዐድ ለዐል።

፬ እት እሊ - ዲ እት ምድር

ሐራም እት ክሉ ታ።

ጥዑም ለቱ ተመርር፥

ወፍቲ ትበርድ - በ።

ወምን - ማ ኢትሰቅቅ፥

ለሒለት ሓግለት ታ፥

ለመጸት - ዲ ተመጽጽ።

ኬን ላተ ታርፈት ታ።

፭ ወቃሉ ክም ለቀልዕ፥

አጊድ እረክቦ።

ወዬሱስ ኖሱ መጽእ፥

ከሀላክ ከልሶ።

ለዶል ድሑር አተቅብል

በዲር ለትጸበርኮ፥

ከዬሱስ እግል አክብር፥

መሰንቆ ሀርሞ።

፪፻፳፰።

S.T. 313.

፩ ዐለተይ አና ቱ፥

ዐጄ እገይስ።

ምድር ሾክ ሌጣ ቡ፥

ዐጄ - ዲ ሐይስ።

እንዜ እት ዐድ ድቦ

ብዙሕ ምን ትሰደድኮ፥

ሐዲጉ ሰፍለልኮ።

ዐጄ እገይስ።

፪ ሕጀቼ ሐጫር ታ፥

ዐጄ እገይስ።

ምን እሊ ባዶብና

ዐጄ - ዲ ሐይስ።

ጅርበት ቅሩብ ትከለሰት፥

እት ቀርድ ትበደለት።

አና እብ ረሐመት

ዐጄ እገይስ።

፫ ሐዘን ኬን አለቡ፥

ዐጄ እገይስ።

ዬሱስ አተቅብል ቱ፤

እሊ ቱ ሐይስ።

ከለፈቴክዎም

ወለፈርሐኮ - ቦም፥

ክሎም እገንሖም

እት ዐድ ለሓይስ።

፪፻፳፱።

S.T. 321.

፩ እት ድጌ ሳሌም ሰፍለልኮ፥

እት ምድር ሐዳስ ከነአን።

ወኬን አክሊል እረክቦ፥

ምን ዬሱስዬ እት ከነአን።

ድሕርት ደፍአት እት ክል ብቆት፥

መስአት ድሑር እት መስደድ ወሞት፥

ድሕርት ዕርፍ ምን ተዐቦት።

ዎ ምድር ሐዳስ ከነአን።

፪ ኬን ሀለ ክብቼ ወሉል፥

ጎ ዬሱስዬ እት ከነአን።

ወኖሱ እግልዬ ፍሉል፥

ለዳሌ ቤት እት ከነአን።

፫ ኬን ዐጄ ቱ ወአርጄ፤

ለምድር ሐዳስ ከነአን።

ዬሩሳሌም ዐድ ቅዳሴ፤

ህታ ታ ድጌ ከነአን።

፬ ማል ዬሱስ፥ አና ለሰሃል፥

አትኦኣዬ ቱ ከነአን።

እብ ሆይራ ዐውቴ ወዕላል

መርሐኒ ሐር እት ከነአን።

፭ ዎ ሐው ወሐዋቼ ትቡዕ፤

ጊኒስ እት ሐዳስ ከነአን።

ወመስኢት ማርሐይና ስሙዕ፤

መሳክብኩም ታ ከነአን።

፪፻፴።

S.T. 323.

፩ ገጽካ ዎ ረቢ ኢትሕብዖ ምንዬ፥

አዜ - ማ አድፍእ መድሐር ወስክ እልዬ።

ዎ መንግፈዬ፥ እሙን መድሕነዬ፥ ነዐ።

እንዶ ሸፈግካ እት ረድኢቼ ነዐ።

፪ ዓዱ እት ቤትካ እት ዐስተር ኢአና፥

ጋሸይ ወዐለይተይ እት ምድር ጋና።

፫ አና ዲብ ዐስተርካ አስክ እፈግር፥

እት ምድር እንዶት ስፍሉልካ እነብር።

፬ ምን - ዲ ተአድግ እት ልብዬ አተቅብል፥

ፈርሐቱ ቀድስ፥ ወመጸቱ አቅልል።

፭ ምን ቀደም ክሉ እብ ሐቴ ስዴኒ፥

ፍርህካ አብዝሕ፥ ዎ መምባዬ፥ ረቢ።

፮ እምነት፥ ዎ መምባ ወስከኒ፥ ወስከኒ፥

ወሰኒ ኣክር እት ጎካ ሀበኒ።

፪፻፴፩።

S.T. 325.

፩ ዎ ዬሱስ እብ እዴካ

እልዬ ምረሕ

እብ ስሉምዬ ዲብ ቤትካ

ኣቴኒ ሐር።

ኢሐዜ ጊሰት በይንዬ፥

ክል ዶል ቅረብ።

ወአሰርካ መምባዬ፥

እልዬ ሰሐብ።

፪ እብ ፈርሐት ወእብ መጸት፥

ዲብ ልብዬ ነዐ፥

ወእብ ሰሀል ምን ፈርሀት፥

አድሕኖ - ማ።

እት እግርካ ዓርፈኒ፥

ዎ መምባዬ።

እብ ዕንታትካ ምርሐኒ፥

ክል ዘበንዬ።

፫ ወምን - ማ ኢትትመርመር፥

ለማርሒትካ፥

እት በከትካ ትከምር፥

ለኣምነትካ።

ከገድም እብ እዴካ

እልዬ ምረሕ፥

ወዲማ ኬን እት ቤትካ፥

ሰላም ግበእ።

፪፻፴፪።

S.T. 330.

፩ ዬሱስ እብ ገበይና መርሕ።

ሚ ነሐዜ ሐቆሃ፤

ምን ብቆት ወርቅ ለፈርሕ፥

ፈዴ - ማ መኣውድና።

፪ ክላ ለገበይና አምር፥

ጾርና - ማ ወደቅብና።

እልና ሐምዴሁ ለዘምር፥

አስክ ተምም ጋሻና።

፫ እግል ክላ ለገበይና

ሓጠት ታ ለመስኢቱ።

ገድም እብ ክእን ፈታይና

ክል እዋን ንትወከል - ቡ።

፪፻፴፫።

S.T. 342.

፩ እብ ልብዬ ዐድ ስፍሉሉ፥

አትኦኤ ኢተቱ፤

ለዐድ ሰላም፥

ዐድ ብጹኣም፥

ዬሩሳሌም ዐድ ሉሉ፥

ክላሴ መስደድ ቱ።

እብ ልብዬ ዐድ ስፍሉሉ፥

አትኦኤ ኢተቱ።

፪ እት ሎሀይ ዐድ ናይ በርሀት፥

ኬን ሚ ቡ ርቅ ወፈርሀት፤

እብ ቀርድ እልል ቱ።

እት ሎሀይ ዐድ ናይ በርሀት፥

ኬን ጽልመት አለቡ።

፫ ያ ረቢ፥ አብጸሐኒ

ዬሩሳሌም ለዐል።

እት ፈርሐትካ

ወዕርፍካ፤

እብ ሰሀልካ ዓርፈኒ

ምን ጸገም ወመላል።

ያ ረቢ አብጸሐኒ፥

ዬሩሳሌም ለዐል።

፬ እት እሊ ባዶብ ዑኑይ

እሽዋ ምጥርቅዬ፤

እብ ዐንደቡ

ወጸደፉ፥

እብ ዔደር ምድር ግውኑይ፥

ገበዬ ኢእርኤ።

እት እሊ ባዶብ ዑኑይ

እሽዋ ምጥርቅዬ፤

፭ ዎ እንታ መንግፈዬ፥

ተርኤኒ ለገበይ፤

እብ አሰርካ

ገበዬ ታ።

ከእብካ፥ መትምመዬ፥

እትወከል መድሕነይ።

ዎ እንታ መንግፈዬ፥

ተርኤኒ ለገበይ።

፮ ርኤ ክም ሎሎ ደምቅ

እት ሎሀይ ዐድ ሐላል።

ከተዐብዬ

ወመስደጄ

ለእቡ እንዜ ሐምቅ፥

ኬን በዴ እብ ዕላል።

ርኤ ክም ሎሎ ደምቅ

እት ሎሀይ ዐድ ሐላል።

፯ ከገድም እብ መምባዬ፤

እትዐወት ናማ - ማ።

እብ ሰበቡ

ወሰሀሉ፥

እብ ዬሱስ ክም ማርሐዬ፥

ዐድ ረቢ አቴ - ማ።

ከገድም እብ መምባዬ፥

እትዐወት አና - ማ።

፪፻፴፬።

S.T. 349. (242).

፩ ኬን እት ዐድና እግል ነዓርፍ፥

ሐቆ ግድላና ወሸፍ፥

ኬን እት ዐድና ጎ አቡና፥

ትጸበረና ክል መድሐር።

ከእብ ፈርሐት ቀድሞ፥ ሐውና።

ቃል መስኢቱ ቱ ብና።

እግል ምርዲት ቱ ንትሻፈፍ፥

ከግምሽ ኢሀለክና።

፪ ዐድና ቀደምና ቱ ሐውጽ፥

ከገበዩ ሐጫር ታ።

ምን - ማ እብ ክል ቆር ተሐልፍ፥

ወእብ ጽልመት ቅርብት ታ።

ዬሱስ ጻገመ ወወጽዐ።

እቡ ደፍአት ረከብና።

እቡ ሌጣ ኤማን መጽአ።

ከንትዐወት ሕና - ማ።

፫ ከስእን እዴ ክብ በሊ፥

ወክብ ብርክ ለተሐለልኪ።

እንቲ - ማ ዎ ጎማት ጽልመት፥

ወመትኣጋም፥ ስረቲ።

ምን - ማ ልብና ዮም ልትረሰዐ፥

እት ለዶል ክም ቀረብና፥

ቃል መስኢቱ - ዲ ልብለና፤

ዶል መትጸባር ሐጫር ታ።

፬ ሐቆ ጸገም ወሀላከት

ምስል ዬሱስ ለድሑር፥

ኬን እት ዐድና እግል ነዓርፍ፥

እት ለሰኒ ዐድ ክቡር።

ኬን እት ጀነት ኢልትረከብ፤

ድንጋጽ፥ ፈርሀት ወገሀይ፥

ሴማ ፈተና ወጅርበት፥

ሞት ወመስደድ ማ እከይ።

፭ ውዳይ ረቢ ዮም እት ምድር

እግል ቲደው ሽፈጎ።

ገድም ሐውና ኢትትሀከው።

ዶል በኪተት ፈሀሞ።

እት ንትራከብ ሕድ ንትላኬ፥

ክል ዶል ንምከር ወኒበል፤

ኬን እት ዐድና እግል ነዓርፍ፥

ዮም - ዲ ጸገም ሐር ደሐን።

፪፻፴፭።

S.T. 358.

፩ ዬሱስ ክርስቶስ ወክድ መጽእ

እት አሎን ውላዱ፥

ፍቱያሙ፥ እሙናሙ፥

እት ሕቅፋ ልስዑ።

ክምሰል ጀሀረይ ዐስተር

እት አክሊሉ በሩህ።

እግል ዲማ ትትሐመድ

ስም ዬሱስ ድሑር።

፪ ወእት መንገሱ ዶል አክብ

ለዙቡዩ ሉሉ፥

ክሉ ዐውያቱ ልትከበት

እት ሕቅፉ ስሉም።

፫ እግል ዬሱስ ለፈትዎ

ነኣይሽ ውላዱ

ክምሰል በከቶም ልርእዎ፥

ወረክቦ ደሐን።

፪፻፴፮።

S.T. 366.

፩ /አና አብ ሰኒ ብዬ እት ለዐል።/

ሐሳብዬ ክሉ እቱ ቱ፥

ፍቱዩ አና እብ ለቃል።

/ወእገይስ ወእገይስ እብ ለሊካሁ፥/

እብ ሊካሁ እገይስ አስኩ

እብ ፈርሐት እት ለዐድ ለዐል።

፪ /መንግፈይ ሀዬ ብዬ እት ለዐል።/

ኬን ፈርሐት ታመት ዲማ ቡ፤

ወዕጨት ሐዮት እብ ዕዛል።

/ወእገይስ ወእገይስ እት ለከእሙ፥/

እት ዐድ ብጽእና እት ለዐል።

፫ /ሀዬ አክሊል - ማ ብዬ እት ለዐል።/

ኬን ሐሽም ናግፋም ባጥር ቱ፥

ወዐውቴ ራክብ እት ክል ታል።

/ወእገይስ ወእገይስ እብ ለክትሐቱ፥/

እብ ሊካሁ እገይስ አስኩ

እብ ፈርሐት እት ዐድ ሻም ለዐል።

ደሩስ ጽዮን 21.

፬ /ከማ መሰንቆ ብዬ እት ለዐል።/

ኬን ድርሰት ቀርድ ዲማ ቡ፥

ሰላም ወዕርፍ ወበዓል።

/ወእገይስ ወእገይስ እት ለዕርፉ፥/

እብ ሊካሁ እገይስ አስኩ

እት ታመት ሰምበት እት ለዐል።

፭ /ሰኔቼ ክላ ብዬ እት ለዐል።/

ኬን ሓዚ ሴማ አለቡ፥

ነዐጽድ ሌጣ እብ ዕላል።

/ወእገይስ ወእገይስ እብ ሰአየቱ፥/

እብ ሊካሁ እገይስ አስኩ፥

እት ዐድ ሰላሙ እት ለዐል።

፮ ክልና ንትራከብ ሐውዬ፥ እት ለዐል።/

ኬን ፈርሀት ዲማ አለቡ፥

ማ መስደድ ልግበእ ማ መላል።

/ወእገይስ ወእገይስ ክምሰል ንየቱ፥/

እገይስ እብ ሊካ መንፈሱ

እት ዐድ ሕሩያም እት ለዐል።

፪፻፴፯።

S.T. 370.

፩ እት መዐደይ ኬን ንትራከብ፥

ሞጅ ለእቱ ድን ልብል፥

ወለእቱ ኢክም እንዜ

ሐዘን ዲማ ኢልውዕል፤

ከአፎ ቱ ከአፎ ቱ፤

እት መዐደይ ኬን ንትራከብ፥

እት መዐደይ ኬን ንትራከብ፥

ሞጅ ለእቱ ድን ልብል፤

፪ እት ለመርሳ ኬን ንትራከብ፥

ሰፈርና ክም ከለስና፥

ወእት ግርም ሳሕል ዐስተር፥

ብሮሲና ክም ለከፍና፤

፫ እት ለድጌ ኬን ንትራከብ፥

ባርህ ክም ግዛዝ ለቱ፥

ወአስዋሩ ክምሰል ያስጲስ

ረቢ ኖሱ ነድቀዩ፤

፬ ወለእቱ ሐምዴ ናግፋም

ልትዘራኬ ክም ሀዱድ

እግል ዲማ ፍጡር ክሉ

ደግሞ - ማ ኢዕዱድ፤

፭ ምስል ፈተናችና ንትራከብ፥

ኑዙዕ ምንና እብ ሐጽ፤

ወክርንቶም - ማ እንሰምዕ፥

እንርእዮም ገጽ እት ገጽ፤

፮ ምስል መንግፈይ ንትራከብ፥

ዶል መትረፈዕ ሳድቃሙ፤

ዐመሉ ክት - ማ እንረክብ፥

ወግሳይ መናብሩ፤

፪፻፴፰።

S.T. 371.

፩ እት መዐደይ ኬን ንትሃከብ፥

እት ናይ ሐዮት ለመሓዝ፤

ክልና ገብእ ኬን ንትራከብ

እት ማይ ባርህ ክም ግዛዝ፤

ዓቤ፥ ክልና ኬን ንትሃከብ

እት መዐደይ ልሙዕ ወግሩም።

ምስል ክሎም ቅዱሳም ንትራከብ።

እት መዐደይ ለልምሉም።

፪ እት መዐደይ ኬን እንነብር

ምስል ክሎም ሕሩያም፤

ፋርሓም ረቢና ነከብር

ወነሐምድ እብ ተማም፤

፫ ለመዐደይ ደይ ንትዐዴ፥

ክሉ ጾር እንከርዮ፤

ፈርሀትና ሰሀል ለበዴ

ወለተምም መንገፎ፤

፬ እት መዐደይ ኬን እንፈርሕ፤

-ጀነት ታ እብ ግርመቱ። -

ምስል ቅዱሳም እንጸርሕ፤

ሐምዴ እግል መሲሁ።

፭ ለመዐደይ ኬን እንቀርብ፤

ቅርብት ታ ለሕጅትና።

እግል ዲማ ፍርህ ሀርብ፤

ሀሌሉያ፥ ተዐወትና።

፪፻፴፱።

S.T. 373.

፩ ስእን ቱ አና፥ ዕርፍ አለብዬ፥

እት ዐስተር አስክ ገንሕ መምባዬ።

፪ ክም ሐይስ እልዬ ገብእ ሐሰብኮ፥

ደአም እብ ብዙሕ ሐር - ማ ሐወንኮ።

እብ ሰበት እሊ ቅጽዐት ማጽአት ታ፥

ሰሀል ምን ረቢ ሐር - ዲ ርክብት ታ።

፫ ክም ጋሸይ እት ዐድ ጋና ሐለፍኮ፥

ዎ ዬሱስ ለእዴካ ጸበጥኮ።

ክም በይንዬ እበዴ ክል እዋን፥

ምርሐኒ ጎካ ዐድ ሰላም።

፬ እት እንዜ ዶል - ዶል ብዙሕ እምብዕ ቱ፥

ወመጸት ጸልዕ ወገሀይ - ማ ቡ።

እት ዐጄ ኬን ክም ታምም ደሐንኮ፥

እብ ፈርሐት ዐልል ዮይ ተዐወትኮ።

፭ እብ ረቢ ሐልፍ ክል ገሀይ ተሐት፥

ሐር ረቢ ሀይብ ዕርፍ እት ለዐል።

ናይ ዬሱስ አና እብ ሐዮት ወሞት።

እት ዐስተር ሐምዶ ድርፍን ረቢሆም።

፪፻፵።

S.T. 721.

፩ ዮይ ከአፎ ሰኒ ቱ

ክምእን ሐሳብ ክቡር፤

ምዕል - ምዕል እቀርቦ፥

ለዐጄ ለድሑር።

ቀረብኮ ዐጄ ቀረብክዎ፥

ዐጄ ዮመቴኒ ቱ ቀረብኮ

ለዘይድ ምን በዲር።

፪ ወቤት አቡዬ - ማ

ዮመቴኒ ቀረብኮ፥

ለመስከብ ፈርሐት ቅዱሳም

ወግልብ መንገፎ።

፫ ዮይ፥ ሕቅፉ ቀረብኮ፥

ለእቱ ዕርፍ ቡ፥

ወመስደድ ወገሀይ ወሞት፥

ወፈርሀት አለቡ።

፬ ዮይ ውቀት ቃርበት ታ፥

ዶል መንግፈይ እርኤ፥

ሐራም ወመስቀል ወብካይ፥

ዶል ብጽሕ ክላሴ።

፪፻፵፩።

S.T. 723.

፩ ምድር ሐዲስ ክም ጀነት ተማም፥

ኬን እብ እምነት ርሑቅ እንርኤ።

ኬን አቡና እብ ፍቲ ወሻም፥

ምዕራፍና አዳለ እምቤ።

/እት እምብል፥ እት ለዐል፥

ንትረኤ ዲብ ናይ ዐስተር በዓል።/

፪ ሐራ ፋግራም ምን ሞቅሕ ናይ ሞት።

ምን ዕንታትና ክል እምብዕ ምሱስ፥

ኬን ለዐል እት ለምድር ሐዮት፥

እግል ንድረስ ቱ ሐዲስ ደሩስ።

፫ እግል ረቢ አቡና ፍቱይ፥

ለእሙን ወረሓም ወሰሃል

ሰበት ስኑ ምን ዲማ እርኡይ፥

ኬን ነሐምድ እብ አፍ ወስምባል።

፪፻፵፪።

S.T. 729.

፩ አርድ አምር፥ አርድ ረቢና፥

ኖሱ ድጌ ስኒ እቱ ናድቅ።

ወክም ተመት ዶል ግሽነትና፥

መስከብ ሀይብ እግል ወልዱ ጻድቅ።

ኬን ብቆት አለቡ፥

ኬን ገሀየት ኢትትረከብ፥

ሴማ እምብዕ እት ዐድ ዐስተሩ፤

ዲብ ዕላል ወፈርሐቱ ንትአከብ።

፪ እት ለድጌ አቴ አለቡ፥

ምን ሐራም ወዐገብ ለኢለጽሕ።

እሊ ድጌ ናይካ ገብእ ቱ፤

እሊ መስከብ እንታ እቱ ትበጽሕ፤

፫ ማይ ጸሮት ልትረከብ አዜ - ማ፥

መንፈስካ ለለጽሕ ምን ሐራሙ፤

እብ ደም ዬሱስ አጽሬ ነፍስካ፥

ረቢ ለመጽአካ እብ ሰላሙ።

፬ እልል እልል ዐጄ ሀለ ኬን፥

እብ ሰሀሉ አና እቱ አቴ።

ሰፈላልዬ ታ ለሐዳስ ጼን፥

ኣምናምካ ዎ ዬሱስ ኬን አትዐዴ።

፪፻፵፫።

S.T. 737.

፩ ጽልመት ላሊና ተሐልፍ፤

ሎሃ ታ ለጅህረት።

ምዕል ብጽእና አዜ ትቀርብ

እብ ናይ ረቢ ረሐመት።

ክርስቶስ መጽእ፥ ክርስቶስ መጽእ።

ምድረይ መስደድ ካልስ ቱ።

እልል ጸሩሕ ብዙሕ ፈሩሕ፥

ቀርድ ዲማ አዜ ቡ።

፪ ሐቆ ጅርበት ወመትጻጋም፥

ሐቆ መስደድ ወድቦ፥

ወምን እሊ ክሉ ናግፋም፥

ሆይራ ዐውቴ ዋቁሎ።

፫ ሰኒ ዬሱስ አዳሌኔ

እግል ለመትከባትካ።

ዐስተር ምድር ምን - ማ በዴ

ኢለንቀልቅል መስኢትካ።

፪፻፵፬።

S.T. 740.

፩ ዎ ፍቲት መርዓት፥

ኣክር ምን ተሐዚ፥

ግንሐት ዐድ ፈርሐት፥

ወአክሊል ትፈቲ፤

ገድም ትሻፈፊ፥

/ሐጫር ወክድኪ።/

፪ እንዜ እብ ብካይ

መስከብኪ ኢገብእ፤

ዮም ክም እብ ሰዐይ

ቀርድኪ ኢመጽእ።

እንዜ ጸገምኪ፥

/ኬን ሐር ዕርፍኪ።/

፫ ዎ ፈታይ፥ ሽፈግ፥

ግራ ኢትትወለብ፤

ርይሀት ዮም ክደብ፥

ረቢካ ተሐሰብ።

ፈርሐት ምድር - ዲ

/ትወዴ መክርዒ።/

፬ ሰብ እዲና - ማ

ክል ዶል ታሎም መዶ፤

አፍግር ነፍስካ፥

ልብካ ዮም ዕቀቦ።

ዬሱስ ስህለይ

/ታሌ እብ ሰዐይ።/

፭ ከመትጻግመይ፥

አሽፍጋ ለጊሰት፥

ወግነሕ ለዐል

እት ለዐድ ሰአየት።

እብ አክሊልካ - ማ

/ኬን ክራይ ብካ።/

፮ ዬሱስ እት ገበይ

እግል ክልና ሳዴ፥

እልና ኤማን ሀብ፥

ምን ወዲቅ አትዓዴ።

መንገስ እትካ ታ፥

/ምንካ ሒል ብና።/

፪፻፵፭።

S.T. 745.

፩ እት ቀደም መምበር ለፈዳል፥

ክም መዐያ - መዐያ ሰብ በዓል፥

-እት እደዮም

ትክዐሌ ቦም -

ትርኤ ምን አያ ቶም፤

፪ ሰብ ነስር ሓጥሮታት ትቶም፥

ምን መስደድ ምድር ማጽኣም ቶም፥

እት ዐድ ሰላም፥

ምን ክል ሐራም

እብ ደሙ ድሕናም።

፫ «ለአድሐኖት ናይ ረቢ ቱ

ወናይ ለላጽሕ ድርፍኑ።

ሀሌሉያ፥

ናይ ረቢና፥»

እት ዐስተር ደሩሳ።

፬ እብ ቅባ እንዜ ነብረው

ወኬን እብ ክብር ጸግበው።

ዐባታቶም፥

ወዘውዲሆም፥

ግነሕ አቅሸት ቶም።

፭ እብ ጅርበት ወእብ ጸባብ፥

አማን ቱ እምብዕ አብዘሐዋ።

ደአም ኬን ለዐል፥

ለአብ ሰሃል፥

ለማስሳ ከሃል።

፮ ወአዜ ራክባም መንገፎ

በዓል ግዶሩ ለብዕሎ፥

መዐድመዮም።

ክም መስኒሆም

ማይ ሐዮት ሀይቦም።

፪፻፵፮።

M.F.S. 243.

፩ ስእን አና ምን ምድር ወሐራም፥

አትኦኤ ዐስተር ዕርፍ ወሰላም።

እኩይ ወዓግብ ከአፎ ረክቦ፤

«ምጸእ፥ እቴ፥» ለዕድሜ ሰምዐኮ።

፪ ወእሊ ዕድሜ ናይ መምባዬ ቱ።

እመጽእ፥ አቴ እብ ለሊካሁ።

ወደሙ ካብር ቅዱስ ወጽሩይ፥

ለለጽሕ እግል ዓግብ ወእኩይ።

፫ ዎ ዬሱስ መንግፈዬ ቱ እንታ፥

መዐግበይ ባዲ አና ማጽእካ።

ሰሀል ወረሐመት ዴ እግልዬ።

ብሕል በል እልዬ ክሉ ዐገብዬ።

፬ ዎ መድሕነዬ፥ እልካ ሐመድኮ፤

ሞት ጠዐምካ፥ ወአና ሐዬኮ፥

እብ ሸፍካ አና ነስር ረከብኮ፥

መታን አሽዋክካ ዘውዲ ለበስኮ።

፭ ከእግል ዲማ ዬሱስ ርሕመይ፥

መታን ሰሀል ወፍቲካ ዐባይ፥

መታን ብሕልካ ወለመስኢትካ

እት እንዜ ወእት ዐስተር ሐምደካ።

፪፻፵፯።

M.F.S. 451.

፩ እት ሳሕል ዮርዳን በጠርኮ፥

ወእብ ክል ሰፈላል፥

እት ምድር ከነአን አቅመትኮ፥

ስን ርሼ እት ለዐል።

ስን ርሼ እት ለዐል።

ስን ርሼ እት ለዐል።

እት ምድር ከነአን አቅመትኮ

ስን ርሼ እት ለዐል።

፪ ወሓይዝ ፈርሐት ክም ግዛዝ።

እት ጋድሙ ቱ ልስዔ።

ዕጁብ ቱ ዐዱ እብ አማን፥

ምን ትምኔትና ወኬን።

ምን ትምኔትና ወኬን።

ምን ትምኔትና ወኬን።

ዕጁብ ቱ ዐዱ እብ አማን፥

ምን ትምኔትና ወኬን።

፫ እት ውቅል ዐስተር ለረሓብ፤

እት በርሀት ዲማሃ

ወድ ረቢ መልክ እብ ሰላም፥

ኬን ላሊ አለባ።

ኬን ላሊ አለባ።

ኬን ላሊ አለባ።

ወድ ረቢ መልክ እብ ሰላም፥

ኬን ላሊ አለባ።

፬ ወላውል ሕምዝ አለቡ

እት ዐድ ለዑፋያም።

ሞት፥ ዕድር፥ መስደድ ክምሰልሁ፥

ስቁቅ ምን ዐድ ሰላም።

ስቁቅ ምን ዐድ ሰላም።

ስቁቅ ምን ዐድ ሰላም።

ሞት ዕድር፥ መስደድ ክምሰልሁ፥

ስቁቅ ምን ዐድ ሰላም።

፪፻፵፰።

M.F.S. 503.

፩ እብ ልብዬ እሰፍለል ዲብ ዐድ ለአማን፥

ዲብ ዬሱስ ዲብ ርሼ ቱ አትኦኤ።

አማኑኤል እት ሸፍዬ - ዲ ሰዴ እብ ስልጣን፥

/እት ኬን ሰላም ናይ ዲማዬ አኖኬ።/

፪ ምን በዳ ዲብ ዬሱስ ክም ግስኮ ወሐር፥

እት ምድር ክም ዐለይተይ ገአኮ።

እት እሊ ኢእትለወቅ እብ ዳር ወእብ ነሐር።

/ኢኮን እት ዐጄ ምን ሐራም ገዐዝኮ።/

፫ ዎ መድሕነይ፥ አና - ማ ዐሬ እት ኬን፤

ወሴማ ኢከርዕ ምንዬ ገሻ

ልርእያ ገብእ ዕንታቼ - ማ ዬሩሳሌም፤

ደሩስ ጽዮን 22.

/እፎ፥ እዲና እንታ ቱ ወጽዐካ።/

፬ ከእግልካ እምበር ወእብካ ኢሙት፥

ወእግልካ ማላቼ እሰድቅ።

ምን ሐቡዕ ክምሰል እክል ገሮብዬ ሐቆ ሞት፥

/ንጻፍዬ ኖስካ እብ ደሐን ትመድድ።/

፭ እት ዐጄ ከራውዮታት ሀለያ።

ወጥሉቃት ምን መኣስር ደርሳ።

ወሐቴ ዶል እት ዐጄ እበስሕ አና - ማ።

/ለዶል እደርስ እት ናይ ዐስተር መርሳ።/

፪፻፵፱።

Sankeys eng. S. 131.

፩ ዬሱስ ለገበይ መርሐኒ፥

ሚ ሐዜኮ ሐቆሁ፤

እብ ሰሀሉ ኢእትኣገም፥

ለምን ቅዱም እሙር ቱ።

ደፍአት ሓጠት ፈርሐት ታመት፥

እቡ ሌጣ ረከብኮ።

/ክል ምዕል ለጀሬ እቼ

ምኑ ክም ቱ ኣመርኮ።/

፪ ዬሱስ ለገበይ መርሐኒ፥

ለርሄ እልዬ ሳደዶት፥

ወዶል ፈተና ረድአኒ፥

ወሀይበኒ ዔሽ ሐዮት፥

እግር ድህጽት ለረትዕ፥

እግል ጽሙእ መንፈሼ

/ለማይ ሐዮት ምን ለበልቀት፥

እትለባዶብ ለረዌ።/

፫ ዬሱስ ለገበይ መርሐኒ፥

እት ቤት አብና እት ለዐል።

ዕርፍ ታምም ኬን ሀይበኒ

ሐቆ ጸገም ወመላል።

ጻድቅ ኢመያተት ላብስ

አና ኬን እት ፈርሐቱ፥

/እግል ዲማ ቱ እደርስ፤

ለመርሔኒ ዬሱስ ቱ።/

፪፻፶።

Sankeys egn. S. 175.

፩ እብ ጸገም ወራት ለምዕል

እሰምዕ ለጥዕም ክርን፤

ድፈእ - ዲ፤ »አና ቱ፥ ትግበእ

ክም ለምዕልካ ሒለትካ።»

ከዐረፍኮ እብ ንየትካ፤

ክም ለምዕልዬ ሒለት - ማ።

፪ እብ እሊ ቃል ለመስኢትካ

እትወከል፥ ሐር ሚ ፈርሀት ባ፤

እብ ሸፍ ወእብ ክል ፈተና፤

«ክም ለምዕልካ ሒለትካ።»

፫ ዎ መምባ ዮም ወወክድ ሞት

ስዴኒ ሰኒ ምን ብቆት።

ርፍዐኒ እብ ክል ሕውና፤

«ክም ለምዕልካ ሒለትካ።»

፪፻፶፩።

Sankeys eng. S. 315.

፩ ግርም ታ ጋድመት ናይ ጀነት፤

አየራ ቱ ዑፉይ።

እት ለረወሪት ዐስትር

ጠስስ ሸማል ግሩም።

ግርም ታ ጋድመት ናይ ጀነት፥

መስከብ በኪት፥ ድሑር።

ዶል መስደድ ወጅርበት እትሰፍለል፥

እት ዕርፍኪ ለዝኩር።

፪ እግል ግህያም ወፋርሃም፥

ኦርድ መትለዋቅ ታ።

ወምስል ክሎም መልኣክየት፥

ካፍሎ ብጽእናሃ።

፫ እግል ለጃርባም ወሃልካም

ኬን - ዲ መዓርፎም ቱ።

ሐምዴ ወክብሮም ቱ ረቢ፥

ሒሎም ለሑሱሱ።

፬ ኬን ቱ መሳክብ ሕሩያም፥

ኬን ምስል መድሕነይ።

ወክም ሀዱድ ልትዘራኬ

ሐመዶት መንግፈይ።

፪፻፶፪።

A.S. XII. Segertoner. 70.

፩ መስኢታት ረቢ ኢጠልም።

ዲማ - ዲ ሓጥጥ ቱ።

ዬሱስ እብ ደሙ - ማ ከትመ

ለእሉ እስኡይ ቱ።

ዐስተር ወምድር ነድድ

አድብር - ማ ሀዬ ሀግግ።

መስኢታት - ዲ ክም ነብር፥

ኣምኑ ራክብ ቱ።

፪ ዴ፥ ክምሰል አብረሃም ወደ፥

ዐስተር ግነሕ ለዐል።

ወለከዋክብ እት ተዐልብ፥

ኣምን ትቀርብ ሰሃል።

፫ እት ለገበይ ወክድ ጸልመት፥

ትበርህ ጸሐይ፥ እመን።

መስደድ ዮም ሑዳት ከሀሎ፥

በርሀት ሐር ቲበል በለም።

፬ ወለእዲና ምን ተአቤ፥

እመን ወኤማን ዴ።

ምስልካ ገይስ ወድ ረቢ፥

ሓዝን ድፈእ፥ እንዴ።

፭ ፈተችካ ሀዬ ምን ጠልሞ፥

ዎሮት ተርፈ፥ እመን።

ዬሱስ ፈታይካ ተሌካ

ዘበንካ ክል እዋን።

፮ እብ ክሉ ጀሬ - ማ እመን።

ዐድካ ትገይስ አጊድ።

እንዜ ለአመንካ ሌጣ

ኬን ትርእዮ ሐጊግ።

፪፻፶፫።

A.S. XIII. Jinelklangen. 30\*

፩ ዎ ዐድ በኪት በሐር ህዩብ፥

ዐድ ገሊላ መድሐር ርኩብ፥

አግቡይካ ኬደ፥ መምባና።

ሰሀል ክቡር ተሀይበካ።

ክል ጽዮን ረቢ ጸገም ባ።

ዬሩሳሌም በዐል ዐውቴ ታ።

ዶል ምጽአት ክርስቶስ ለሰሃል፥

ትትገርዜ ክብር እት ለዐል።

፪ ሰምዐካ ሂጋሁ ድሑር፥

ረኤካ ክል ስቃይ ስዱድ።

ወድ ረቢ እብ መትቀልዑ፥

ተኣምሩ ገንሐክሁ።

\*ሂጋ ለድርሳን ምን ሰብ «አሜሪካን ኮሎኒ» (ዬሩሳሌም) መጽአ።

፫ «ዎ ትለዩኒ፥ ስእናም፥»

ብህል ቱ ሰልፎም እብ ሰላም።

ወሰብ ሳሕልካ በከተ፥

ለዬሱስ ሓሪት ደሐረ።

፬ ሰብ ስፍሩያም - ዲ አጽገበ፥

ሕማም ወሞት - ማ ወጸዐ።

ዐዋይር እብ ለቃል ልርኡ፥

ወጽምኣም ሐሉ ሐምዴሁ።

፭ እት ጽልሙት አምዳር ገሊላ፥

በለም ልብል ስን አግወሕ - ማ።

ዶል እስራኤል ለቀብሎ፥

ለሐራ ረክቦ፥ ልድሕኖ።

፮ ዎ ዐድ መርዓዊ ወመርዓት፥

ትትሐመድ ሐር ምን ዐድ እት ዐድ፥

አጊድ ትትሰርጌ እግል በዓል።

ትትከበር እብ ቅሉዕ ለዐል።

፪፻፶፬።

A.S. XIV. Arr. Erik. Iundegren.

«ወአና ሐዳስ ዐስተር ወሀዬ ሐዲስ ምድር፥

ዮይ ረኤኮ። ለቀዳሚት ዐሰተር ወለቀዳም አርድ፥

ለቀዳሚት፥ ዐስተር ወለቀዳም አርድ

በዲር ቱ ሓልፍ ወባይደት ታ በሐር - ማ።

አና፥ የሐንስ ረኤኮ ቅዱስ ዐድ፥ ሐዳስ ዬሩሳሌም ሐዳስ ዬሩሳሌም ምን ለዐል ምን ረቢ፥ ዶል ትደንን፥ ዱሊት ክምሰል መርዓት መርዓዊ፥ ዱሊት ታ ክም መርዓት መርዓዊ፥ ዱሊት ክም መርዓት ስርጊት እግል ለመርዓዊ ለመርዓዊ።

ሐር ስምዐኮ ውቁል ቃል ለልብል፤ ርኤ ከይመት ረቢ ምግብ አዳማታት። ወኖሱ ምስሎም፥ ምስል አዳም ነብር። ወህቶም - ማ ገቡእ እግሉ ፍቱይ ገቢሉ። ወረቢ ምስሎም ሐድር ወገብእ ሞላዮም።

/ክሉ እምብዕ ማስስ ምኖም ቱ ክሉ እም ብዕ ማስስ ምኖም ቱ። ሐር - ዲ ሞት - ማ ኢትገብእ እታ፥ ሴማ ሐዘን - ማ አለቡ። /ረቢ እምብ ዖም ምን ዕንታቶም ማስስ ምኖም ቱ።»

ረአ ፳፩፤ ፩ - ፬።

IX. ደራይስ በንበን አውካድ።

ወክድ ጽብሕ ምድር።

፪፻፶፭።

S.T. 389.

፩ ዎ ዐስተረይ አቡና

ግሩም ምን ዐረፍኮ፥

ምን ሰኒ አስከብከኒ፥

ለስንካ ሐመድኮ።

፪ ምዕል ወላሊ፥ ይባ፥

ትርኤኒ - ዲ ሽሙይ።

እት ገጽካ ጽለምት ኖሳ፥

ገብአት ክም ኖር ጽሩይ።

፫ ብሕል በል እልዬ፥ ይባ፥

ሐራም ወዐገብዬ።

ለካብር ደም መምባና

ለተልጽሕ ነፍሼ።

፬ ዎ ይባ፥ ዮመቴኒ

ስዴኒ ወደሐር።

ወሓዚ ለሰሀልካ

እብ ክል ገበይ መሀር።

፭ ዎ ይባ ስንካ ፋቲ

ወኣቢ ለእከይ፥

ልብ ላጽሕ ፍጠር እልዬ፥

ዎ እንታ ስህለይ።

፮ አቡዬ እምዬ፥ ሐውዬ፥

ዎ ይባ፥ ዐይብካ።

እብ ሰሀልካ ምርሐና

እት ዕርፍ ዐስተርካ።

፪፻፶፮።

S.T. 388.

፩ ዎ መንፈስ ቅዱስ፥ ዮም ምጸእ፥

እት ልብዬ እምስከብካ ንሰእ።

«ሚ ጋርዬ» ብርድ ወርክዮ፥

እት ልብዬ ቀልብ ኣትዮ።

፪ መስኪን ቱ አና ወሐዋን፥

ምን ታል አባዬ ክል እዋን፥

ባለሐኒ እት ለወራቼ፥

ምርሐኒ አሰር መምባዬ።

፫ ምን ሸውቀት ስጋዬ ስዴ፥

እት ልብዬ ፍቲካ ክሬ።

ሽሉጥ እቅንዱይ፥ በዐል አማን

ወላጽሕ ዴኒ ምን ክስሓን።

፬ ምዕልዬ ክላ ምስልዬ

ግበእ ክም አብ ወመምባዬ።

ዎ ይባ ተንክፈኒ ዮም፥

መዐዝ እልና፥ ዎ አብ ክሎም።

፭ ለጄሬ እቼ ክል ሰዐት

ምረሕ እብ ቅድስት ረሐመት።

ከአትምም እልዬ ክም ለቃል

ነቢር እብ ፍቲ ወሐላል።

፪፻፶፯።

S.T. 376. b

፩ ሀብከኒ አዜ - ማ ዮም ምዕል።

እዴዬ፥ ይባ ጽበጥ፥ እብል።

ገበዬ አና ኢአምራ፥

ምርሐኒ ገድሜኒ አስክካ።

፪ ገሀይ ምን መጽእ ወመተዓስ፥

እምብዕዬ፥ ይባ ምንዬ ምሰስ።

እብ ደፍአት ዲብካ እግል እርኤ፥

እብ ረሐመትካ ክል ዶል ስዴ።

፫ እንደይ ትትከለስ - ማ ምዕልዬ

ሐዜኒ ላብዳ በዐልዬ።

ደአም ርቅ ወፈርሀት ኢአምራ፥

ዴ እልዬ፥ ይባ፥ ክም ቀልብካ።

፪፻፶፰።

Sv. Ps. 423.

፩ ፍከት ምድር ትፍዘዐኒ፥

ዲብ ደሪስ አክባር ፈዳል።

አግወሕ ሀዬ ተምህረኒ

ሰኒ አክበሮት ሰሃል።

ወእብ ልብዬ ወንሳልዬ

ሐመድኮካ፥ ዎ በዐልዬ።

ፋጥረይ ክሉ እንታ ቱ፥

ወስልጣንካ ግን ሚ ቡ፤

፪ ለጸሐይ በዲር ለደምቀት፥

ግርመት ኤድን አብረሀት።

ጽልመት ዲማ እባ ሐምቀት፥

ጀነት ክላ ኖር ገአት።

ክም በዲራ ተቀርደና፥

ሰኒ ሀዬ ተፈቅደና፤

ረቢ ዮም - ማ ክምሰልሁ፥

ዓቅበይ ፍረቱ ክም ቱ።

፫ እብ ክል ዘበን ረቢ ላውህ

ደፍአት ኣምናሙ ትቱ።

ወለልብ ሰሀሉ ሳውህ፥

እብ ለቃሉ ፈርሐት ቡ።

ወእት ምድር ወዐስትር

ክምሰሌሁ አብ ኢበጥር፥

ወእብ ፍቲ ወሰሀል

አብ ረሓም ቱ ልትበሀል።

፬ ገድም ድላ እቼ ጀሬ፥

እብ ደሐን እትከበቶ።

እቱ ጾርዬ - ማ እከሬ፥

ሽቅልዬ አተምሞ።

ወወራቼ እት እከድም፥

ሐምዴ ሞላዬ አቀድም፥

ወክም ዔረት ምሴቼ፥

ዐርፍ ሐንቴ ረቢዬ።

፭ ሓሪት ማይት ዶል እጸንሕ፥

ወክም ከለሰት እልል፥

ወጸሐይ ዶል ኢእገንሕ፥

ወንሳልዬ ድን ልብል፥

ዕን ወሕልቅም ወንሳልዬ፥

ገንሕ ደርስ ለበዐልዬ፥

እዝን ትሰምዕ ሐምዴሁ፥

እት ናይ ዲማ ፈርሐቱ።

፪፻፶፱።

S.T. 535.

፩ እብ ድግማን ፋግረት ታ ጸሐይ።

ሐምደካ ረቢዬ።

ምን ሀብካ ኤማን ወወቀይ፥

እሸክር ሞላዬ።

፪ ክም እግል ሰኒ ወእኩይ፥

ተፈግር ለጸሐይ፥

ክእና ዴኒ ዮም ዑሩይ፥

እብ ፍቲ ክህለይ።

፫ ከዕለት ሐቆ ትወሰከት፥

እነስሕ እግልካ።

ደሐንና ምን ተሐደሰት፥

እትነፈዕ - ባ ከማ።

፬ እብ ስምካ ገድም አምበትኮ

ለሐዳስ ወክድዬ።

ወእብካ ሌጣ ትወከልኮ፥

ምርሐኒ መምባዬ።

፪፻፷።

S.T. 536.

፩ ለድሕርት ምዕል ለዲብና ትሽእግ፥

ለአዜ ምን ዐስተር ትትከሬ፥

ትምጸአና እብ ሐቅ እግል በርከት ተሽፍግ፥

እት ክልና እብ ፈርሐት ተዐሬ።

ዎ ሞላይና ዳቅብ ዮመቴኒ ርደእ፥

ምን ዐገብ ወሸር ዕቀበና።

፪ ለድሕርት ምዕል በኪተት እዋን-

ክል ፈጅር ፈቂዳ እረምቅ-

ለፈግረት - ባ ጸሐይ፥ ሰሀል ወአማን፥

ለእግል እዲና ተደምቅ።

ወተለች ለሰምዐው - ባ ለድርሳን፥

መልኣክየት ምን ዐስተር ለደርሰው።

፫ ከረቢና፤ አብ ወል ወመንፈስ ቅዱስ፥

ወክሎም መልኣክየት ዐስትር፥

እብ ረሐመት ዐባይ ምን ክል ፈን ርኩስ፥

ምን ከይነት አባይ ወመሰጥር፥

ዮመቴኒ ወክል ዶል ምን እላ ወሐር

እብ ደቅብ እዴ ለውዕሉና።

፬ እት ክል ጅንስ መስደድ ወሸር ወብቆት፥

እብ መስቀል መምባና እትወከል።

መታንዬ ወክሎም ቱ ጠዐመ ሞት።

መታንና ቱ ሀዬ ልትወቀል።

ከአዜ እት ደሙ ድሑር ወክቡር።

መዓረዪ ታምም ረከብኮ።

፭ ክል ሰዐረት ምድር ክል ዕጨት ወፍሬ፥

ክርን ወንሳል ምን - ማ ሀርስ፥

ክል ሕያይት በሐር ወበር - ማ ሀዬ

ጥዑም ክል መልኣክየት ምን ደርስ፥

ለለስትህል ሐምዴ ለናይ መድሕነይ

ለድርሰቱ ዲማ ኢደቅቦ።

፮ ወክምሰል ሰሬረት ገጽ ዐስተር ውቁል፥

እብ ደንበራ ትነፍር እብ ፈርሐት፥

ወእግል ለፋጥረያ ምን - ማ ክዉል፥

ተሐምዶ - ዲ እምበል ፈርሀት፥

ደሩስ ጽዮን 23.

ክእና ለመንፈስ ምን ምድር ድሁር፥

እብ ሐምዶት ረቢ ልትወቀል።

፯ አውካድ ልትበደሎ ቱ ወአዝቡን።

ነሐምድ ወንርመቅ ዲብ ረቢ፥

ለዶል እግል ውዳይ ለቃሉ ዝቡን

ንተረድ ወንክሀል ክል እቢ።

ምዕልና ወሒለት ወዶል እት ብና፥

ክም ራዝናም እብ ነስሐትና ንክደም።

፰ ምዕልና ለሪማ ኢሬመ ትቱ፥

አጊድ ቱ ለምድራ መሴ።

ለዶል ከዲም በጥረ ድርሳን ክምሰልሁ።

ሚ ዶል ገብእ እሊ መአዜ፤

ለፈግሩና ከደን እንሰብክ ጎ ሞት

እት ቀብር ለደንጎባ መስከብ።

፱ አልሃ እግል ረቢ ወከደምንሁ፥

ዶል ጀዳ ናይ ዲማ ሸበና፥

ወእብ ለህያቡ ወነፍዐንሁ፥

እብ ሰሀሉ አስክ ልብለና፤

«ዎ፥ ካድመዬ ሰኒ ዕሹር ወእሙን፣

እቴ እት ለፈርሐት መምባካ።»

፪፻፷፩።

S.T. 538.

፩ ዎ ይባና፥

ነሐምደካ፥

ተማም አተረድከና።

ምን ክል ብቆት፥

ምን አፍርሆት፥

ክም አብ ቱ ዐቀብከና።

፪ ወለውሀትካ

ነከብራ፥

ሊሊት ምን አስከብከና።

እብ ፍቲካ

ዲብ ክድመትና

እብ ድግማን አቅነጽከና።

፫ እንረምቀካ፥

ዎ ረቢና፤

ዮመቴኒ ዕቀበና፥

እብ መልኣክካ

እት መስደድና

ርደእ ወአንግፈና።

፬ ከቀልብካ

ወሓዚካ

እብ ስንካ አምህረና።

ለቲላሁ

ወወዲሁ

ለሒለቱ ሀበና።

፭ ዶል ስጋና

ወፈተና

ዲብ ዐገብ ለስሕተና፥

እት ዬሱስና

ለመስካይና

ወመስቀሉ ምርሐና።

፮ ከሐዮትና

ወመንፈስ - ማ

ዮመቴኒ ነትዐይበካ።

ሀየይብካ

ድላ ገአ

ነፍዐና፥ ነሐምደካ።

፯ ምን አንጸፎት

ወአክረቦት።

ወአምር ዕቀበና።

ዎ አብ ረሓም፥

ደሐን፥ ሰላም፥

መሐደሮ ሀበና።

፰ ዎ ሰኒ አብ፥

ሰሀልካ ሀብ።

እት እንዘ እልካ ንፍረህ።

ወሐቆሃ፥

እብ ፍቲካ

እት ዐስተር ስምል ንፍረሕ።

ወክድ ምሴ።

፪፻፷፪።

S.T. 392.

፩ ዶል ክሉ ምድር ሰክብ፥

ዕን ረቢ ፋዝዐት ታ፥

ክም ጀሀረት እት ዐስተር

ቅሳን ለአለባ።

፪ ዶል ክሉ ምድር ሰከብ፥

ወክሉ ጸልመተ፥

እፈቅድ ዓቤ አምር፥

ልርኤኒ ረቢና።

፫ ዶል ክሉ ምድር ሰክብ፥

ብቆት - ማ ቃርብ ቱ።

እት መስከብዬ እፈቅድ፤

ረቢና ዳቅብ ቱ።

፬ ዶል ክሉ ምድር ሰክብ፥

ወክሉ ድን ገአ፥

ገሮብዬ፥ ነፍስ፥ መንፈስ

አትዓርፎ ጎካ።

፪፻፷፫።

S.T.391.

፩ ዎ ዬሱስ ምን ለዐልዬ፥

ደነብርካ ምደድ።

እዋን ደሐን ወፈትሓ

እት ልብዬ - ማ ንበር።

ምን ስንካ አብዝሕ እልዬ፤

ምን ለውሀት ወልባብ።

ክል ወክድ አስኔ እልዬ፥

ወስህለይ ግበእ።

፪ ሐራምዬ ማስስ ምንዬ፥

ወልብዬ ሐድሶ።

ሐሳብዬ ቀድስ እልዬ፥

ምን ቀልብካ ምልኦ።

ወክልና ዕቀበና

ምን ክሉ ፈተና።

ከሰኒ አትመዬና

እብ እላ ላሊ - ማ።

፪፻፷፬።

S.T. 750. A

፩ ምድር አዜ ማሲ ቱ፥

ዬሱስ ሽበበኒ።

ገለድካ እብ መስኢቱ

አዜ አፍቅደኒ።

ቅድስት ታ ለእዋን

ቃል ሰሀል ወቃል አማን፥

እግል ክሎም ለብርሃን፥

ዬሱስ አስመዐኒ።

፪ ሰኒ ላውህ መድሕነይ፥

ዕንካ ጎፍዬ ትገንሕ፤

ምን ክል እክ፥ ዎ መንግፈይ፥

ልብዬ ምሉእ ጸንሕ።

ደምካ ቅዱስ ወጽሩይ፥

-እግል ክልና ቱ ክዑይ-

ለልጽሖ ተማም፥ ሽሙይ፥

ስንካ እሉ ልምለእ።

፫ ፈርሐት ትግበእ ማ ገሀይ

ዮም ለጀረ እቼ፥

ልብ ለከብድ ጾር እከይ

ዮም ለትከረ እቼ

ክሉ ሓኬ እግልካ፥

መደፋፍአዬ እንታ፥

ነፍሼ ተአምራ፥

ሒልዬ ወተካመት።

፬ ዬሱስ አስክ ዮመቴ

መስከዪዬ ዐልካ።

ሐመድኮካ ደፍአቼ

ታምም ክም ሰሀልካ፥

ክምሰልሁ እት ክል ብቆት፥

ምን መአምበት አስክ ሞት፥

ምን መሳድድ አርሀዮት

እግል ዲማ ትገብእ።

፪፻፷፭።

S.T. 751.

፩ ሰበት ለምዕል ለሐልፈተኒ

እግልካ ዎ ረቢ ሐመድኮ።

ምንካ ሰኔት ሌጣ መጽአተኒ

እብ ሰዳየትካ ተዐቀብኮ።

ክምሰል ሰኒ አብ ደሐን ለወዴ፥

እግል ውላዱ ክል ዶል ልርሕም።

ክምሰልሁ እብ ረሐመት ተመዴ፥

እግል ውላድ እሙናም ትስዕም።

፪ ረቢ ላሊ ሰኒ አትዓርፈኒ፥

እግልዬ እብ ሒለት አብ ዕቀብ።

እግል ለመልኣክየት አትዐይበኒ፥

ምኖም ዓቅበቼ ሕሬ፥ ህከብ።

ዕርፍ እት እዲና ኢእረክብ፥

እብካ ሌጣ ነፍሼ ትድሕን።

ዎ ርዕየይ፥ ኣክርዬ አበክት።

ገርዛ ዐስተር እዬ ኢተስእን።

፪፻፷፮

Sankeys eng. S. 370.

፩ መንግፈይ ኢትሕደገና፥

ምድር አዜ ማሲ ቱ።

ወብሕልካ አጥዕመና፥

ሕና ገጽካ ሓዝያሙ።

፪ ምን አባይና ዕቀበና፥

እንታ ሌጣ ዳቅበዩ።

መብደየይ ልትከልከለና፥

ረቢ፥ አብዴ ጎማቱ።

፫ መንፈጽ ላሊ ኢእንፈርህ፥

ግልቡባም እብ ገለብካ።

እንታ ሳይደይ ምን ትተርህ፥

ለትረከብና ሴማ ታ።

፬ ላሊ ሞት ምን ትመጽአና፥

ዬሱስ፥ ዬሱስ ዐይብካ፥

ጽብሕት ምድር ተቅንጸና፥

ዲብ ናይ ዲማ ፈርሐትካ።

፪፻፷፯።

Pilgr. S. I. 159.

፩ ሰኒ ዬሱስ አድፈአኒ፥

ክምሰል ግርዝ እት ሕቅፍ እም።

ሰኔት ክል ዶል ቱ ሀብከኒ።

ነፍሼ ምን ሸር አድሕን።

ድን አብሎ ሞጅ ገሀዬ፥

ወአትኣዝም ልብዬ ሀዬ

እብ ክርንካ እምርት።

፪ እብ ሰሀልካ ገልብበኒ

ወክድ ሸፍ ወሐዘንዬ።

ወለክድኮ አትረስዐኒ፤

ክሉ መስደድ ጸገምዬ።

ወአተድርሰኒ ሐምዴ፥

ሐንጌ ለእሪብ ናይ ኤሊም።

ሐመድኮካ መምባዬ።

፫ ልብዬ አፍርሕ እብ ሰሀልካ፥

ወእት ከይመትካ ሕበዕ።

በል፤ ሐራምካ ተርፈት እልካ፥

ወበኪት እገብእ - ባ።

መንፈስካ ንደእ ምን ዐስተር፥

ወእብ ላሊዬ እት ምድር፥

ኖስካ ዓቅበዬ ግበእ።

፬ ወእብ ፈርሐት አትጸብረኒ፥

ለምዕል እት ክብርካ።

ላሊ ምድር አትሓልፈኒ፥

እት አትዋይን ሂጋካ።

ለምዕል ቀርድ ትቀርብ።

እባ እምበል እምብዕ ሐምድ

እግል ላውህ መምባዬ።

፪፻፷፰።

S.T. 539.

፩ ምዕል ወዴና ግራና፥

ወኢተቀብል ሐር።

ወላሊ ዓይረት እትና ታ፥

ከረቢ ዮም ደሐር።

፪ ተንብር እንታ ክም በዲር

ሰሀል ወስን ጽጉብ።

ምዕል ወላሊና ሐጪር

እት ቀደምካ ክቱብ።

፫ እብ ወክድ ወዲቅ ለጸሐይ

አትዐይብ ነፍሼ።

ወክምሰል ጸብሐ እብ ደሐን፥

ሐምደካ፥ መምባዬ።

፬ ደአም ምን መጽእ ላሊ - ማ

ለሓረይ መንከሶ፥

ሰአየቼ እት ረቢ ታ፥

ዶል ሐዮት ወዶል ሞት።

፪፻፷፱።

S.T. 570.

፩ ዎ ረቢና፥ ነሐምደካ

መታን ለሐልፈት ምዕልና፥

መታን ክል ውቀት ሰሀልካ፥

ለተቀርበና ሕቅፍካ።

፪ እት እንዜ ጋሸይ አና ቱ፥

ቤት ሓጠት - ማ ለአለቡ፥

ምዕል ክም ዔረት ምሴሃ።

፫ ዓርፈኒ አዜ ሐንቴካ፥

ሰላም እት መንፈስ ኣቴ - ማ።

ዎ ረቢ ልብዬ ወጥኖ፥

እት ምጥርቅካ ምን ሀሌኮ

፬ ክም ለመረፍገይ አና - ማ

ወትደሀርኮ እት ቀደምካ።

ወክም ለሳምረይ ርሕመይ

ወሰዴኮ ለመለሀይ።

፭ ያ ረቢ፥ አሰር መንግፈይ

ወግስኮ ኣምን ክህለይ።

እብ ለሀብከኒ ታሌንካ፤

ወከደምኮ እት ቀደምካ።

፮ ዎ እንታ ኣምረይ ጌጋዬ፥

ሰሀል ወረሐመት ውዴ።

ብሕል በል እልዬ ዐገብዬ፥

ወእልዬ ገጽካ - ማ አርኤ።

፯ ከአስክበኒ ሐንቴካ

ወአቅንጸኒ ፈጅር - ማ።

ምርሐኒ፥ ወልካ ቱ አና፥

ምን ምድር እንዶት አስክካ።

ወክድ ሰምበት።

፪፻፸።

S.T. 396.

፩ ሰምበት ሰምበት ዮም ብና፥

አክል እዪ ሰኔት ታ።

ዲብ ጸሎት ወዲብ ድርሳን፥

ተአከብና እት ቤት ክስታን።

፪ ወራት ሳምን ከለሰት።

እት ለሰፍረት ረሐመት

እብ ሰላመት ከፍ እምብል

ወነተንሴ ቃል ብሕል።

፫ ረቢ መንፈስካ ንደእ።

ወእት ምግብና ግበ።

ቃል ወንጌልካ ቃል አማን፥

አስምዕ ዮም እት ክል አካን።

፬ ለውላድካ ቀድሶም፥

አብርህ፥ አስኔ፥ ተንክፎም።

ወስፍሩያት አንፋስና

መውን እብ እንጌራካ።

፭ ረቢ፥ አሽፍግ ዕርካፍ፥

ሰምበት ዐስተር ሰፍለልና።

ምን ሀላከት ወተዐብ

ናይ ደማይን ዕርፍ ሀብ።

ወክድ ከረም።

፪፻፸፩።

S.T. 399.

፩ ዎ ረቢና ነሐምደካ

እብ ሰበት ከረምና፤

እዋን ሐዮት ወበርከት ታ፥

ወሰመዕ ቱ ብካ።

ሰረሬይ እብ ሐለቅሙ፥

ወሓይዝ ማይ ክዑይ፥

ወጋድም እብ ዕምቦባሁ

ሐምዱካ አብ ፍቱይ።

፪ ወኣካል ግረህ ክም አልጦብ፥

ረወሪት ክሉ ጋም፥

አንውየት እብ ረዶብ - ረዶብ፤

ረአይ ቱ ክም በላም።

ጥዑም ጥዑም ቱ ሀለዮት።

ሐላፍ እት እንዜ ቱ፥

እት ዐስተር እት መሓዝ ሐዮት፣

ኬን ከረም ዲማ ቡ።

፫ ረዋየት ምድር እት እርኤ፥

ወባና ወዝላም፥

እት ዐስተር ምስል ዬሱስዬ፥

እት ምድር ለሰላም

እት ሐንቴ ዕጨት ናይ ሐዮት፥

እት ደይን ለመሓዝ፥

ሚ ገብእ ዕፌ ገረሞት

እት ኬን በሐር ግዛዝ፤

፪፻፸፪።

S.T. 756.

፩ ሐጋይ ቱ አዜ ሓልፍ ቱ፥

ወከረም ኣይተት ታ፥

ለምድር ልሙዕ ሐዲስ ቱ።

ከረበ ሐመድና።

፪ እብ ድቅብት እዴ ለረሓብ

ክል በር አትዐምበብካ።

ደሩስ ጽዮን 24.

እት ደብር ወእት ክል መሓዝ

ልትሐመድ ሞላይና።

፫ ክል ብቆል ፈርሕ እብ አማን፥

ሰራይር ዐልላ።

ንፍረሕ ከማ፥ ልትረፍ ጥርዓን፥

ነሐምድ መምባና።

፬ ክም ማይ ለወድግ በህ ለብል፥

ወክሉ ሐደሰ፥

ክእና እብድል ዮም አምዕል፥

ክል ሐሳብና ከማ።

፭ ዎ ዬሱስ ነዐ፥ ወሐራ ሀብ

ዶል ከረም አትምማ።

ክም ዕምቦባ ወክም ደሀብ

አስንዮ ልብና - ማ።

ዶል መከለሲ ወመአምበት ዓመት።

፪፻፸፫።

S.T. 403. (269).

፩ አክል አዪ ሸፋግ ቱ ለዓሞታትና፥

ዐቢ፥ ክምሰል ለበረርና ቱ።

ክምሰል ከረም ጥዕም እብ ለዕምቦባሃ

እሊ ዘበንና ሓልፈይ ትቱ።

ወክም ላሊ ትስዔ ደይ ነአምራ - ማ፥

ዓሞታትና ልስዔ ምንና።

፪ አክል አዪ ሸፋግ ቱ ለዓሞታትና፥

ክም ውሒዝ ቱ እት በሐር ለገይስ።

እብ ክል ህርመት ሰዐት ወበል ሸም ዕንታትና

ምን ለዕምርና ገሌ ትገይስ።

ወእት ግንና አጊድ ቱ እንበጽሕ ክልና፥

ክምሰል ሐልፊያ ዓሞታትና።

፫ አክል አዪ ሸፋግ ቱ ለዓሞታትና።

ከእት ሖጸት እንሰግድ እልካ፥

ወእንረምቅ እትካ ሰበት መድሕነይና፥

ሰበት መጸት ለመስቀሉ - ማ፤

ዎ አቡና ረሓም ክል ሐራምና ሕደግ፥

ክል ሐራም እላ ዓመት ፈሐቅ።

፬ ሐዳስ ዓመት ድሕር ምን ተሀይብ እልና፥

ወክል ሒለት ብሕል ዐገብና፥

አተርኤና ክል ዶል ክም ትገይስ ምስልና፥

ዶል ንትሻፈፍ ለሸፍ ሐዮትና።

እላ ዓመት አባይ ክም ልትዐወት ኢኮን፥

ክም እንወጽዖ ዴ ደኢኮን።

፭ ክምሰል ሐልፈያ ሐር እለን ዓሞታትና፥

ወክም ፈግረት ተማም ነፍስና፥

ወናይ ዲማ ምዕል ክምሰል ጸብሐት እትና፥

ለኢተዐሬ መከለሲሃ።

እግል ክልና ክፈል ለነይ ዐስተር በዓል፥

እግል ዲማ ለዓመት ዕላል።

፪፻፸፬።

S.T. 405.

፩ እላ ዓመት - ማ ዎ ረቢ፥

ገጽካ ቀደምና ሊጊስ።

እንታ ክል ዶል ላውህ እንታ፥

ምን በዲር ለአብ ዐዚዝ።

እብ እዴካ - ዲ ምርሐና፥

ሀዬ ምን ክል መስደድና፥

ክል ብቆት - ማ አትሓልፈና

አስክ ዐድ ሰአየትና።

፪ ገጽካ ምን በዲር እት ቤትኤል

እግል የዐቆብ ትረአ፥

እስራኤል ምን ጅርበት ምስር፥

ዲብ ሰላሙ አብጸሐ፥

እግል ሙሳ - ማ ክም ረምቀ፥

እት በሐር ገበይ አርአ።

ክምሰልሁ - ማ እላ ዓመት

ገጽካ ልግበእ ማርሐይና።

፫ እብ ለተርፈ እልና ዘበን

ገጽካ ቀደምና አጊስ።

እላ ዓመት ምን ትገብእ

ሓሪትና ዎ አብ በኪት፥

ምጽአት ወልካ አፍቅደና፥

ዐውቴ እሊ መምባና።

ሰኒ ዬሱስ፥ ኬን እት ዐስተር

መስከብ አስኔ እግልና።

X. ደራይስ ለበንበን መናበረቶም።

እግል ንጉስ ወገባር።

፪፻፸፭።

S.T. 760.

፩ ረቢ፥ ዐድ ወምድር ዕቀብ

ወርፈዕ በዐል ገበይ።

ፍቲ ወሰላምካ ትብቀል፥

እት ቤት ንጉስ ወተላይ።

ንጉስና ምረሕ ዶል ፍርዱ

እብ ለባርህ ሂጋካ፥

ከእት ልቡ ወእት ቤቱ

ለአማንካ ለትማም።

፪ ሐሰብካ ሰብ ዱለት አብርሀ፥

ወለመምህረት ስዴ።

ከዶል ፍትሕ ምኖም ፈግር፥

እብካ ክም ልትመሩሕ ዴ።

ገድም እብ አልባብና ናስሕ

እግል ሰልጠነት ኒጠዕ፥

ረቢ ክም ልትሐመድ ነፍዝዕ፥

ወንትሳዴ ክል እዋን።

፫ ኬን ምን ምድርና ወዐድና

መንፈስ ሸከር ወርክዮ።

ከእት ደብር ወመሓዝና፥

ወልወል ሐዮት አንፍሖ።

ጀንጀር ወለፍ ወእከይና

እብ አማንካ ስበሮ፥

ወእብ ፍቲካ ውላድካ

ሓጥጥ ከሕድ ለክብሮ።

፬ ክል ሰአየትና ቱ እንታ፥

እልና ተንክፍ ወስዴ።

ሓዚና - ማ አስልጥ እልና፥

ረሐመና ወፍቴ።

ክሉ ዘበንና ርድአና፥

ሒለት ፍቲ አውርዳ።

ምድር ቤትካ ልግበእ እልና፥

ዐስተር አዳም ሊረሳ።

፪፻፸፮።

S.T. 555.\*

፩ ምህዘዬ እንታ ቱ፥

ይባ ናይ አማንዬ፥

እግል ፈንጉሕ ርቅ ሚ ቡ፥

እግል ክል እዋንዬ፤

ከምን ሞት እብ ረሐመት

እንታ አንግፈኒ።

ገድሜኒ ድላ ገአት

እንታ ተሀይበኒ።

፪ ነፍሼ ወመንፈሼ

እግልካ እሰድቅ።

\*ቃሉ በኑ ቱ።

እብ ረሀይ ወጸበባ

እትካ ቱ እወድቅ።

እግል ወዲ ቃላትካ፥

ይባ፥ አትነይተኒ።

ዶል እቀርብ ሰፍረትካ፥

ሀዬ ሒል ወስከኒ።

፫ ገድም ቤት ወዐድ ዕቀብ፥

ይባ፥ እንረምቀካ።

እግልና ሰላምካ ሀብ፥

ጼዋ ነትዐይበካ።

ገባር መንገስና ደሐር፥

ክድመት አስልጥ እልና፥

ጊሰት አግቡይካ መሀር፥

ሰሀለና ክልና።

፬ ናይካ ለቶም፥ ዎ ፈታይ፥

ክል እዋን ስደዮም።

ለኢፈቱ መንግፈይ፥

እሎም ናይካ ደዮም።

መስደድ፥ ጅርበት ለልርኡ፥

ይባ ነትዐይበካ፥

ሙነት ዮም ለአለቡ፥

አብልዕ፥ እንረምቀካ።

፭ ሓዝናም እምበል ፈን ለቶም

እግሎም - ማ አቅልላ።

ድላ ጀሬ እቼ ዮም

ጹረቱ እንህላ።

ወክም ተመት ሕጀቼ፥

ይባ፥ ሰሀለኒ።

ምን ሐራም ወሞት አርሄ፥

ጎካ፥ አብ ዓርፈኒ።

ወክድ ሸፍ።

፪፻፸፯።

Sv. Ps. 303. 1.\*

፩ ዎ ረቢ ሞላይ ስህለይ፥

ዕሪት እት ዐድ ህበና።

በአስ ወዒረት ወእከይ፥

ወፍንቲት ወርኬ ምንና፥

ዎ መምባ ክል ደሐንና።

፪ ምን ፈትሓ ወምን ሸፍ ዕቀብ፥

ከዘበን ዳፍእ፥ ሓድር።

ምን ቀንጽ እትና መብድየይ፥

\*ቃሉ ላተ Psalmboksfrslaget 1896 no 451.