ቅርፀ ድምፃት

ትግርኛ

ብገብረእግዚኣብሄር ቢሆን ተኸሉ

ጥቅምት 1990 ዓ.ም

መእተዊ

እዛ ብውሑዳት ቃላት ዝተሰነየት ሓፃር መፅሓፍ ብምንኣሳ ከይተገደስኩ ናብ ዓይኒ መንበብቲ ከቕርባ ካብ ዝደረኹኒ ነገራት ሓደ ኣብ ዝምህረሉ ቤት ት/ቲ ካብ ዝመሃርኩዎም ተመሃሮን ከምኡ ድማ ቋንቋ ትግርኛ ንዚምህሩ መምህራን ተወኪሰ ከም ዝተረዳኩዎን ዘረጋገፅኩዎን፣ ሽሕ’ኳ እቶም ተመሃሮ ቋንቋ ትግርኛ እማዊ ልሳኖም እንተኾነ’ውን እቶም ንትግርኛ ካብ ካለኦት ቋንቋታት ዝፈልዮዎ ድምፅታት፣ ብሕልፊ’ኳ እዞም ኣተኩዊረሎም ዘሎኹ ሀ - ሃ ሐ - ሓ፣ አ - ኣ ዐ - ዓ፣ ተመሃሮ ከምመጠን እማዊ ልሳኖም የድህዮዎም ደኣ’ምበር ብሰንኪ ፀቕኺ ቋንቋ ኣምሕርኛ ኣብ አፀሓሕፋ ኪሸገሩ ብምርኣየ ነዚኣ ከዳሉ ተለዓዒለ፡፡ ይኹን ደኣ’ምር እዛ ሓፃር ፅሕፍቲ ከም መንቀሊ ገቢሮም ኪጥቀሙላ እምበር እኹል ፍልጠት ክተጨብጥ ትኽእል’ያ ዚብል አምነት ከምዘይብለይ ከርድኡለይይ እሕብር፡፡

ኣብ ትሕቲ ሀ’ን’ለ’ን ተጠቒሶም ዘለው ቃላት ብምኽንያት ኣብ መንቀሊ፣ ማእከልን መወዳእታን ኣቲዎም ብዘለው ፊደላት ሀ - ሃ፣ ሐ - ሓ፣ አ - ኣ፣ ዐ - ዓ ዘሎ ኣፈላላይ ትርጉም ንምርኣይ ከም ቀንዲ ዕላማይ ጌረዮ’ለኹ፡፡

ሓበሬታ

ሀ. ክልተ ተመሳሰልቲ ፊደላት ዘለውዎም ቃላት ናይ ምጥበቕ ባህሪ እንተኣሊዩዎም ናይ’ቲ ተፀቃጢ ፊደል ተራ ቍፅሪ ኣብ ውሽጢ ቕንፍ / / ተመልኪቱ ኣሎ፡፡

ኣብነት፣

ከለለ፣ ጠጠዐ፣ ተተዐ ወዘተ…..

ለ፣ ጠ፣ ተ ተደመፅቲ ወይ’ውን ጠበቕቲ ስለዝኾኑ፣ ግን ኣየናይ ለ፣ ጠ፣ ተ፣ ምዃኑ ብዘቐለለ ንምርኣይ ተራ ቁፅሮም ተጠቒመ ኣብ ቅንፍ ኣእቲወዮም’ሎኹ፣ ንሱ ድማ /// እቲ ዚፅቀጥ ዘሎ እቲ ካልኣይ ፊደል ምዃኑ የመልክት፡፡

ለ. እቲ ቃል ካብ ዝተፈላለዩ ፊደላት /ድምፅታት/ ዝተመሰረት እንተኾይኑ ግን እቲ ዚፅቀጥ ፊደል ኣብ ውሽጢ ቅንፍ ተመልኪቱ’ሎ፡፡

ኣብነት

ሰወረ፣ ደበሰ፣ ቀየዐ ወዘተ…..

ስለዚ /ወ/፣ /በ/፣ /የ/፣ ተደመፅቲ ምዃኖም የመልክት፡፡

ሐ. ንካልኣይ ግዜ ዝተደገሙ ቃላት ከጋጥሙ ይኽእሉ ኢዮም እቲ ተደጊሙ ዘሎ ቃል ግና ምስ ዘይረኤኻዮ ቃል መዛምዲ ንምግባር ዳኣ’ምበር ቁፅሪ ቃላ ንምብርካት ኣይኮነን፡፡

ኣብነት

ሃለቐ - ተወደአ ምህላቕ - ምውዳእ

ሓለቐ - በኸተ ምሕላቕ - /ላ/ ምዝራይ ወዘተ…..

እሞ እቲ ዝተደገመ ቃል ኣስተውዒልካዮ እንተኩዌን «ምህላቕ» ዚብል’ዩ፡፡ ንሱ ድማ ምስ «ምሕላቕ ተጣሚሩ «ምዝራይ» ዚብል ትርጉም ንምርካብ’ዩ፡፡ ስለ ብምኽንያት «ምሕላቕ» ምዝራይ ዚብል ተወሳ ትርጉም ምርካብካ ተገንዘብ፡፡

መ. ቃላት ንምዝማድ ክብል’ውን ሳልሳይ አካል፣ ተባዕታ ፆታ ብዚውክሉ ግሳት /ቃላት/ ኣይፈፀምኩዋ፣

ረ. በዞም ዝተጠቐምኩሎም ፊደላት ኪምስረቱ ዚኽእሉ ቃል አዝዮም ብዙሓት’ዮም፤ ኮይኑ ግን ከምዚ ኣፃሚደዮ ዘሎኹ ዓይነት ግን ካብዚ ንላዕሊ ክኸይድ ስለዘይከኣል በዚኣ ተወሲነ’ሎኹ፡፡

ሀ. ሃለለ ሃመመ፣ ጐድጐደ፤ መሬት ብሓደ ምኽንያት ጐደጐደ

ሃለለ ነቀወ፤ ኣድጊ ሃለለ፡፡

ሃለለ ደመፀ፤ ደወል፣ ከበሮ ኪውቃዕ ከሎ ዜስመዖ ድምፂ

ሃለለ ዘወረ፣ ዘመወ፤ ምስ ብዙሓት ኣንስቲ ረኽበ - ስጋ ገበረ፡፡

ለ. ሓለለ ለወሀ፣ ሕያዋይ፣ ለዋህ፣ ሓላል ኮነ፡፡

ሓለለ ብሓተ፣ ንበይኑ፣ ንብሕቱ ኮነ፡፡

ሀ. ሃለመ /ለ/ ደርገመ፣ ኣእተወ፤ ሓደ ነገር ክፍተት ናብ ዘሎዎ ነገር ወደየ፡፡

ሃለመ /ለ/ ህልም ኣለበ፣ ኣጥፈአ፣ ደምሰሰ

ሃለመ /ለ/ ረሰዐ፣ ዘንገዐ

ሃለመ /ለ/ ፀፍዐ፣ ገሰመ፣ ጨልገመ፣ ወቕዐ፣ ሃረመ

ሃለመ /ለ/ ኣፀልመተ፣ መብራህቲ ኣጥፈአ፣ ግብ ኣበለ፡፡

ለ. ሓለመ ራእይ ረኣየ

ሓለም ሓሰበ፣ ኣመተ

ሀ. ሃለቐ ተወደአ፣ ተፈፀመ /ንስራሕ/ ወይ ንኻልእ ነገር/

ሃለቐ ተወደአ፣ ረገፈ፣ ብሕማም ኮነ ብኩናዊት ወይ ብጥምየት ሰብ ኮነ እንስሳ በብዝሒ ሞተ፡፡

ሃለቐ ኣብ ኢድ ዝነበረ ነገር፣ እኽሊ ኮነ ገንዘብ ተወደአ፡፡

ለ. ሓለቐ ሓልቀመ፣ ተኸርከረ

ሓለቐ በኸተ

ሓለቐ ሓለፈ፣ ሓለቓ፣ ሓለፊ ኮነ

ሀ. ሃለበ /ሃለብለብ በለ/ ሰተፈ፣ ሰተፍተፍ፣ ሰጠምጠም ሃረምረም በለ፤ ዝደለዮ ነገር ንምርካብ ተጓየየ፡፡

ለ. ሓለበ መጠጠ፣ ፀባኦን ካብ ዚስተ እንስሳ ዘቤት ፀባ ሓለበ፡፡

ሀ. ሃለኸ ደኸመ፣ ብስራሕ ኮነ ብዘረባ ደኸመ፣ ተዓበ

ሃለኸ ፀዓረ፣ ህርድግ በለ፤ ደኸመ፤ ሒኸከለ

ሃለኸ /ለ/ ኒሕ ገበረ፣ ሓቦ ገበረ፣ ተኸራኸረ

ለ. ሓለኸ ሓንከለ፣ ኣሰረ፣ ንእትሕለብ ላሕሚወይ ጊመል ኣእጋራ ኣሰረ፡፡

ሓለኸ ሕልኮ መለሰ፤ ሓንኮለ

ሓለኸ ሓወሰ፤ ንሓደ ነገር ኣብ ልዕሊ ካልእነገር ወሰኸ

ሓለኸ ሕልኽልኽ በለ፣ ኣሐንኮለ፣ ዓንቀፈ

ሓለኸ ሓላኽ፣ ፀማድ ኮነ፤ ኣብራኹ እናኣዋቐዐ፣ እናኣላተመ ከደ

ሀ. ሃለወ /ለ/ ነበረ፣ ፀንሐ፣ ተቐመጠ

ሃለወ /ሃለው በለ/ ዓጀው፣ ዓጀውጀው በለ፣ ሃለፍለፍ በለ፡፡

ሃለወ ከርተተ፣ ዘረ፣ ሃለው በለ፣ ሃሰስ በለ

ለ. ሓለወ /ለ/ ጓሰየ፣ ተኸላኸለ

ሀ. ሃለዋት ናብራ፣ ምንባር

ለ. ሓለዋት ካብ ሽኰርን ከለኦት ነገራትን ተቓሚሙ ከም ከረሜላ ተጌሩ ዝተሰርሕ ነገር

ሀ. ሃለየ /ለ/ ፀንሐ፣ ነበረ

ሃለየ /ለ/ ሃንዘለ፣ ዓሸወ፣ ፈዘዘ

ለ. ሓለየ /ለ/ ጉዋሰየ፣ ተኸላከለ

ሓለየ ተገደሰ፣ ሓሰበ

ሀ. ሃለፈ ሃተፈ፣ ለፍለፈ፣ ሃለፍለፍ፣ ዓዘውዘው በለ

ለ. ሓለፈ ከደ ቀፀለ ተጐዓዘ

ሓለፈ ሞተ፣ ዓረፈ፣ ደቀሰ

ሓለፈ ኣዕቁበ፣ ኣድሓነ፣ ተወሓሰ

ሓለፈ መርሐ፣ ቀደመ፣ ዓብለለ፣ በለፀ

ሓለፈ ሓላፍነት፣ መዝነት ረኸበ

ሓለፈ /ለ/ ዛየደ

ሓለፈ /ለ/ በኣሰ፣ ገደደ፣ በርተዐ፤ ኣብ እዋኑ ሕክምና ዘይረኸበ ሕማም በርተዐ፣ ሓለፈ

ሀ. ሃልሃለ ተንቀልቀለ፣ ሃልሃል በለ፣ ባልባል በለ፡፡

ለ. ሓልሓለ ኰልኰለ፣ በጊዕ ዓብዪ ሕልሕል ኣውፀአ

ሀ. ሃለመ /መ/ ሃንዘለ፣ ፈዘዘ

ለ. ሓለመ ሓምሊ ቀንጠበ

ሓለመ ወቕዐ፣ ዘበጠ ገረፈ፣ ሃረመ

ሓመለ /መ/ ቀፀለ፣ ቆፅሊ መሰለ

ሀ. ሃመመ ሃመም በለ፣ ዘምበየ፤ ርስሓት ኣብ ዝበዝሖ ከባቢ ሃመማ ሃመም በለ፡፡

ሃመመ ነሃለ፣ ሃለለ፣ ፈኩዊስ መሬት ኪርገፅ ከሎ ንታሕቲ ሃመመ፣ ጠምበቐ፡፡

ሃመመ ነጐደ፣ ድምፀ - ነጐድጓድ ተሰምዐ፡፡

ሃመመ /#/ ፈዘዘ፣ ቃህመመ፣ ኣንበዘ፣ ሃንዘለ

ለ. ሓመመ ጥዕና ሰኣመ. ተኸሰአ

ሓመመ ተገደሰ፣ ሓለየ

ሓመመ ሓረረ፣ ፍሪኡ ዚብላዕ ዘበለ ነገር ውልዶፍረ

ከሎ ሕሞድያ ወቒዑዎ ከይበሰለ ዝተረፈ ፍረ

ሀ. ሃመሰ /መ/ ሃምስ ገበረ /ንፊደል/

ለ. ሓመሰ /መ/ ዘረገ፣ ኣበላሸወ፣ ኣበኣሰ

መሓምበሲ ኣቲዉ ተንሳፈፈ፡፡

ሓመሰ /መ/ ቀለወ፣ ዚቑሎ ጥረ ኣብ መቕሎ ገቢሩ ኣፀቢቑ ከይበሰለ ኣውፀአ፡፡

ሀ. ሃመተ /መ/ ግዜ ኣሕፀረ፣ ንህሞት ገበረ፡፡

ለ. ሓመተ /መ/ ሕምቶ ሰርሐ፣ ካብ ዝተሓርደ

እንስሳ ናውቲ ከብዲ ቀናጢቡ ኣብ

መቕሎ፣ ባዴላ ሓሚሱ ብሓሞት ብድልኽ

ብጠስሚ ወዘተ….. ኣሳፊጡ ሕምቶ አዳለወ፡፡

ሓመተ /መ/ ሓሙት ኮነ፣ ብኣንስቲ ኣሕዋቱ

ሓሙት ተባህለ፡፡

ሓመተ /መ/ ሕመት. ፈሓም ሕራራት ገበረ፡፡

/ሰርሐ/

ሃምሃመ ሰሰዐ፣ ሃንገፈ ሃንጋፍ፣ ስሱዕ ኮነ

ለ. ሓምሓም ነቀወ፣ ፈረስ መሰሉ እንስሳ ኪርኢ ከሎ ይሕምሕም፡፡

ሓምሓመ ሓምሓም ገበረ

ሀ. ሃምሃም ሃንጀማ፣ ስሉዕ ሃንጋፍ

ለ. ሓምሓም ጐምዳድ ፍረ /ዘርኢ/ ዘለዎ፣ ፍሪኡ ኮነ

ቈዕሉ ንድባ ዚመስል

ሀ. ሃምበጠ /በ/ ዘነመ፣ ወቕዐ

ለ. ሓምበጠ /ለ/ ዘለለ፣ ቆንደየ፣ ዓንደረ

ሓምበጠ /በ/ ዓንደረ፣ ካብ መጠን ንላዕሊ ፅጋብ

ተሰሚዑዎ ቀይደ - በተኸ፣ ፋሉል ኮነ

ሀ. ሃረመ ሰሰዐ፣ ሃረፈ፣ ሃረምረም በለ

ሃረመ ወቕዐ ደከረ፣ ዘበጠ

ሃረመ ሃውተተ፣ በረኸት፣ ማእኮት ሰኣነ

ለ. ሓረመ ሐደገ፣ ምሒሉ ተገዚቱ ሓደገ፣ ሓራም በለ ሕርሚ በለ

ሓረመ /ረ/ ከልከለ፣ ንሰብ ኮነ ንእንስሳ ካብ ዚደልዮን ዚብህጎን ነገር ኣገደ፡፡

ሀ. ሃረረ ወዓየ ሞቐ፣ ዋዒ፣ ሃሩር ኮነ፡፡

ሃረረ ሃረፈ፣ ሃረር በለ

ለ. ሓረረ ነቐፀ

ሓረረ ኣብ ሓዊ ዝኣተወ ነገር ነደደ፣ ተኸኸ፣ ሞኸ በለ

ሓረረ /#/ ናፃ ኣውፀአ፣ ሓራ ገበረ ናፃ ሰደደ

ሓረረ ሓዘነ፣ ጐሃየ

ሓረረ /#/ ሓሪር ጨርቂ ሰርሐ

ሀ. ሃረሰ /ረ/ ደቀሰ

ሃረሰ /ረ/ ዓረፈ፣ ሞተ፣ ሓለፈ

ለ. ሓረሰ መሬት ኣልመዐ፣ መሬት ኣለስለሰ

ሓረሰ /ት/ - ወለደ /ት/

ሀ. ሃረየ ዘኸረጠ፣ ብዙሕ ማይ ሰትዩ፣ መጢጡ ዘኸረጠ፡፡

ለ. ሓረየ መረፀ፣ ለለየ

ሀ. ሃረፈ ሃረረ፣ ጐምጀወ

ለ. ሓረፈ /ረ/ ሓሪፍ ብሉፅ ኮነ፡፡

ሀ. ሃርሀረ ተሃንጠወ፣ ሸኰለ፣ ዝደለዮ፣ ዝበሃጎ፣

ዝተመነዮ ነገር ቀልጢፉ ንምርካብ

ተሃንጠወ፡፡

ሃርሃረ ሸጐረ፣ ሰገጠ

ሃርሃረ ሓበጠ፣ ነሃረ

ለ. ሓርሓረ ኣሕለቐ፣ ከርከረ

ሀ. ሃሰሰ ፈዘዘ ኣንበዘ፣ ዓሸወ

ሃሰሰ ፈሰመ፣ ፋሕሸወ፣ ባህሰሰ፣ /ንሕብሪ/

ለ. ሓሰሰ ሓበሰ፣ ሓረጠ፣ ደረዘ፣ ፀረገ

ሀ. ሃሰወ /ሰ/ ደለየ፣ ሃስስ በለ፣ ሃሰው በለ

ለ. ሃሰየ /ሰ/ ወስለተ ሓልከሰ

ሀ. ሃሰየ ጎድአ. ወፀዐ

ለ. ሓሰየ ደዓኸ፣ ንዚ ለውሶ እኽሊ ማእገሩ

ኣውዲቑ ኣስማመዐ

ሓሰየ ወቐዐ ኣልፈዐ

ሓሰየ ፈተገ፣ ቆሎ ኮነ ሰዊት ኣብ ግናዕ ኣእዳዉ

ገቢሩ ሓሰየ፡፡

ሓሰየ ሓኸኸ፣ ፋሕፈሐ፡፡ ንዘኣሰሓዮ ክፍሊ ኣካሉ

ብኢዱ፣ ብኣፃፍሩ ገቢሩ ሓኸኸ፡፡

ሓሰየ /ሰ/ ወስለተ፣ ሓልከሰ

ሀ. ሃ - በለ ኣድሃየ፣ ኣድመፀ «ሃ» ቢሉ ኣድመፀ፡፡

ለ. ሓበለ ኣታለለ ኣዐሸወ፣ ሰበኸ

ሓበለ /በ/ ዖረ፣ ዓወረ፣ ብሌን ዓይኑ ብሕማም፣

ብፃዕዳ ነገር ተሸፈነ፣ ገሃመ

ሀ. ሃበበ ኣግረዐ፣ ዲበላ፣ ወጠጦ ንኣነስተይቲ ጤል ሰረረ

ሃበበ ለበመ፣ ተፈታውነት ኣትረፈ፣ ህቡብ ኮነ

ለ. ሓበበ /#/ እንዳ ሓቢ ኮነ፣ ሓባብ ኮነ፣

ሀ. ሃበን ኣቐበለን፣ መጠወን ለገሰለን

ሃበን /በ/ ኣቐብለን

ለ. ሓበን ክብሪ ኩርዓት

ሀ. ሃቢ ዓድሊ፣ ኣቐብሊ

ለ. ሓቢ /ቢ/ ከሶ፣ ሓሰኻ ኣብ መዓናጡ ሰብን

እንስሳታትን ዘርከብ ህዋስ

ሀ. ሃብሃበ ረበፀ፣ ኣዳፈአ ኣጉዋየየ፣ ኣሻኾለ ዚደልዮ

ነገር ቀልጢፉ ኪፍፀመሉ ረበፀ፡፡

ሃብሃበ ዝተበልዐ መግቢ ከይተሰማመዐ ብምትራፉ

ኣዕገርገረ፡፡

ለ. ሓብሐበ ናበየ፣ ኣለየ

ሓብሓበ ማእገረ ማእጋር፣ ሓብሓብ ኮነ

ሀ. ሃብሮም ንፉዕ

ለ. ሓብሮም /ብሮ/ ኣናድዮም

ሓብሮም /ብሮ/ ምርሓዮም፣ ኣርኢዮም

ሀ. ሃብቲ ጥሪት፣ ንብረት ፀጋ፣ ንዋይ

ለ. ሓብቲ ጉዋል እኖን ጉዋል ኣቦን ዝኾነት ጉዋል

ኣነስተይቲ

ሀ. ሃቦ /ቦ/ መጥዎ፥ ኣቐብሎ ዓድሎ፣ ኣረክቦ

ሃቦ ዓደሎ፣ ኣቐበሎ፣ ኣረከቦ

ለ. ሐቦ /ቦ/ ኒሕ

ሀ. ሃነነ /#/ ፈዘዘ፣ ኣንበዘ፣ ላህበበ

ለ. ሓነነ ኣዕዘምዘመ፣ ተቐየመ፣ ሕንን በለ

ሀ. ሃንዘለ ዓሸወ ፈዘዘ

ለ. ሓንዘ/ጀ/ለ ኣጉሃየ፣ ኣቐየመ ኣሕዘነ

ሀ. ሃንጐረ ጐልጠመ፣ ኣብዚሑ ሰተየ

ለ. ሓንጐረ ሓንጐራጉር ኣሳግድ ኮነ

ሀ. ሃንጐፈ ሃረፈ፣ ሰሰዐ ሃንጉዋፍ፣ ስሱዕ ኮነ

ለ. ሓንጐፈ ተቐበለ በአፍቅሮ ሓንጐፋይ ቢሉ ተቐበለ

ሀ. ሃንፈፀ ኣድከመ፣ ረበፀ፣ ብስራሕ ኮነ ብኻልእ

ነገር ኣዳፈአ፡፡

ለ. ሓንፈፀ ኣዳቐለ

ሀ. ሃንፈፈ ሃረፈ

ለ. ሓንፈፈ ሰተየ

ሀ. ሃኖይ ስም ቦታ፣ ኣብ ቬትናም እትርከብ ቦታ

ለ. ሓኖይ /ኖ/ ሰብኣይ ዘማ፣ ንሓብቲ ኣቴት

ዝተመርዓወ ሰውብ

ሀ. ሃከየ /ከ/ ሰነፈ

ለ. ሓኸየ ሓየኸ፣ ኮምሰዐ

ሀ. ሃከፈ /ከ/ ወሰደ፣ በቆፀ ኣዕዘረ

ለ. ሓከፈ /ከ/ ሓኸኸ ጣኸፍ በለ

ሀ. ሃወረ ገመተ፣ ብሃውሪ፣ ብግምት ተዛረበ

ሃረወ ዞረ፣ ስርዓተ ምህዋር ፈፀመ

ለ. ሓወረ ኣመላለሰ ማይ እናተሰከመ ኣመላለሰ

ሀ. ሃወሰ ህዋስ ስርዐ

ለ. ሓወሰ ሓንፈፀ፣ ሓውሰለ፣ ወሰኸ፣ ፀንበረ

ሓወሰ /ወ/ ሓውሲ ገበረ

ሀ. ሃወፀ /ወ/ ሃወኸ

ለ. ሃውለለ ክርተተ፣ ብሓሳብ፣ ብችንቂ ተንከራተተ

ለ. ሓውለለ ወምበለ፣ ሸውረረ

ሀ. ሃዘለ ፈዘዘ፣ ሃንዘለ፣ ሃዚል ኮነ

ለ. ሓዘለ ተሰከመ፣ ፆረ

ሀ. ሃየለ /የ/ ዕደረ ገበረ፣ አባጫወ ንላግፂ

ዚኸውን ፅሑፍ ፀሓፈ፡፡

ለ. ሓየለ /የ/ በርተዐ፣ ዓርጠመ፣ ደንፈዐ

ሀ. ሃየወ ህያው ኮነ፣ ህይወት ሰርዐ

ለ. ሓየወ ሕያዋይ፣ ለዋህ ኮነ

ሓየወ ደሓነ፣ ተፈወሰ፣ ሓወየ

ሀ. ሃድሃደ ጨነወ፣ ዓሰወ፣ ተዓብዒቡ ዝዓስወ ነገር

ወይ’ውን ንነዊሕ ግዜ ተዓፂዉ ዝነበረ ገዛ

ዚፈጥሮ ሕማቐ ጨና፡፡

ለ. ሓድሓደ ሓሓሊፉ ነነጢሩ ገልገለ

ሓድሓደ እንኮ እንኮ፣ ሓድሓደ ምስ በሎም

ጎረሮኦም ኣተርኪሶም፡፡

ሀ. ሃገገ ሸተተ

ለ. ሓገገ /#/ ደንገገ፣ ሰርዐ ስርዓትን ደንብን

ሓንፀፀ፡፡

ሀ. ሃጐመ ሃንገፈ፣ ሰሰዐ፣ ሃንጀማ፣ ሃንጐሊማ ኮነ

ሃጐመ ህጐም ኮነ፣ ጉህሚኮን፣ ጎድጎደ

ለ. ሓጐመ መጠጠ፣ መፀየ ብማሕጐማ ገቢሩ ደም

ሰብ መጠጠ፡፡

ሀ. ሃፅ በለ ተዓዘረ፣ ዕዝር በለ

ለ. ሓፅበለ ጥርብ በለ

ሀ. ሃፈተ /ፈ/ ተንፈሰ፣ ሃፋገበረ፣ ሓደ ሰብ ኣብ ልዕሊ

ካልእ ሰብ ሃፈተ፡፡

ለ. ሓፈተ /ፈ/ ሕፍቲ፣ ጉርዲ፣ ጉላል ኣውፀአ፡፡

ሀ. ሃፈወ ጠዘዘ ጠመዘ፣ ሃፈፍበለ፡፡

ለ. ሓፈወ /ፈ/ ሻሕረመ፣ ዓበቐ

ሀ. ሃፈፈ ጠዘዘ፣ ጠመዘ

ሃፈፈ በነነ

ለ. ሓፈፈ ኣጉረረ፣ ተጃሃረ

ሓፈፈ ተፈሓዀ

ሀ. ሃፍ በለ ተዓዘረ፣ ተበቆፀ ከደ

ለ. ሓፍ በለ ደው በለ፣ ጠጠው በለ፣ ተንሰአ

ሓፍ በለ ሃብተመ፣ ለዓለ፣ ፀገወ

ሓፍ በለ በኹዐ

ሀ. ህሩድ ዓይነት ቀመም

ለ. ሕሩድ ዝተሓረደ፣ ጕዪሕ

ሀ. ህራይ መላእ

ለ. ሕራይ እሺ፣ የኾን

ሀ. ላህለሀ ረሃፀ፣ ታህታህ በለ

ላህለሀ ደኸመ፣ ተሃንፈጸ፣ ብስራሕ ኮነ ብጉያ

ላህለሀ፡፡

ለ. ላሕለሐ ፈኾሰ፣ ላሸወ /የ/ ንመእሰሪ፣ መጥመሪ

ላሕለሐ ተማሕመሐ /ንኽዳን/

ላሕለሐ ደኸመ፣ ቀነሰ፣ ዕርክነትን ፍቕርን

ምልሕላሕ

ሀ. መሃረ ገርሐ፣ ኣሰልጠነ፣ ኣፍለጠ መርሐ፥

ዓለም

ለ. መሓረ ተሰሃለ፣ ይቕረ በለ

ሀ. መሃዛይ ፈጣራይ፣ ተመራማራይ

ለ. መሓዛይ መስታይ፣ ዓርከይ

ሀ. መልከአ ደኸመ፣ ብሕማም ኮነ ብኻልእ ነገር

አካላቱ ደኸመ፡፡

ለ. መልክዐ ወቀበ፣ ፀበቐ

ሀ. መኒኡ ኣየናይ

ለ. መኒዑ ገምዩ፣ መኒሁ ሓደ ሰብ ንናይ ካልእ

ኣካል ብሓይሊ ብምስሓብ መግመይቲ

ዝመሰለ ነገር ኣብፂሑሉ፡፡

ሀ. መኣደ መቐለው ቆሎ ዚኸውን መኮስተር፣

መኣዶ ሰርሐ፡፡

ለ. መዓደ መኸረ

ሀ. መዓዲ /ዲ/ ኪብላዕ ዝቐረበ ምግቢ

ለ መዓዲ መኻሪ፣ ወሃብ ምዕዶ ምኽሪ

ሀ. ማእሚኡ ባህኢሉ፣ ደስ ኢሉ ተበሪሁ ዋቕኢሉ

ለ. ማዕሚዑ ስዪሑ፣ ዓሚሉ

ሀ. ማእረ ርስሓት እኽሊ ምስጥረ - እኽሊ ዚርከብ

ሰዓዕ ክርዳድ፣ ኣቦኖ እምኒ ወዘተ

ለ. ማዕረ ልክዕ ትኽክል ምብላዕፅ ከየርኣዩ

ድልድል ዝኾኑ ነገራት፡፡

ሀ. ምሂር ፃዕቢ ተባዕታይ ፈረስ

ለ. ምሒር ኬርና፣ የመና፣ ኣመና፣ እምብዛ

ኣዝዩ፣ ብጣዕሚ

ሀ. ምህላቕ ምውዳእ

ለ. ምሕላቕ /ላ/ ምዝራይ

ሀ. ምህዋር ምⷓድ

ምህዋር መዝወሪ፣ መገዲ ምህዋረ ከዋኽብቲ

ለ. ምሕዋር ምምልላስ፣ ማይምሕዋር

ሀ. ምልሃም /ል/ ምፅፋዕ ምጭልጋም

ለ. ምልሓም ምድቃቕ ምድካም ዚጠሓን፣

ዚድቁስ ነገር

ሀ. ምልኦ ጥንሲ ናይ እንስሳታት

ለ. ምልዖ ፍሪኡ ዚብላዕ ገረብ

ሀ. ምኽሳእ /ሳ/ ምሕማም

ለ. ምኽሳዕ /ሳ/ ምርጓድ፣ ምዝፍጣጥ

ሀ. ምውካእ /ካ/ ምርካር፣ ተረሲዑ ዝነበረ ነገር ምልዓል

ለ. ምውካዕ ዓው ቢልካ ምዝራብን ምስሓቕን

ሀ. ምውጋእ ምጥርሻቝ ብልሒ ብዝለዎ ነገር አካል

ሰብ ኮነ እንስሳ ምቕዳድ

ምውጋእ ኩዊናት ምልዓል

ምውጋእ /ው/ ምትዃስ

ለ. ምውጋዕ ምዕላል፣ ምፅዋት

ሀ. ምፅኣት ሕልፈተ - ዓለም

ለ. ምፅዓት ምፅዓር፣ ምድካም ምልፋዕ

ሀ. ምፅጋእ ምንቃል፣ ምሕራስ

ለ. ምፅጋዕ /ጋ/ ምቕራብ፣ ምድጋፍ

ሀ. ረሃወ ጠዓመ፣ መቸወ

ለ. ረሓወ ከፈተ /ኣርሓወ/

ሀ. ረፈአ ሓሰወ

ለ. ረፈዐ ኣሳፈሐ

ሀ. ራህረሀ ሓዘነ፣ በቑ በቔ

ለ. ራሕረሐ ጠንጠነ፣ ፈርገጠ፣ ሓደገ

ሀ. ሰበሀ /በ/ ኣመስገነ፣ ወደሰ

ለ. ሰበሐ /በ/ ኣለስለሰ፣ ኣልደየ

ሰበሐ /በ/ ወቕዐ

ሰብሐ ረጐደ ወደለ

ሀ. ሰብኣይ ንኣካለ መጠን ዝበፅሐ ተባዕታይ ፆታ

ለ. ሰብዓይ ናተይ ሰብዓ

ሀ. ሰነአ /ነ/ ተበርጠጠ፣ ተጠርዘዘ

ሰነዐ /ነ/ ተበርጠጠ፣ ተጠርዘዘ

ገቢሩ ስርሐ፡፡

ሀ. ሸረአ /ረ/ ፃሕፀሐ፣ ብሕማም ይኹን ብፍርሒ

ሽረአ፡፡

ለ. ሸረዐ /ረ/ ሓንቀቐ ሸራዕራዕ በለ፣ ቀበጥበጥ

በለ፡፡

ሀ. ቀሃመ ሰልመተ፣ ጠፍአ /ንሓዊ/

ለ. ቁ ሓመ ጐሰመ፣ ጐም ኣበለ

ሀ. ቀለሀ /ለ/ ቅልሃ ሰርሐ

ለ. ቀለሐ /ለ/ ደሃይ፣ ድምፂ መለሰ፣ ሓደ

ድምፂ ንሓደ ነገር ወቒዑ ተመለሰ፡፡

ሀ. ቀንአ ሓሰደ፣ ተመንቀየ

ለ. ቀንዐ ሰጥ በለ፣ ቀጥበለ

ቀንዐ ሰለጠ፣ ኮነ

ቀንዐ ለወሀ፣ ካብ እኪትን ተጉላባን ረሓቐ

ሀ. በለሀ /ለ/ ለበመ፣ ፈለጠ፣ ፋህም ኮነ፣

ኣስተውዓሊ፣ ማእምር ኮነ

ለ. በልሐ ሞጥሞጠ፣ ወጥወጠ፣ ሸለሐ

በልሐ ወርፀፀ፣ መፀፀ፣ ክኢላ ኮነ

ሀ. በሪሁ ኩዋዕ ኢሉ ተወሊዑ፣ ወጊሑ

በሪሁ ግልፂ ኮይኑ /ዝተዋህበ ኣስተምህሮ/ ነፂሩ፡፡

ለ. በሪሑ ተመሊጡ፣ ነኵዑ

በሪሑ /ረ/ ጀሊሑ፣ ኣቕጢኑ

ሀ. በቲኣ በታሽነኽእቲኣ፣ በታ ነገር እቲኣ

ለ. በቲዓ ዘሪጋ፣ ሓንቲኻ

ሀ. ባህሪ ጠ/ፀ/ ባይ

ለ. ባሕሪ ብዙሕ ማይ ዝሓዘ ሰፊሕን ዓሚቑን ቦታ

ሀ. ባህበሀ ረብረበ፣ ኣብ መሬት ማይ ረብረበ

ለ. ባሕበሐ ጨነወ፣ ሸተተ ሕማቕ ሽታ ፈጠረ

ሀ. ባህታዊ ቃሕታዊ፣ ቃሕታ ዘሎዎ ነገር

ለ. ባሕታዊ መናኒ፣ ካብ ሰብ ተፈልዩ ኣብ ገዳም

ዚነብር ሰብ፡፡

ሀ. ተሃሊላ ተረጊፃ፣ ተሰሪራ /ኣድጊ/

ለ. ተሓሊላ /ሊ/ ደኺማ ትዒባ ቀቢፃ

ሀ. ተርበአ ፃሕፀሐ፣ ተርባእባእ በለ

ለ. ተርበዐ ቀደደ

ሀ. ተስሃለ መሓረ፣ ተዓረቐ ይቕረ በለ

ለ. ተሰሓለ በልሕ

ተሰሓለ መጭቁረ፣ ወርፀፀ

ሀ. ተበረሀ /ረ/ ዋቕበለ፣ ቃሕበለ

ለ. ተበረሐ /ረ/ ተጀለሐ

ሀ. ተኣሊኻ በስ ቢሳ፣ ጠልቂያ፣ ጀብጂባ

ተኣሊኻ ኣላጊስካ፣ ኣግሊስካ፣

ተኣሊኻ ተወጊድካ፣ ተላዒልካ

ለ. ተዓሊኻ ተኸምቢልካ፣ ተፈንሺርካ

ሀ. ተኣበየ ተፈንፈነ፣ ተነዓቐ፣ ተፀልአ

ለ. ተዓበየ /በ/ ኮርዐ፣ ተፈኽነነ፣ ተጠርዘዘ፣ ተበርጠጠ

ሀ. ተኣየነ /የ/ ተመልከተ፣ ተዓዘበ

ለ. ተዓየነ /የ/ ተፀየቐ፣ ተበላሸወ፣ ተደየነ

ሀ. ተወሃደ ተሰማመዐ ተፀምበረ

ለ. ተወሓደ ነኣሰ

ሀ. ተወግአ ብውግኣት ተሳቐየ

ተወግአ ነኾለ፣ ቈ ስለ

ለ. ተወግዐ ተመሰለ፣ ተተረተ ተዘርበ

ሀ. ተዳሂና ፀዊዕና፣ ኣድሚፅና

ተዳሒና ተገላጊላ፣ መዳሕንቲ ከይዱላ

ሀ. ተፀጉኡ ተነቒሉ፣ ተሓሪሱ

ለ. ተፀጊዑ /ጊ/ ተሸጉዊጡ፣ ተዓቝቡ፣ ተደጊፉ

ሀ. ተፈሲሁ /ሰ/ ተደሲቱ፣ ተሓጉዊሱ

ለ. ተፈሲሑ /ሲ/ ተበርጢጡ፣ ኰሪዑ ተነፊሑ

ሀ. ነስአ ወሰደ ተቐበለ

ነስአ ኢድ ነሰአ፣ ሰገደ

ለ. ነስዐ ፈውሲ ብኣፍንጫ ኣእተወ

ሀ. ነኽአ ተንከፈ

ለ. ነኹዐ ተንከፈ

ሀ. ነግሀ ወግሐ

ለ. ነግሐ ዘግሐ፣ ጨው ኣብዘሐ

ነግሐ መሬት ቀደደ፣ ሓረስታይ ብማሐርሻን

ድጉርን ገቢሩ መሬት ቀደደ፡፡

ሀ. ነጉአ ነቕዐ፣ ተጨደደ፣ ዝተቖርፀ ገረብ ፀሓይ

ምስ ወቕዖ ይነጉእ፡፡

ለ. ነጉዐ ዓበየ፣ ገዘፈ፣ ወደለ

ነጉዐ ነትዐ፣ ተፈግአ፣ ብደንጐላ ገቢሩ ርእሱ ኣንጕዑዎ

ሀ. ነፅሀ ፀረየ

ለ. ነፅሐ ፃሕ ኣበለ፣ ነቆተ

ሀ. ኡፍ ምትንፋስ

ለ. ዑፍ ዒፍ

ሀ. ኢሉ ተዛሪቡ

ለ. ዒሉ /ሉ/ ጡብ ዘይሓደገ ውላድ ኣድጊ

ሀ. ኢላ ተዛሪባ

ለ. ዒላ ማይ ጉድጓድ

ሀ. ኢድ መሓውር፣ ክፍሊ ኣካል

ለ. ዒድ ተኸተልቲ ሃይማኖት ምስልምና ዜብዕሉዎ

ሀ. ኣለሃመ /ለ/ ገሰመ፣ ፀፍዐ

ለ. ኣለሓመ /ለ/ ኣተዓበሰ፣ ኣዋተፈ

ሀ. ኣለመ ዓለባ ሰርሐ

ለ. ዓለመ /ለ/ አሰልጠነ፣ ገርሐ

ዓለመ /ለ/ ሓሰበ፣ ሓንፀፀ

ሀ. ኣለወ /ለ/ ሃለወ፣ ፀንሐ /ኣሎ/

ለ. ዓለወ ከምበለ፣ ከዓወ፣ ደፍአ

ዓለወ ሸፈተ

ዓለወ ቀተለ

ሀ. ኣሊኻ ዘፍዚፋ

ለ. ዓሊኻ ደፊእኻ፣ ኣፍሲስካ

ሀ. ኣልዓለ ዘከረ፣ ፀርሐ፣ ሰመየ

ኣልዓለ ነከየ፣ ኣጉደለ

ኣልዓለ ኣበረኸ፣ ኣንወሐ

ኣልዓለ ኣለየ፣ ወገደ፣ ኣልገሰ

ለ. ዓልዓለ ዕልዕልቲ ኣውፀአ ካብ ምርጉዋድ ዝተላዕለ

ብወገን ጐረሮኡትርፊ ስጋ፣ ዕልዕልቲ

ኣውፀአ፡፡

ሀ. ኣመለ /መ/ ኣመል፣ ወፊል ገበረ፡፡

ለ. ዓመለ /መ/ ሰየሐ፣ ማዕመዐ

ሀ. ኣመመ /#/ ጠምጠመ፣ ዕማመት ገበረ፡፡

ለ. ዓመመ /#/ ጠምጠመ፣ ዕማመት ገበረ፡፡

ዓመመ ኣግፊሑ ሓዘ

ሀ. ኣመረ /መ/ ኣምር ሃበ

ለ. ዓመረ /መ/ ደመቐ

ዓመረ /መ/ ጥይት ናብ ነፍጢ ኣኾለሰ

ሀ. ኣመቘ ኣውዓየ ኣርሰነ

ለ. ዓመቘ ጎደጎደ

ዓመቘ ሓሳብ ረቐቐ፣ ስውር ሓሳብ ኮነ፡፡

ሀ. ኣመተ /መ/ ኣንፈተ

ኣመተ /መ/ ለከዐ፣ ዓቀነ

ኣመተ /መ/ ሓለነ፣ ሓሰበ፣ ገመተ

ለ. ዓመተ /መ/ ሰም ኣበለ፣ ኣዕይንቱ ከደነ

ሀ. ኣመት ግምት

ለ. ዓመት ኣርበዓን ሸሞንተን ሳምንታት ዝሓዘ፣

ዓሰርተ ክልተ ኣዋርሕን፣ ሓሙሽተ ወይ

ሽዱሽተ መዓልታትን ከምኡ ድማ

ሰለስተ ሚእትን ስሳን ሓሙሽተን

ወይ’ውን ሽዱሽተን መዓልታት ዝሓቘፈ

ሀ. ኣምሃረ ፍርያት፣ ምህርቲ ኣፍረየ

ኣምሃረ ኪፈልጥ፣ ኪመሃር ገበረ፣ ወላዲ ንውላዱ

ናብ ቤት ትምህርቲ ሰደደ፣ ኣምሃረ

ለ. ኣምሓረ ተሰማመዐ፣ ገጠመ፣ ኣፀበቐ፣ ኣመልከዐ፣

ስልማትው እይ ክዳን ኣብ ተጠቃሚኡ

ኣምሓረ፡፡

ሀ. ኣምበረ ኣቐመጠ፣ ኣፅነሐ

ለ. ዓምበረ ዓመረ፣ ደመቐ፣ ፀበቐ፣ ዓመረ

ሀ. ኣምፀፀ ኣመጭቆረ

ለ. ዓምፀፀ ጉዋዕፀፀ

ሀ. ኣረመ /ረ/ ኣመሓየሽ፣ ኣተኻኸለ

ለ. ዓረመ ሰበረ፣ ዓረም ኣበለ፣ ዓጠም ኣበለ፣ ኰሸሐ

ሀ. ኣረየ ኣፅረየ፣ እራይ ካብ እኽሊ ኣልገሰ

ኣረየ ኣረመ፣ ለቐመ፣ ቀለም ኣረየ

ለ. ዓረየ /ረ/ ተተኻኸ፣ ተኣረመ

ሀ. ኣረገ ደኸመ፣ ሸምገለ፣ በለየ

ኣረገ በለየ /ጨርቂ ወይ ካልእ ነገር/

ዓረገ ደየበ

ዓረገ /ረ/ ድዑል፣ ማጉላ ንኣነስተይቲ በጊዕ

ዓረገ፣ ሰረረ

ሀ. ኣርሃወ ኣጥዓመ፣ ኣቕለለ፣ ኣመቸወ

ለ. አርሓወ ኣኽፈተ፣ ጋህ ኣበለ

ኣርሓወ ኣርሓ፣ ሸደን ኮነ፣ ሸደነ

ሀ. ኣርመመ ደመመ፣ ደነቐ፣ ገረመ፣ ደንፀወ

ለ. ዓርመመ ፀመመ፣ ደንቆረ

ሀ. ኣርቀቐ ሓሳብ ነደፈ፣ ሓሳብ ኣከበ

ኣርቀቐ ኣማሕመሐ /ንዓለባ/

ኣርቀቐ ኣቕጠነ /ንጣይታ/ ቂፃ ወዘተ…..

ለ. ዓርቈ ቘ ዓበረ

ሀ. ኣርደደ ቆንፀበ፣ ደኽደኽ፣ ሓፀረ

ለ. ዓርደደ ዓፀቐ ዓፀመ፣ ዓርጐደ፣ ብዚግባእ ዘይለፍዐ

ቆርበት ዓርደደ ይበሃል፡፡

ሀ. ኣርገፈ ወደአ፣ ቀተለ፣ ኣርፈፈ

ኣርገፈ ኣውረደ፣ ካብ ገረብ ኣውሒ፣ ኩመል፣

ገባ፣ ወዘተ ፍረ ኣርገፈ፣ ኣውደቐ

ኣርገፈ ንብዓት ኣርገፈ፣ ኣፍሰሰ

ለ. ዓርገፈ ኣረገ፣ ጃዕጀዐ

ሀ. ኣርጐደ አህጠረ፣ ኣስበሐ

ኣርጐደ ደረበ ንጣይታ፣ ቅጫ ወዘተ….

ለ. ዓርጐደ ዓፀቐ

ሀ. ኣሰለ ተግሀ፣ ኣስሊ ኮነ

ዓሰለ ዓጐጐ፣ ዕጉጕ በለ

ዓሰለ ዓበለ፣ ተወዘበ፣ ንህቢ ወይ ሃመማ

ሀ. ኣሰረ ቋፀረ

ኣሰረ ሰዓበ፣ ተኸተለ፣ ኣሰር ሓዘ

ኣሰረ ሓበሰ፣ ቀፍደደ፣ መቈሐ

ለ. ዓሰረ ዓሱር ገበረ

ዓሰረ /ሰ/ ዓስራይ ሓዘ፣ ደገመ፣ ሰለሰ፣ ረበዐ

ወዘተ….. ከም ማለት’ዩ

ሀ. ኣስተዀ ኣስለዀ፣ ቀቀልጢፉ ወሓጠ፣ ከይሓየኸ

ሰነገ

ለ. ዓስተኸ ጨነወ፣ ባሕበሐ፣ በድበደ

ሀ. ኣስከረ ኣሽከዐ

ኣስከረ ቀልቢ ኣጥፈአ ኣደንዘዘ

ለ. ዓስከረ ዓፀወ

ሀ. ኣቕነኣ አህረረ

ለ. ኣቕነዐ ኣምረሐ፣ ኣአንፈተ

ኣቕነዐ ኣመዓራረየ፣ ኣተኸኸለ

ኣቕነዐ እኽሊ ሸጠ

ሀ. ኣበረ /በ/ ኣበረ ጠንቂ፣ ኣስዓበ፣ ኣበረኛ ሰንካም፣

ጠንቃም ኮነ

ለ. ዓበረ ማሰነ፣ ሳፀየ

ሀ. ኣበሰ /በ/ በደለ

ለ. ዓበሰ ሓተመ፣ ወተፈ፣ ዓፀወ

ዓበሰ ጠቐመ፣ ፈየደ

ሀ. ኣበየ ነፀገ፣ ጠንጠነ፣ ዓመፀ

ለ. ዓበየ ገዘፈ

ዓበየ ከበረ፣ ማዕረገ

ዓበየ ሽምገለ፣ ኣረገ

ዓበየ ገፍሐ፣ ሰፍሐ

ዓበየ ማዕበለ፣ ሰልጠነ

ሀ. ኣበወ /በ/ ኣቦ፣ ኣበው ኮነ

ለ. ዓበወ /በ/ ሓረአ፣ ዒባ ኣውደቐ፣ ዚኽየድ ብዕራይ

ኣብ ዓውዲ ኪሓርእ ከሎ ዓበወ ይበሃል፡፡

ሀ. ኣበደ /በ/ ጠበረ፣ ኣደዓዓሰ፣ ኣፀናነዐ

ኣበደ ዓሸወ፣ ደንቆረ፣ ኣብዲ ኮነ

ለ. ዓበደ ተፀለለ

ሀ. ኣብለለ ኣፋሕሸወ፣ ኣህሰሰ፣ ኣፈሰመ፣ ኣደበነ፣

ኣብ ዓለባ ህድያት ወዘተ….. ዝነበረ ቀለም

ኣልቀቐ፡፡

ለ. ኣብለለ ኣነወረ፣ ኣፀለመ፣ ኣኽፈአ ንሰብ ስራሑን

ዘይስራሑን፣ ጠባዩን ዘይጠባዩን እናሃበ

ኣፀለመ፡፡

ሀ. ኣብለለ ኣትነነ፣ ኣዶረነ፣ ሓመድ፣ ሓሙኹሽቲ

ብንፋስ ኣብለለ፡፡

ለ. ዓብለለ በለፀ፣ ሓለፈ፣ ቀደመ፣ ፀብለለ

ዓብለለ ፀቐጠ፣ ረገፀ፣ ወፀዐ

ሀ. ኣብሊ ኣእርግ

ኣብሊ /ብ/ ግበሪ፣ ስርሒ

ለ. ዓብሊ መምልኢ ቅሚጦ፣ ኩልሳስ

ሀ. ኣተበ ቆረፀ /ዕትብቲ ቆረፀ/

ለ. ዓተነ ደፈረ፣ ዕቱብ ኮነ

ዓተበ ኣማዕተበ

ሀ. ኣነወ /ወ/ እወ ባዕለይ ኢየ

ለ. ዓነወ ፈረሰ፣ በረሰ፣ ባደመ

ዓነወ ተደርዓመ፣ ወደቐ /ንስርዓት/

ሀ. ኣነደረ ኣቖጠዐ

ለ. ዓንደረ ቆንደየ

ሀ. ኣነፈ ኣኾረየ

ለ. ዓነፈ ዓፈፈ፣ ዓፋፍ፣ ዓናፍ ኮነ

ሀ. ኣንቀለ ጐሰጐሰ፣ ኣለዓዓለ

ለ. ዓንቆለ ረስሐ፣ ዓይኑ ዕንቋል፣ ቁልዒ ሓዘ

ሀ. ኣንቆረ ዓይኒ ኣፍሰሰ፣ መንሸረ

ለ. ዓንቀረ ዓንቃር ኮነ

ዓንቀረ ዓንቀር ከልአ

ሀ. ኣንቀፀ ኣድረቐ

ለ. ዓንቀፀ ኣበየ፣ ኣቕበፀ፣ ሓየለ

ሀ. ኣንቀፈ አውቀሰ

ለ. ዓንቀፈ አሰናኸለ፣ ሓንኰለ

ሀ. ኣንበበ ቃል ምስቃል፣ ሓረግ ምስ ሓረግ

እናኣተሓሓዘ ኣንበበ፡፡

ለ. ዓንበበ ፀበቐ፣ ፀገየ

ሀ. ኣንበሰ ሃብረረ፣ ሃብረመ፣ ደፋር ኮነ

ለ. ዓንበሰ ዓይኑ ሓበጠ

ሀ. ኣንከረ ደመመ፣ ደነቐ፣ ገረመ፣ ደንፀወ

ለ. ዓንኰረ ከይተሰማመዐ፣ ከይተሓበረ ዝተረፈ

ዕንኳር

ሀ. ኣንኰለ ቀደደ፣ በሪቝ ኣበለ

ለ. ዓንከለ ኣጉበጠ፣ ኬባዕ፣ ቄባዕ ገበረ

ዓንከለ ኣማእከለ፣ ኣብ ዓንኬል ኣእተወ

ዓንከለ ዓንኬል ረበበ

ሀ. ኣንዘረ ኣንጠረ

ለ. ዓንዘረ ፈዘዘ፣ ዓሸወ፣ ሃላይ ኮነ

ሀ. አንደደ ኣባረዐ፣ ኣቃፀለ፣ ኣሕረረ

ለ. ዓንደደ ዕንዲዳ ኣረየ

ሀ. ኣንዲ ኣኽሰር፣ ኣድኪ

ለ. ዓንዲ ተሰካም ገመል /ሰረገላ/

ሀ. ኣንገሀ ገስገሰ

ለ. ኣንጐሐ ኣቃለዐ /ንምስጢር/ ኣጋወሐ

ሀ. ኣንገረ ኣስመየ፣ ኣፅወየ፣ ኣዛረበ

ኣንገረ ኣምከረ፣ ኣምዓደ

ለ. ዓንገረ ፈዘዘ፣ ፈዛዝ፣ ዓንጋር ኮነ

ሀ. ኣኸለ ነቕዐ፣ ተባፀሐ

ኣኸለ ባፀሐ

ኣኸለ መልኣ፣ ሰዓት ኣኸለ

ለ. ዓኸለ ዓኼላይ ኮነ

ሀ. ኣኰተ /ኰ/ ወሰደ፣ ኣመስገነ

ለ. ዓዀተ ዓመዀ

ሀ. ኣኰዀ /ኰ/ ጎረጎረ፣ ብመውፅኢ እኵ ገቢሩ

እዝኑ ኣኰኸ

ኣኰዀ /ኰ/ ኣበረዐ፣ ዓኾዃይ በለ

ለ. ዓኸኸ ባፀሐ፣ ዓበየ

ሀ. ኣኾፈ ኣዋህለለ

ለ. ዓኰፈ /ኮ/ ተጨበጠ

ሀ. ኣኹለለ ኣዞረ፣ ኣሽከረከረ

ኣኹለለ ኣፈተሸ /ንጉዋል/ ድንግል ምዃናን

ዘይምዃናን ንምፍላጥ ኣኹለለ፡፡

ለ. ዓኹለለ ጠቕለለ፣ ጨበጠ

ሀ. ኣወለ ረሓሰ፣ ረሃደ

ኣወለ /ወ/ ታውና ገበረ፣ ኣወልቡን ሰርሐ፡፡

ለ. ዓወለ /ወ/ ዓውል፣ ጠሻ ኮነ

ዓወለ /ወ/ ቀይደ በተኽ ኮነ፣ ፋለለ፣ ፋነነ

ዓወለ /ወ/ ሰንደበ፣ ፈርሐ

ሀ. ኣወደ ቀፀለ፣ ንዚስራሕ ጎዶ

ኣወደ /ወ/ ሸተተ

ኣወደ /ወ/ ኣለቀሐ

ለ. ዓወደ ዓውዲ ሰርሐ

ዓወደ ዞረ፣ ኮለለ፣ ዑደት ገበረ፡፡

ሀ. ኣዋህለለ ኣከበ፣ ኣጠራቐመ

ለ. ኣዋሕለለ ኣስልጠነ፣ ኣልመደ፣ ኣፍለጠ ገርሐ፣

መሃረ፣ ኣኽኣለ

ሀ. ኣዋገአ /ወ/ ኣበኣሰ፣ ኣታኾሰ

ለ. ኣዋገዐ ኣፃወተ

ሀ. ኣውራ ቀንዲ፣ ሓለቓ፣ መራሒ

ለ. ዓውራ /ው/ ገሃማ፣ ንዑረት ተዓደላ

ሀ. ኣውከአ ዘከረ

ለ. ኣወከዐ ዓው ቢሉ ተዛረበ፣ ሰሓቐ

ሀ. ኣውገአ ኣጥቀዐ፣ ኣኾነተ፣ ብኹዊናት ኣውገአ

መርፍእ ኣውገአ

ለ. ኣውገዐ ተፃወተ፣ ኣዕለለ

ሀ. ኣዘረ ኣኹለለ

ኣዘረ ኣሸራሸረ

ኣዘረ ጠወየ /ንነገር/

ኣዘረ ሕምብሊል ኣበለ

ኣዘረ ዓዘመ፣ ፈውሲ ኣዘረ

ኣዘረ ሓደ ነገር ሒዙ ካብ ቦታ ናብ ቦታ ከደ፣

ኣርኣየ

ለ. ዓዘረ ሃተፈ፣ ዓዘራ ተዛረበ፣ ብደዐ ተዛረበ፣

ዓዘር ቁዘር በለ

ሀ. ኣዘመ ኣብዚሑ በልዐ

ዓዘመ /ዘ/ ዓነደ፣ ኣፍዘዘ

ሀ. ኣዘው /ዘ/ ረጎደ፣ ራዕዘወ

ኣዘወ /ዘ/ ዋሕለለ

ለ. ዓዘወ /ዘ/ ሃለፈ፣ ሃለፍለፍ፣ ዓዘውዘው በለ

ሀ. ኣዘዘ /#/ መለኸ ኣገደደ

ለ. ዓዘዘ በለፀ፣ ሓለፈ

ሀ. ኣየ! ወይጉድ! ወይ ግርም!

ለ. ዓየ ዓይነት ገረብ

ሀ. ኣየረ /የ/ ኣየር መልአ፣ ኣየር ሀበ፣ ንዝነፈሰ

ኩዕሶ፣ ጐማ፣ ብሽግለታ መኪና ወዘተ…..

ለ. ዓየረ /የ/ መዘነ

ሀ. ኣየመ ሓረሰ

ለ. ዓየመ ደቀሰ /ንእንስሳ ዘቤታውን ዘገዳማውን/

ሀ. ኣደለ /ደ/ ጐለዐ፣ ገዘፈ

ለ. ዓደለ /ደ/ ሃበ፣ መጠወ

ሀ. እዋል /ዋ/ ዝኣወለ

እዋል ፃዕቢ ኣድጊ /ግእ/

ለ. ዕዋል ውላድ ድሙ

ሀ. እየ /የ/ ባዕለይ ኣነ ኢየ

ለ. ዕየ ስራሕ፣ ኣገልግል

ሀ. ኣደመ /ደ/ ዓመፀ፣ ሸበሮ ኣካየደ

ለ. ዓደመ /ደ/ ፀወዐ

ሀ. ኣደበ /ደ/ ኣረመ፣ ኣመሓየሸ

ለ. ዓደበ /ደ/ ከልከለ፣ ዓገተ፣ ከይሰርሕ ከይኸድ

ገበረ፣ ዓበደ

ሀ. ኣደየ /ደ/ እኖየ

ለ. ዓደየ /ደ/ ሃገረዬ

ዓደየ ከፈለ

ሀ. ኣደይ /ዳ/ እኖይ

ለ. ዓደይ /ደ/ ሃገረይ

ሀ. ኣደገ /ደ/ ደንቆረ፣ ፈዘዘ

ለ. ዓደገ /ደ/ ገዝአ

ሀ. ኣደጎ ዝለፍዐ ቆርበት

ለ. ዓደጎ /ደ/ ገዝኦ

ሀ. አዳሊ /ዳ/ ዳህስስ፣ ሓቢርካ ድለ

ለ. ዓዳሊ /ዳ/ ኣቐባሊ፣ ኣሰላፊ ወሃቢ

ሀ. ኣጀበ /ጀ/ ኣጅቦ ኣውፀአ ዓውሶ፣ ብራሕ፣ ሕቋን

ኣውዒዩ ኣጅቦ ረኸበ

ኣጀበ /ጀ/ ፈዘዘ፣ ፈዛዝ፣ ጐታት ኣጃብ ኮነ

ለ. ዓጀበ ደነቐ፣ ገረመ፣ ኣስደመመ

ዓጀበ /ጀ/ ተኸተለ፣ ኣማዕረገ

ሀ. ኣገመ /ገ/ ሸገረ፣ ፀገመ፣ ከፍአ

ለ. ዓገመ /ገ/ ዓጋም መሰለ፣ ወይኒ መሰለ

ሀ. ኣገፀ መልከዐ፣ ፀበቐ ወቀበ

ለ. ዓገፀ ገመሰ፣ ከፈለ፣ ብስኑ ቁረሰ

ሀ. ኣግኣዘ ሓረረ፣ ናፃ ኣውፀአ፣ ሓራ ገበረ

ኣግኣዘ ኣንበበ፣ ብግእዝ እናኣዘመ ኣንበበ

ለ. ኣግዓዘ ወሰደ፣ ካብ ቦታ ናብ ወሰደ ኣብፀሐ

ሀ. ኣጐደ /ጐ/ ኣናኸሰ ሓዊ ኣንደደ

ኣጐደ /ጐ/ ኣከበ፣ ጐጀለ

ለ. ዓጐደ /ጐ/ ዓጎድጐድ ኣበለ፤ ኣትከኸ፣ ስብሒ ወይ

ካልእ ነገር ኣብ ሓዊ ኣእተዉ ኣትከኸ

ሀ. ኣጠመ /ጠ/ ዘበጠ፣ ወቕዐ

ኣጠመ /ጠ/ ሃበ፣ መጠወ፣ ኣካፈለ

ለ. ዓጠመ /ጠ/ ሰበረ፣ ኮሸሐ፣ ኮሻሕ፣ ዓጠም ኣበለ፣

ዓረም ኣበለ፣ ሓምሸሸ

ሀ. ኣፀደ /ፀ/ ተኸለ፣ ተኽሊ፣ ኣፀድ ተኸለ

ለ. ዓፀደ ቆረፀ፣ ብማዕፂድ ገቢሩ እኽሊ ኮነ ሳዕሪ

ቁረፀ

ሀ. ኣፅሚ /ሚ/ ኣደንቁሪ፣ ኣፅምሚ

ለ. ዓፅሚ ዓሌት ሰረት፣ ዘርኢ ማይቤት

ዓፅሚ ንስጋ ደጊፉ ዚሕዝ ክፍሊ ኣካል

ሀ. ኣፈረ /ፈ/ ጨጐረ፣ ጐፈር ኮነ፣ ኣፍሮ ኮነ

ለ. ዓረፍ ዓፍዓፍ በለ

ዓረፍ ዓዘፍዘፍ በለ፣ ዓፈርፈር በለ

ሀ. ኣፍና/ዊ/ ቀዳማይ መበገሲ ፊደል ኣፈናዊ ፊደላት

ኣብነት ካ.ማ /ካርል ማርክስ/ ወዘተ….

ለ. ዓፈና ፀቕጢ፣ ወፅዓ፣ በደል

ሀ. ኣፈፈ /#/ ከርከመ፣ ኣተኻኸለ

ለ. ዓፈፈ ዓንጐለ፣ ነፈጠ፣ ነጐለ

ሀ. ኣፍተወ ኣፍቀደ፣ ኣእመነ

ለ. ዓፍተወ ተነፍሐ /ማል/

ዓፍተወ ፀገበ፣ ፍጊዕ በለ

ሀ. ኣፍኣፈ በቆፀ፣ ጎለለ

ለ. ዓፍዓፈ ዓፈረ፣ ዓፍዓፍ በለ

ሀ. እንቱር ዕቡይ ጥርዙዝ፣ ፈኸናን

ለ. ዕንቱር ሓያል፣ ዓርጣም

ሀ. ከሃነ ፈለጠ፣ ሊቅ፣ ፈላጥ፣ ማእምር ኮነ

ለ. ከሓነ ሓረረ

ሀ. ከሰአ /ሰ/ ሓመመ

ለ. ከሰዐ ጨጐራ

ሀ. ከኣበ ካእብ ገበረ፤ ካእብ ቢሉ ቆፀረ፡፡

ለ. ከዓበ ነቐፈ፣ ወቐሰ

ሀ. ኰኰአ /#/ ፈተገ፣ ፈፅሐ፣ ዝተቐለወ ስገም ኮነ

ስርናይ ኣብ መጉእ ኣእቲዉ ሓሰሩ

ኪለግስ ገበረ፡፡

ለ. ኰኰዐ /#/ ፈርዘመ፣ ዓዀዀ፣ ዓበየ

ሀ. ወሃደ ተሰማመዐ፣ ውሁድ ኮነ፣ ተሓዋወሰ

ተቐመረ

ለ. ወሓደ ሒደት፣ ሒደን፣ ቁሩብ ኮነ፣ ውሑድ ኮነ

ሀ. ወለሀ /ለ/ ወላህላህ፣ ቀባእባእ በለ

ለ. ወለሐ /ለ/ ዋሊሓ፣ ዒልቋቑ ኣፍሰሰ

ሀ. ወለአ /ለ/ ፈርሐ፣ ጃጀወ

ለ. ወለዐ /ለ/ ኣብረሀ

ሀ. ዘርአ ፋሕ ኣበለ፣ በተነ

ለ. ዘርዐ ዓገተ፣ ዘነበ፣ ኣብ ሕዛእቲ፣ ኣብ ዘራእቲ

ንዝኣተዋል ማል ዘሪዑ ዋናአን ናይ ዘጥፈአኦ

መጠን ገንዘብ ከፊሉ ኪወሰደን ገበረ

ሀ. ዛእዘአ ወደለ፣ ፈርጠዐ

ለ. ዛዕዘዐ ዛዕዛዕታ ኣስሓይታ ወደቐ

ዛዕዘዐ ዛዕዛዕ በለ፣ ነጠበ፣ ፈሰሰ

ሀ. ደሃረ ሞቐ፣ ወዓየ፣ /ኣየር/

ለ. ደሓረ ደንጐየ፣ ዘሓጠ

ሀ. ደኣለ ሓጨጨ፣ ዘቀረ፣ ኣባጨወ

ለ. ደዓለ ድዑል ኣኸለ

ሀ. ደፍአ ቀፀለ

ደፍአ ነፅሐ ጐነፀ

ለ. ደፈ /ፍ/ዐ ዓረደ፣ ድፋዕ፣ መዛግብ ሰርሐ

ሀ. ገሊኡ ሓድሓደ፣ ሓሓሊፉ

ለ. ገሊዑ /ሊ/ ገሚዑ

ሀ. ገሪሁ /ሪ/ ለዊሁ፣ ዳህሊሉ

ለ. ገሪሑ ኣልሚዱ፣ ኣርዲዩ

ሀ. ግዛእ /ዛ/ ዕዳግ

ለ. ግዛዕ /ዛ/ ገለ

ሀ. ጋእገአ ቀድሐ፣ ዕትሮ ኣድኒኑ ጋእጋእ ኣቢሉ

ቀድሐ

ለ. ጋዕገዐ ረስሐ

ሀ. ጐሃየ ሓዘነ

ለ. ጐሓየ ሓዊ ፀሓረ፣ ገሓጠ

ሀ. ጐንአ ቆረፀ፣ ከረተ፣ ሰልዐ

ለ. ጐንዐ ልዕሎት፣ ሓለፋ ሃበ

ሀ. ገእጐአ አንጣዕጠዐ፣ ሰሓለ፣ ኣብለሐ

ለ. ጓዕጐዐ ክሳዱ ሓፀረ

ጓዕጐዐ ጓዕ ኣበለ፣ ሰተየ፣ ጐርዳዕ ኣበለ

ሀ. ጠፊኡ ተሰዊሩ

ጠፊኡ ቅሂሙ፣ ሰልሚቱ /ንሓዊ

ጠፊኡ ባኺኑ፣ /ጊዜ. ገንዘብ/

ለ. ጠፊዑ /ፊ/ ጠቂዑ

ሀ. ፀሃየ መንቁሰ፣ መሓወ

ለ. ፀሓየ ኣፍረሰ፣ ተነዲቑ ንዝነበረ ብጭዃሮ ገቢሩ

ኣዕነወ

ፀሓየ ብርሃው በለ፣ ምዝናም አቋረፀ

ሀ. ፀልአ ፈንፈነ፣ ተቐየመ

ለ. ፀልዐ /ል/ ሃንኰተ ሰዊት ዓተር ስርናይ ምሽላ

ወዘተ ኣብ ሓዊ ጠበሰ

ሀ. ፀፍአ መፅፋእቲ ለወሰ፣ ላዕጠጠ

ለ. ፀፍዐ ገሰመ፣ ጨልገመ

ሀ. ፅንሃ ኣብ በተኽሲያን ዕጣን ዚዕጠነሉ ኣቕሓ

ለ. ፅንሓ ተፀበያ

ሀ. ፈሃመ ለበመ፣ ኣስተውዓሊ፣ ፋህም ኮነ

ለ. ፈሓመ ጐሃረ

ሀ. ፈረአ /ረ/ ወደለ፣ ዛእዘአ ፈርጠዐ

ለ. ፈረዐ /ረ/ ገወደ፣ ጫለደ

ሀ. ፈግአ ጨደደ፣ ተርገአ፣ ተርተረ

ፈግአ ተውለሐ፣ ኣንተዐ፣ ፈገፀ

ለ. ፈግዐ መነወ፣ ፍጊዕ በለ

ሀ. ፋእፈአ ዓበቐ፣ ሸሓረ፣ ሻሕረመ

ለ. ፋዕፈዐ ፈልሐ፣ ሻርሻር በለ

ቅድሚ ሎሚ ብደራሲኡ ዝተሓተሙ መፃሕፍቲ

ናፀላ መዝገበ ቃላት

ንመፃኢ ግዜ ዚሕተሙ

ዝነኣድ ኣበርክቶ

ደራሲ መም /ገ/ሄር ቢሆን ተኽሉ ቅርፀ - ድምፃት ትግርኛ ዘርእስ ሓፃር መዝገበ ቃላት ትግርኛ ኣዳሊዎም ንተጠቃማይ ሕ/ሰብ ኣቕሪቦምዋ’ሎወ

እዛ መዝገበ ቃላት እዚኣ ቅድሚ ሎሚ ካብ ዝተዳለወ መዝገበ ቅላት ዝፈልያ ተመሳሳልነት ዘለዎም ዝመስሉ ግና ንምንባቦምን ንምፅሓፎምን አዘፀግሙ ሸሞንተ ፊደላት ተደሪኻ እዚ’ውን ንባብ ቃላት /ኣደማምፃ/ ኣግባብ ፍታሕ ቃላትን ብዘርኢይ መልክዑ ዝተሰናደአት ኮይና ተምሃሮን መምህራን ከምኡ’ውን ብውልቂ ኣብ መፅናዕቲ ቋንቋ ትግርኛ ንዝተዋፈሩ ምሁራት ሓ’ከምእትገብረሎም እምነተይ’ዩ፡

ኣብ መወዳእታ መም/ ገ/ሄር ቢሆን ፍልጠት ቋንቋ ህዝቦች ንምስፋሕን ንምዕማቑን ዝገብርዎ ዘለዉ ዘይተሓለለ ፃዕረን ህርኩትነት እናነኣድኩ ካልኦትና ድማ ኣብነቶም ንኽንክተል እሕብር፡፡

መኮንን መሓመድ

ኣብ መምርሒ ስርዓተ ትምሕርቲ

ኤክስፐርት ቋንቋ ትግርኛ