መርሐ ልቡና።

በቅድስት ሥላሴ መንፈሳዊ ትምህርት ቤት

ከአክሊለ ብርሃን ወልደ ቂርቆስ ተዘጋጅቶ

የቤተ ክህነት ጠቅላይ ጽሕፈት ቤት አሳተመው።

\*\*\*\*\*\*\*\*

ተኅትመ ዝንቱ መጽሐፍ በ፳ ወ፪ ዘመነ ምግንሥቱ ለቀዳማዊ ኃይለ ሥላሴ ንጉሠ

ነገሥት ዘኢትዮጵያ።

\*\*\*\*\*\*\*\*\*

አዲስ አበባ መጋቢት ፳፬ ቀን ፲፱፻፵፫ ዓ.ም

በትንሣኤ ዘጉባኤ ማተሚያ ቤት ታተመ። መ፪ሺ

መቅድም

የተወዳዳችሁ ኢትዮጵያውያኖች አባቶቼና ወንድሞቼ እኔ ይኸንን ትንሽ የመጻሕፍትና የመምህራን ታሪክና ቁጥር (ካታሎግ) ለመጻፍ ያሰብኩበት ምክንያት በቀድሞ ዘመን አባቶቻችን እንደምን ያለ እምነትና እውቀት የሥራ ዘዴ እንደ ነበራቸውና ኢትዮጵያም በቀድሞ ዘመን ከታላላቆች መንግሥታት አንዲቱ እርስዋ እንደ ነበረች በቤተ ክሀነትም በኩል ይልቁንም ከኤሮፓ ያልተገኙ መጻሕሕፍት በኢትዮጵያ ይገኙ እንደ ነበር ምንም ታሪክ መርማሪ አይዘነጋውም።

ከአስራ ሦስተኛው መቶ ዓመተ ምሕረት ወዲህ ያሉ ሊቃውንትማ የድርስታቸው አነጋገርና የስብከታቻው ጣዕም እንደ ዛሬው ዘመን ቤተ ክርስቲያን የሥጥላኔ እርምጃና ሕይወታዊ መብቷን አግኝታ ቢሆኦን ምን ያህል በተስፋፋ ነበር። በጣና ቂርቆስና በገሊላ በናርጋ ሥላሴ በሞጊና በጉንዳጉንዲ በጀመዶ በጐጃም በዲማ ያሉ የብራና መጻሕፍት ገበታቸው የወርቅ የሆነ የብዕራቸው አጣጣልና የብራናቸው ንጽሕና የቅርጻችወ ማማርና ውበት ሲመለከቱት በውነት የነሱን መልክና ቅርጽ የኑሮ ቤት አድርጎ መኖር እንጂ በዚህ ዓለም በሥጋዊ ኑሮ ታሥሮ መኖርን አያስመኝም።

ወንድሞቼ ሆይ የጥንታውያን አባቶቻችን ታሪክ የጽሕፈታቸውንና የሃይማኖታቸውን ጽናት በየገዳማቱና በየአድባራቱ እየዞርን በቀድሞ ዘመን የተጻፉትን መጻሕፍት ስንመለከት የአዕምሯችን ዓይን በዕንባችን ይታነቃል።

ኑሮውን በየገዳማቱና በየአድባራቱ እየዞረ መጻሕፍትን በመመልከት ብቻ ዕድሜውን የጨረሰ ሊቅ በውነት የሕይወቱ ታሪክ እንደ መላእክት ነው ለማለት እንደፍራለን።

በመጻሕፍት ምሥጢርና በቅኔ ድርሰት በዜማ ድምጽ ልቡ ያልተነካ ሰው ርኅራኄ የሌለው ጨካኝና ወስላታ ሳይሆን አይቀርም። ከዚህም ያልተለየ ሰው ግን ርኅራኄ አያጣም። በቀድሞ ዘመን የሊቃውንት አገር የሚባሉት አክሱም ሸዋ ጐጃም ጐንደር እንደ ነበሩ አዲስ አበባም ከነእሱ የወረሰችውን ክብር የግዕዝና የአማርኛ ቋንቋ እያስማማች የዘመናችንን የሥልጣኔ ጐዳና ለመራመድ እንድትችል መሆን አለባት። የውጭ አገር መምህራን በብዙ ገንዘብ እየቀጠረች የባዕድ ቋንቋ ብቻ ከማስተማር ይልቅ በውስጥዋ የሚገኙትን ቋንቋ አሠልጥና የተግባረ ዕድን ሥራ በመንፈሳዊም በሥጋዊም በኩል በማስፋፋት ይሻላል እንጂ በባዕድ ቋንቋ ብቻ አፍን ማለስለስ ምንም ጥቅም አይገኝበትም።

በእንግሊዝም ሆነ በፈረንሳዊ በመስኮብም ቢሆን በጀርመን የሀገራቸውን ቋንቋ በማስፋፋት ነው እንጂ ጥቅም ያገኙበት የውጭ አገር ቋንቋ በማወቅ አይደለም። በውጭ አገር ቋንቋ የተጻፈ ታሪክ ቢያገኙ ስንኳ በፍጥነት ወደ አገራቸው ቋንቋ ተርጉመው ያስተምሩበታል እንጂ፤ ከውጭ አገር ቋንቋ ነው የተገኘው ብለው በዚያው በተገኘበት ቋንቋ እንዲነገር አያደርጉትም።

ኢትዮጵያ እንደ ዛሬው ዘመን ሁሉ ከኤሮፓ መንግሥታት ጋር የዲፕሎማቲክ ግንኙነት ስላልነበራት የአውሮፓ መንግሥታ ሥራቸውን በየሚኒስትሩ ከፍለው ሲያካሂዱ። በኢትዮጵያ እስከ ዳግማዊ ምኒልክ ዘመነ መንግሥት ድረስ የዚህን ክፍል ሥራ የሚያካሂዱ ሊቃውንቱ እንደ ነበሩ እርግጥ ነው። እነዚህም ሊቃውንት የአባቶቻቸውን የሐዋርያትን ምሳሌ በመከተል፤ ዋጋ ሳይፈልጉ ረኃብና ድካም ሳይሰማቸው የትምህርትን ማዕድ በመላዋ ኢትዮጵያ በመዘርጋታቸው አምልኮ ባዕድ ቀረ።

ሁሉም በአምልኮተ እግዚአብሔር ጸንቶ መኖርን ወደደ። ከኢትዮጵያም ጐጃምንና ስመ ጥሩውን ጐንደር በጣም ማመስገን ይገባል። አይሮፓውያን ከፍተኛውን የሊቃውንት ትምህርት ቤት ዩኒቤርስቲ እንደሚሉት ጐንደርና ጐጃምም በኢትዮጵያ የመንፈሳዊ ትምህርት ቤት ዩኒቤስቲ መሆናቸው የታወቀ ነው። ጐንደር በሐዲስ መጽሐፍና በሊቃውንት መጽሐፍ በዜማ ባሕልና ሥርዓት በማናቸውም በኩል ምስክር መባል ይገባዋል። ጐጃምም እንደዚሁ በመጻሕፍተ ብሉያትና በቅኔ በጥንታዊ ባሕልና ታሪክ በኩል ምስክር መባል አለበት። ስለዚህ ሁለቱም አገሮች ዩኒቤርስቲ መባል ይገባቸዋል።

ከሁሉም ይልቅ የሚያስደንቅ እነዚህ ሁለቱ ሀገሮች ከሁሉም አውራጃዎች የትምህትን ማዕድ ለመሳተፍ የመጡትን በብዙ ሺ የሚቆጠሩትን ተማሪዎች አስፈላጊውን ትምህርት ጨርሰው እስኪመለሱ ድረስ እስከ ሐያ ወይም እስከ ሠላሳ ዘመን ድረስ ቢቀመጡ፤ የሀገሩ ተወላጆች ምዕመናን ምግባቸውን ያለማቋረጥ ስለ እሚመግቧቸውና ለመምህራንም ዋጋ መክፈል ስለ ሌለባቸው ምኞቱን ከፍጻሜ የሚያደርስ ተማሪ አይገኝም ከላይ የተጠቀሱት ሁለቱ አገሮች ለተማሪዎቹ መንደሩን እያካፈሉ ስለ ሚሰጡአቸው ተማሪዎቹ ያለ ሐሳብ ትምህርታቸውን ከመቀጠል በቀር በምግብና በማናቸውም ረገድ አሳብ የለባቸውም። ስለዚህ በመምህራንና በተማሪዎች አኳኋን ጐጃምና ጐንደር ዋድላና ላስታ የእናትና የአባት ቤት መባል ይገባቸዋል።

ይልቁንም የኢትዮጵያ ቤተ ክርስቲያን ከማንም ሐዋርያ ደም ንጹሕ ሆና ያለ ፀብና ክርክር እምነትን ተቀብላ በሙሉ ኢትዮጵያ ከጠረፍ እስከ ጠረፍ ስብከቷን አስፋፍታ የምግባርና የሃይማኖት አልማዝ የሆኑትን ፍቅርንና ትሕትናን መተዛዘንንና መተባበርን እየሰበከች በመንፈሳዊ ክፍን ትበር በነረች።

ነገር ግን ጊዜ እንዳስቀመጡት አይገኝምና ከ፲፭፻፴ ዓመተ ምሕረት ከግራኝ ሽበር ወዲህ ዓለምና ጊዜ ጠባያቸውን እየለዋወጡ፤ አንዳንድ እንክርዳድና የሾህ ዘር የሚዘራ እየተነሳ፤ ለመልካም ኑሮ የተጣለውን መሠረት በማናወጹ። በቤተ ክህነትና በቤተ መንግሥት ታላቅ ችግር ሆነ።

ይሁን እንጂ መቸም የዚህ ዓለም ጠባይ በመከራ ሲያዝ እግዚኦ ማለት፤ ከመራው ሲለቀው ዳንኪራ መምታት፤ ልማዱ ስለሆነ። የዚህ ሁሉ ኃላፊነቱ የቤተ ክርስቲያን ነውና። መጥፎውን የእንክርዳድ ዘር የሆነውን ልማድ አስትታ፤ ጥሩውን የስንዴ ዘር ንሽ ባለው በሕዝብ ሕሊና መሬት ላይ መዝራት እንደሚገባት ማወቅ አለባት እንጂ በልብስና በጥምጥም ብቻ እየተኵነሰነሱ በአደባባይ መዞር ጥቅም አይሰጥም።

አራት ዓይን ያላትን ቤተ ክርስቲያ አንድ ዓይን ማሳጣት ይሆናል።

ደግሞ ምንም ትምህርት ቀረሽ ጥልቅ ትምህርት ሳይኖርወ እሰብካለሁና አስተምራለሁ ብሎ ከአደባባይ ቁሞ አንዱን ከአንዱ ማማታትና መቀባጠር የሚገባ ነገር አይደለም።

የዛሬ ዘመን ወጣቶች ተማሪዎች አስረዱን ባዮችና ተከራካሪዎች ስለ ሆኑ መልስ እያዳያጣ ባሕታዊም ቢሆን መነኵሴ ከጉባዔ ያልዋለና ምሥጢር ያላደላደለ የምግባርንና የሃይማኖትን ፍሬ በሰው ልብ ለመዝራት አይችልምና በጥብቅ መከልከል ያስፈልገዋል።

አሁን እኛ ኢትዮጵያውያኖች የምንመኘው አገራችን ኢትዮጵያ በአንድ ንጉሠ ነገሥት የምትታዘዝና ትልቅነት ያላት ቋንቋዎች የተለያየ ሕዝቦች የምታስተዳድር አገር ስለ ሆነች መምህራንና ሊቃውንቶችዋ በድንቁርናና በልማድ መጋረጋ ተሸፍኖ የሚኖረውን ሐሳብ ቀደው ጥለው እውነተኛውን አምልኮና ሥነ ሥርዓት አእምሮ በሚባለው አደባባይ ዕርቃነ ሥጋውን ገልተው ለማሳየት እንዲችሉ የኢትዮጵያ ቤተ ክርስቲያን የሀገርዋን ትምህርትና የውጭ አገር ትምህርት ያላቸውን የሀገርዋን ሊቃውንት ሰብስባ በመንፈሳዊ አስተዳደር በኩል የስብከት ዘዴና የጋዜጠኛነትን ሥራ ለማስፋፋት በተለይ ለዚህ ብቻ አንድ ትምህርት ቤት ማቆም ያስፈልጋታል።

በስብከትና በማስተማር የሚገኘው ጥቅም ከዛሬው ዘመን የጦር መሣሪያ ቢበልጥቅ እንጂ አያንስም። ዛሬ በዓለም ላይ የሚደመጡ ጋዜጦችና ስብከቶች መሆናቸውን ማንም አይዘነጋውም።

ይሁን እንጂ ከማናቸውም የብልጠትና የርቀት አካሄድ የሚበልጠው የእግዚአብሔር ኃይልና ሥልጣን ብቻ ስለሆነ። ኢትዮጵያንም እስከ ዛሬ ድረስ በኃይልም ሆነ በምግባርና በሃይማኖት አጽንቶ ያኖረ፤ እንደ ነቢዩ ነቢይ እንደ ሐዋርያው ሐዋርያ እንደ ጻድቁ ጻድቅ የሆነውን ንጉሠ ነገሥቷን የሰጣትና የጠበቀላት የእግዚአብሔር ሥልጣንና ኃይል መሆኑን ማንም አይዘነጋውም።

የዓለም ፖለቲካና ዘዴ ብቻ ሳይሆን የእግዚአብሔርን ገንዘብ ፍቅርና ሃይማኖትን ከጥንታዊ ሕሊና ስያናውጡ መኖር የኢትዮጵያዊ ዋና ገንዘቡ ነው። ደግሞ አንዳንድ ሰዎች ሳይማሩ ጥልቅ ትምህርት ያላቸው ለመምሰል ሃይማኖት የግል ነው እያሉ የሃይማኖትን ጥቅምና ልዩነት ሳይመረምሩ በወሬና በባዕድ ስብከት ተመርተው የአባታቸውን ሃይማኖት እየለወጡ የሃይማኖትንና የምግባርን አንድነት ለክርስቲያናዊ ሕዝብ ዋና ገንዘቡ መሆኑ ሲነቅፉ እያናቸውዋለን። ያዕቆብ ሐዋርያው ምዕራፍ ፪ ቁጥር ፳ ሃይማኖት ያለምግባር ምግባር ያለ ሃይማንቶ ሥራ እንዳይሠራ አዋጅ መንገሩን ዘንግተውት ይሆን? ኢትዮጵያ በተፈጥሮ ያላት ተመልካችነት መጀመሪያው በምግባርና በሃያምኖት በትዕግሥትና በርኅራኄ በአንድነትና በጀግንነት ከሁሉም የሚበልጠው በእግዚአብሔር ላይ ያላት እምነት ነው፤ ስለዚህ ሃይማኖት የግል ነው እያለ የአባቱን ሃይማኖት ትቶ በባዕድ ሃይማኖት የሚሄድ ሰብአዊ ጠባይ አለው ለማለት አያስደፍርም።

በምግባርና በሃይማኖት አንድነት የደነደነ ሕዝብ ማናቸውም የሥጋዊ ጦር ድል ሊነሳው አይችልም፤ የሥጋዊ ደንዳናነትማ የቁልቋል ውፍረት ጊጤ የሚጫወቱበት አይደለም። ከወፈሩ ሰው አይፈሩ።

ከተራበ ለጠገበ አዝናለሁ፤ እንደሚባለው ሁሉ እንሆ ዛሬ ዓለም በሥጋዊ ጥበብ ደንድኖና ጥጋቡ መጠን አጥቶ ሳለ ያተረፈው እርስበርሱ መጣላትንና መተራረድን አንዱ ያንዱን አገር መውሰድ ነው የሚጣጣረው በአንድ መንግሥት በአንድ ሰንደቅ ዓላማ የሚኖር ሕዝብ መዠመሪያ በሃይማኖትና በምግባር አንድ መሆን ቀጥሎም በመከራም ሆነ በደስታ አንድነትን ገንዘብ አድርጎ ሕይወቱን ስለ ሀገሩና ስለ ሃይማኖቱ መሥዋዕት ማድረግ አለበት።

ወንድሞቼ ሆይ።

እኔ በአእምሮ አነስተኛ ወንድማችሁ ይህንን ቃላት ስጽፍላችሁ ስሕተት ቢገኝበት፤ በትሕትና እንድታቀኑልኝ እለምናለሁ፤ እኔ እግዚአብሔርን ድንቁርና ስጠኝ ብዬ ለመንኩትም። ያዕቆብ ሐዋርያ በመልእክት ፭ ቍጥር እንደተናገረው ጥበብን ግለጽልኝ ብዬ ለመንሁት፤ እንጂ ሌላ አላልሁትም። ይህንንም ያልኩበት ምክንያት ብዙ ሰዎች በሐሳባቸው የሥራን አቅድ ለማቋቋም የማይችሉ ሌላው ሰው በሚሠራው ሥራ ውስጥ ብዙ ጥፋትና ስሕተት ለማግኘት ይቸኩላሉ፤ ይኸንኑም ከሊቅነት ይቆጥሩት ይሆናል እኮ! በሥራው ሁሉ ስሕተት የማይገኝበት ልዑል እግዚአብሔር ብቻ ነው እንጂ፤ ሰውማ በሥራው ሁሉ ስሕተተኛ መሆኑን ዘንግተውት ይሆን?።

አሁን እኔ ጥንታውያን የሆኑትን የኢትዮጵያን መጻሕፍት ቍጥራቸውን ለመጻፍ ያሰብኩበት ምክንያት መጽሐፍና መሬት አንድ ናቸው፤ መሬት ለሰው ልጅ ለሀብቱና በሕይወቱ የሚያስፈልገውን ነገር ሁሉ ይዛ እንደተገኘት፤ መጻሕፍትም እንደዚሁ የሰውን ልጅ ህሊና በጥበብና በአእምሮ አጎልምሰው ለምድራዊ ሀብትና ለሰማያዊ ሀብት መንገድ የሚመሩን እነርሱ ስለሆኑ፤ ይህን ለመጻፍ የሀገር ፍቅር የሚባለው ዳኛ አስገደደኝ።

መግቢያ።

ወንድሞቼ ሆይ በሀገራችን በኢትዮጵያ መጻሕፍት ውስጥ፤ የቴዎሎጊያና የፊሎሶፊያ መጻሕፍት እየተደበላለቁ ተጽፈው ይገኛሉ። በሌላው ዓለም ግን ተለይተው ተጽፈዋል። ቴዎሎጊያ ማለት የሃይማኖትና የመንፈሳዊ ነገር ማለት ነው። ፊሎሶፊያ ማለት የሥጋዊ ሥራ ፍልስፍና ማለት ነው። በሀገራችን ግን በታሪክ ነገሥትም ውስጥ የቅዱሳን የሰማዕታት ገድልና ድርሳን እየተደባለቀ ተጽፎ ይገኛልና ይህ መጽሐፍ የጥንታውያን መጻሕፍቶች የሚገኙበትን ቦታ የሚመራን ስለሆነ፤ መርሐ መጻሕት ብለን ሰየምነው። ይህንንም መጻፋችን ከያለበት ተቀቅመው ካንድ ቤተ መጻሕፍት እንዲገኙ ለማድረግና በተቻለ መጠን እየፈለግን እንዳናነበው ነው እንጂ። እንዲያው ቁጥራቸውን ብቻ ለማወቅ አይደለም።

ምዕራፍ ፩ ስለ ግዕዝ ቋንቋ ታሪክ።

በኢትዮጵያ ጽፈት የተጀመረበትንና መጻሕፍት የተጻፉበትን ጊዜያት እንናገራለን ከሁለት ሺ ፯፻፹፯ ዓመተ ምሕረት ጀምሮ ከኩሽ ልጅ ከሰብታሕ ጀምሮ እስከ ፫ሺ ፭፻፲ ዓመተ ዓለም እስከ ጲኦሪ አንደኛ ድረስ። እንጨት ጠርበው ድንጊያ አለዝበው ወርቅ አፍስሰው ጣዖት አቁመው እንደ ሌሎቹ አሕዛብ ባያመልኩ እንደ ሚሰማቸው አምልኮትና ሟርት እያደረጉ ይኖሩ ነበር።

ጽሕፈትም በእንስሳትና በአራዊት በአዕዋፍ በሰውም መልክ በተቀረጸ ምልክት የሥራዎችን ዓይነት ይሠሩ ነበር። ከአዳም አንስቶ እስከ ፋሌክና እስከ ዮቅጣን ፫ ሺ ፭፻፲ ዓመተ ዓለም ዓለሙ ሁሉ በአንድ ቋንቋ ይናገር ነበር። ኦሪት ዘልደት ፲፩ ቁጥር። የሴም ልጆች ወደ ኢትዮጵያ የገቡበት ዘመንም ይኸ ነው። ኋላ ግን ልዑል እግዚአብሔር በዚያ ዘመን የነበሩትን ሰዎች ስሕተትና ድፍረት ተመልክቶ አንዱ ካንዱ ጋራ በቋንቋ እንዳይስማሙ አደረጋቸው ኦሪት ዘፍጥረት ምዕ ፲፩ ቁጥር ፯ ተመልከት።

ከዚህ በኋላ በፋሌክ ጊዜ ሰባ አንድ ቋንቋቆች የተለያዩ ሁነው ተገኝተዋል ኦሪት ዘልደት ቁጥር ፱። ያን ጊዜ ፲፭ ለሴም ፳፭ ለያፌት ፴፪ ለካም ተሰጥተዋል። ይህን ጊዜ ግዕዝ ቋንቋ ለነገደ ዮቅጣን ተሰጥቷል። በነዚህም በ፫ቱ ትውልድ በሳባ በአባል በኦፊር ግዕዝ ቋንቋ ተገኝቷል። በዚሁም ከ፫ ሺ፭፻፲ ዓመተ ዓለም አግዓዚያን ተብለው ተጠርተውበታል። አገሪቱንም ብሔረ አግዓዚ አሰኝተዋል። ሁለተኛም ነገደ ዮቅጣን ለካም ልጅ ለጲኦሪ አንደኛ ፭ ዓመት ከተገዙ በኋላ ራማ የሚባል የህንድ ንጉሥ በ፫ሺ፭፻ ዓመተ ዓለም ወደ ኢትዮጵያ ወጥቶ ጲኦሪን ወግቶ እሱን ገድሎ አገሪቱን ያዘ። እነዚህ ሦስቱ ወንድማማቾች ተላልከው በትግሬ ያለውን የሳባን የልጅ ልጅ አክናሁስ ሰባ ሁለተኛውን አንግሠው ከህንድ ንጉሥ ከራማ ጋራ ተዋግተው እሱን ገድለው አገሪቱንም ብሔረ አግዓዚት ቋንቋውንም ግዕዝ አሉት ይባላል እስከ ንግሥተ አዜብ ድረስ ፬ሺ ፭፻ ዓመተ ዓለም በዚሁ በሳባ ቋንቋ ሲነጋገሩና በግዕዝ ፊደል ሲጽፉ ኖረዋል።

አምልኮትም ያገኙትን ሁሉ ሲአመልኩ ኖረዋል። ከዚህም በኋላ ከስሎሞንና ከንግሥተ አዜብ የተወለደ ምኒልክ ፬ሺ ፭፻፳፫ ዓመተ ዓለም ነግሦ በርሱ ዘመን ከአስራ ሁለቱ ነገደ እስራኤል ተወጣጥተው ሲመጡ የሊቀ ካህናቱ የሳዶቅ ልጅ አዛርያ ስም ታቦተ ጽዮንንና ከሱ አስቀድመው ተጽፈው የነበሩትን መጻሕፍት ይዞ መጥቶ በአስተማረ ጊዜ አምልኮተ እግዚአብሔር ታእቀ መጻሕፍትም ከዕብራይስጥ ወደ ግዕዝ ተመለሱ። በኢትዮጵያ የነበሩ ቋንቋዎች ፲፪ ናቸው ግዕዝ ዓረብ ጋላ ሻንቅላ የላስታ አገው ደምቢያ ጋፋት ዘላን የዳሞት አገው ፈላሻ ቋረኛ ናቸው።

ካ፲፪ቱ ግዕዝና ዓረብ ብቻ ፊደል አላቸው አንጂ የቀሩት ሁሉ ፊደል የላቸውም። ፊደል ስለሌላቸው የግዕዝ ጥገኛ ሁነው ይኖራሉ። ከቀዳማዊ ምኒልክ ጋራ ወደ ኢትዮጵያ የመጡት ሹማምት ስም እንደሚከተለው ነው። አንደኛ ጽራግ ማሠርያ ሁለተኛ ቀለባስ ምግብ አቅራቢ ነው። ሦስተኛ ሊቄ የሰይፍ ባልደራስ የበቅሎ ለጓሚ የመጨኔ አለቃ ማለት ነው። አራተኛ ሠርጓ ቢትወደድ ነው። አምስተኛ በስተግሬ ባለ ሐር ማሠርያ ነው። ስድስተኛ ደቂቀ ሠርጓ ባለምሥር ቃና ነው። ሰባተኛ ሊቀ ካህናት ነው ስምንተኛ ሊቀ መጣኒ ፈራጅ ዳኛ ነው። ዘጠነኛ ንጉሠ ሕዝባዊ የሥጋ መልከኛ የነጋሪት መቺ አለቃ ነው። አስረኛ ደልካሚ ደጃዝማች አስራ ሐንደኛ ምዕድ ወንጀለኛውን የሚሰቅል። አስራ ሁለተኛ ሕሰኬ ሕስጌ ዙፋን ቤት ፈላጭ ቄራጭ ነው። እነዚህም ፲፪ቱ ሹማምንቶች ፲፪ ነገሥታት ለመሆን በኋላ ዘመን አስበዋል ይባላል።

ከግብጽ በቀር መላውን አፍሪቃን (አፍሪካን) ይዘው ከምኒልክ ዘር የተወለደውን ንጉሠ ነገሥት ዘኢትዮጵያ እያሉ ፲፫ ነገሥትታ በበላያቸው አንግሠው ብዙ ዘመን ኖረዋል። ኋላ ግን ፀብ እየጸና ስለሔደ ሌሎቹ ነገሥታ ቀርተው አንድ ንጉሠ ነገሥት ለኢትዮጵያ ይበቃል ብለው የቀደሙ አባቶቻችን ወስነውታል በነዚህም ማዕርግ ራስ እየተባለ መሾም ተተክቶበታል የቀረበትም ጊዜ ፩ሺ ፶፭ ዓ.ም በአፄ ሰይፈር አርዕድ ዘመን ነው ይባላል።

መጀመርያ በምኒልክ ጊዜ የመጥው ሊቀ ካህናት አዛርያስ ኦሪቱን ማስተማር ከጀመረበት ዘመን አንሥቶ እስከ ከሣቴ ብርሃን ሰላማ ድረስ አንድ ሺ፫፻፲፪ ዓ.ም ይሆናል። መጻሕፍተ ነቢያት ከዕብራይስጥ ወደ ግዕዝ ቋንቋ እየተተረጐሙ ተነግረዋል። መጻሕፍቱም ከአዛርያስ ወዲህ የኢትዮጵያ ሰዎች በዓመት ፫ ጊዜ በዓል ለማድረግ ወደ ኢየሩሳሌም ይሄዱ ነበርና በየጊዜው ተመልሰውልናል። በፄዋዌም ጊዜ እስራኤል በፋርስ በባቢሎን ሳሉ የሰንበትን ማክበር የሕገ ኦሪትን ነገር የመሥዋዕተ በዓላተ ኦሪትን እንደ ጥንቱ ታከብራላችሁን ብለው ቢልኩባቸው። እናንተ ባሕዛብ አገር በስደድት ወድቃችሁ ከሕገ ኦሪት በመለየታችሁ እናዝናለን እንጅ እኛስ ከሕገ ኦሪት አልወጣንም አልተላለፍንም ብለው የኢትዮጵያ ሊቃውንት ላኩባቸው።

ተልከው የመጡት የእስራኤላውያን ስም ሁለቱ የካህናት ወገን ናቸው ሆሴዕና አልዓዛር ይባላሉ። ፫ቱ ጸሐፍት ናቸው። ፪ቱ ሕዝባውያን ናቸው እሊህም ዞረው ወገኖቻቸውን ሁሉ ጎብኝተው ሲመለሱ። በኢትዮጵያ ያሉ በሕገ ኦሪት ያመኑ ሕዝበ እግዚአብሔር ሁሉ ንጉሡና ሊቀ ካህናቱም ገንዘብ አውተው ፱ ሊቃውንት ዕብራይስጥ የሚያውቁ መርጠው ገንዘቡን ሰጠው ከ፯ቱ ከእሥራኤል መልክተኞች ጋር በባብ እልመንደብ አሻግረው የእሥራኤል ምኮኞች ወደ አሉበት ላኳቸው። ወደ ባቢሎንም በደረሱ ጊዜ ነቢያትና ካህናት የእሥራኤል ሕዝብ ሁሉ በደስታ ተቀበሉዋቸው። የተላከውን ገንዘብ አስረከቡ፤ በኢትዮጵያ ያሉ ወንሞቻቸው በሕገ ኦሪት ጸንተው ሲኖሩ እነርሱ በስደት ምክንያት ከሕገር ኦሪት በመለየታችወ አዘኑ አለቀሱ ይባላል።

ከዚህም በኋላ የተላከውን ገንዘብ ሰጥተው ወገኖቻቸው እሥራኤልን ጠይቀው ሲመለሱ ነቢያት ባቢሎን ከወረዱ በኋላ የተጻፉትን መጻሕፍት ጽፈው በሞላው ይዘው መጥተዋል። ጸሐፍቱም እነዚህ ናቸው።

ሶርያ ዶርብያ ኤቅና አሳኤል ናቸው።

ከዚህም በኋላ በግዕዝ ፊደል ቋንቋ ጽሕፈት ተጀምሮአል። አንባቢ ሆይ ይኽ ታሪክ የሚገኝበት ቦታ ትግሬ አውራጃ ልሚያ ደብረ ድጕኃን ልማደ አበው ከሚባል መጽሐፍ ነው።

ምዕ ፪ የብሉይ መምህራን ታሪክና ቍጥር።

አሁን መጻሕፍተ ብሉያትን እየተረጐሙ ያስተማሩትን የሊቃውንትንና የመምህራንን ስም እንጽፋለን ሊቀ ካህናት አዛርያስ ሳዶቅን አስተማረ ሳዶቅ ሌዊን ሌዊ አሮንን አሮን አልዓዛርን አልዓዛር ሕዝበ ራዕይን ሕዝበ ራዕይ ይዋሂን ይዋሂ አኪንን አኪን ስምዖንን እንበረምን አስተማረ እስከዚህ ያሉት ዕብራይስጥና ግዕዝ የሚያውቁ የተማሩ ነበሩ በእንበረም ጊዜ ፍሬምናጦስ የተባለ ከሣቴ ብርሃን ሰላማ ወንጌልን ሥርዓተ ቁርባንን አመጣ። እንበረምንም አጥምቆ አቁርቦ ኤጲስቆጶስነት ሹሞታል፤ ስሙንም ሕዝበ ቀድስ ብሎታል። እሱም ተሹሞ ፯ ዓመት ወንጌልን አስተምሮአል።

ከዚህ በኋላ እንበረም ይታምርን አስተማረ ይታምር አብዩድን አብዩድ ጌዲዎንን ጌዴዎን ቅዱስ ያሬድን አስተምሮአል በርሱ ጊዜ የመላእክት ምስጋና ተገልጾለት ሃሌ ሉያ ለአብ ሃሌ ሉያ ለወልድ ሃሌ ሉያ ወለመንፈስ ቅዱስ ቀዳሚሃ ለጽዮን ሰማየ ሣረረ ወበዳግም አርአዮ ለሙሴ ዘከመ ይገብር ግብራ ለደብተራ ብሎ የእግዚአብሔርን ምስጋና በሦስት ዓይነት ዜማ በግዕዝ በዕዝል በአራራይ ተናግሮአል። ያሬድ ሕዝበ ባርክን ሕዝበ ተክለ ቀዓትን ተክለ ቀዓት ዓጽቀ ሌዊን አጽቀ ሌዊ ሐርበ ጐሽን ሐርበ ጐሽ ይግናህ መስቀልን ይግናህ መስቀል ይቅና ዳዊትን ይቅና ዳዊት ዘልዑልን ሚናስን ሚናስ አባ ይድላን አባ ይድላ ሕይወት ብነ በጽዮንን ሕይወት ብነ በጽዮን በኵረ ጽዮንን በኵረ ጽዮን ሕዝበ ቀድስን ሕዝበ ቀድስ ብርሃነ መስቀልን ብርሃነ መስቀል። በርሱ ጊዜ የእሥራኤል መንግሥት ወደ ዛጓ ነገድ ተዛወረ። ፱፻፳ ዓ.ም ነው። ብርሃነ መስቀል ሕይውት ብነን ሕይወት ብነ ሴትን ሴት ወረደ ምሕረትን ወረደ ምሕረት ዘከርያስን ዘካርያስ ዘርዓ ዮሐንስን፤ ዘርዓ ዮሐንስ ተክለ ሃይማኖትን በአቡነ ተክለ ሃይማኖት ጊዜ መንግሥት ከነገደ ዛጓ፤ ወደ መንግሥተ እሥራኤል ተመለሰ። ተክለ ሃይማኖት ኤልሳዕን ኤልሳዕ ፊልጶስን ፊልጶስ ሕዝቅያስን ሕዝቅያስ ቴዎድሮስን ቴዎድሮስ ዮሐንስን ዮሐንስ ዮሐንስ ከማን ዮሐንስ ከማ እንድርያስን እንድርያስ መርሐ ክርስቶስን መርሐ ክርስቶስ ጴጥሮስን ጴጥሮስ እጨጌ ዕንባቆምን እጨጌ ዕንባቆም ያዕቆብ ያዕቆብ ማትያስን ማትያስ ዮሐንስን ዮሐንስ ዘትረ ወንጌልን ዘትረ ወንጌል አብርሃምን አብርሃም ዘወንጌል ዘወንጌል ዘሚካኤልን ዘሚካኤል እጨጌ በትረ ጊዮርጊስን እጨጌ በትረ ጊዮርጊስ ካቶሊካውያንን ተከራክረው የረቱ ናቸው። በትረ ጊዮርጊስ ዘርክስቶስ ዘክርስቶስ የማነ አብን የማነ አብ ሕርያቆስን ሕርያቆስ እጨጌ ቃለ ዓዋዲን አስተምረዋል። በአድያም ሰገድ ኢያሱ መንግሥትና በእጨጌ ቃለ ዓዋዲ እጨጌነት በጣም የተማሩ ስለ ነበሩ የመጻሕፍት ትርጓሜና የዜማ ባሕልና ሥርዓት የቅኔ አነጋገር ድምበር ተወስኖአል ይኸውም በጐንደሮች መንግሥት የወጣ ባሕል እየተባለ በኢትዮጵያ ቤተ ክርስቲያን ሲመሰገን ይኖራል። እጨጌ ቃለ ዓዋዲ ጌታ ኤስድሮስን ኤስድሮስ ጌታ ገላውዴዎስን ገላውዴዎስ መልአከ ገነት ወልደ ማርያምንና መልአከ ገነት ወደንን መልአከ ገነት ወሰን መልአከ ገነት ተክለ ሃይማኖትን ተክለ ሃይማኖት አደራህን አቶ አደራህ አራት ዓይና ጐሹን አለቃ ፀሐየ ልዳን አራት ዓይና ጐሹ መምህር ገብረ ኤልያስንና መምህር ሰው አገኘሁን ገብረ ኤልያስ ብሉይ ተክሌን መምህር ፊላታዎስን መምህር ሰው አገኘሁ መልአከ ገነት ጽጌን ንቡረ እድ ክፍሌን መጻሕፍተ ብሉያት ከጥንት ዠምረው ሲያያዙ የመጡ ናቸው።

ትልውድ።

ሊቀ ካህናት አዛርያስ ከትግሬ ሴት አግብቶ ሁለት ልጆች ወለደ፤ ስማቸውንም የመጀመሪያውን በአባቱ ስም ሳዶቅ አለው፤ ሁለተኛውን ሌዊ አለው።

ሕዝበ ባርክ የተባለው ከትግሬ መጥቶ ዳውንት ባሕር ቀዳ ከሚባል አገር እያስተማረ ከዚያው ሚስት አግብቶ፤ ተክለ ቀዓትን ወልደ።

ተክለ ቀዓት ላኮ መልዛ ዛሬ (ወሎ) የተባለውን አገር፤ መቅደላ ላይ ተቀምጦ እያስተማረ ከዚያው ሚስት አግብቶ ስድስት ልጅ ወለደ። ከነዚያም አንዱ አቀጽ ሌዊ ይባላል።

አጽቀ ሌዊ ሸዋን በሙሉ ያስተማረ ነው፤ መንዝ ከግሼ ሚስት አግብቶ ይግናህ መስቀልን ወለደ፤ ይግናህ መስቀል፤ ይቅና ዳዊትን ወለደ፤ ይቅና ዳዊት ዘልዑልን ወለደ። ዘልዑል ሚናስን ወለደ፤ ሚናስ አባ ይድላን ወልደ።

አባ ይድላን ፰፻፴፪ ዓ.ም ድንናዠን የሚባል የኢትዮጵያ ንጉሥ ለ፻፶ ሊቃውንት አባ ይድላን አለእቃ አድርጎ ጽላልሽ ላይ ተቀምጦ በሙሉ ኢትዮጵያን እንዲሰብኩ አደረገ።

ከአዛርያስ አንሥቶ እስከዚህ እስከ ዘመናችን ድረስ ሁለት ሺ ፰፻፸፫ ዘመን ይሆናል። ከሄኖክ ዠምረው እስከ ዜና አይሁድ ድረስ የተጻፉት ብሉያት ወደ ኢትዮጵያ ከመጡ ወዲህ መፋቅና መጥፋት መለዋወጥና መሳሳት አላገኛቸውም። ዙዋኑስ ወይም ፊንሐስ የተባለው አይሁዳዊ በ፭፻፲፬ ዓ.ም ሀገረ ናግራንን ባጠፋ ጊዜ አፄ ካሊብ ወደ ሀገረ ናግራን ዘምተው ፊንሐስ ወይም ዙዋኑስ የተባለው አይሁዳዊን ድል አድርገው እሱን ገድለው፤ ሰማዕታት ናግራንን አስቀብረው ሲመለሱ ከዚያ ያመጧቸው ብሉያት በኢትዮጵያ ካሉት ብሉያት አንድ ሁነው በመገኘታቸው ደስ ብሏቸዋል። እስራኤልም ተማርከው ወደ ባቢሎን በወረዱ ጊዜ መጻሕተ ብሉያት ተቃጥለውባቸው ነበርና ለወገኖቻቸው ለእስራኤል ከኢትዮጵያ ሊቃውንት በዕብራይስጥ ቋንቋ እየተጻፈ ይሄድላቸው ነበር ይባላል፤ ይኸውም መቃጠላቸው በሱቱኤል ዕዝራ አነጋገር ታውቆአል። ሁለተኛ ከሣቴ ብርሃን በ፫፻፮ ዓ.ም መጻሕፍተ ሐዲሳትን ከጽርዕ (ከግሪክ) ወደ ግዕዝ ሲመልሱ፤ መጻሕፍተ ብሉያትንም በበጥሊሞስ ዘመን ሰብአ ሊቃናት ከዕብራኒ ወደ ዮናኒ የመለሱትን ብሉያት አባ ሰላማም ያን ጊዜ ከዮናኒ ወደ ግዕዝ መልሰዋል።

መሐልየ ሰሎሞንን ግን የኢትዮጵያ ሊቃውንት የተረጐሙት ከጽርዕ ወደ ግዕዝ አባ ሰላማ የመሰሉትን ነው። በመምህራነ ጉባኤ ከዕብራይስጥ ወደ ግዕዝ የተመለሰው ግን፤ በዜማ ይጸለይበታል። ስለዚህ በኢትዮጵያን ቤተ ክርስቲያን ሁለት ዓይነ ብሉይ አለ።

ምዕ ፫ የሐዲስ መምህራን ታሪክና ቍጥር።

የመጻሕፍተ ሐዲሳትና የመጻሕፍተ ሊቃውንት ታሪክ ይቀጥላል አባ ሰላማ ከሣቴ ብርሃን መጻሕፍተ ሐዲሳትን ከጽርዕ ወደ ግዕዝ መልሰዋል። ፱፻፳ ዓ.ም ሁለተኛ ሰላማ ብርሃነ አዜብ ካህን አዜብ የተባሉት ብሉያትንና ሐዲሳትን ከዓረብ ወደ ግዕዝ መልሰዋል። ንባቡ ከዕብራይስጡና ከጽርዑ የተመለሰውን ስለ አልተስማማ የኢትዮጵያ መምህራን አይተረጉሙበትም። ይኸውም በየአንዳንዱ ቤተ ክርስቲያን ይገኛል። የሰላማ ወንጌል ይሉታ፤ ንባቡም ልዩ መሆኑ በግብረ ሕማማቱ ይታወቃል።

ዩርማኑስና ጰላድዮስ የጻፉን ዜና አበውን ፊልክስዩስን፤ ማር ወግሪስን ግብረ ሕማማትን፤ ጊዮርጊስ ረድአ እንጦንዮስን፤ ሥርዓተ ጳኩሚስን፤ አባ ሰላማ ከዓረብ ወደ ግዕዝ መልሰዋል። መጻሕተ ሊቃውንትም በየጊዜው ተመልሰዋል። ሃይማኖተ አበው በዓፄ ዓምደ ጽዮን መንግሥት የወንድማቸው ልጅ ጽንፈ አርዕድ በሺ፫፻፳፯ ዓ.ም መልሶታል። ዮሐንስ ዘቡርልስና ሚካኤል ዘሀገረ አትሪብ ወመሊግ የሰበሰቡት ገድለ ሰማዕታትና መጽሐፈ ገነት ስንክሳርና ተአምረ ማርያም ፍትሐ ነገሥትና ነገረ ማርያም ብዙ መጻሕፍቶች በአፄ ዘርዓ ያዕቆብ ጊዜ መጥተዋል። በርሳቸውም ጊዜ ብዙ መምህራንና ሊቃውን ነበሩ፤ ይልቁንም ታላቁ ሊቅ አባ ጊዮርጊስ ዘጋስጭ ብዙ መናፍቃንን ያሳመኑ ብዙ ድርሳናትና ተግሣጽ የጻፉ ነበሩ ከነዚህም በጣም ስማቸው የታወቀውን እንጽፋለን፤ ርቱዓ ሃይማኖት፤ መጽሐፈ ምሥጢር፤ መጽሐፈ ባሕርይ አርጋኖን፤ የመዓልትና የሌሊት ሰዓታት በዜማ የሚጸለይ ሕይወተ ማርያም፤ አፄ ዘርዓ ያዕቆብም ብዙ መጻሕፍት ጽፈዋል።

፲፬ቱ ቅዳሴያት በየጊዜው መጥተዋል ቅዳሴ እግዚእ ከመጽሐፈ ኪዳን ጋራ፤ ቅዳሴ ሐዋርያት ከሲኖዶስ ጋራ፤ ዮሐንስ ወልደ ነጐድጓድና ሌሎቹም ሁሉ ከጽርዕ መጥተዋል። ያዕቆብ ዘሥሩግ ከሶርያ መጥቶአል አባ ሕርያቆስ ቅዳሴ ማርያምን ቅዱስ ኤፍሬም ውዳሴ ማርያምን ለቅዱስ ያሬድ በዜማ እንዲናገርላቸው በአካለ ነፍስ መጥተው ነግረውታል ያን ጊዜ መጥቶአል ይባላል። ዮሐንስ አፈ ወርቅን ዮሐንስ መደብርን አቡፈርጅን አቡሻኽርን ሐዊን ጊዮርጊስ ወልደ አሚድን በአፄ ገላውዴዎስ ጊዜ ፲፭፻፵፱ ዓ.ም ሶሊክ ዘደብረ ሊባኖስ የምስሐለ ማርያም ባለአባት የተድባበ ማርያም ደብተራ መልሶልናል ማር ይስሐቅንም እሱ ነው የመሰለው። ዓረጋዊ መንፈሳዊም በአፄ ልብነ ድንግል ጊዜ ፲፭፻፴ ዓ.ም እጨ ዕንባቆምና ሚካኤል ግብሳዊ መልሰውታል። ዓረጋዊንና ማር ይስሐቅን የተረጐሙ ጊዮርጊስ ሶርያዊና እጨ ዕንባቆም ናቸው። የነዚህንም ሁሉ ትርጓሜ ድምሆይ አጥንተዋቸዋል ድምሆይ ጥበበ ክርስቶስን ሐዋርያነ ክርስቶስን ሐዋርያነ ክርስቶስ ሊቀ ካህናት ወልደ ዮናን ሊቀ ካህናት ወልደ ዮና እጨ በትረ ጊዮርጊስ አቃቤ ሰዓት አብራንዮስን ዓቃቤ ሰዓት አብራንዮስ መንፈቆ ወልደ ተክለ ሃይማኖትን መንፈቆ ወልደ ተክለ ሃይማኖት መምርህ ሙሴን መምህር ሙሴ ገላውዴዎስን ገላውዴዎስ ጌታ ዮናስን ጌታ ዮናስ አቶ ተክለ ሃይማኖትን አቶ ተክለ ሃይማኖት መምህር ሀሊብን መምህር ሀሊብ መምህር አካለ ወልድን አስተማሩ። መምህር አካለ ወልድ አቡነ አብርሃምን አቡነ ይስሐቅን መምህር ፊላታዎስን አቡነ አብርሃም ንቡረ ዕድ ገብረ መስቀልን መምህር ሰይፉን አስተማሩ። ስለ መጻሕፍተ ሐዲሳት። ከከሣቴ ብርሃን ሰላማ ዠምሮ እስከ ፲፭፻ ዓ.ም እስከ አፄ ናዖድ ድረስ የቀደሙት የኢትዮጵያ ሊቃውንት ሰዲ ጳውሎስና መዓልም ጴጥሮስ ከግዕዝ ወደ አማሪኛ አስማምተውታል። ሰዲ ጳውሎስ ዝክሪን ጳውሊን አስተማረ ዝክሪ ሠርዌ ክርስቶስን ሠርዌ ክርስቶስ ጽጌ ድንግልን ጽጌ ድንግል አባ ያዕቆብን አባ ያዕቆብ በትረ ክርስቶስን በትረ ክርስቶስ አለቃ ጓንጉልን አለቃ ጓንጉል መምህር ኤስድሮስን መምህር ኤስድሮስ ስነ ክርስቶስን ስነ ክርስቶስ ወልደ አብን ወልደ አብ ገብረ ኢየሱስን ወልደ ሚካኤልን አስተማሩ። ወልደ ሚካኤል ደረስጌ ገብረ ማርያምንና ወልደ ሩፋኤልን አለቃ ኅሩይንና ወልደ አማኑኤልን መምህር ወልደ ጊዮርጊስንና መምህር ወልደ ሚካኤልን አስተማሩ። ደረስጌ ገብረ ማርያምን አቡነ ዮሐንንስና መምህር ገብረ ማርያምን አለቃ እየለንና አባ ግርማ ጽዮንን አስተማሩ።

አቡነ ዮሐንስ አቡነ ቴዎፍሎስንና አቡነ ያዕቆብን አባ ፍሥሐን አለቃ ወልደ ኢየሱስን አቶ ደጀኔን አስተማሩ።

መምህር ገብረ ማርያም መጋቤ ሐዲስ ወልደ ሚካኤልንና አባ ምሕረቱን አባ ሐዲስን አስተማሩ።

መምህር ወልደ ጊዮርጊስ ብላቴን ጌታ ኅሩይን አለቃ ወልደ አማኑኤልን መጋቤ ሐዲስ ኃይለ ማርያምን ሊቀ ጠበብት ወልደ ጊዮርጊስንና መምህር ጽጌን መምህር ገብረ መስቀልን አስተማሩ።

መምህር ወልደ አማኑኤል አለቃ ገብረ መድኅንን አስተማሩ። አለቃ ገብረ መድኅን አለቃ ለማን አስተማሩ።

አለቃ ኅሩይ አለቃ ታዬን ሊቀ ጠበብት አድገኅን አባ ንጉሡእን አባ ዘካርያስን አለቃ ደስታን አለቃ መኩሪያን መምህር መሐሪን አቶ ወንድም አገኘሁንና አቶ ወልደ ጊዮርጊስን አስተማሩ።

መምህር ወልደ ሚካኤል መሪጌታ እንግዳአየሁን አቡነ አብርሃምን መልአከ ገነት ጽጌን አስተማሩ።

ምዕ ፬ ስለ ቅዱስ ያሬድና ስለ መምህራን አጭር ታሪክ።

በኢትዮጵያ መንፈሳዊ ዜማ ምን ጊዜ እንደ ተጀመረ ጥቂት እንጽፋለን ከ፭፻፳፫ ዓ.ም በፊት በኢትዮጵያ ቤተ መቅደስ የተለመደ ደንበኛ ዜማ እንደ አለ በታሪክ ተጽፎ አላገኘንም። ነገር ግን ቅዱ ያሬድ ከሊቀ ካህናቱ ከአዛርያስ አንሥቶ እስከ አሁን ከነበሩት ከብልይ መምህራን አንዱ እርሱ ስለሆነ ተያይዞ እንደመጣው ዜማ ብቻ ሳይሆን እርሱ ራሱ ከብሉይ ከሐዲስ ቃል አወጣጥቶ በአራት ክፍለ ዘመን እንዲነገር አድርጎ ወስኖ በሦስት ዓይነት ዜማ ተናግሮአል። የተናገረበት ዘመንም ከ፭፻፳፫ ዓ.ም አንሥቶ እስከ ፭፻፵፭ ዓመተ ምሕረት ይሆናል።

አንዳንድ መምህራን ደግሞ ቅዱስ ያሬድ ሰባት ዓመት ፊደል ሀ ማለት አቅቶት ኖረ ከሰባት ዓመት በኋላ ግን ተግለጾለት ተናገረ ብለው ይናገራሉ። ነገር ግን ሰባት ዓመት አንድ ፊደል ሀ ማለት አቃተው ተብሎ የተነገረለት ለቅዱስ ያሬድ ብቻ ነውን? ለሌላው ሰው ግን ሰባት ዓመት ይቅርና አንድ ዓመት ስንኳ አቃተው ተብሎ በታሪክ ሲነገር ሰምተን አናውቅም። ይህማ ፊደል እምቢ አለው ተብሎ የተነገረው ለአንድ ሰው ብቻ ከሆነ ሐሰት ነው ለማለት ይቻላል። የቅዱስ ያሬድ ትውልዱም ከሌዋውያን ወገን መምህሩም ጌዴውን እንደሆነ በፊት ተናግረናል። ፊት እንደተናገርነው ከአዛርያስ አንስቶ እስከ ከሣቴ ብርሃን ሰላማ ድረስ ያሉት መምህራን ዕብራይስጥ ያቁ ነበር ተብሎ ከተነገረ ቅዱስ ያሬድም ዕብራይስጥ ያውቅ ነበር ቢባል አያስነውርም። ዕብራይስጥም ለማወቁ ማስረጃ ማኃልየ ሰሎሞን በዜማ የሚነገረው ከዕብራይስጡ ንባብ ጋራ የተስማማ ነው። ከመምህራነ ጉባኤ ወደ አማሪኛ የሚተረጐመው ግን ከጽርዕ ቋንቋ ወደ ግዕዝ የተመለሰው ነው ከዕብራይስጡ አይስማማም።

ይልቁንም ቅዱስ ያሬድ ዕብራይስጥ ቋንቋ ብቻ ሳይሆን የዓርቢና የጽርዕ የሶርያ ቋንቋ የሰማ ይመስላል። በድርስቱም ውስጥ ከብሉይና ከሐዲስ ብቻ ሳይሆን ከሊቃውንት መጽሐፍ ከነ ዮሐንስ አፈ ወርቅና ከነ ቅዱስ ቄርሎስ እየጠየሰ በመናገሩ ያን ጊዜ የሊቃውንት መጽሐፍ በኢትዮጵያ አልተገኙም ነበርና በዚህ ይታወቃል። ይኸንም ሁሉ ለመጻፍ የደረስንበት ምክንያት እግዚአብሔር ስንኳን ለቅዱስ ያሬድ ይቅርና እምነት ለሌለው ሰው ስንኳ እውቀትን ለመግለጽ ርኅሩኅ መሆኑን ማንም አይዘነጋውም። ነገር ግን የድርሰቱ ንግግር በጣም ምሥጢሩ የረቀቀና ተቀስሞ ተለቅሞ የወጣ የዜማውም ጣዕም አዕምሮ የሚአረካ ስለሆነ ነው። እኛ ኢትዮጵያውያኖችማ ከእኛ በቀር በሌለው ሀገር ቤተ መቅደስ ዜማ ያላቸው አይመስለንም፤ እንደ መሰንቆና ሙዚቃ እንደ አርጋኖ ዓይነት ያለው ዜማ ይቅርና በአንደበትና በጐረሮ ዜማዎች አሉዋቸው፤ ደራሲዎቹም፤ እንደ እኛ አንድ ብቻ ሳይሆን በብዙ የሚቆጠሩ ናቸው። በእሥራኤል ቋንቋ በዕብራይስጥማ በቤተ መቅደሳቸው ውስጥ ብዙ ልዩ ልዩ ዓይነት ዜማ አለ፤ ይኸውንኑማ ዜማ (ሸር ሐሸሪም) ይሉታ፤ ዝማሬ ማለት ነው። ኦሪቱም ሲነበብ ከቤተ መቅደሱ ውስጥ እንደ ውርድ ንባብ ያለ ዜማ አለው። ለዚሁም ምልክት እንደ ጭረትና እንደ ይዘት እንደ ደረትና ድፋት ያለ ምልክት አለው። የእኛም ዜማ ምልክት ተያይዞ የመጣ ነው እንጂ በልብ ወለድ የተሠራ አይመስልም። በማናቸውም ሥርዓትና ባሕር ግዕዝና ዕብራይስጥ ተወራራሽና ወንድማማች መሆናቸው አይዘነጋም።

ከቅዱስ ያሬድ ጀምሮ የመምህራን ቍጥር።

ያሬድ ሳዊሮስን ሳዊሮስ ስንድሮስን ስንድሮስን በልዳዶስን በልዳዶስ ኬፋን ኬፋ ገብሩን ገብሩ አባ ጌራን አባ ገብሩ አባ ጌራን አባ ጌራ አባ ጊዮርጊስን። አባ ጌራ ሲያስተምርበት የነበረው ቦታ ደብረ እግዚአብሔር ይባላል በወሎ አውራጃ ሐይቅ አጠገብ ወደ አውሳ ሲል ነው ይኸውም ቦታ ብዙ መምህራን የተማሩበት ቦታ ነው ቤተ ክርስቲያን ግራኝ አቃጥሎታል። ወእምደብረ እግዚአብሔር ተምሕረ አባ ጊዮርጊስ አባ ጊዮርጊስ ልሳነ ዕረፍትን የቤት ልሔም ደብተራ የነበረውን አስተማረ።

ስለ ቤተ ልሔም አጭር ታሪክ እንጽፋለን ቤተ ልሔም አገርነቷ የሊቃውንት አገር ናት አሁንም ከርሷ የተገኙ ሊቃውንት ብዙ ናቸው የተመሠረተችውም ፲፫፻፺፭ ዓ.ም በዳግማዊ ዳዊት ጊዜ ነው። ሕንፃዋም በጣም የሚአስደንቅ በጥርብ ድንጊያ ስለሆነ እስከ አሁን ድረስ ሳይፈርስ ይኖራል። በጥርቡ ድንጊያና በድንጊያው ዓምድ ላይ ያለው ኃረግና ቅርጽ ሲአዩት የዱሮውን ዕውቀት ምን ያህል እንደሆነ ያስታውሳል። ድጓ አስተማሪ የሚሆነው ሁሉ ከማናቸውም ድጓ መምህር ተምሮ አውቆ ምንም ለማስተማር የሚችል ቢሆን ቤተ ልሔም ወርዶ ዕውቀቱን ካላስመሰከረና ካላስመረቀ የምሥክር ወርቀት ሳይቀበል ለማስተማር አይችልም። እንደ ውጭ አገር ሕግ በኢትዮጵያ (ዩኒቤርሲቲ) የምስክር ቦታ በዜማ ቤተ ልሔም ብቻ ናት፤ የድጓ ምስክርም ለመሆን የበቃችበት ምክንያት እንዲህ ነው ከአፄ ልብነ ድንግል አንሥቶ እስከ ሠርፀ ድንግል ፲፭፻፹፯ ዓ.ም ድረስ መጻሕፍት ሁሉ ይልቁንም ድጓ በጭራሽ ጠፍቶ ነበርና አፄ ሠርፀ ድግንል የድጓ መጽሐፍ በየገዳማቱና በየዋሻው ሲአስፈልጉ እስከ ቤተ ልሔም ደረሱ በዚሁ ደብር የሚኖር ልሳነ ዕረፍት የሚባል መምህር ደብቆት ስለአገኙ ደስ አላቸውና፤ ከእንግዲህ ወዲህ ቤተ ልሔም የድጓ ምስክር ቦታ ትሁን ብለው ሥርዓት ስለሠሩ ከዚያን ጊዜ አያይዞ እስከ ዛሬ ድረስ ቤት ልሔም የምስክር ቦታ ሁና ትኖራለች። ድጓ ማለትም በትግሬ በአኩስም ቋንቋ (ደጓዕ) ይላል መዝሙረ ኃዘን ማለት ነው። (ሙሾ) ሊቃውንት ግን በየመሰላቸው ተርጉመውታል። አባ ጊዮርጊስ ልሳነ ዕረፍትን ልሳነ ዕፍረት ዘቃለ አብን ዘቃለ አብ እጨጌ ቃለ ዓዋአዲን እጨጌ ቃለ ዓዋዲ ሕንፃ ሃይማኖትንና ተጠምቀ መድኅንን አስተማረ። ከዚህ በኋላ ዜማ በየአለበት ተዘራ ወደ ደብረ ነጐድጓድ አትሮንሰ ማርያም፤ ትግሬ አባ ገሪማ፤ ሸዋ ደብረ ሊባኖስ ጐጃም፤ መርጡለ ማርያም በዚህ ሁሉ ተገኘ። ተጠምቀ መድኅን የዋድላውን ስቡሕንና የዙር አምባውን ወልደ ገብርኤልን የቆማውን አሥራትን አስተማረ ከዚህ በኋላ ዜማውም ተለዋወጠ ጐጃም አጫብርና፤ ቆሜ ደብረ ሊባኖስ ሸዋ ተጉለቴ ወንጨሬ የአኩስምና የዋድላም እንደ ቆሜ ያለ ነው። ሕንፃ ሃይማኖት ወልደ መለኮትን ወልደ መለኮት ሠርፀ ማርያምን ሠርፀ ማርያም ክንፈ ሚካኤልን ክንፈ ሚካኤል ገብረ እግዚአብሔርን (ደርሶ) ገብረ እግዚአብሔር ገብረ መድኅንን (መርሻን) አስተማረ። እስከ አሁን ድረስ ያሉት መምሕራን እሊህ ናቸው።

ምዕ ፭ ስለ ቅኔ ታሪክ።

ቅኔ ማለት ተቀንየ ካለው የወጣ ነው። አገዛዝ መግዛት የአእምሮ መግዣና መወሰኛ ማለት ነው። ወይም ቄንቄነ ካለው ግሥ የወጣ ነው ነቀዝ እንጨትን እንደሚበላ እርሱም የሰውን ልቡና በሐሳብ እየበላ ያደክማልና ስለዚህ ሁለቱም ግሥ ይስማማዋል። ደራሲው ግን ቅዱስ ያሬድ ነው ይኸውም ይታወቅ ዘንድ ሚበዝኁ ዋዜማ ሥላሴ ዘይእዜ መወድስ ክብር ይእቲ ዕጣነ ሞገር እያለ ሠርቶአል ቤቱ ግን በ፲፬፻፹፮ ዘይእዜ እስክንድር ጊዜ ተሠሮቶአል። ይኸውም ይታወቅ ዘንድ የሊቃውንት ቅኔ አጭር ዘይእዜ ተትሕተ ያሬድ ዘኢተትሕተ ለቅኔያቲሁ ደቂቅ እስመ ኢሀነፀ ቤት ብለው ሊቃውንት ተናግረዋል (ወቀሳ) ነገር ግን ጐጃም ጐንጆች ተዋነይ ተናግሮታል ይላሉ። ዋድሎችም ዮሐንስ ገብላዊ ተናግሮታል ይላሉ ሁለቱም አገባቡን ነው እንጂ የተናገሩት የቅኔውንስ መንገድ የጀመረው ቅዱስ ያሬድ መሆኑ አይጠረጠርም ደግሞ አንዳንድ መምራህን እርባታውንና አገባቡን የጀመሩ መላእክት ናቸው ብለው ይናገራሉ፤ ነገር ግን መላእክት ያን ጊዜ መኑ ፈጠረነ ብለው የተናገሩበት ቋንቋ ዕብራይስጥ ይሁን ግዕዝ ይሁን ወይም የራሳቸው ቋንቋ እንዳላቸው እናውቃለን ለማለት አንደፍርም።

እውነተኛው የቅኔ አመጣጥ እንዲህ ነው ዮሐንስ ገብላዊ የሚባል ሊቀ በ፲፬፻፮ ዓ.ም የነበረ፤ ቅዱስ ያሬድ የቅኔ መንገድ ጀምሮት እንደ ነበረ አይቶ እንዲገለጽለት በደብረ ታቦር ሱባኤ ገባ። ይኸውም ደብረ ታቦር የሚባል ተራራ በቦረናና በአማራ ሳይንት መካከል የአፄ ይኩኖ አምላክ ከተማ የነበረ ነው። ምሥጢሩን ከነቤቱ ለመወሰን ብሎ ሱባኤ ቢገባ ተገልጾለት ከቅዱስ ያሬድ አያይዞ ደርሶታል ከዚህ በኋላ ቅኔውን ለአባ ወልደ ገብርኤል አስተማረ። አባ ወልደ ገብርኤል ለሠምረ ክርስቶስ አስተማረ (ሠምረ አብም ይላል) ሠምረ አብ ሲያስተምር ንጉሡ አፄ በእደ ማርያም ነበር ፲፬፻፸ ዓ.ም ይሆናል። ንጉሡና ሠምረ አብ ተጣሉ፣ ንጉሡም እንዲህ አለው፤ አንተ ከነ አባትህ እንዲያው ትለፈልፋለህ እንጂ ከማን አግኝተኸዋል አለው። መምህሩ ሠምረ አብም በትሕትና ቃል እንዲህ ብሎ መለሰለ፤ ይህን ካልህ እንዲገልጽልን ሱባኤ አንገባም አለው ንጉሡም እሺ ብሎ ተያይዘው ሱባኤ ገቡ የመንፈስ ቅዱ ስ እንደ ሆነ ለማጠየቅ የንጉሡን ልቡና እግዚአብሔር ከፈተው ብሩህ አደረገለት፤ ቀኑም ቃና ዘገሊላ ነበር ጥር ፲፪ (፲፫) ቀን፤ በዚሁ ቀን ንጉሡ እንዲህ እያለ ቅኔውን ተናገረ (መራ) ድኅረ ተሰብረ አጽንዖ ለስብእናነ ልሕኵት ለብሀዊ ክርስቶስ በማየ ሐዲስ ጥምቀት። ይኸውም ቅኔ የቃና ዘገሊላ ዕለት ስለተነገረ ስሙ ጉባኤ ቃና ተባለ አንዳንድ ሊቃውንት ደግሞ ጉባኤ ቃና የተባለበ ምክንያት ሽዋ ጉባኤ ቃና የሚባል ሀገር አለ ከዚያ የተደረሰ ነው ይላሉ ወይም ጉባኤ ቃና ማለት ጉባኤ ቀና ማለት ነው እያሉ በየመሰላቸው ይናገራሉ። ይኽ ግን እውነት አይመስልም።

ከዚህ በኋላ ሠምረ አብ ለልሔብ። ልሔብ ለኤልያብ ኤልያብ ለጽድቅ ወልደ ማርያምና ለተዋነይ አስተማረ።

በዚህ ጊዜ መንግሥት ታወከ። ግራኝ ተነሣ። ፲፭፻፲፭ ዓ.ም ድድቅ ወልደ ማርያም ዳውንት የጨረቃ ከሚባል አገር ገቡ።

ተዋናይ ደቅ እስጢፋኖስ ከሚባል ደሴት ከጣና ባሕር ውስጥ ገብቶ ተቀመጠ (በኋላ ግን ከደሴቱ ሲወጣ ቅኔን ይዞ አገአብብ አጥፍቶ ወጣ፤ የጐንጅ አገባብ ማነሱ አርባ ቅምር አለመኖሩ ስለዚህ ነው። ከዚህ በኋላ መምህሩ አልያብም ሞቱ ተዋነይም ከወንድሜ ከድድቅ ወልደ ማርያም አልጠይቅም በማለት ትቶታል።

ድድቅ ወልደ ማርያም ግን ከሊቃውንት አልተለዩም ነበርና አገባብና አርባ ቅምር ይዘው ተገኝተዋል። ዳውንት የጨረቃ ከሚባል ሀገር ስድስት መምህራን ድድቅ ድድቅ እየተባሉ ሲያስተምሩ ኖረዋል። ድድቅ ማለትም የጅግንነት ስም የምሥጢር ጀግና ማለት ነው። በስድስተኛው ድድቅ ጊዜ ጉባኤ ሰፋች ሰባት ዐዋጅ ሰባት አርባ ቅምር ሰባት አገባብ ተናግሮአል።

ስድስተኛው ድድቅ ለስላና ወልደ ማርያም ስላና ወልደ ማርያም ማዕበል ወልደ ሕይወትን ማዕበል ወልደ ሕይወት ጌቱ ገሞራን አስተማረ።

ሁለተኛ ብዙዎች ሊቃውንት ፲፬፻፷ ዓ.ም ደቀ እስጢፋ የሚባል ሊቅ ጽርዕ ወርዶ ሰባት ቋንቋ ተምሮ መጣ። ከሰባቱ ስድስቱ ፍልስፍና (ጥንቄላ) ሆንዋል። አንዱ ቅኔ ሆኖ ተወልዶአል። ብለው ታሪካቸውን ጽፈዋል።

ነገር ግን ደቀ እስጢፋ የሚባል ሊቅ ጽርዕ ወርዶ በዮናኒ ቋንቋ የተጻፈውን አገባብ አምጥቶ፤ ከኢትዮጵያ ከግዕዙ አገባብ ጋር አስማምቶ የጐደለውን መልቶ ፲፬፻፹፮ ለንጉሡ ለአጼ እስክንድር ማስተማሩ እርግጥ ነው እንጂ ከኢትዮጵያ የሌላ ሌላ ባዕድ ትምርት አምጥቶ አላስተማረም። ለዚሁም ማስረጃ ቅኔ።

ደቀ እስጢፋኖስ ካህን አመ እስክንድር በመንፈስ ቅዱስ ነበበ ሐሳባተ ነቢይ ቅኔያተ እምቅኔያቲሁ ለያሬድ ዘእንበለ ያተርፍ ምንተ፤

ወከመ ኢይኅድሩ ውስተ አፍዓ ለቅኔያቲሁ ሐነፀ አብያተ ሰብአ ወሰማኒተ ይላል። የቅኔውም ቤት በመላው ሰባ ስምንት መሆኑን ያስረዳል።

ብዙዎች ቅዱስ ያሬድ በአርያም የጀመረውን ቤት እያዩ ለቅኔ ቤት የሠራ መስሎአቸው፤ ክብር ይእቲ ሐዋርያቲሁ ከበበ፤ ያለውን ሦስት ቤት እያደረጉ ብዙዎች ሊቃውንት ሲቀኙ ይኖራሉ። ይኸውም ስሕተት ነው እንጂ እውነት ነገር አይደለም የክብር ይእቲ ቤት ማስረጃ ቅኔ። በምሥጢረ አምላክ ተክዕወ ደመ አኰቴቱ ለወልድ። ጽዋዓ መንፈስ ይጸልል ወይምላዕ እንዘ ሆሣዕና ኅብስተ ነድ።

ይኸውም ቅኔ በኒቆዲሞስ ሰኞና ማክሰኞ የሚቀኙት ቅኔ ነው። አሁን ወደ ደቀ እስጢፋ ታሪክ እንመለስ። ደቀ እስጢፋ የተባለው ሊቅ ቅኔውን ለንጉሡ ለአፄ እስክድንር ካስተማረ በኋላ፤ ሰው ከተቀራረበ መጣላት አይቀርምና። ደቀ እስጢፋኖስ የንጉሡን የአፄ እስክንድርን ሚስት በግብር አወቃት። ይኸንኑም ማን ነገረበት ቢሉ የእልፍኝ አሽከር ነግሮበታል። አነጋገሩም እንዲህ ነው ሊቅ ደቀ እስጢፋ ከእቴጌ ጋራ ወዳጅ ናቸው እርስዎ በሌሉበት ቀን ሁሉ ሲጫወቱ ይውላሉ ብሎ ነገረበት። ንጉሡም እንደምን አድርጌ እይዘዋለሁ ብሎ ቢጠይቀው፤ እርስዎ ጉግሥ (ፈረስ) ሊጫወቱ ሲወጡ እርሱ ይተካልና ፈጥነው ይመለሱ አለው ቢመለስ ቤቱን ዘግቶ የፍልስፍና ስራ ከእቴጌይቱ ጋር ሲጫወት ሰማው፤ ንጉሡም ቤቱ ተዘግቶአልና፤ ከደጁ ሁኖ ይፎክር ጀመር። ደቀ እስጢፋም ከውስጥ ሳለ ደንግጦ የፍርሃት ቅኔ ይህን ተናገረ (ተቀኘ) ሥላሴ ቅኔ።

አጋግ ይቤ ከመዝኑ ሞት መሪር።

በጊዜ ረገዞ ሳሙኤል መምህር።

ወሠራቄ ንግሥት አነ ደቀ እስጢፋ ኅሡር።

አንበሳ እስክንድር።

እጓለ አንበሳ እንዘ ትጥኅር።

እምዕርአይከ ተሐጠኒ ምድር።

እንዲህ ብሎ በፍርሃት ለመነው። አፄ እስክንድርም ከውጭ ሁኖ ቅኔውን መለሰለት። እንዲህ ሲል።

ምንት አገበረከ ቍንጽለ ገዳም አንተ ቤተ አንበሳ በዊዓ።

ኢትሰምዕኑ ጥኅረቶ በአፍአ።

እስመ እምኅቤየሰ ተጋንዮትከ ጠፍዓ።

አንበሳ በኃይሉ እምድኅረ ሞዓ።

ኅድግሰ ዘለከ ብጽዓ።

ጽንሖ ለእሳት ከዊነከ ብርዓ።

ብሎ በ፲፫፻፷ ዓ.ም አፄ ዳዊት ያሠሩዋት እልፍኝ ነበረችና በእሳት። አቃጠላት ደቀ እስጢፋም እቴጌይቱን ይዞ ቤቱ ሲቃጠል ከጢሱ ጋር ወጥቶ ወደ ጣና ባሕር ደሴት ውስጥ ገብቶ አገሪቱን በጥበብ ሠውሮ ተቀመጠ አገሪቱንም ደቀ እስጢፋ ብሎ በስሙ አስጠራት ይባላል።

የንጉሡ አዝማሪም እንዲህ ሲል አዝምሮአል፤ እጅዋን ተሰብራ ከመሐሉ። ደቅ አለች አሉ።

ነገር ግን ሀገሪቱን በጥበብ ሠወራት ማለት። ንጉሡን ፈርቶ ከማይገኝበት ከስውር ቦታ (ተዋሻ) ተቀመጠ ማለት ይመስላል እንጂ። ክርስቶስ በክሡት አድርጎ የፈጠረውን ሀገር እርሱ ሠወረው ለማለት እንደፍርም። ይህንን ታሪክ የጻፍኩበት ምክንያት፤ የደቀ እስጢፋን ኃጢአት ለመናገር ሳይሆን የንጉሡን የአፄ እስክንድርን ትምህርትና የቀድሞውን ቅኔ የዜማውን አኳኋን ለመናገር ነው። ደቀ እስጢፋ ለአፄ እስክንድር ቅኔውን አስተማረ ቤቱንም ከሱ ጋራ አብረው የነበሩ ሊቃውንት በምሳሌ ቅዱስ ያሬድ በአርያም የሠራውን ቤት እያዩ ወስነውታል።

ከዚህ በፊት ግን እንደ ጉት ነው። እንጂ ቤት የለውም እንደ ጉት ያለውም ቅኔ ይህ ነው። እግዚእየ ኢየሱስ ክርስቶስ ለአርእስተ ኃጣውዕ ሠለስቱ። ለምንት ፈታሕኮሙ፤ በሐቅለ ቆሮንቶስ ኢሞዕኮሙኑ። አኮኑ ተአስሩ ነገርሥት ወርቀ መዝገብ ኢየሀሉ። መፍትሔ ሥራይሰ ለወርቅ ተአስሮ በፈትለ ክርስቶስ ጥቀ አፈቅሮ ንዋይ ያጠይቅ ወርቀ። አዳም በጎል ተወክፈ እምነገሥተ ሰገል ይላል። ወሠርከሰ ያለው ቅዱስ ያሬድ እንደ ጉት እንው። አስተውል። ከጉባኤ ቃና አንስቶ እስከ ዕጣነ ሞገር የዜማው ልክ በጣም የተወሰው በጐንደሮች መንግሥት ፲፯፻፺፰ ዓ.ም በአፄ አድያም ሰገድ ኢያሱና በእጨጌ ቃለ ዓዋዲ ጊዜ ነው። ቀድሞ ግን ምንም ዜማ ቢኖረው እንደ ዛሬ ዘመን ቅኔ ሁኖ ዜማውና ንባቡ ልክ አልገባም ነበር ይባላል። የቅኔ መንገድ ከአራት ተከፍሏል በጐጃም ጐንጅና ዋሸራ፤ ዋድላ፤ አራተኛ የጥንት የሊቃውንት ቅኔ አካሄድ አንድ መንገድ ይሆናል በዚህ ተወስኖአል።

የዱሮ ዘመን ቅኔ በጉንዳጉንዲ የተገኘ።

የቅኔውም አኳኋን በዓመት በዓመት አንድ ቀኔ ብቻ ነበር የሚያደርገው ይባላል። የቅኔውም ዓይነት ይኸ ነው። ክብር ይእቲ ዘዓመት ሃሌ ሉያ ሃሌ ሉያ ሃሌ ሉያ ዘርሡይ ቤቱ።

ወዘብዙኅ ጥሪቱ። አመ ዕለተ ሞቱ የሐውር ባሕቲቱ።

የአክሎ መቃብር በእመተ ብእሲ ሠለስቱ።

ወበውስቴታ ይበሊ አዕጽምቱ። ወይኬ ሰብእ ከንቱ ውእቱ።

ወከመ ጻላሎተ ሐላፊ ንብረቱ።

ዕጣነ ሞገር ዘዓመት።

ሃሌ ሉያ ሃሌ ሉያ ሃሌ ሉያ ቃየል አበሰ እንበይነ ውሉድ በላዕለ እኁሁ ቀኒዖ

ሳምሶን ተሠግረ በደሊላ ምሥጢረ ነገሩ ኅቡዓ ኅቤዖ።

ምስለ ፀግረ ርእሱ ላፀየት ጽንኦ።

ብፁዕ እምአንስት ዘጐየ ተንሢኦ።

ለንጉሥነ ዘርዓ ያዕቆብ ከመ ይርድኦ።

አምላኪየ ዘዓመት።

አምላኪየ ሀበኒ ጥበበ። ኢይንብብ ልሳንየ በከመ ረከበ።

አምላኪየ ሀበኒ ጥበበ።

አምላኪየ ሀበኒ አርምሞ። ከመ ኢይንብብ አፋየ ላዕለ ሰብእ አሕስሞ።

አምላኪየ ሀበኒ አርምሞ።

ጉባኤ ቃና ዘዓመት።

በመዝሙር እቀኒ በዘአሰርቱ አውታር።

ለዘርዓ ያዕቆብ ኄር ዕበዮ በከመ ያሬድ መምህር።

እንግዲህ አንባቢ ሆይ ቅኔ በአፄ እስክንድርና በደቀ እስጢፋ ጊዜ ተዠመረ ማለት ፍጹም ስሕተት መሆኑን አስተውል።

ይኸ ቅኔ በአፄ ዘርዓ ያዕቆብ ጊዜ የተነገረ ነው።

\*\*\*\*\*\*\*\*\*

ምዕ ፮ በኢትዮጵያ የወንጌል እምነት።

ኢትዮጵያ ከጥንት ዠምራ ታሪኳና እምነቷ የታወቀ መሆኑን ይልቁንም በሀገርዋ ሊቃውንት ሳይሆን፥ በውጭ አገር በኤውሮፓ ሊቃውንት በምሥራቃውያንና በምዕራባውያን መምህራንና ሊቃውንት የታወቀችና የተመሰገነች መሆኗን በሐዋርያትም ዘመን እምነትና ጥምቀት እንዳላት እንገልጻለን።

የኢትዮጵያ ንጉሥ ሰጥታህ (ወይም አካጥታህ) ስመ መንግሥቱ ጽፍነ አርዕድ በርሱ መንግሥት ዘመን፤ ከልደት በኋላ በ፵ ዓመት ከ፲፪ቱ ሐዋርያት ፭ቱ ወደ ኢትዮጵያ መጥተው ወንጌልን እንደሰበኩ፤ እነርሳቸውም ቅዱስ ማቴዎስ ቅዱስ ማትያስ ቅዱስ ቶማስ ቅዱስ ያዕቆብ ወልደ እልፍዮስ ቅዱስ ስምዖን ቀነናዊ በኋላ ናትናኤል የተባለው ቅዱስ በርተለሜዎስ ናቸው። ይኸንኑም ታሪክ በፈረንሳዊ ሊቅ በሞሬዬ በመጀመርያው መጽሐፉ ፫፻፺፰ ገጽ ተመልከት።

፪ኛ በ፫፻፵፭ ዓ.ም የነበረ ሩፊኖስ የሚባል የቤተ ክርስቲያንን ታሪክ የጻፈ የሮም ሊቅ በ፩ኛ መጽሐፉ ምዕራፍ ፱ ቅዱስ ማቴዎስ ወንጌላዊ በኢትዮጵያ እንደ ሰበከና እንዳስተማረ ተመልከት።

፫ኛ በ፫፻፸ ዓ.ም የነበረ ሶቅራቴ (ወይም ሶቅራጥስ) የሚባል የአብያተ ክርስቲያናት ታሪክ የጻፈ የቁስጥንጥንያ ሊቅ በ፲፱ ምዕራፍ ቅዱስ ማቴዎስ በኢትዮጵያ እንደሰበከና እንዳስተማረ ይናገራል ተመልከት።

፬ኛ ኩልቦ የሚባል የፈረንሳዊ ሊቅ በሐዋርያት ዘመን በኢትዮጵያ እምነትና ጥምቀት እንዳለ አምናለሁ ሲል የጻፈውን ታሪክ በ፻፵ ገጽ ተመልከት።

፭ኛ የእስክንድርያን ቤተ ክርስቲያን ታሪክ የጻፈ ባንሰለብ የሚባል ሊቅ በኢትዮጵያ ከፍሬምናጦስ በፊት ሐዋርያትና መምህራን መጥተው እንዳጠመቁና እንዳስተማሩ ከኢትዮጵያም መምህራንና ሊቃውንት በታች እንደራሴ እየሆኑ አሥር የግብጽ ሰዎች እንደተሾሙ ይናገራል። ይኸውም ታሪክ በዚ፮፻፸፯ ዓ.ም በፓሪስ ከተማ ታትሟል ፻፵ ፻፵፩ ገጽ ተመልከት።

፮ኛ አካጥታህ (ወይም ሰጥታህ) በንጉሥ ሆርኤምተኩ ታሪክ የነዚህን ያምስቱን ሐዋርያት የሥራቸው ፍጻሜ እንደሆነ በክብረ ነገሥት ተመልከት።

፯ኛ በሮማ መጻሕፍት ቤት እንደ ኤውሮፓ አቄጣጠር ፲፰፻፺፱ ዓመተ ምርሐት በታተመው ትርጓሜ ወንጌል በመቅድሙ ላይ እንዲህ ይላል። ጌታችን ኢየሱስ ክርስቶስ ወደ ሰማይ ባረገ በስምንት ዓመት ቅዱስ ማቴዎስ ወንጌል ትውልዱም አይሁዳዊ ነው ሥራውም የባንክ መንዛሪ ነበር አባቱም ኤልፌልዮም ይባላል። ወንጌልንም የጻፈበት ቋንቋ በዕብራይስጥ (ወይም በከለዳዊ) ቋንቋ ነው ይኸውም ሕዝቡ የሚናገሩበት ቋንቋ በሁለቱም ስለሆነ ነው። ከአይሁድም ብዙ ሰዎችን ወደ ክርስቶስ መለሳቸው ከጥቂት ጊዜ በኋላ በግብፅ አጠገብ ወደ አለች ኢትዮጵያ አገር ወንጌልን ለመስበክ ሔዶ በዚያም ስብከቱን በብዙ ታምራት አስረዳ ይላል፤ አንዳንዶቹም ሊቃውንቶች በስናር በኖብያ አጠገብ እንደ ሞተ ይናገራሉ፤ ነገር ግን በጥርጥር ነው እንጂ እውነት ነገር አይደለም። ብዙ ሊቃውንትና መምህራን በፋርስ አገር ወንጌልን ሲሰብክ እንደ ሞተ ይናገራሉ አስክሬኑንም ወደ ምዕራብ አምጥተውታል ብለው ይተርካሉ።

፰ኛ የፈረንሣዊ ሊቅ ሞሬዬ በ፫፻፺፫ ገጽ የጻፍወም ታሪክ እንደዚህ ይላል ሌዊ) ወይም ቅዱስ ማቴዎስ ከ፭ቱ ሐዋርያት ይልቅ በዚያ ዘመን እርሱ በጣም የታወቀ ነበር በይሁዳ አገር ብዙ ሰው አስተምሮና በወንጌል አሳምኖ። በምሥራቃውያን በኩል ሃይማኖትን ለማስፋት ተነሥቶ ወደ ኢትዮጵያ በመጣ ጊዜ ከኢትዮጵያ አገሮች ሁሉ ናአዲር በምትባል ከተማ ስብከቱን ዠመረ ብዙ ሰውም በወንጌል አሳመነ ይኸውም ናአዲር የተባለ ሀገር በአክሱም አጠገብ የነራስ ሥዑል ሚካኤል አገርና የቀድሞ የነገሥታት ቦታ የነበረ ይመስላል።

ቅዱስ ማቴዎስም በዚያው ቦታ ሲሰብክ ከቤተ መንግሥት ሰዎች ጋራ ተዋወቀ ከሁለት ሰዎቻ ጋራም ክርክርን አደረገ። የነዚያም ሰዎች ስም ያንዱ ሳሆር (ወይም ሳዊሮስ) ሁለተኛውም ሳኤት (ወይም አርሳክት) ይባሉ ነበር። እነርሱም በሰይታን መንፈስ በአስማት ጥበብ የሕዝቡን መንፈስ እየሳቡ የቅዱስ ማቴዎስን ስብከት ለመስማት የሚሰበሰቡትን ሕዝቦች ለማስተው ይጥሩ ነበር፤ ስለዚህም ሁለት ታላላቅ ዘንዶች በአስማት (ወይም በምትሐት ስበው ሕዝቡን ለማስፈራራት አሳዩ።

ቅዱስ አምቴዎስም ፈጽሞ በእግዚአብሔር ይታመን ነበርና እነዚህን የሚያስፈራሩ ዘንዶች እንደ በግ ገራሞች አደረጋቸው።

ቅዱስ ማቴዎስም በኢትዮጵያ ይኸንንና ሌላም ታላላቅ ሥራ በኢትዮጵያ አሳይቷል። የንጉሥ አካጥታህን ልጅ ከሞተ አስነሳ። ንጉሡና ቤተ ሰቦቹም ሁሉ ይኸነን ታምራት በዓይናቸው አይተው በወንጌል ሃይማኖት አምነው ተጠመቁ።

ከነዚህም የሚበልጡት ሰዎች የመርቄና የናፓቷ የኖባት ሰዎች ናቸው ሁሉም አምነው ተጠመቁ።

የንጉሡ አካጥታህ ልጅ ኤፍዣን የምትባለው አምና ተጠምቃ እርሷው ራሷ ባሠራችው ገዳም በድንግልና ከ፪፻ ደናግል ባልጀሮቿ ጋራ ተቀመጠች ይላል።

፱ኛ ጌታችን ባረገ በ፲፫ኛው ዘመን የገርስሞት ንግሥት ቅንዳኬ (በግብረ ሐዋርያት ህንደኬ የተባለችው የእርሷ ባለሟል መኰንን ጃንደረባ ስለ ጌታችን ስለ ኢየሱስ ክርስቶስ ነገር ወደ ኢየሩሳሌም ተልኮ ሄዶ አምኖ ተጠምቆ ወደ ኢትዮጵያ ተመልሶ ሃይማኖትንና ጥምቀትን አስተማረ በግ ምዕ ፲ ቍ፳፯ ፴፱ ተመልከት።

ነገር ግን በዚያ ዘመን የተጻፈው ወንጌል ስለ አላገኙ በቃል ያለ ይረሳል በመጽሐፍ ያለ ይወረሳል እንደ ተባለ የወንጌል ትምህርት በቃል ብቻ ሲነገር፤ የነበረ እያደረ ጥቂት በጥቂት ሲል እየጠፋባቸው፤ እምነትንና ጥምቀትን ብቻ ይዘው እስከ ፫፻፲፯ ዓመት ድረስ ተቀመጡ።

በ፫፻፲፯ ዓመተ ምሕረት አብርሃና አጽብሐ ሁለቱ ወንድማማቾች በነገሡ በ፲፩ ዓመት በአባ ሰላማ ከሣቴ ብርሃን የወንጌል ትምህርትና ሃይማኖት ቁርባንና ጥምቀት በኢትዮጵያ ቤተ ክርስቲያን ፈጽሞ ሠለጠነ እንጂ አባ ሰላማ ቀድሞ ያልነበረውን እምነትና ጥምቀት ያመጣ አይመስልም። እስከ አባ ሰላማ ድረስ የቅዱስ ማቴዎስን ስብከትና የጃንደረባውን ትምህርት ተቀብለው ያጠምቁ እንደ ነበሩ በክብረ ነገሥት በገድለ ተክለ ሃይማኖት በስንክሣር ሐምሌ ፳፯ ቀን ተጽፎ ይገኛል ፡

የኢትዮጵያ ሕዝብና መንግሥት ከጥንት ዠምሮ በእምነትና በጥምቀት ከአሕዛብ መንግሥታት ሁሉ ቢቀድም እንጂ አያንስም። ኢትዮጵያ ጥንት በቅዱሳት መጻሕፍትና በነቢዩ በዳዊት ቃል የተነገረላት ናት። ኢትዮጵያ በፊቱ ይገዛሉ መዝ ፸፪ ፱። ኢትዮጵያ እጅዋን ወደ እግዚአብሔር ታደርሳለች መዝ ፷፰ ፴፩። አንተ የዘንዶውን ራስ ቀጥቅጠህ ለኢትዮጵያ ሕዝብ ምግባቸውን ሰጠኻቸው መዝ ፸፬ ፲፬ ሁለተኛ በነቢዩ በሶፎንያስም (ከኩሽ (ከኢትዮጵያ ወንዝ ወዲያ ማዶ የሚሰግሉኝ ልጆቼ መባዬን ይዘው ይመጣሉ። ሶፎንያስ ምዕ ፰ ፲ ተመልከት። ምንም አንዳንድ ሊቃውንት ላልተነበበላት ለምድያም ሰጥተው ቢተርጉሙት።

ኢትዮጵያ በቅዱሳት መጻሕፍትና በታሪክ መጽሐፍ የተነገረላት ወንጌልንም የተቀበለችው በቅዱስ ማቴዎስ ስብከትና በጃንደረባው እምነት መሆኑን የኢትዮጵያ ሊቃውንት ብቻ ሳይሆኑ በውጭ አገር በኤውሮፓ ሊቃውንት በቤተ ክርስቲያናቸው ታሪክ መገኘቱን እናስታሳለን።

ኢትዮጵያ መዠመሪያ ሕገ ኦሪትን ቀጥሎ ሕገ ወንጌልን በየተራ ያለ አንድ ግዳጅ ምክንያት በፈቃድዋ ከተቀበለችበት ቀን ዠምሮ እስከ አሁን እስከ ዘመናችን ድረስ ምንም አንዳንድ ጊዜ የውስጥና የውጭ ጠላት ወረራ ቢገጥማትም ከሃይማኖትና ከምግባር መሠረት አልተናወጸችም። ምንም እንኳ አብያተ ክርስቲያኖቿ ቢቃጠሉ መጻሕፍቶቿ ቢቈነጻጸሉ የእነርሱ አደጋ ምክንያት ሆኖ ከእምነቷ ፈቅ ሊያደርጋት አልቻለም።

ሰው የተፈጥሮ ሕግ ቢፈቀድለት በዓቅመ አዳም አሠራር አስፈላጊውን ክብር ለማግኘት እንዲጥርና እንዲችል በኑሮውም ያገኘውን ክብርና ትእዛዝ ምግባርና ሃይማኖት እንዲጠብቅ ከልዑል እግዚአብሔር ታዘዘ። ሰው የተፈጠረው ምንም ለማለፍ ቢሆን እንደ ሰውነቱ ቢያልፍ እንደ ሠራተኛነቱ አያልፍም ሥራ ከሰው ሲወለድ፤ ከሥራም የሚወለደው የሰውነት ሥልጣኔ ነው። ምንም እንኳ ዓለም ሠርቶ አፍራሽ ቢሆን አፍርሶ ለመሥራትም ግዴታ አለበት። ስለዚህ መሄድና መምጣት፤ መሥራትና ስምን ማሥጠራት መኖርና መሞት ለሰው ልጅ የተፈጥሮ ገንዘቡ ነው ለማለት ይቻላል። ስለዚህም ዓለምን እንደ ቃሬዛ ተሸክመውት የሚዞሩ ሦስት ፀወርት መንበር አሉት እነዚሁም ማሰብ፤ መናገር፤ መሥራት፤ ናቸው። ምንም እንኳ ነገር ሁሉ የሚፈጸመው በማድረግ ብቻ ቢሆን ማሰብና መናገርም ባለሥራዎች ናቸው፤ እነዚህንም በምሳሌ እንገልጻለን።

ማሰብ ዘንር እንደ ማደራጀት፤

መናገር ዘር እንደ መዝራት።

ማድረግ መከር እንደ መክተት ነው፣

ስለዚህም መታሰብ ወይም መነገር የፍጻሜ መሠረት ስለ ሆነ፤ ማሰብና መናገርም አስፈላጊ በመሆኑ የመናገርና የማሰብ ስጦታ ያላቸው ሰዎች ያጻፉት ቃል ለሠራተኞች ደጋፊ ሆኖ ይኖራል።

እግዚአብሔር ወሰን በሌለው ቸርነቱ የምናይ፤ የምንሰማ፤ የምናስብ፤ የምንናገር፤ አድርጎ በለባዊት ነፍስ አከናውኖ ሲፈጥረን፤ በነዚህ በ፭ቱ የመንቀሳቀሻ በሮች ወደ ጥልቅ ሐሳብ ገብተን በምናገኘው መሠረታዊ የሆነ መንፈሳዊ ሐሳብ የችሎታችንን ለማድረግና ለመሥራት ቸል ብንል ፍጥረታችንን ማዋረድ ይሆንብናል። ታሪክ የዓለም ሐዋርያ ሆኖ በኃላፊነቱ እንደ ገና መጭነቱን በዓለም እየዞረ ሲሰብክ፤ ለዝምታ ለቸልታ፤ አልተፈጠርንም ባናስብም የሚያስበውን ባንናገርም፣ የሚናገረውን ባንሠራም የሚሠራውን ባናስተምርም፣ የሚያስተምረውን ማወቅ አለብን።

ትውልድ ከአዳም ዠምሮ ያላቋረጠ ጉዞኛ ስለሆነ፣ አባቱ በሔደበት መንገድ መሔድ ብቻ ሳይሆን አስቀድሞ አባቱ በዚህ መንገድ ሔዶ ምን እንደ አገኘና፤ ወይም ምን እንደ አገኘው መመርመርና ከዚህ ዓለም ወደማያውቀው ዓለም እስቲዛወር ድረስ በትውልድ የተጣለውን የሓሳብ ብትር በመንፈሳዊም ሆነ በሥጋዊ ጋሻ ተጣጥሮ መመከት ለሰው ልጅ ገንዘቡ ነው። በዓለም ላይ ሲኖር ፍጹም ሰው ሊባል የሚገባው ራሱን የማይወድ ነው፤ ራሱን የሚወድ ሰው ግን፤ የራሱ ጽድቅ እንደ አደፍ ጨርቅ መሆኑን ያስተውል። አዳምና ሔዋን ራሳቸውን በመውደድ ትንሽ ፍሬ በልተው ባይታለሉ፤ በሰው ልጅ ላይ ይኸ ሁሉ ድካምና መከራ ባልደረሰበትን ነበር።

መማር ማንበብ፤ መናገር መሥራት፤ በሰው ልጅ ላይ የተሣሉ እንደ ሥዕል ያሉ ነገሮች ናቸው፤ ይኽ የሌለበት ሰው ግን ባዶ ወና ቤት ማለት ነው።

መጀመርያ የአበውና የነቢያትን የሐዋርያትንና የሊቃውንትን ታሪክና መጽሐፍ መመልከት የሚወድ ሰው ሁል ጊዜ ከርሱ አስቀድመው ከነበሩት ሊቃውንት ጋራ በዓይነ ሥጋ ቃል ለቃል ሲነጋገር ይኖራል።

መጽሐፍ መመልከት እግሩ ያነከሰውን የህሊና ሓሳብ ምርኩዝ ይሆነዋል። አንድ ፈላስፋ የተናገረው ቃል ሁል ጊዜ መጽሐፍ መመልከት የሕይወት ደም ይሰጣል አለ።

አንባቢ ሆይ ኢትዮጵያ ከጥንት ዠምራ በመንፈሳዊና በሥጋዊ ሥራ ከአሕዛብ መንግሥታት የሚቀድማት እንደሌለ አስተውል።

ምዕ ፯ ስለ እምነትና ስለ መጻሕፍት።

እኛ ያዳም ልጆች አምልኮት ስንጀምር

በወፍም በዛፍም እናመልክ ነበር።

የወፉን የዛፉን ብናየው መጠኑን

ልባችን አስበ ፈጣሪ መኖሩን

በኖኅ መርከብና በአብርሃም ድንኳን

ይገለጥ ነበረ እየታየ በዐይን።

ካብርሃም አንስቶ ሲመጣ ሲያያዝ

ለሙሴ ተሰጠው ጽላትና ትእዛዝ።

ሙሴም ቀና ብሎ ቢለምን አምላኩን

በእጁ ጽፎ ሰጠው አስርቱ ቃላትን።

ኦሪትን ሲያስተምረው ፵ ቀን በሙሉ

ይነግረው ነበረ ፈጣሪ በቃሉ።

ሲወርድ ሲዋረድ ሲሄድ ሲገሠግሥ

ለማስተማር መጡ እነአዛርያስ።

አዛርያስ መጥጦ ሲያስተምር ኦሪት

ይገዙ ነበረ በሙሴ ጽላት

በአንድነቱ ጸንቶ ሲሰበክ ኦሪት

ነቢያት ተነሱ በሐዲስ ስብከት።

የነቢያትም ቃል ትንቢቱ ሲፈጸም

አምላክ ተወልደ ከድንግል ማርያም።

እኛም ሳንሰማ አምላክ መወለዱን

በአንድነት አረዱን ልደትና ሞቱን

መውረድ መወለዱን መሞት መሰቀሉን

ማቴውስ ነው እኮ አምጥቶ ያረዳን

የአክሱምም ንግሥት ልካ በዥሮንድዋን

እምነትና ጥምቀት ተምሮ መጣልን።

በአባ ሰላማ ቃል በአዲስ ሐዋርያ

አምኖ ተጠመቀ መላ ኢትዮጵያ።

ከዚህማ ወዲህ ምንም አይነገር

የብሉዩ አዝመራ የሐዲሱ መከር

በአራቱ ማዕዘን ይሰበሰብ ዠመር።

ከሰላማ አንስቶ ደግሞም እስከ ያሬድ

ይሰማ ዠመረ የእውቀቱ ነጐድጓድ።

ደግሞ ከያሬድም እስከ አባ ጊዮርጊስ

ይጐርፍ ዠመረ የድርሰቱ መንፈስ

በዘርዓ ያዕቆብ በአባ ጊዮርጊስ

የዘነመው ድርሰት አንዠት የሚያርስ።

በዘርዓ ያዕቆብ በእውቀቱ መምህር

ይነበብ ነበረ መጽሐፈ ምሥጢር።

ለአባ ጊዮርጊስ ለታላቁ ዓይን

ተገለጠላቸው መጽሐፈ ብርሃን።

በዘርዓ ያዕቆብ በሊቁ ንጉሥ

ዓቃቤ ሰዓት ነው አባ ጊዮርጊስ።

ከሸዋ እስከ ጐንደር ምጽዋ ድረስ

ይጋልብ ነበረ በድርሰት ፈረስ።

ጐንደር ደረሰና ይኸውም እውቀቱ

የብርሃን አእምሮ ተሣለ በፊቱ።

የድርሰቱም ምሥጢር ጐንደር ከደረሰ

አእምሮው አደገ በጣም ጐለመሰ።

ሰው ሁሉ ቢጠጣው ቢቀዳው አያልቅ

የመጻሕፍት ምንጭ የምስጢሮች ነቅ።

አቶ ምሥጢርና አቶ ናሁ ሠናይ

ጐንደርን ለሐዲስ ጐጃምን ለብሉይ

ቆመው ተካፈሉ በእውቀት አደባባይ።

አራት አይና ጐሹ የምሥጢር ባድማ

ሰውን ሁሉ አወጣው ከመንፈስ ጨለማ።

ሰው አገኘሁና ገብረ ኤልያስ

ይጠቅሙ ነበረ አሮጌውን ልብስ።

የሐዲሱ ልብስ ቢጠፋ ምትኩ

ሌላ አያስፈልግም አሮጌ ነው ልኩ።

እንዳይጉላላና እንዳይበሰብስ

በክቡር አስቀምጡት አሮጌውን ልብስ

ከወጣ እማይመጣ ከሄደ አይመለስ

አሮጌው ነው እንጂ አይታጣም ሐዲስ።

ጊዜ ቢገጥመው ነው አዲስ መወደዱ

ሁሉም እያረጀ አይቀርም መሔዱ።

በወልደ አብና በወልደ ሚካኤል

ይሠራ ነበራ አዲስ አዲስ አክሊል

ምሳሌው የአምላክ አርያው የመስቀል።

ከወልደ አብ ራስ ምንጩ የመነጨው

ጐንደርን አርሶ ሸዋንም አረካው።

አሮጌውን ተው አዲሱን ልበሱት

የሚል ተነገረ በጐንደሮች መንግሥት። ቄላ ፫ ፱ ፲\

በኃይለ ሥላሴ በታላቁ ንጉሥ

ልጆች ተጣጣሩ አዲሱን ለመልበስ።

ከታችኛውም በር ወይም ከላይኛው

አይከለከልም አዲስ የለበሰው።

ምዕ ፰ ስለ ቅኔና ዜማ።

ከሰማይ ተሰምቶ የያሬድ ጩኸት

ሰው ሁሉ ተማረ እንደ መላእክት። ራዕ ፳፩ ፳፫

ዳዊት በዠመረው በቀድሞው መዝሙር

አንድ ጊዜ ቢቃኘው አስሩን አውታር

ዓለም ተደነቀ ያለቅስ ዠመር። ቄላ ፫ ፲፮

ኃረጉን በኃረግ ምሥጢሩን በምሥጢር

ያሬድ ነው ያመጣው የቅኔውን መዝሙር።

ከያሬድ ዠምሮ ሲሄድ ሲመለስ

ደግሞ ተቀበለው ደቀ እስጢፋኖስ።

ደቀ እስጢፋኖስም ተቀብሎ አምጥቶ

ወደ ሌላ እንዳይሄድ አኖረው ቤት ሠርቶ።

በሰላም እንዲኖር ደግሞም እንዳይከፋው

ከንጉሡም ጋራ ወስዶ አስተዋወቀው።

ከንጉሡም ጋራ አስተዋወቀና

አብረው ተያይዘው ሄዱ ወደ ጣና።

ከጣና ተከቶ ዓለም ሲናፍቀው

ከጣና ወጣና ሁሉም ተዋወቀው።

ንጉሡም አወቀው እርሱም ሠለጠነ

ከዚህማ ወዲህ ቅኔ ቅኔ ሆነ።

የሱው አሽከር ሆኑ መምህርም ተማሪም

እስኪ ሞቱ ድረስ እስኪለዩ ከዓለም።

ቢያወጣው ቢያወርደው የስንፍና መምህር

ሐሳብ ብቻ ሆነ የቅኔ ቤት ፍቅር።

የቅኔ ቤት ሥራው ሐሳብ ከሆነማ

ምን ያደርግልናል ምሥጢርስ ባንሰማ።

ሳንወጣ ሳንወርድ ሳያገኘን ችግር

እኛ እምንፈልገው ያለ ሐሳብ መኖር።

ከቶ በዚህ ዓለም እኛ እምንፈልገው

ሳይማሩ መሾም ሳይሠሩ መብላት ነው።

ወይ ትዳር የላቸው ሀብታሞች አይደሉ

ቅኔ ዜማ እያሉ ሰው ያዋርዳሉ።

ይላሉ እናውቃለን ሰብአቱ ሐብታትን

ምንም አልተገኘ ብናይ ቤታቸውን።

እነድፋባቸው እነ አቶ ስንፍና

አንድ ቀን ሳይቀምሱት የቅኔውን ቃና

ይዞአቸው ይሄዳል ያ ሞት ይመጣና።

ደግሞ እንደ ዕብራይስጥ እንደ ወንድምህ

ባንተውም ተመክሯል ታገር ሊያሶጡህ

በነርሱም እንዳንፈርድ አንተም ጨካኝ ነህ

አውከሀል አሉ አልያዝ ብለህ።

እነ አቶ እንደ ልቡ እነ አቶ እንደ ጊዜው

ግዕዝ ቅኔ ይጥፋ ማለት ነው ሥራቸው።

እነርሱ ምን ያርጉ አንፍረድባቸው

አምስት ዓመት ሙሉ አልገባህ ሲላቸው።

ግዕዝ ይጥፋ ብሎ የሚመክረውን

በቶሎ ማፍረስ ነው የምክር ቤቱን።

ጐንደር አልሰማሞይ አልሰማሞይ ጐጃም

ግዕዝ አጠፋለሁ የሚለውን ሆዳም።

እነ ሆድ አምላኩ እነ ድፋባቸው

አገር አይናፍቁም ግዕዝም የላቸው።

የግዕዝ ምሥጢር ቅኔ ካልሰማችሁ

አለቃ መምሬ መባል ይቅርባችሁ

ጥቅም አታገኙም ስድብ ነው ትርፋችሁ።

መጥፎ ልጅን ወልዶ ስምን ከማጥፋት

ይሻላል መልካም ልጅ ቅኔ መቀኘት።

ከሞተም በኋላ ደግ እውቀት ያለው

ይኖራል ዘለዓለም ስሙን ሲያስጠራው።

ትሕትናና ትምርት አስማምተው ከያዝህ

ዘለዓለም ይኖራል አይሞትም ስምህ።

ያ ሁሉ ሊቃውንት ስንቱን ሥራ ሠርቶ

ስሙ ብቻ ቀርቷል መቃብሩ ጠፍቶ።

ምዕ ፱ ስለ ፍቅር ነገር።

መንፈሳዊ ጤንነት፤ መንፈሳዊ ጤንነት ማለት ፍቅር ነው በፍቅር ጸንቶ የኖረ ሰው፤ በውነት ጌታችንን ኢየሱስ ክርስቶስን ይመስለዋል።

እሱም በዚህ ዓለም ጦርነት የማይገባ የጽድቅ አርበኛ ሆኖ የዚህን ዓለም አርበኝኖች የሆኑትን የኃጢአትንና የክፋትን በር በርቅሶ ወጥቶ የጽድቅ አርበኝነቱን አስመስክሮ የሕይወትን አክሊል ይቀዳጃል ያዕ ፩ ፲፪ ሮሜ ፲፫ ፱።

የሕይወታችን ፀሐይ።

ኢየሱስ ክርስቶስ ብርሃኑ በልባችንና በአእምሮአችን ውስጥ ሲበራልንና፤ የብርሃኑም ፍቅር በልባችን ውስጥ የተመሠረተ ሲሆን ከሁሉም በፊት ማፍቀር የሚገባን ቤተ ሰባችንን ነው ዮሐ ፬ - ፲፩። ነገር ግን በየጊዜውም መገሠጽና መቅጣት የተገባ ሲሆን ዕብ ፲፪ ፩ አነጋገርህንና አስተያየተህን በፍቅር ለቤተ ሰቦችህ ግለጽላቸው። እነርሱም እንደ አንተ ፍቅርንና ርኅራኄን የተሞሉ እንዲሆኑ፤ ነገር ግን ወንድሜ ሆይ ከኛ ጋራ ያሉትን ሰዎች ወደ መልካም ወይም ወደ ክፉ የምንመራበት ኃይልና ሥልጣን አለን?

በእኛ ላይ ያደረ መንፈስ መልካም ነው ወይንስ ክፉ?

እኛ የምንገዛው ለእግዚአብሔር ነው ወይንስ ለሰይጣን?

ወንድሜ ሆይ ይህን ካልከኝማ ዛሬ ዓለም ሁናቴ እንደ ያዘው የምንመራበት መንፈስ የእግዚአብሔር ነው ለማለት አልደፍርም ዛሬ በዚህ ዓለም ያሉ ሰዎች ራሳቸው ብቻ ቀርተው ሌላውን ሰው ለማጥፋት ነው የሚጥሩ። መቼም ዓለምና ሰይጣን ሁል ጊዜ የሰውን መዓዛ እንዳሸተቱ ይኖራሉ።

ለዚህ ሁሉ መድኃኒቱ ለሰው አስቀድሞ መልካሙንና ክፉውን ለመምረጥ እውቀትንና ፍቅርን ማግኘት ያስፈልገዋል። እውቀትም በተፈጥሮ ወይም በትምህርት ምክንያት ከልዑል እግዚአብሔር የምትሰጥ ትልቅ ስጦታ ናት ያዕ ፩ ፭።

እኛ ግን ከልዑል እግዚአብሔር የተሰጠንንና የምናገኘውን አንድ ሥራ ይዘን፤ ከሁሉ ጋራ እፋቅረን አብረን ብንኖር መልካም ነው እንጂ፤ ርስታችንንና አገራችንን ወይም ሃይማኖታችንን የሚያጠፋ ጠላት ካልመጣብን በተቀር፤ በየትንንሹ ነገር ሁሉ ከማንም ጋራ መጣላት አይገባንም። ስለዚህም በመካከላችን ፍቅር ከሌለ እርስ በርሳችን ለመረዳዳት አንችልም ሮሜ ፲፫ ፰። ፍቅራችንም በቃልና በጨዋታ ብቻ ሳይሆን የምናፈቅረውን ሁሉ በችግሩ መርዳት ይገባናል ሮሜ ፲፪ ፱ ፲።

ደግሞ ሁል ጊዜ ከሰው ጋራ እየተጣላን ነገር አለብን ስንል ከመኖር ይልቅ ሥራ አለብን ማለት ይሻላል፤ የተባለውን ምክር ዘወትር እያሰብን አስቀድመን ከሁሉ ጋራ በፍቅርና በደስታ መኖር ይሻለናል ሮሜ ፲፪ ፲፩ የሺ። ፍልጥ ማሠሪያው ልጥ እንደ ተባለው፤ የሕግ ሁሉ ማሠሪያው ፍቅር መሆኑን ማወቅ ይገባናል። ማቴ ፳፪ ፴፱ ሮሜ ፲፫ ፲።

ደግሞ መምህራንና ቀሳውስት ከልዑል እግዚአብሔር የተሰጣቸውን አደራ ሃይማኖትንና የሕይወት መሪ የሆነውን የፍቅርና ሕግ እያስተማሩ የግፍና የዓመጽ መሣሪያ የሆነውን ሰውነት የጽድቅና የፍቅር መሣርያ ማድረግ አለባቸው እንጂ የተሰጣቸው የአደራ ሥልጣን ለዝክርና ለተዝካር ብቻ አይደለም እንግዲያ ሃይማኖትማ የሰናፍጭ ቅንጣት ያህል ሃይማኖት ካለህ ተራራ ታፈልሳለህ ተብሎ የለም ማቴ ፲፯ ፳።

ሁል ጊዜ በኑሮአቸው ውስጥ ሃይማኖትንና ፍቅርን በመታዘዝ ማሳየት ነው እንጂ አስተማሪ ነኝ ሐዋርያ ነኝ ቢሉ ምንም ጥቅም አይገኝበትም ማቴ ፳፫ ፲ ፲፩ ፲፪ ምሳ ፳፱ ፳፫ ሮሜ ፲።

መነጋገርና ማድረግ ልዩ ነገሮች ናቸው ሥጋ ያለ ነፍስ የሞተ ጥንብ እንደሆነ መነጋገርም ማድረግ ከሌለበት የሞተ ጥንብ ነው።

የጥበብ ምንጭ የሆነውን መጽሐፍ ቅዱስን በመመልከትና በማስተማር አጭር የሆነ ዕድሜያችንን ወስነን ይኸን በቅብት ወርቅ ያጌጠ ዓለም እንደ ምንም ብለን አሳልፈን ዘለዓለማዊ ወደ ሆነው የሕይወት ከተማ ብንገባ ይሻለናል።

ምዕ ፲ ስለ ፍቅር የግጥም ቅኔ።

የማይታይ አምላክ የማይመረመር

ከልቡ አሳደረው የፍጥረትን ፍቅር። ዘፍ ፩ ፳፯

ከመሬት ከውሀ ከነፋስ ከእሳት

በፍቅር ቀረፀው የአዳምን ፍጥረት።

የአዳም ፍጥረት ግን ወጣ ወረደና

መፍጠርን ፈለገ ፍቅርን ዘነጋና።

የተፈጥሮውን ልክ አዳም ቢዘነጋ ፩ ቆሮ ፲፭ ፳፪

የፍቅር ማደሪያው ደጃ አፉ ተዘጋ።

የፍቅርን ማደሪያ ደጃ አፉን ለመክፈት

አምላክ ተነሣና ወረደ ከመሬት።

ፍጥረቱም ፍቅር የአዳምም ስሕተት ሮሜ ፭ ፲፬ ፲፭

ረቂቁን አምላክ አደረሰው ከሞት።

ቀድሞ ያን አዳምን እንዳዋእደው ሮሜ ፭ ፲፰

ደግሞ ሁለተኛ እንዳይገድል ሰው

አጥብቃችሁ ያዙት ፍቅር ገዳይ ነው ዘፍ ፬ ፫ ፲፪

ቀድሞም ነቢያትን ያሳደዳቸው ማቴ ፳፪ ፵

ሐዋርያትንም ያስወገራቸው ፩ ቆሮ ፬ ፱ ፲፪

ጻድቃን ሰማዕታትን ያስገደላቸው

የገነት መልክና የርሱ ፍቅር ነው። ያዕ ፭ ፲ ፲፩

እስጢፋኖስ ስንኳ የተበደለው

እንደዚህ እያለ ቆሞ ለመነው

እባክህ አምላኬ ይቅር በላቸው። የሐዋ ፲፯ ፵፱ ፷

እንዲህ መጨነቁ እስጢፋኖስ እኮ

የፈጣሪው ፍቅር አሳስሮት ነው ማርኮ።

ጴጥሮስም በተስፋ ያዕቆብ በምግባር ጴጥ ፩ ፪ ያዕ ፪ ፲፬

ጸንተው አስተማሩ የፍቅርን ነገር።

ደግሞ ዮሐንስም በአንደኛው መልእክቱ

መፋቀር ብቻ ነው ለሰው ልጅ ሕይወቱ

እያለ ነግሮናል ሌላ ሁሉ ከንቱ ፩ ዮሐ ፬ ፲፪

ሰሎሞን ሲገልጽ ፍቅርን በጉልሕ ሮሜ ፲፪ ፳

ስንኳን ወዳጅና ቢራብ ጠላትህ

ምግቡን ስጠው አለ ፍቅርን ሲያስተምርህ። ምሳሌ ፳፭ ፳፪

ስለ ትእዛዛተ ከጸሐፍት አንዳቸው

ማን ይበልጣል ብሎ ጌታን ቢጠይቀው

የትእዛዛት ጠቅላይ ፍቅረ ቢጽ ነው አለ። ማቴ ፳፪ ፴፰ ፶፱

ለመያዝ ብትፈልግ ከቶ ትእዛዛትን

በፍጹም ልቡና መውደድ ነው ጠላትን። ማቴ ፭ ፵፬ ፵፭

ደግሞም መለሰና ኢየሱስም አለው

ባዲሱ ትእዛዝ እኔ የማስተምረው

እንዳፈረቀርኻችሁ እኔንም ማፍቀር ነው። ዮሐ ፲፫ ፴፬ ፴፭

የዮሐንስም ቃል የሐዋርያው

ወንድሙን የማይወድ ነፍሰ ገዳይ ነው

ብሎ ይነግርኻል ነቀትህ አድምጠው። መ ዮሐ ፫ ፲፬ ፲፭

ወንድሙን ሳይወድ እንደ ራሱ መጠን

እወዳለሁ የሚል ከቶ ፈጣሪውን

ላሞች ካልዋሉበት ይለቅማል ኩበትን።

የትእዛዝና የሕግ መሣሪያው ማቴ ፳፪ ፴፱ ፵

ወንድምን እንደራስ አድርጎ ምወደድ ነው።

ለነፍስም ለሥጋም የሚጠቅመው ምክር

ክትሕትና ጋራ ሲስማማ ነው ፍቅር።

ከትሕትና ጋራ ፍቅር ካልተስማማ

የሰው ልጅ ሐሳቡ ሁል ጊዜ ጠማማ።

በደጅም በቤትም ካላገኘህ ፍቅር

አያስፈልግህም በዚህ ዓለም መኖር። ፩ ጴጥ ፬ ፰

ብቻውን ተቀምጦ አንድ ሰው ደስ ቢለው

ደስታም አይባል ቁጥሩ ከኃዘን ነው።

የደስታ ጥቅሙ የፍሬውም ሥራ

በፍቅር መዋል ነው ከጓደኞች ጋራ። ፩ ዮሐ ፪ ፲

ቤትና ንብረትን ርስትና ጉልትን

የሚወስድ ጠላት ካልተነሣብን

ከፍቅር በስተቀር ምን ጥቅም አለን።

ጠላትም ቢመጣ ፍቅርን ከያዝን

ክርስቶስ ከኛ ነው ማንም አይነካን ፩ ዮሐ ፬ ፯ ፰

እኛ የአዳም ልጆች ክፋትን ከጠላን

ፍቅር ይለምዳሉ የአራዊቶች ስንኳን።

ዝናምም ይዘንማል እህልም ይበቅላል ማቴ ፭ ፵፬ ፵፰

ፍቅር ካልተገኘ ከቶ ምን ይጠቅማል

የተዘራውን ስንዴ እንክርዳድ ይሆናል።

ፍቅር ነው ማጭዱ መከሩ ሲደርስ

ጠራርጎ የሚጥል የአንበሳን ገብስ።

መከሩ ሲታጨድ ሲጋዝ ወደ አውድማ

የፍቅር ዘበኞች በጥበብ በግርማ

ስፍራ ይሰጡታል ለእንክርዳዱማ። ማቴ ፲፫ ፳፬ ፴

ካውድማው አውጥቶ ወስዶ እንዳይልጥህ

ፍቅርና ትሕትናን አማልጅ ይዘህ ፩ ቆሮ ፫ ፱

ጥሩ የሥንዴ ዘር እምሆን አለብህ

የፍቅር ገበሬ በሚያርስበት ዘመን ማቴ ፲፫ ፳፭

ሌሊት የእዘራ እንክርዳድ እንዳትሆን

እንደ መልካም ስንዴ መዘራት ነው በቀን። ኢሳ ፲ ፭ ፰

ፍቅርና ትሕትና የትዕቢት ፀር

መልካም ገንዘብ ነበር ገዥማ ቢኖር።

ገንዝብ መቼ አጣሁኝ እርሱን ለመግዛት

እጄን ወደ ኋላ አስሮኝ ነው ስስት።

ስለ ፍቅር ብሎ የላይኛው ዳኛ ሮሜ ፭ ፰

ተሰቀለ እንደ ሰው መስሎ ኃጢአተኛ። ዮሐ ፫ ፲፯

የአምላክ ልጅ ፍቅር ተቀጥቶ ያደገው መ ዮሐ ፬ ፲፮

ብሉ ጠጡ ይላል ከወይኑ ከሥጋው። መ ዮሐ ፮ ፶፬

ክፉ ሰውም ቢሆን ምእመን ጻድቅም

ከቶ ሰው ሞኝ ነው የራሱን አያውቅም

በፍቅር ያደገ ያሰዋለ በጣም ማቴ ፲፰ ፬

ራሱን ከትልቅ አያስተካክልም

በቀና ልቡና በመፈቃቀር። ጢሞ ፩ ፭

ሰውን ማመስገን ነው የመልካም ሰው ግብር።

እውነተኛ ጻድቅ የፍቅር መምህር

ወደ ታች እያየ የሥራውን ክብር ያዕ ፬ ፮

ሰውን ማመስገን ነው ከቶ አያነውር።

የታላቁን መምህር የጳውሎስን ቃል

እባካችሁ ስሙት ጮሁ ይነግረናል

በራሱ መስሎ የመፋቀርን ባሕል።

እንደ ከበሮ ድምጽ ወይ እንደ ሙዚቃ

ሲጮሁ መዋሉ ጉረሮ እስቲነቃ ቆሮ ፩ ምዕ ፲፫ ቍ ፩ ፪ ፫ ፬

ፍቅር ካልተገኘ ሆኑ ሰባራ ዕቃ።

ደግሞም ብትይዙ ምግባር ከሃይማኖት

ገዘባችሁንም ብትሰጡ ለምጽዋት

ወይም ሥጋችሁን ለስለት ለእሳት ቆ ፲፫ ፬

ጥቅም አታገኙም ፍቅር ከሌለበት።

ይህን የጻፈልን ቅዱስ ጳውሎስ

መሪ እንዲሆነን ነው በሥጋ በነፍስ ቆሮ ፲፫ ፩

የተዘጋውን ልብ በፍቅር ለመክፈት

ጳውሎስ ይጥራል በቀንም በሌሊት።

በጣም ላስተዋለው ላይናማው መምህር

ከወርቅና ከዕንቁ ይበልጣል ፍቅር ፩ ቆሮ ፲፫ ፲፫

እንደ አሞራ ቢበር ምንም ቢሽከረከር ፩ ቆሮ ፫ ፲፱ ፳

ከቶ አልተገኘ ሰላምና ፍቅር

ምንም ጥቅም የለው የዚህ ዓለም ነገር።

የሰው ልጅ ህሊና ቢሄድ ቢፈልግ ጢሞ ፩ ፭

ከፍቅር የሚበልጥ አልተገኘም ሕግ ሮሜ ፲፫ ፲

በመፋቀርና በመተባበር

አገርን ለመርዳት ባንድ ለመኖር ሮሜ ፲፬ ፲፯ ፲፰

በኃይሉ ይርዳነ ልዑል እግዚአብሔር

ጌታዬ እንዳትረሳኝ አደራ እላለሁ።

አሁንም ነገርንም እየደጋገምሁ

ፍቅር ስለ ያዘኝ ወዲያም ወዲህ አልሁ።

እንግዲህስ ወዲያ ልቆም ነው በዚሁ

\*\*\*\*\*\*

ምዕ ፲፩ ስለ ጾም ነገር።

ጾም ማለት ከእግዚአብሔር የታዘዘ እውነተኛ ሕግ ነው።

ነገር ግን የሥራውን ፍሬ መጀመሪያ እንገልጻለን ጾም ማለት መጀመሪያ ዓይናችን ክፉ ነገርን እንዳያይ፤ ጀሮአችን ክፉ ነገርን እንዳይሰማ፤ አንደበታችን ክፉ እንዳይናገር መከልከል ነው እንጂ እንዲያውም ሥጋና ቅቤን ብቻ መተው አይደለም።

መቼም የሰው ባሕርይ በዚህ ዓለም ሲኖር ሁል ጊዜ በደስታና በተድላ ለመኖር ነው የሚጥረው፣ ይኸውም ለሰው ልጅ ሐሳብ ሁለት መንገድ አለው፤ አንዱ በሕግ የተፈቀደለት፤ ሁለተኛው በሕግ ያልተፈቀደ ነው። በሕግ ያልተፈቀደ ማለት እግዚአብሔርንና ሰውን የሚበድልበት የዓመጽና የኃጢአት ጐዳና ነው። አባታችን አዳም ከሕግ የወጣ መንገድ ያልታዘዘውን ሥራ ሠርቶ (በልቶ) ከገነት ወጥቶ ወደ ግዞት እንደሄደ ያመልክተናል። በሕግ የታዘዘ መንገድ ማለት ሰው በዚህ ዓለም ሲኖር ሀብታምም ቢሆን ወይም ድኃ፤ ያንኑ የመጀመሪያ ዕድሉ የሰጠውን ሀብት በምስጋና ተቀብሎ ፈጣሪውን እያመሰገነ በጾምና በጸሎት፤ ወይም በኃዘንና በደስታም ቢሆን እግዚአብሔርንና ወንድሙን ሳይበድልና ሳያስቀይም ዘፍ ፫ ፲፱ ላብህን ከግርህ ጠርገህ እንጀራህን ብላ እንደተባለው ሕግን ቢፈጽም እስከ ዘለዓለም የሕይወቱን ምንጭ ሳይደፈን ይኖራል። ዛሬ ግን በዚህ በጊዜያችን ያሉ ሰዎች ጾምና ጸሎትን እግዚአብሔር የማይፈቅደውን ሕግ ነው ብለው፤ እግዚአብሔር የሚወደውና የታዘዘው ሕግ ያገኙትን ሁሉ ሳይጸየፉ መብላትና በደስታ መኖር ነው፤ ብለው፤ በሆቴል ሜዳ ያገኙትን እንደ ጨፌ የለመለመ መብልና መጠጥ እየተመገቡ፤ እንደ አቶ ዱባለ ጥጃ ሲፈነጥዙ እናያቸዋለን። ይሁዳ ፩ ፲ ነገር ግን ይኸ እግዚአብሔር የሚወደው ሕግ ይሆን? ሮሜ ፲፬ ፩ ፲፰ በእውነት ይኸ የእግዚአብሔር ሕግ ቢሆንስ፤ መጀመሪያ የፈጠረውን አዳምን ይኸንን ብላ፤ ደግሞ ሌላውን አትብላ፤ የበላህም እንደ ሆነ የሞት ሞት ትሞታለህ ብሎ ባዘዘለውም ነበር። ያገኘሁትን ሁሉ መብላት የታዘዘ ሕግ ቢሆንስ ያገኘኸውን ሁሉ ብላ ብሎ ያዘው ነበር እንጂ፤ ይህን ብላ ይህን አትብላ አይለውም ነበር። ይኸውም አትብላ ያለው ቃል ጾም የታዘዘ ሕግ መሆኑን ያስረዳናል። ዘዳ ፲ ፱ ዳን ፲ ፪ ዕዝ ነህ ፩ ፬ ማቴ ፱ ፲፭ ማቴ ፭ ፮ ማቴ ፲፯ ፳፩ አሁን አዳምን አትብላ ያለው፤ አዳም ዕፀ በለስን ቢበላ እግዚአብሔርን የሚጐዳው ሆኖ አይደለ፤ ነገር ግን አዳም የታዘዘውን ሕግና ሥርዓት ፈጻሚ መሆኑ እንዲታወቅለት ነው እንጂ።

እነርሱ ግን ጾምንና ሕግን ጠልተው ሁል ጊዜ ያገኙትን ሁሉ እየተመገቡ በዚህ ዓለም መወፈርንና መደሰትን ከስድቅ ቆጥረውት ይሆናል እኮ። ወይንስ የሥጋ ውፍረት ኃጢአትን ከመሥራት የሚያድን ይሆን? ወይም እግዚአብሔር በዚህ ዓለም የሚፈልጋቸው ወፍራሞችንና ሀብታሞችን ነው? ሉቃ ፲፰ ፳፬ ፳፭ በውነት እግዚአብሔር ሰውን ከሌሎቹ ፍጡሮች ሁሉ በላይ አድርጎ አክብሮ ሲፈጥረው ከእግዚአብሔር ያገኘውን ይህን ታላቅ መብት አክብሮ ይዞ፤ አጭር ጊዜ በሆነ ሕይወቱ በዚህ ዓለም ላይ ሲኖር ለእርሱ ሲል የተሰቀለለትንና እይሞተለንት ፈጣሪውን ሁል ጊዜ እያሰበ፤ በጾምና በጸሎት በኃዘንና በትዕግሥት ሆኖ፤ ፈጣሪው እንደ ተሰቀለለት ዓይነ ህሊናውን ወደ ርሱ ሰቅሎ፤ ዘለዓለማዊ የሆነውን ብርሃናዊ ሕይወት ተጐናጽፎ እምኖር ይሻለዋል እንጂ። በዚህ ዓለም ተድላና ሕይወት ለእኛ ነውና የተፈጠረው ብለው ሲፈነጥዙ፤ ቢኖሩ ሞት ሲመጣ ጥሩ ቄስ ጦር ሲመጣ ግዙ ፈረስ የተባለው ተረት በነርሱ ላይ ይፈጸማል።

ከቶ እነዚህ ምን ይባሉ? የመንግሥትና ያገር ከሣራ፤ ከሆዱ በቀር ለሰው አይራራ፤ ይባላሉዋ!!

እኛ ግን ከኃጢአት ቁስል የምንድንበትና የምንፈወስበት በጾምና በጸሎት መሆኑን አንዘነጋውም፤ ያለ ጾምና ያለ ኅዘን ደስታ ሮሜ ፭ ፫ ፬ ያለ ሥራም መክበርና ባለ ጸጋ መሆኑ አይገኝም፤ ያለ ዚህ ግን ደስታና ክብረት ቢገኝም ስንኳ፤ እውነተኛ ክብረት እውነተኛ ደስታ ሊባል አይገባውም የሌብነት ክብረ ነው እንጂ። ሉቃ ፯ ፩ ይኽን የመሳሰለውን የስሕተት ትምህርት እያስተማሩ ሰውን ከእግዚአብሔር ጋር የሚያቄራርጥና የሚያጣላ ስሕተት የመላበት ትምህርት የሚያስተምሩ መምህራን ተነስተዋል፤ የሰው ህሊናና አእምሮ የተቋቋሙበትን ስነ ሕግጋት ሁሉ ሰባብረው ጥለው የሰውን ሐሳብ ልጓም የሌለው አጋሰስ ያደርጉታል ማቴ ፲፰ ፯ ሮሜ ፲፮ ፲፰ ከቶ እንደዚህ ያሉት መምህራን ያሉት መምህራን በሕዝቡ ራስ ላይ የኃጢአት መርዝ የሚነሰንሱ ምን መባል ይገባቸው ይሆን? በሀገራቸው ውስጥ እግዚአብሔርን የሚያውቁ ፈጣሪ የለንም የሚሉ በሥጋዊ ጥበብ ብቻ ሠልጠንው መንፈሳዊ ጥበብ እግዚአብሔር የራቃቸው ስንት ሕዝቦች እያሉ ከዚህ መጥተው በገዛ ራሱ አምኖ የተጠቀመውን ሕዝብ በገንዘብ ብዛት እየታለሉ፤ እኛ አዲስ ሃይማኖት አለን፤ ያንተ ሃይማኖት አሮጌ ነው እያሉ፤ በማታለል ብዛት የተጠመቀውን ሕዝብ እንደገና እያጠመቁ፤ መጥፎ ልማድን የሚያስተምሩ ሰዎች ምን ይባላሉ? ሮሜ ፲፮ ፲፯ ማቴ ፳፫ ፲፭ የእግዚአብሔር መላክተኞች ናቸው? ዮሐ ፰ ፵፬ ወይንስ የሰይታን? ትምህርታቸው የጽድቅ ነው ወይም የኃጢአት? በእውነት እንደነዚህ ያሉ መምህራን ሕይወትን ወደ ሕማም፤ በረክትን ወደ መርገም እየለወጡ የሚያስተምሩ ናቸው። የደግ ምሳሌ፤ አንድ ድኃ ሰው በባላገር መንገድ ሲሄድ ጫማውንና ኰቱን አውልቆ ከመንገድ ላይ ሰቅሎ ምንጭ፤ ወደ አለበት ወደ ጐድጓዳ ስፍራ እግሩን ሊታጠብ ሄደ። አንድ ሊቅና ተማሪ በዚያው መንገድ ሲሄዱ ያን ኰትና ጫማ ተሰቅሎ አገኙ። ያም ተማሪ መለሰና ለሊቁ እንዲህ አለው። እነዚህን ጫማዎች እንሸሽግበትና ወደ ቁጥቋጦ ውስጥ ገብተን እንደበቅ አለው፤ ይኸም ምስኪን ጫማዎቹን ካኖረበት ቦታ ባጣቸው ጊዜ የሚሆነውን እንይ አለው።

ሊቁም እንዲህ ሲል መለሰለት፤ ተው ልጄ ሆይ እንዲህ ይህንን ድኃ ብናስቸግረው ምን እንጠቅማለን፤

ነገር ግን አንተም ሀብታም ነህ፤ እኔም እንዳንተው ሀብት አለኝ፤ ይልቅስ በየአንዳንዳቸው ጫማው ውስጥ ገንዘብ እንጨምርበትና፤ እኛም ወደ ቁጥቋጦ ውስጥ ገብተን እንሰወር፤ ከዚህም በኋላ ይኽ ደኃ ሰውዬ በጫሞቹ ውስጥ ገንዘብ ባገኘ ጊዜ፤ ምንኛ ደስ እንደ ሚለው እንየው አለው፤ ተማሪውም ሊቁ እንደመከረው አደረገና ሁለቱም ባንድነት ተያይዘው ወደ ዱር ተሸሸጉ፤ ያም ድኃ ሥራውን ከጨረሱ በኋላ ኰቱንና ጫማውን ወደ አኖረበት ተመለሰ፤ ኰቱን ለበሰና ዕግሩን ወደ ጫምው ዘው ሲያደርግ ዕግሩን ቄረቄረው፤ ወዲያው በጫማው ውስጥ የቄረቄረውን ነገር ለማየት ጐንበስ ቢል በጫው ውስጥ ገንዘብ አገኘ። በጣም ተገረመና ገንዘቡን እያገላበጠ እያየ የማን ይሆን ብሎ ግራና ቀኝ ቢመለከት ምንም ሰው አጣ ገንዘቡን ወደ ኪሱ አገባና፤ ደግሞ አንዱን ዕግሩን አገባለሁ ሲል ባንዱ ጫማው ውስጥ እንዲሁ ገንዘብ አገኘ፤ እንደ ገና በጣም ይገረም ጀመረ። ሚስቱ ሕመምተኛ ሁና ልጆቹ የሚመገቡት አጥተው ነበርና፤ ያልታሰበች እጅ ገንዘብ ከጫምው ውስጥ አስቀምጣለት ስለ አገኘ፤ በጣም ደስ አለውና እንግዲህ ልጆቼም ሚስቴም ከጥፋትና ከሞት ሊድኑልኝ ነው ብሎ በደስታ ተንበርክኮ ወደ ሰማይ እየተመለከተ ድምጹንም እያሰማ ለፈጣሪው ጥልቅ ምሥጋና አቀረበ።

ያም ክፉ ያሰበበት ተማሪ በጣም እያዘንና እያለቀሰ ከተሸሸገበት ቦታ ሆኖ ያስተውለው ነበር ሊቁም ለተማሪው እንዲህ አለው ወዳጄ ሆይ አንተ እንዳሰብኸው ልታስጨንቀው ፈልገህ ነበረ። ነገር ሲቸገር ከማየት ይልቅ አሁን ደስ ብሎት ሲፈነጥዝ ስታየውና ለፈጣሪውም ምስጋና እያቀረበ ሲሄድ ደስ አይልህምን? ያም ጉልማሳ ተማሪ መለሰ መምህር ሆይ አሁን የማይረሳ ትምህርት አስተማሩኝ።

ቀደሞ ያላስተዋልሁት፤ ከሚወስድ ይልቅ የሚሰጥ ምስጋና ይገባዋል የሚለው ቃል አሁን ትዝ አለኝ። የሐዋ ፳ ፴፮።

በእውነት መከተልና መማር የሚገባው እንደዚህ ያለውን መምህር ነው ይኸውም ትምህርት የፍቅርንና የጾምን ምሥጢር ይነግረናል። እነ መምህር ሆድ አምላኩ የሚያስተምሩት ቃል ይህን ነው፤ ሰውን ካፉ የገባው ወይም የበላው አያረክሰውም የተባለው ንባብ ዛሬ በሁሉ ዘንድ የተጠና ሆኖአል። ነገር ግን ይህን ቃል ጌታችን ኢየሱስ ክርስቶስ መጀመሪያ ከአሰርቱ ቃላት ወይም ከስድስቱ ቃላት እንደ ሕግ አድርጎ አልተናገረውም። በ፯ት እንጀራ አራት ሺህ ሰው ባጸገበ ጊዜ ከኢየሩሳሌም የመጡ ጸሐፍቶች ፈሪሳውያን ደቀ መዛርሙትህ እንጀራ ሲበሉ እጃቸውን አይታጠቡምና ሕጋችንን ይተላለፋሉ ብለው በጠየቁት ጊዜ፤ ለነዚያ መልስ ሲሰጥ ሳይታጠቡ ቢበሉ እነሱን ነው የሚጐዳ እንጂ፤ የነርሱ እድፍ ሌላውን ሰው ሊጐዳ አይችልም ሲል የተናገረውን ይዘው እነ መምህር ሆድ አምላኩ ያገኛችሁን ሁሉ ብሉ እያሉ ያስተምራሉ። ፊልጵ ፫ ፲፱ ወንድሜ ሆይ አባታችንን አዳምን አምስት ሺህ ከአምስት መቶ ዘመን ያሳሰረው ማን ነው? መብል አይደለም።

የማይሞተውንስ አምላክ ከመሞት ያደረሰው የመብል ምክንያት አይደለምን? ደግሞስ አዳም በመብል ምክንያት ያመጣውን ጠላት ጌታችን ኢየሱስ ክርስቶስ በጾም ድል እንደነሣው አታውቅምን።?

ሐተታ ሳይበዛ ባጭሩ እንዲያውስ ነቢያት ካህናት ሁል ጊዜ ጠላታቸው ድል የሚያደርጉት በጾምና በጸሎት መሆኑን ረስተኸዋል? ኤፌ ፮ ፲፰ - ፲፱ ኤርምያስ ፴፮ ፯ ፱ አስቴር ፬ - ፮ ዮዲት መምህር ሆድ አምላኩ ሆይ እባክህ ልብ አድርገህ አስተውል አደራህን» ሉቃ ፲፪ - ፲፮ ፳ ፳፩ ሮሜ ፲፮ - ፲፰ ለአራዊትና ለእንስሳት ስንኳን ምግባቸው ልዩነት አለው ለአንበሳ ገለባን ለበሬ ሥጋ ቢያቀርቡለት አይበላም።

ከላይ ከነቢያት ቃል የመነጨው በሐዋርያት ቃል የጸደቀው ሲያያዝ የመጣውን የቅዱሳን አበውን እምነትና ትምህርት ጐዳና አድርገውን በዚያው መጓዝ ነው እንጂ ወንጌል ባልሄደበት ጐዳና ገሥግሦ፤ የነቢያትን ትንቢት ጥሶ ምሳሌ አፍርሶ፤ የአእምሮን መዝጊያ ሰብሮ የሚያስተምረውንና የሚናገረውን መምህር መስማት በገዛ ራሳችን ላይ የኃጢአት መርዝ መነስነስ ነው።

\*\*\*\*\*\*\*

ምዕ ፲፪ ስለ ጾም ነገር የቅኔ ግጥም።

ሕግን ሊሰጠው ላባታችን ላዳም። ዘፍ ፫ ፫

ብላ አትብላን ብቻ አጠበቀው በጣም

አባታችን አዳም በፈጣሪው ቃል ፩ ቆሮ ፲፭ - ፳፪

ሳይቸግረው በልቶ አትብላ ሲባል

የሞት ሞት ከመሞት ምነው ጾም ቢውል ሮሜ ፭ - ፲፪

ሕግ የተዠመረው ስሕተትም የመጣው።

በመብል ምክንያት መሆኑን ዕወቀ፤ ዘፍ ፫ - ፲፪

ከቶ ብታስተውለው ነገሩን ከስሩ።

አትብላ መባል ነው የመጾም ምሥጢሩ ዘፍ ፫ - ፲፩

ስትለኝ ነበረ መብል መልካም ነው

ሰው ማዋረድ ሆነ የመብል ፍሬው።

ከሥር ቤት አገባው አውጥቶ ከገነት ዘፍ ፫ ፳፫

እንዲህ ያዋርዳል ያገኙትን መብላት

አትብላ ያለውን በልቶ በመገኘት

የክብር መኖሪያው ተዘጋበት ገነት ዘፍ ፫ - ፳፬

ደግሞም ቢአለቅስበት በጾም በኃዘ ቀሌም ፲፫

የሚያድንበትን ነገረው ቀኑን

በጾም በጸልቶ በመረረ ኃዘን

በሲኦል ጨረሰው የተድላውን ዘመን ዘፍ ፫ - ፳፬

ያልደረሰበትን ማንኛውም ፍጡር

እግዜር ለርሱ ሰጥቶ ከፍተኛውን ክብር።

ከቶ ሰው ሞኝ ነው አስበ ለመፍጠር ዘፍ ፫ - ፩ ፰ ፩ ጢሞ ፪ ፬ - ፲

ምነው ቢቀርበት የዚህ ዓለም ኑሮ

ካፈር የሚገባ ካፈር ላይ ተፈጥሮ

እንደ ጥላ የሚያልፍ ጠፍቶ የሚቀር

ምነው በቀረበት የዚህ ዓለም ክብር።

ከንቱ ነው በዓለም ላይ የቀረው ሐተታ ዮሐ ፬ - ፴፬

የነፍስ መድኃኒት የሥጋ በሽታ ያዕ ፪ ፱

መጾም መጸለይ ነው ከጧት እስከ ማታ ኤርም ፴፯ ፯ - ፱

ይኖራል በጸሎት በጾም በትካዜ

እያለ ጥዋት ማታ ሳይታክት ሁል ጊዜ ሮሜ ፲፪ ፲፪

እግዚአብሔር ብቻ ነው የተስፋዬ ምዜ

እውነተኛውም ጾም ለሰው የሚስማማ ማቴ ፲፰ ፱

ክፉ ነገርና የነገር ጠማማ

ዓይናችን እንዳያይ ጆሮም እንዳይሰማ ማቴ ፲፪ ፴፬ ፭

መጀመርያውም ጾም ከእግዜር የታዘዘው

አፍህ ክፉ ነገር እንዳይናገር ነው ፩ ጴጥ ፫ ፱

በምንጾምበት ቀን ድኆች ብናስለቅስ

ወይም ለተራበ እነጀራ ባንቆርስ

ምንም ጥቅም የለው ይወስደዋል ነፍስ

ሐስት ብንናገር ብንፈርድ አድልተን

በከንቱ ብናማው ባልንጀራችንን

አንዱን ካንዱ ጋራ ባናጣላ ሰውን ማቴ ፲፪ - ፴፮ ፴፯

ሥጋ ቅቤን ብቻ ብንል እንጾማለን

የእሪያ እጥበት ሆነ ከንቱ ነው ጾማችን።

ይኸ ሁሉ ጥፋት ጨርሰን ካልተውን ኢሳ ፮ ፱ ፲

የኢሳይያስ ቃል ተፈጸመብን

ትሕትና ቢሠራ ምንም ቢጐነበስ

ዝንቱን ቢያነጥፍ አመድ ቢነሰንስ

ይኸ ጾም አይደለም ከእግዚአብሔር የሚያደርስ

ኢሳይያስ ሲለን በውነተኛው ትንቢት

እውነተኛውስ ጾም እኔ የመረጥሁት ማቴ ፲፰ ፴፫ ፭

እንድትፈቱ ነው የበደል እሥራት

ሸክም ለደበደው እንድታቀሉለት ቆላ ፫ - ፲፫

የታሰረውን ሰው ነፃ እንድትሰዱትለት

ይኸንን መሥራት ነው በእውነቱ ጾም ማለት

ይኸ ካልሆነ ግን አይደለም ሐሰት ኢሳ ፶፰ ፭ ፮ ፯

እውነተኛውን ጾም ሲጽፍ ኢሳይያስ

እንጀራችንንም ለተራበ እንድንቆርስ

የተራቆተውን ብናይ እንድናለብስ ያዕ ፩ ፳፮

ከቶም ከሥጋችን ገንዘብ እንዳንሸሽግ

ይኸን ያስተምረናል የኢሳይያስ ሕግ

እንደ ልጓም ሁነው ምግባረ ሃይማኖት

ዓመፀኛውን ሕዝብ ገተው የያዙት ያዕ ፫ ፪

ይኸንን ተምረህ ብትሠራ ብውል

ያን ጊዜ ብርሃንህ በንጋት ይወጣል ኢሳ ፶፰ ፰

ሕይውትህም እንደ ዘር በፍጥነት ይበቅላል

ጽድቅህም እንደ ልጅ በፊትህ ይሄዳል

ደግሞም በስተኋላህ ክብር ይጠብቅሃል

ያንጊዜ ብትጠራው እርሱም ይሰማሃል ኢሳ ፶፰ ፱ ፩ ፰

ጌታችንም ሲያዘን በግርማዊ ሕጉ

በጾማችሁ ጊዜ እንዳትጠወልጉ ማቴ ፮ ፲፮

የሕየት ልምላሜን ተግታችሁ ፈልጉ

አንተ ግን በጾምህ ሰነፍ እንዳትሆን

ፊትህንም ታጠብ ተቀባ ራስህን ማቴ ፮ ፲፰

ደግሞም እንዳትታይ ጾመኛ መስለህ

መግለጽ ብቻ ነው ለዚያ ለፈጣሪ ማቴ ፮ ፲፰

በግልጥ ይሰጥሃል በስወር ሲያይህ

ቅዱስ ጳውሎስም ስለ ጾም ሲነግረን

እንዳንነቃቀፍ እርስ በራሳችን

ሰው አይወቅባችሁ ብሎ ከለከለን

የበላም ለእግዚአብሔር የተወም ለእግዚአብሔር

እያለ ሲአስተምረን ጳውሎስ በምሥጢር

እኛን ምን አጣላን ከቶ በዚህ ነገር ሮሜ ፲፬ ፮

መብል የእግዚአብሔር ነው ብሎ ቢነግርህ

እንዳትተረተር አለልክ በልተህ

በልክ መብላት ነው ላንተ የሚስማማህ ቆሮ ፫ ፩ ፪

መብል የእግዚአብሔር ነው ብሎ ቢነግራቸው

ሲወጡ ሲወርዱ መተውን ረስተው

መብል ብቻ ሆነ የነርሱ ሥራቸው ኢሳ ፷፭ ፬

አስተማርሁ እያለ ፍጥረት ሲቀባጥር

በዓለም ላይ ተረስቶአል ከቶ የጾም ነገር

በእግዚአብሔር ትእዛዝ በሃይማኖት በጾም

ራሱን ማሰልጠን የሰው ልጅ አልቻለም ቆሮ ፪ ፲፬

የፈጠረው ፍጥረት ለርሱም አስቸገረው

ባንድ ወገን እንስሳ ባንድ መልአክ ነው

ካልተወገደለት የእንስሳ ጠባይ ይሁዳ ፩ ፲

ዝም ብሎ መዋጥ ነው ዘወር ብሎም አያይ

የፈጣሪውን ሕግ ሁሉም ወዲያ ትቶ

ለሆዱ ብቻ ነው የሚጥረው ከቶ ሮሜ ፲፯ ፲፰

ለሰውም አያስብ ለነፍሱም አይሰጋ

እስቲተኛ ድረስ ከመቃብር አልጋ

መብላት መጠጣት ነው መኖር በደስታ

እስቲመጣ ድረስ ያሞት ሥጋ ማታ ሉቃ ፳፩ - ፴፱

እግዜር ምን አለበት አጠፋሕ አይባል

ሲያፈርስ እየዋለ በሰው ያመሓኛል

እርሱ በዚህ ዓለም አይደክመውም ከቶ

ሲያፈራርስ ይውላል ይህን ሁሉ ሠርቶ

ለነፍሱም አስቦ ለሥጋውም ሠርቶ

ልቤን ቢያስበው ቢመረምር አይቶ

የዚህ ዓለም ነገር አያልቅም ተወርቆ

በሰዎች መካከል ሰው ቢገኝ ምንአልባት

እስቲ ሰው እንፈልግ በፀሐይ በመብራት

ፈላጊውስ ማነው ተፈላጊውስ የት

ሰው ቢኖር እኮ ነው ሰው እንፈልግ ማለት

ሰው የሆነበትን ሰው ሁሉ እየሳተ

ከጽድቅ ታረዘ ከእውነት ተራቄተ

እባክህን ዓይኔን አትመልከተው

ያገኘ ሲደሰት ያጣ ሲከፋው

ቆመን ስናስተውል ያንንም ያንንም

ደኸዩም ከበሩም አጡም አገኙትም

የዚህ ዓለም ኑሮ ጤናነት የለውም

ዓለም አንድ ሲሆን ወለደ ሁለት

ኃዘን ተፍሥሐ ድኅነት ተሀብት

ድኅነትም ድኃን ሀብትም ሀብታምን

መንታ መንታ ወልደው ሞሉት ዓለምን

አወይ የሰው ነገር ሥራው ጉድና ድንቅ

ቤቱ ተሠራና ቀረ ሳይመረቅ

አትበሳጭ ልቤ በሰ ልጅ አመል

ዓለም ኃላፊ ነው ነገ ይቀራል

\*\*\*\*\*\*\*\*\*

ምዕ ፲፫ ስለ ትምህርትና ስለ ሃይማኖት።

ሕይወታችን የትምህርት ቤት ነው፤

የምድራዊ ሕይወት ከሕፃንነታችን ዠምረን እስከ ሽምግልናችን ድረስ ለምን ሠራው ለሥጋዊ ጥበብና ለመንፈሳዊ ጥበብ የትምህርት ቤት ነው።

ሁለተኛም ከሕፃንነታችን ዠምረን እስከ ሽምግልናችን ድረስ ማሰብ የሚገባን ከሸመገልን በኋላ፤ ወደ የማይመለስ ጊዜያችን በከንቱ እንዳናሳልፈው ነው።

እንደ ቅል አበባ የሚለመልመውን የሕፃንነታችንን ወራት፤ ዘለዓለማዊ የሆነውን መንፈሳዊ ሀትና ለሥጋችን መርጃ የሚሆነውን ሀብት ሳናስብበት በከንቱ ብናሳልፈው የመረረ ጠጠት ይደርስብናል።

ምሳሌ ገበሬ በክረምት ወራት በስንፍና ከቤቱ ተኝቶ ያዝመራውን ሰዓት በከንቱ ካሳለፈ እብኋላ ያ የከበረው የመከር ወራት ሲመጣ፤ ምን ይሰበስባል ምን ይባላል ችግር ነው የሚያዝንለትም አያገኝ። ሕዝብን ከፍ የሚአደርገው መጀመሪያ ሥራ ማወቅ ቀጥሎ ትምህርትና ሃይማኖት ነው።

የዚህ ዓለም ሕይወት መጀመሪያ ለመሥራትና ለመደሰት የተፈጠረ ስለሆነ፤ ስለዚህ ሥራን ጠልቶ መንደር ለመንደር ለመደር እያውደለደለና እያዘጠዘጠ ደስታን ብቻ እወዳለሁ የሚል ሰው የሕይወቱን ምንጭ የደፈነ ወንበዴ ይባላል።

ምሳሌ

ሥራ በመልካም ሰውና፤ በጥሩ መስታዋት ይመስለላ። መልካም ሰው የወንድሙን አበሳ (ኃጢአትን) እንዲሸሽግ እርሱም የድኅነትን ኃጢአት ይሸሽጋል። ሁለተኛ መስታወት የሰውነትን እድፍ ሁሉ እያሳየ እንዲያጠራ ሥራም የድኅነትን እድፍ ሁሉ እያሳየ ያጠራልና ጊዜህን ለትምህርትና ለሥራ ብቻ አድርገው ደግሞ ጊዜያችንን ለስፍና ብቻ እንዳናደርገው መምህራን ሁሉ መልካም ምሳሌን በሕዝብ አንደበት እየዞሩ ተኩላ የሆነውን የሕዝቡን አእምሮ ወደ በግነት ጠባይ መለወጥና፤ ለሥራና ለደስታ የተሰጠውን ክቡር ጊዜ ወንበዴ የሆነውን የስንፍና ጠባይ እንዳይቀማቸው ብርቱ በሆነ በትጋት መሣሪያ መጠባበቅ አለባቸው።

ምዕ ፲፬ ስለ ትምህርት መዝሙር (ቅኔ)።

የአዳም ተፈጥሮ በጥበብ በግርማ /ዘፍ ፩ - ፳፯

ያስደንቅ ነበረ ላስተዋለውማ

መሞቱ ብቻ ነው አይረገው ደካማ ዘፍ ፪ - ፲፯

በከንቱ ይደክማል ስንቱ ሊቃውንት

አገኛለሁ ብሎ የሞት መድኃኒት

ግን ሁሉም ከንቱ ነው ሞት ከዓለም ካልጠፋ

ከቶ ምን ይረባል የሰው ልጅ ቢለፋ

ሞትን ለማሸነፍ በዕውቀት በጥበብ።

የሰው ልጅ ይደክማል ሁል ጊዜ ባሳብ

በምድር አልተገኘም ሞትን የሚያሸንፍ

ዕብ ፪ - ፲፬

ከተማሩት ሊቆች መማር ቢፈልግህ

መከራና ግፍን መቀበል ነው ሥራህ

መከራና ግፉን አይተህ ብትፈራ

ሳትማር አትገባም ከላይኛው ስፍራ

ሐተታ ሳይበዛ ሳዮን በዝርዝር

መጀመሪያ ትምህርት ግዕዝን ተማር

የባዕድ የሚአጠና የሀገሩን ሳያውቅ

እናት አባት ሳይዝ አያት የሚናፍቅ

ያገሩን ሳይማር የባዕዱን የሚአይ

ቤቱን የሠራ ነው በድቡሽት ላይ

ምሳሌ ፲፱ - ፳፯

ግዕዝ ካማርኛ ሲገባው በተለይ

ያን ጊዜ መማር ነው እንግሊዝ ፈረንሳይ

ምሳሌ ፪ - ፩ - ፯

ሹመት ሹመት ብሎ ደጅ ከመጥናት

ማቴ ፲፭ - ፩ ማር ፱ - ፴፫

ይሻላል ደጅ መጣናት ከትምሕርት ቤት

ካወቃችሁማ ከተማራችሁ

ትሾሙ የለሞይ ተፈልጋችሁ

ትምርህት ነው ደጉ ምን ያደርጋል ሹመት።

ሉቃ ፱ ፵፯ ማቴ ፱ ፬ ፭ ፵፭

መንግሥት እማይሽረው ወራሽ የሌለበት

ምሳ ፲፱ ፰ ማቴ ፳ ፳ - ፳፰

ትምህርትን ተምሮ ዳግም ቢገኝ ሹመት

ሰይፍ መሆኑ ነው ባለ ሁለት አፍ ስለት

ሹመትም ባይገኝ ባይኖረው ወርቅ

የተማረ ድኃ አይቼም አላውቅ

ምሳሌ ፲፫ ፲፰

የጥበብን ብርሃን ለሕዝብ እያበሩ

ሉቃ ፲፩ ፴፮

እስቲ እናዳምጣቸው ሲሰብኩ ሲአስተምሩ

መምሕራን ተነሡ ሕግ እያሰናዱ።

በጥበብ መሣሪያ ልማድ የሚነዱ

ሉቃ ፲፮ ፰

ሥልጣናቸው ሰፊ ዕውቀታቸው አዲስ

ሉቃ ፩ - ፫ ፬

ምሥጢር የለበሱ እንደ አቡ ቀለምሲስ

የማርቆስ ልጆች እነቴዎፍሎስ

ስንኳን ዓይነ ስውር ዓይናማ እሚመራ

ያከናውናሉ አስደናቂ ሥራ።

ሥራቸው ተጽፏል በታሪክ ገበታ

ለተከታይ ትውልድ እንዲሆን ሐተታ

ይመጣል ይሄዳል ዘመን መቼ ታጣ

አንድ ጊዜ ከሞተ ሊቅ ነው የማይመጣ።

ምንም ብዙ ቢማር እጅግ ሲሰለጥን

ይበልጠዋል ማወቅ ሁል ጊዜ መጠኑን

ከምግባሩ ሁሉ ትእግሥት ይበልጣል

ከመሬት አንስቶ ካልጋ ያስቀምጣል።

በቃን እያላችሁ የማጠግቡ ምነው

በቃኝ አለማለት አንደኛ ዝሙት ነው

ለሰው ልጅ ማዕረጉ በቃኝ ብሎ መተው።

ምዕ ፲፭ ስለ ስካር ልማድ።

ሰው እየደጋገመ የሚሠራውና የሚያደርገው እየቄየና እያደረ ልማድና ሕግ ይሆናል። ሌላው ቀርቶ ሐስትም ቢሆን ስርቆት እያደረ ለሰው ልጅ ልማድ ይሆንበታል። ስለዚህ ክፉ ለመናገር ክፉ ለማድረግ ክፋትንም ለማሰብ ልማድ ሳይሆንብን ተጠንቅቀን እናሸንፈው ደግሞ ክፉ ልማድ እንደ ተክል ያለ ነው እየቄየ ረጅም ስር ሲሰድ አይነቀልም። በነፍሳችንና በሐሳባችን ወይም በሰውነታችን ስር እየሰደደ የበረታ እንደሆነ አይነቀልም። አስቀድሞ ስር ሳይሰድ በጎ ልማድ በሆነው ምሳር ቆርጦ መጣል ይሻላል። ይልቁንም የኃጢአት አባት ከሆእንው የስካር ልማድ በብዙ መጠንቀቅ ያስፈልጋል። እኛ በእግዚአብሔር መልክ የተፈጠርን የፍጥረት ጌቶች ስንሆን፤ ጌትነታችንንና ክብራችንን የአልኮል ገመድ ጠልፎ እንዳይጥለው ትህርምት በሚባለው ብርሃን በተሣለበት ጐዳና ያለ ሐሳብ መሄድ ይሻለናል። የአልኮልና የማይረባ መጠጥ ስካር ልማድ፤ ሆኖበት ያለልክ ጠጥቶ እየተወላገደና እየተወጫመደ ሲሂድ ሲሳቅበት ከመኖር ይልቅ፤ ይህን የልማድ ካባ የሆነውን ስካር፤ አውልቆ ጥሎ መጠኑን አውቆ አእምሮ የተባለውን የጥበብ ኩታ በትምርህት አደባባይ ለብሶ ሺር ሺር ቢል እንዴት ባማረበት? ሉቃ ፳፬ ፴፬ ወንድሜ ሆይ ከጠላቶችህ ሁሉ የሚበልጠው አልኮል ነው፤ እግዚአብሔር በአርያው ፈጥኖ የሰጠንን ሰውነታችንን እንደ ክቡር መሣሪያና ሀብት አድርገን ብንይዘው መልካም ነው። እግዚአብሔር ሰውነታችንንና ሕይወታችንን የሰጠን እንደ አደራ ዕቃና እንደ ብድር ነውና ብናበላሸው ፍርድና ጸጸት ይደርስብናል። ሮሜ ፮ ፲፫።

አሌ ሎሙ ለእለ ይገይሱ በጽባሕ ቤተ መያሲ ወይውዕሉ ውስተ ስታይ ወያነድዶሙ ወይን የሚለውን ተመልከት ኢሳ ፭ ፲ ፲፩ ፲፪ ኢሳይያስ ይህን ሁሉ ቃል የሚነግረው ለማን ነው ይመስልሃል? ጠጅንና አልኮልን ሲሰርግቡ ለሚውሉ አይደለምን? ወደ ተጅ አትመልከት ከጠጡትም በኋላ መርዙ እንደ እባብ ይነድፋል ወደ ሞትም ያደርሳል ምሳሌ ፳፫ - ፳፫ ፳፱ ፴፪። ወንድሜ ሆይ መጻሕፍት አምላካውያት የሚያሰክፍን መጠጥ ሁሉ በብዙ ሥፍራ ነቅፈውታልና አስተውል።

እነሆ አባታችን ኖኅ በመጠጥ ሰክሮ ወድቆ ዕርቃነ ሥጋውን ጥሎ የሚወደውን ልጁን ካምን ከመራገም ደረሰ ዘፍ ፱ ፳ ፳ - ፯። እንዲሁም ሎጥ በመጠጥ ሰክፎ ከሁለቱ ሴቶች ልጆቹ የማይገባ ሥራ ሠርቶአል ዘፍ ፳ ፴ ፴፰ ወዳጄ ሆይ የሚያሰክር መጠት ሁሉ የኃጢአት ምንጭ መሆኑን አስትወል። ዕውነት ቢሆንስ ሊጾም የሚገባው በጾም ቀን መከልከል ከአሣና ከሥጋ ከወተት በፊት መከልከል የሚገባው የሚያሰክር መጠትን ነበር። የሰውን አእምሮ ሕይውት ያሰናከለና የበጠበጠ የመጠጥ ብዛት ስለ ሆነ መጾም የሚገባው መጠጥን ከነስካሩ ነው።

ምዕ ፲፮ ስለስንፍና መብልህ እንደ ስንቅሕ።

የሰው ልጅ ሆይ በአኗኗርህ የመንፈሳዊ ጥበብ ትምህርትና የሥጋዊ ጥበብ ትምህርት ሳይኖርህ ብዙ ሀብትን ለማግኘት የምትጥር ከብዙ ፈተና ትወድቃለህ።

ለሰው ልጅ መጀመሪያ ዋናው ሀብቱ ጤነኛነትና መጠንን ማወቅ ነው። ስለዚህ ስንፍና በሚባለው የእንቅልፍ ባሕር ውስት ተሰጥመሕ እንዳትቀር።

ምሳሌ በሚባለው አደባባይ በልማድ ጫንቃ ተንጠልጥሎ የሚኖረውን አሮጌውን ልብስ ስንፍናህን አስወግደህ። አእምሮ የሚባለውን አዲሱን ልብስ ዛሬ በአዲሱ በዓል መልበስ አለብህ ቄላ ፲ ፱ ፲ የስንፍናን መንገድ የሚወስደው ወደ ሲኦል ነው።

የሰው ልጅ ከወጣበት ከፍ ካለው ከክብሩ መሰላል እንዳይወድቅና ማንም ወስላታና ሌባ እንዳይነቀንቀው በሥራና በዕውቀት መጠንቀቅ ያስፈልገዋል።

ዳግም ለዚህ ሁሉ በሽታ ሐኪሙ ሥራንና ትምህርትን ከሕፃንነቱ ጀምሮ እስከ ጊዜ ሞቱ ድረስ መወደድ ብቻ ስለ ሆነ። ትምህርትን የሚጠላ ሰው ሕይወቱን የጠላ ነው ለማለት ያስደፍራል። የልማድ ከበሮ ከአንገቱ ተንጠልጥሎ እያናረ እንማር እንሥራ የሚለውን የሐሳብ ድምፅ አያሰማውም።

ሰነፍ ሰው ራሱን ከችግር ሀገሩን ከጉዳት ለማዳን አይችልም፤ ብልህ ሰው ግን በስፍና የራቀውን ሀብት በሥራ አቅርቦ ሕይውቱንና አገሩን ሲያስደስት ይኖራል።

ምሳሌ ትምህርትን የሚወድ ህሊና የእንግዳ ቤት ነው፤ ለእንግዳ የተሠራ ቤት አንተ ደግ ነህ አንተ ክፉ ነህ ማለት የለበትም፤ የመጣውን ሁሉ ያሳድራል እንጂ። ዳግም አስተዋይነት ያለው መምሕርም ቢሆን ተማሪ በየጊዜው ያገኘውን ትምህርት እየተቀበለ የሚጠቅመውን መያዝ አለበት እንጂ አንተን እወድሃለሁ አንተን አልወድህም ማለት አያስመሰግነውም።

ማናቸውም ሊቅ ሰው ስለ ሰማያዊም ቢሆን ወይም ስለ ምድራዊ ስለ ኦሪትም ቢሆን ወይም ስለ ወንጌል። ስለ መንፈሳዊም ቢሆን ወይም ስለ ሥጋዊ ስለ መጭውም ቢሆን ወይም ስለ ኃላፊው ከሊቃውንት ጋር ካልተነጋገረ በራሱ ዕውቀት ብቻ አእምሮው ሊረቅ አይችልም።

ቄርሎስ እስመ እምተዋሥኦ ይትወለድ ምሥጢር ይላል፤ እንግዲህ የተሰጠን ጊዜ አጭር መሆንን አውቀን ዓይናችንን ለማየት ዦሮአችንን ለመስማት ከፍተን ተዘጋጅተን ብንቆይ መልካም ነው። ዓይን አፍጦ ሳለ አለማየት፤ ዦሮ ተንቀርፎ ሳለ አለመስማት አፍ ተከፍቶ ሳለ አለመማር። እጅ ተዘርግቶ ሳለ አለመሥራት ዕግር ቁሞ ሳለ አለመራመድ የሕይወቱን አዝመራ ገደል ሰደደው ማለት ነው። የሐዋ ፳፰ ፳፮ ፳፯ ወንድሞቼ ሆይ እንደዚህ ብዬ መናገሬ ዕውቀትን ለሚፈልጉ ሰዎች ነው እንጂ ለዋዘኞችና እልሰነፎች ይህን ምክር መስጠት እንደማይገባ የታወቀነው ምሳ ፱ ፯ ፰።

\*\*\*\*\*\*

ምዕ ፲፯ ትምህርትን ስለሚጠሉ ሰዎች (የቅኔ ግጥም።)

ከጥንት ዠምሮ ካባቱ ከአዳም

ሳይወርድ ሳይወጣ ሳይማር በድካም

በተፈጥሮ ልማድ ይኖራል ዘለዓለም። ሉቃ ፲፪ ፲

መቼ ይገባዋል ይበዛል ስበቡ

በልማድ አምልኮት ተገርኝቶ ልቡ ቲቶ ፪ ፲፭

ላላፊው አያዝን ለመጭው አያስብ

በልማድ ይኖራል እንዲያው ሲንቀረበብ ፩ጢሞ ፬ - ፲፩

እንማር እንሥራ እይገባም ካፋችው

የቀድሞው ቀረብን አምለት ነው ሥራቸው።

እሰብካለሁ ብሎ ሳይማር ሳይሰልል

ታስተውሉታላችሁ እገጭ እገው ሲል

ስንኳንስ ከመቅደስ ይከልከል ካውዳማ

ተምሮ እማያስተምር ግዕዝ የማይሰማ።

በጣም የሚያስደንቅ የሚያስገርመው

ምሥጢሩን ሳይሰማው የማዜሙ ነው።

ምሥጢር ያልሸተተው ግዕዝ ያልቀመሰ

ሲያረክስ ውሎ መጥቶ ይላል ተቀደሰ። ሉቃ ፲፱ ፵፯

ጌአው አቶ ግዕዝ የሊቆ አቤቶ

ማን ይሰማኝ ብለህ ትደክማለህ ከቶ

ድምፁን እያውካካ መገሥገሡን ትቶ።

ምነው ብታደምጡት የግዕዝን ጉድ

እንዲህ ሲጨስና እንዲህ ሲናደድ

ያልሰማው ሲመጣ የሰማው ሲሂድ።

ግዕዝ ላልቀመሰ ምሥጢር ላልሸተተው

የማርኛስ ንባብ በብዙ ችግር ነው።

ግዕዝ ካማርኛ ንባብ ለማሳመር

መድኃኒት የለውም ከትምህርት በቀር።

ቅኔውም ዜማውም አልገባህ ሲለው

መጠምጠሙን ብቻ ባንድ ቀን ያዘው

የባስልዮስ ዓዋጅ የትልቁ መምሕር

ከመጠምጠም በፊት ትምሕርት ይቅደም ነበር።

ጥምጥምና ካባ ካሳመራችሁ

ከአዋቂዎች በላይ አለቆች ናችሁ ምሳ ፲፱ ፰

እባካችሁ ጌቶች ትምሕርትን ውደዱ

ካለፈ በኋላ እንዳትናደዱ። ምሳ ፪ - ፩ ፯

ፍቅርን መሪ አድርገን መንገድ ቢያሳየን

እንከተላቸው ያመለጡንን።

የሰው ልጅ ሆይ? በጥዋት በሰፊው ኣእምሮ ኤር ፬ ፬

መመርመር አለብህ የራስህን ተፈጥሮ

ባሕርዩ ረቂቅ ነው የምሥጢር ሁኔታ

እስቲታወቅ ድረስ የመጡበት ቦታ ኤር ፬ ፳፪

ያገሬ ልጆች ስሙኝ ልምከራችሁ

ትምህርት መንገድ ነው ሂዱበት ተግታችሁ።

ስሙኝ አባቶቼ ያገሬ ካህናት

በሰፌድ አእምሮ ብታበጥሩዋት

የትምህርት ፍሬ የዕውቀት ቅባት ናት ኢሳ ፱ ፩ ፯

ያገሬ ካህናት እናንት መዘምራን

አበባና ቅጠል መልክ ብቻ ይዘን

ፍሬውን ሳናሳይ ቄርጠው እንዳይጥሉን

መሥራት መማር ነው መሳደብን ትተን። ሮሜ ፲፭ ፭ ፮ ቆሮ ፲፬ ፴፫

የንግግር ዘዴዎችና የምክር ቃላት።

ሰው ሁሉ በተፈጥሮው የራሱን መልክ ሳያይ የሰውን መልክ ያአይል የኔውም ሐሳብ አሁን የራሱን ፈንታ ለራሱ ትቶ በሌሎች ላይ ያለውን ሐሳብ ይመለከታል። ይኸውም ዓይን ቅንድቦቹን አያይም እንደ ተባለው ነው።

ሀ

ሀብታም ነጋዴ ገንዘቡ የማያልቅበት ደመና ብቻ ነው

ሁል ጊዜ ከብስጭት ጋር መታገል የወጣቶች ዕድል ነው

ሃይማኖት ጥልቅ የሆነ የነፍስ ቋንቋ ነው።

ሁሉን ነገር ማድመጥ የሚወድ ጆሮ ወራሪ መንፈስ ይከበዋል

ሕልም የሀሳብ ሥዕል ነው

ሕይወትህን ሁሉ በሥራ ላይ አድርገው።

ለ

ለመሸተኛ ሰው ገንዘብ ከመስጠት ይልቅ ምክር መስጠት ይሻላል

ለባሕርይ በሽታ ከሞት በስተቀር መድኃኒት የለውም

ለአፈኛ ሰው ንግግርን መስጠት የጐርፍ በር መክፈት ነው

ለምታየው ወዳጅህ ሙሉ እምነት አትስጠው።

ለማታየው ወዳጅህ ግን ልብህን መስታዋት አድርግለት (ለፈጣሪህ)

ሌባ የማይሠርቀው ዕውቀትን ብቻ ነው

ልማድና ድንቁርና የብረት በር ነው።

ልበ ቀላል አለኝታ ቁርጥ በሌለው ተስፋ ያድራል።

መ

መልካም ባሕርይ ንጽሕና የጽድቅ አበባዎች ናቸው

መታዘዝ የሥራህ ሁሉ ዘውድ ነው

መንፈሳዊ ደጅ አፍ ሁል ጊዜ ክፍት መሆን አለበት

መወደድና መመስገን ከሀብታም ራስ አይወርዱም

መጨረሻ ያለው የሰው አእምሮ መጨረሻ የሌለውን የአምላክን ሥራ ሊአስተውል አይችልም።

ማናቸውም ስለት የማይበጥሰው የፍቅርን ገመድ ብቻ ነው

ማዘዝ አይቸግርም መሥራት እንጂ

ምንኵስና የንግድ ምሥሪት ነው

ሠ

ሰው ከማንኛውም ጋር ፍቅር ከሌለው መርከቡ የተሰበረ ነጋዴ ነው

ሰዎች ሁሉ የግል ኑሮአቸውን ሲፈልጉ ተራራዎችን ቀደው መንገድ ያበጃሉ

ሥራህን ለመሥራት ጥበብ እንድታገኝ በጥንቃቄና በትካዜ ጸልይ

ሥጋዊ ሐሳብና ከንቱ ምኞት በከሰል ማዕን ይነግዳሉ

ስንፍና የሙታን አዳራሽ ነው።

ረ

ራስህንና የራስህን ጥቅም ብቻ መውደድ ከመንፈስዊ ክልል ውጭ መሆን ነው

ራስን መሥዋዕት አድርጎ መስጠት የፍቅር ምልክት ነው

ራስን ማድነቅ የሐሰት አባት መሆን ነው

ራሱን የሚያሸንፍ ዋና እርሱ ነው።

ቀ

ቀንድ ካላት ላም ይልቅ ጐዳዋ ትከፋለች።

በ

በሕይወት እልፍኝ የሚገኝ የትዕግሥት ምስጢር ብቻ ነው

በመንፈሳዊ ሥራ የተዋረደና የተሰበረ ልብ የእግዚአብሔር መንገድ ነው።

በምሥጋና ክንፍ የምትበር ነፍስ የተፈጥሮ ባሕርይዋ እንደ አበባ ነው።

በምድር ረቂቅ ንጉሥ ኖሮ ቢሆን ሓሳቦች ሁሉ ኬላውን እንዳያልፉ ቀረጥና ግብር በጣለባቸው ነበር።

ነሰነፍ ሚዛን ከባድ ሓሳብ አትጨምርበት

በሰውና በእንስሳት በአራዊትም መካከል ልዩነቱ ምንድነው?

በሥራ ላይ ብቻ ሓሳቡን የወሰነ የተስፋውን ማዕበል ዋነተኛ አይቆርጠውም

በተፈጥሮው አእምሮ ከዳምነት በታች ያለ ሰው በድንቁርና ደመና ተሸፍኖአል

በተፈጥሮ ጠባይ የተቀረፀ የአእምሮን ሥዕል ከሞት በስተቀር የሚደመስሰው የለም።

በባርነት የተገኘ ሹመት አገር አይበቃውም

በትጋትና በቅልጥፍና የማይፈጸም ነገር የለም

በቅኔው ማማርና መራቀቅ የሚመካ ሰው በድቡሽት ላይ ቤቱን ይሠራል

በአእምሮ ጠባይዕ የተሳለ አንደበት የማቆርጠው ነገር አይገኝም

በዓለም ላይ ሳለህ ከኃጢአት ነፃ ነኝ አትበል

በዓለም ውስጥ ልባምና አስተዋይ የለም ሁሉም ከንቱነትን ይነግዳል

በዕውቀታቸውና በትምህርታቸው የሚመኩ ሰዎች ንብረታቸውን ሁሉ ለሰይጣን ያወርሳሉ።

በዕውቀቱ የማይመካ ኑሮው እንደ መልአክ ነው

በዕውነት የተማረ ሀብትን መናቁ አይቀርም

በዚህ ዓለም ደስ ብሎት የሚኖር ማነው?

በያዘው ዕድል ተደስቶ የሚኖር ማን አለ?

በደስታ ለመኖር የሚወድ ሰው ለሁሉ መታዘዝ ነው

በደስታ ለመኖር የፈለገ መታዘዝን ማወቅ ነው

በጠበቀ አእምሮ ብትመለከተው የሰው አእምሮ ሁሉ ትክክል አይደለም

በፍቅረ ንዋይ የተቸነከረ እጅ ካልሞተ ምሥማሩ አይወልቅም

በፍጡር እጅ ያለ ሥልጣን መባከኑ አይቀርም

ቤተ ክርስቲያን የእግዚአብሔር እንደራሴ ናት

ብልህ ነጋዴዎች አስተማሪና ሰባኪዎች ናቸው።

ብልህና አዋቂ ሰው በሞት አይደነግጥም

ባለ ሥልጣኖች ሁሉ የሥራ ፍሬአቸውን ለሕዝብ ቢያበረክቱ በዚህ ዓለም ድኃ ባልተገኘም ነበር።

ብሕትውና የሰልፍ ገበያ ነው

ብዙ መከራ ያየ ሰው በቀላል ነገር ተስፋ አይቆርጥም።

ተ

ተምሮ አለማስተማር የተፈጥሮ ዋሻ መሆን ነው

ተንኮል በመሥራት የሚገኘው ዝና የሞት ነው

ትልቅ ጥፋት ቁም ነገርን ማጥፋት ብቻ ነው

ትምህርት የሕፃናት ገበታ ነው

ትምህርት የፖለቲካ ገበያ ነው

ትዕቢትና ስስት የሰይጣን እንደራሴዎች መሆናቸውን እወቅ

ትዕግሥትና ትሕትና የሕይወት መሰላል ናቸው።

ነ

ነፍስ ረቂቅ አንት አትሞትም ማለት ታላቅ ስሕተት ነው ከሞተች የማትነሳ ነፍስ ናት

ንግግርህ እንዳይገዛህ ተጠንቀቅ አንተ ግዛው እንጂ

ንግግሩ እንደ መልአክ አድርጎ ኑሮው እንደ ሰው የሆነ በመርዝ ጦር የተወጋ ነው

ንስሐ በኃጢአት ሻክሮ የነበረውን ልብ ያለሰልሰዋል።

አ

አለማሰብን የማታውቅ ነፍስ ግዙፍ ናት ልትባል ይገባታል

አየርና ልማድ ካልተለዋወቱ ቆይተው በሽታ መሆናቸው አይቀርም

አእምሮ ያላዋለውን አእምሮ ሊመረምረው አይችልም

አስተያየቶች ሁሉ በበቀሉበት አይጸድቁም በተተከሉበት ስር አይሰዱም

ዓለም ሁል ጊዜ የጦር ማሳ ነው

ዓሣ ሳትይዝ ዓሳ እጠብሳለሁ አትበል

ዓለም ሁል ጊዜ የኪራይ ቤት ነው

ዕውቀት የህሊና ማደሪያ ቤት ነው

ዕውነተኛ ፍላጐት የተሠወረውን ሁሉ ያገኛል።

ከ

ከቶ ሰው የሚስቅበትን ምክንያት ለማወቅ ቸገረኝ

ከችግር መከራከር አያስፈልግም

ከትላቅ ሹመት ደስታ ሊገኝበት አይችልም

ከንቱ ምኞት የአእምሮ ምሽግ ይሰብራል

ከድኃ ላይ የወድቀ ዕውቀት የተዳፈነ እሳት

ከንቱ ሓሳብና አለኝጣ አእምሮን የሚያደነዝዝ መርዝ ነው

ከሥጋዊ ጦርነት ተመልሶ የመጣ ትዕግሥት ብቻ ነው

ከንቱ ምኞት በራሪ ኮከብን ይመስላል

ከንቱ ሐሳብ ሁሉ የዕብደት ደረጃ ነው

ክፉ ፍትወት የህሊና ረመጥ እንው

ክፉ ሐሳብ የኃጢአት ብቅል እንው

ካህን መልአክ ነእብር፤ ነገር ግንሳ መጠምጠሙ ባይኖር

(ወ) ወንድሞችንና ድኆችን መውደድ ለክርስቲያን የንግድ ሥራ ነው

(ደ) ድኅነትና ሀብት ባይኖሩ ዓለምን ማን ያውቀው ነበር

ደስታ የሚሉት ነገር ምን እንደ ሆነ ለማውቅ ብዙ ጊዜ ደከምኩ

ድል አድራጊ ንጉሥ እግዚአብሔር ብቻ ነው

ደግ አስተማሪ አትክልት ጠባቂ ነው

የ

የሐሳብና የሃይማኖትህ መሠረት ወንድምህ የተቸገረበትን ሁሉ ማስወገድ ነው

የሀገሩን ቋንቋ ያልተማረ አገሩን አያውቅም

የኃጢአትህን ማዕበል ለመሻገር በገንዘብህ ድልድይ ሥራ

የኃጢአትን ሕማም የሚሰውር ሰው ድኅንነትን አያገም

የሃይማኖትህን ጫፉን እንጂ ሥሩን አትመልከት

የሕሊና ንብረቱ ተስፋ ብቻ ነው

የልባችን በር ሁል ጊዜ ለጸልቶ ክፍት መሆን አለበት

የማያቋርጥ ጸሎተ የማይበጥስ የአንድነት ገመድ ነው

የማያስብ ብልህ ሊሆን አይችልም

የሚሰብከውን ሁሉ ለማመን ወይም ለማድነቅ አትቸኩል

የሚበሳጭ ሰው ጥፋቱ የራሱ ነው

የሰው ክፋት ራሱን ሳይጠቅም ሌላውን ለመጉዳት ያስባል

የሰው ጠባይ የብርጭቆ ቤት ሰርቶ ደንጊያ ሲወረውር ይውላል

የሰውን ኃጢአት በመነጽር የሚያይ የራሱን በጆሮው ስንኳ አይሰማውም

የሰው ኃይሉ ከሞቱ በፊት አይታወቅም

የሰውን ኑሮ ተመልክተህ ኑሮህን ምረጥ

የሰውን ጠባይ ደጋግሜ ማስተዋል ሰለቸኝ

የሰነፍ ሰው ልብ በማይረባ ሐሳብ ይዝጋል

የሰባኪዎች ንግግር ተለዋዋጭ መሆኑን አስብ

የስካር ትርጓሜው ሕይወትን ማሳጠርና ችግርን ማምጣት ብቻ ነው

የቀልድ ትርፉ ድንቁርና ነው

የባለ ቅኔዎች መንገድ ፍጻሜ የለውም

የብሕትውና ጥቅሙ ከፍላጐት ነፃ መውጣት ብቻ ነው

የታመነ ጸሎት ተከንፈር አምልጦ አይሄድም

የትምሕርት ሊቅነት የሥጋዊ ፈቃድን አይለውጥም

የትሕትና ምሥጢሩ ራስን አለመውደድ ብቻ ነው

የነፍስ ልምላሜ መንፈሳዊ ሥራ ጸሎት ብቻ ነው

የኔውም ሓሳብ አሁን የራሱን ፈንታ ትቶ ከሌሎች ላይ ያለውን ሓሳብ ይመለከታል

የነጋዴዎች ግዙፍነት ሰውን ሁሉ ሲያታልለው ይኖራል

የኑሮ ምርጫ የሚደረግ ቢሆን ፍላጎት ሁሉ ስፍራ ባልበቃውም ነበር

የኑሮ ምርጫ ከክፉ ነገር መራቅ ብቻ ነው

የዓለም ጠባይ ጧት ሽማግሌ ማታ ልጅ መሆን ነው

የአእምሮ መደምሰሻ ሐሳብ ብቻ ነው

የአጥፊ ሰው ዋና ረዳቱ ፍጥነት ነው

የእኛ መድኃኒት ክርስቶስ የኃዘንና የትካዜ ሰው ነበረ

የጃችንን እድፍ በመስኮት ስንወረውረው የራሳችንን እድፍ ግን በሩ አላስወጣውም አለ።

የወርቅ ቁልፍ የማይከፍተው በር የለም

የዚህ ዓለም ነገሥታት ግን ድል መሆንን ተጋባዦች ናቸው

የዚህ ዓለም ሀብት ሁሉ የነጋዴ ልጅ ነው

የዚህን ዓለም ክብር መመኘት ነፋስን ተከትሎ እንደ መሮጥ ነው

የድኃ ስንቅ ምን ጊዜም ንዴት ነው

የድል ሽነዎች መሣሪያ ትዕግሥት ብቻ ነው

የድንቁርና ግንድ ፍሬ የማይሰጥ መካን ነው

የገንዘብ ኃይል የሐብታሞችን ንግግር ያጎለዋል

የገዛ ባሕርዩን ከሚክድ ሰው ሸሽተህ አምልጠው

የጉርምስና ጊዜ የአክብሮትን ሥራ ይቀንሳል

የጊዜዎችን አኳኋን ከገበሬዎች ጠይቅ

የግልን ሕሊና ለመመርመር ብሕትውና መልካም ነው

የግብርና መጽሐፍ በጽድቅ የተደጐሰ ነው

የጥዋቱ ግብዣ ደስታ ብቻ ሲሆን የማታው ግብዣ ልቅሶ ብቻ መሆኑን አስብ

የጦር መርከቦች የሆኑት ቅንአትንና ምቀኝነትን እዋጋለሁ ብለህ አትሞክር

የፈተና ጋሻ ትዕግሥት ነው

ይህ ዓለም የኃጢአት ማጥ መሆኑን አስብ

ይህ ዓለም በኃጢአት አተላ የተበጠበጠ ነው።

ገ

ገዳማትንና አድባራትን በመዞር ኃጢአቴን አስተሠርያለሁ ማለት አዕምሮንና

ሃይማኖትን ማዋረድ ነው። ጊዜ ባይለዋወጥ ኖሮ ሰውን ሁሉ እንዴት በሰለቸው፤

ግዙፍ ክፋት ተስፋ የሌለውን ችግር ይፈጥራል

ግዙፍ አእምሮ በዕብደት ማዕበል ውስጥ ይዋኛል

ግዙፍ ደስታ ከግዙፍ አንገት ላይ ነው።

ጠ

ጥሩ ሳታገኝ የደፈረሰውን አትጣል

ጭቃ ከሚለስን አትታገል።

ጸ

ጸሎት ማለት በልብህ ያለውን ለእግዚአብሔር መግለጽ ብቻ ነው።

ጾምና ጸሎት የውስጥ ሥልጣኔ ናቸው።

ፈ

ፍላጎትን ድል ያደረገ ጤነኛ ነው

ከሥራ ሁሉ ከብቶችን መጠበቅ ጤነኛነት ነው

ከንቱ ሐሳብ በምሥጢር ሲበላኝ ኖረ

እኔ ግን በተፈጥሮዬ ክረምት ውስጥ አንድ ጠብታ ነኝ

ከበጎቼ መሐል ልዝብ ዜማዬን እያሰማሁ ብጠብቅ እንዴት ደስ ባለኝ ነበር?

ብቻዬን በሆንኩ ጊዜ የምደሰትበት ሐሳብ ይህ ብቻ ነው

ሁል ጊዜ ከብስጭት ጋር መታገል የወጣቶች ዕድል ነው።

ዓለም ቶሎ የሚያልፍ መሆኑን ባወቅሁት ከዛፍ ጥላ ሥር ሆኜ አሳልፈው ነበር።

ዕድሜዬን ሁሉ ሳስበው ያመለጠኝ በጎ መሥራት ብቻ ነው።

በስንፍናና በሥራ ፈትነት እጅግ የባከነውን ጊዜዬን ከባድ ወንጀል ተጭኖታል።

ያልተጀመረ ብዙ ታላላቅ ሐሳብ ያልተፈጸመ ብዙ ታላላቅ ውጥን ትቼአለሁ።

የማይቻል መሆኑን ስለ አወቅሁ ከችግርና ከተስፋ ሀሳቤን ለመነጠል እጣጣራለሁ።

ወንድሜ ሆይ ብዙ ሰዎች በዚህ ዓለም ኑሮ ሲመላለሱ የተሰጣቸውን ተስፋ አላገኘነውም።

የዚህ ዓለም ትርፉ ድካም ብቻ ነው»

ምዕ ፲፯ የጥንታውያን መጻሕፍት ቍጥር።

አይሁድ (እሥራኤላውያን) የብሉይ ኪዳንን መጻሕፍት ቍጥር ሐያ አራት (፳፬) ብቻ አድርገዋቸው ነበር ይባላል።

እነዚሁም፤ በአራቱ ክፍለ ዘመን ልክ ከአራት ይከፍሏቸዋል፤ ቍጥራቸውና ክፍላቸውም እንደዚህ ነው።

መጀመሪያ ክፍል።

ኦሪት ዘፍጥረት ፩

ኦሪት ዘፀዓት ፪

ኦሪት ዘሌዋውያን ፫

ኦሪት ዘኍልቍ

ኦሪት ዘዳግም ፭

ሁለተኛ ክፍል።

ኢያሱ ፮

መሳፍን ፯

ሳሙኤል ቀዳማዊ ፰

ሳሙኤል ካልዕ

ነገሥት ቀዳማዊ ፱

ነገሥት ካልዕ

ሦስተኛ ክፍል።

ኤርምያስ ፲

ኤርምያስ

ሕዝቅኤል ፲፪

፲፪ ደቂቀ ነቢያት።

ሆሤዕ

ኢዩኤል

አሞጽ

አብድዩ

ዮናስ

ሚክያስ

ናሆም

እንባቆም

ሶፎንያስ

ሐጌ

ዘካርያስ

ሚልክያስ ፲፫

አራተኛ ክፍል።

ዳዊት ፲፬

ምሳሌ ፲፭

ኢዮብ ፲፮

መኃልይ ፲፰

ሩት ፲፱

ሰቆቃወ ኤርምያስ ፳

መክብብ ፳፩

አስቴር ፳፪

ዕዝራ ነሕምያ ፳፫

ዜና መዋዕል ቀዳማዊ ቀዳማዊ

ዜና መዋዕል ካልዕ ፳፬

ይኸውም አቄጣጠር በሱቱኤል ዕዝራ ይገኛል።

ሁለተኛም ከነዚህ ከ፳፬ቱ የከፈሏቸውንና ከቁጥር ያወጧቸውን ፲፬ ይሏቸዋል። እነርሱም የሚከተሉት ናቸው።

መጽሐፈ ዕዝራ ሣልስ ፩

መጽሐፈ ዕዝራ ራብዕ ፪

ጦቢት ፫

ዮዲት ፬

መጽሐፈ አስቴር ካልዕ ፭

ጥበብ ፮

ሲራክ ፯

ባሮክ ፰

ስብሐተ ፫ቱ ደቂቅ ፱

ታሪክ ሶስና ፲

ታሪክ ቤል ከይሲ ፲፩

ጸሎተ ምናሴ ፲፪

መቃቢስ ዘብንያም ፲፫

መቃቢስ ዘሞዓብ ፲፬

የዕዝራ መጻሕፍትም ታሪክ እንደዚህ ነው።

መጽሐፈ ዕዝራ ሣልስ፤ መጽሐፈ ዕዝራ ራብዕ ያሉትም እንደዚህ ነው።

ከቁጥር የገቡት መጻሕፍተ ዕዝራ ሁለት ናቸው፤ ዕዝራ ነሐምያ፤ ነሐምያን በጥንተ ስሙ ካልዕ ዕዝራ ብለው፤ ከመዠመሪያው ዕዝራ የተከፈለውን ሣልስ፤ ሱቱኤል ዕዝራን ራብዕ ብለውታል።

መጽሐፈ አስቴር ካልዕ ከአስቴር የተከፈለ ነው። ጥበብ ከመጽሐፈ ሰሎሞን የወጣ ነው፤ ባሮክ ከተረፈ ኤርምያስ የወጣ ነው።

ስብሐተ ፫ቱ ደቂቅ ታርከ ሶስና ቤል ከይሲ እነዚህ ፫ቱ ከዳንኤል የወጡ ናቸው።

ጸሎተ ምናሴም ከሁለተኛው ዜማ መዋዕል የወጣ ነው። የመጻሕፍተ ብሉይ ቁጥር በየጊዜው ተፋልሶአል።

፳፬ ዓበይት ፲፬ ንዑሳት ማለት የመጣው። ከ፸ ሊቃናት በኋላ ነው። አይሁድ በዕዝራ በሐምያ ጊዜ የተወሰነውን እንደ ገና በዘመነ ሐዲስ አፍርሰው አድሰውታል።

ከጌታችን ልደት በኋላ በሐዋርያት ዘመን ዠምሮ እስከ ፬፻ ዓመት ድረስ በምሥራቅም በምዕራብም ያሉ አብያተ ክርስቲያናት ጽርዕን የሐዲስና የብሉይ መሠረት አድርገው፤ በየቋንቋቸው ከጽርዕ ቀድተዋል፤ ቍጥራቸውንም ፹፩ ብለው ወስነዋል።

ከነዚህም ፵፮ቱ ብሉያት ፴፭ቱ ሐዲሳት ናቸው።

በኋላ ግን በ፭፻ ዘመን ፅርዕን ለሐዲስ ብቻ መሠረት ይሁን ብለው። ዕብራይስጥም የብሉይ መሠረት አድርገው ብሉያቸውን ከዕብራይስጥ አስማምተዋል።

ከዚህ በኋላ ፅርዕን ለሐዲስ ብቻ እንጂ ለብሉይ አይፈልጉትም።

በኤውሮፓውና ሥርዓትና ቁጥር፤ ከቁጥር የማይገቡ የመጻሕፍተ ብሉያትን ስምና ዝርዝር እንጽፋለን።

ኩፋሌ ፩

መቃብያን ቀዳማው ፪

መቃብያን ካልዕ ፫

ሄኖክ ፬

ዕዝራ ሱቱኤል ፭

ዕዝራ ካልዕ ፮

ጦቢት ፯

ዮዲት ፰

ጥበብ ፱

ሲራክ ፲

ኢትዮጵያ ግን እነዚህን ከዚህ በላይ የተጻፉትን ተቀብላለች።

ተረፈ ኤርምያስ ፲፩

ራዕየ ባሮክ ፲፪

ሶስና ፲፫

ዳንኤል ፲፬

ምዕ ፲፰ በኢትዮጵያ የሚገኙ የመጻሕፍ ቁጥር።

የማይቆጠር መጽሐፈ አዳም። እትወለድ እምወለትከ የሚል በጀርመን አገር ታትሟል።

ሄኖክ

ኦሪት ዘፍጥረት ሕግ

ኦሪት ዘፀአት ሕግ

ኦሪት ዘሌዋውያን ሕግ

ኦሪት ዘኍልቍ ሕግ

ኦሪት ዘዳግም ሕግ

መጽሐፈ ኢያሱ ወልደ ነዌ ታሪክ

መጽሐፈ መሳፍንት ታሪክ

መጽሐፈ ሩት ታሪክ

መጽሐፈ ኩፋሌ ታሪክ

መጽሐፈ ኢዮብ ግጥም

መጽሐፈ ሳሙኤል ቀዳማዊ ታሪክ

መጽሐፈ ሳሙኤል ካልዕ ታሪክ

መጽሐፈ ነገሥት ቀዳማዊ ታሪክ

መጽሐፈ ነገሥት ካልዕ ታሪክ

መጽሐፈ ዜና መዋዕል ቀዳማዊ (ሕፁፃን ታሪክ

መጽሐፈ ዜና መዋዕል ካልዕ (ሕፁፃን ታሪክ

መጽሐፈ መዝሙር ግጥም ግጥም

መጽሐፈ ሰሎሞን ምሳሌ ግጥም

መጽሐፈ ሰሎሞን ተግሣጽ ግጥም

መጽሐፈ ሰሎሞን ጥበብ ግጥም

መጽሐፈ ሰሎሞን መክብብ ግጥም

መጽሐፈ ሰሎሞን መኃልይ ግጥም

ትንቢት ኢሳይያስ ትንቢት

ትንቢተ ኤርምያስ ትንቢት

ሰቆቃወ ኤርምያስ ትንቢት

ትንቢተ ሕዝቅኤል ትንቢት

ትንቢተ ዳንኤል ትንቢት

ትንቢተ ዳንኤል ትንቢት

ትንቢተ ሆሴዕ ትንቢት

ትንቢተ ኢዩኤል ትንቢት

ትንቢተ አሞጽ ትንቢት

ትንቢተ አብድዩ ትንቢት

ትንቢተ ዮናስ ትንቢት

ትንቢተ ሚክያስ ትንቢት

ትንቢተ ናሆም ትንቢት

ትንቢተ ዕንባቆም ትንቢት

ትንቢተ ሶፎንያስ ትንቢት

ትንቢተ ሐጌ ትንቢት

ትንቢተ ዘካርያስ ወልደ ሐዶ ትንቢት

ትንቢተ ሚልኪያስ ትንቢት

መጽሐፈ ዕዝራ ቀዳማዊ (ነህምያ ታሪክ

መጽሐፈ ዕዝራ ካልዕ (ሱቱኤል

መጽሐፈ ዕዝራ (ነሐምያ ታሪክ

መጽሐፈ አስቴር ታሪክ

መጽሐፈ ዮዲት ታሪክ

መጽሐፈ ጦቢት

መጽሐፈ ሲራክ

መጽሐፈ መቃብያን ቀዳማዊ

መጽሐፈ መቃብያን ካልዕ

ዜና አይሁድ መጽሐፈ ዮሴፍ ወልደ ኮርዮን ድምር ፵፮

ዕርገት ኢሳይያስ (ውፁዕ እምኍልቍ) ከቁጥር ያልገቡ

ራዕየ ባሮክ

ተረፈ ኤርምያስ

ዜና አይሁድ ልዩ የሆነ

ዜና እስክንድር በሎንዶን ታትሟል

ዜና ሙሴ

፶፰ የብሉይ መጻሕፍት

መጽሐፍተ ሐዲሳት።

ወንጌለ ማቴዎስ

ወንጌለ ማርቆስ

ወንጌለ ሉቃስ

ወንጌለ ዮሐንስ

ግብረ ሐዋርት

መልእክተ ጳውሎስ ኅበ ሰብአ ሮሜ ቀዳማዊ

መልእክተ ጳውሎስ ኅበ ሰብአ ቆሮንቶስ ካልዕ

መልእክተ ጳውሎስ ኅበ ሰብአ ቆሮንቶስ ካልዕ

መልእክተ ጳውሎስ ኅበ ሰብአ ገላትያ

መልእክተ ጳውሎስ ኅበ ሰብአ ኤፌሶን

መልእክተ ጳውሎስ ኅበ ሰብአ ፊልጵስዩስ

መልእክተ ጳውሎስ ኅበ ሰብአ ቄላስይስ

መልእክተ ጳውሎስ ኅበ ሰብአ ተሰሎንቄ ቀዳማይ

መልእክተ ጳውሎስ ኅበ ሰብአ ተሰሎንቄ ካልዕ

መልእክተ ጳውሎስ ኅበ ሰብአ ጢሞቴዎስ ቀዳማይ

መልእክተ ጳውሎስ ኅበ ሰብአ ጢሞቴዎስ ካልዕ

መልእክት ጳውሎስ ኅበ ሰብአ ቲቶ

መልእክተ ጳውሎስ ኅበ ፊልሞና

መልእክተ ጳውሎስ ኅበ ሰብአ ዕብራውያን

መልእክተ ጴጥሮስ ቀዳማዊ

መልእክተ ጴጥሮስ ካልዕ

መልእክተ ዮሐንስ ቀዳማዊ

መልእክተ ዮሐንስ ካልዕ

መልእክተ ዮሐንስ ሣልሲት

መልእክተ ያዕቆብ ሐዋርያ

መልእክተ ይሁዳ

ራዕየ ዮሐንስ

ከሐዲስ መጻሕፍት ጋራ የሚቆጠሩ።

ሥርዓተ ጽዮን ሲኖዶስ

ትእዛዝ ሲኖዶስ ረሰጠአ

ግጽው ሲኖዶስ ረስጠብ

አብጥሊስ ሲኖዶስ ረስጠጅ

ዲድስቅልያ ሲኖዶስ በጀርመን ታትሟል

ቀሌምንጦስ

መጽሐፈ ኪዳን ቀዳማዊ

መጽሐፈ ኪዳን ካልዕ

ድምር ፴፭ ሐዲሳት።

የሊቃውንት መጽሐፍት።

ሃይማኖተ አበው

ፈሐረስተ መቅድመ ሃይማኖት አበው

ዮሐንስ አፈ ወርቅ

ቄርሎስ

ኤጲፋንዮስ

አትናቴዎስ

ፍትሐ ነገሥት

ፈውስ መንፈሳዊ ዘሐዋርያት

ፈውስ መንፈሳዊ ዘሠለስቱ ምእት

ሥርዓተ ቤተ ክርስቲያን

መጽሐፈ ጉባኤ ዘሠለስቱ ምእት ኅዳር ፱ ቀን

ዓረጋዊ መንፈሳዊ

ማር ይስሐቅ

ፊልክስዩስ

ዜና አበው

መጽሐፈ ልደተ አበው

መጽሐፈ ዝክር ዘይዜከር ሙታነ በደብረ ቢዘን በጕንዳጕንዲ

መቅድመ ዳዊት በአክሱም

ሳዊሮስ ዘእስሙናይን ባሊላ ጋሾላ

ፍካሬ ሃይማኖት በደብረ ማኅው በጕንዳጕንዲ

ጦማር ሃይማኖት ለቤተ ክርስቲያን ሥርዓት የሚሆን በጉንዳጉንዲ

መጽሐፈ ክርስትና ለሕፃናት ማጥመቂያ

መጽሐፈ ቄደር ማጥመቂያ

መጽሐፈ ግዘት

ጸሎተ ዕጣን

ሥርዓተ ቅዳሴ

ግፃዌ በቅዳሴ ጊዜ የሚነበብ

ሥርዓተ ቅዳሴ ጸልዩ ባለ ቁጥር ሕዝቡ ከቄሱ ጋራ እየተቀባበሉ የሚጸልዩበት በዳጋና በጣና ቂርቆስ።

መጽሐፈ ጥምቀት በጥር ፲፩ ቀን የሚነበብ

መጽሐፈ ሥርዓተ ጥምቀት ካልዕ በጥር ፲፩ ቀን የሚጸለይ

ሥርዓተ ምንኵስና አንዱ ሲበላ አንዱ አይየው የሚል

ሥርዓተ ዮሴፍ ቄሱ ለዓለመ ዓለም ሲል አሜን የማይል ሃይማኖት ከሌላቸው ይቆጠራል የሚል ጐጃም ናዝሬት ኢየሱስ መንዳባ

ሥርዓተ ጳኵሚስ ይቆል ወፍላ አጠገብ ታትሟል በፓሪስ።

ሥርዓተ አቡነ ተጠምቀ መድኅን

ቅዳሴ እግዚእ

ቅዳሴ ሐዋርያት

ቅዳሴ ዮሐንስ ወልደ ነጐድጓድ

ቅዳሴ ማርያም ዘኅርያቆስ\

ቅዳሴ ዮሐንስ አፈ ወርቅ

ቅዳሴ ዘጐርጎርዮስ እኅወ ባስልዮስ

ቅዳሴ ዘባስልዮስ

ቅዳሴ አትናቴዎስ

ቅዳሴ ያዕቆብ ዘሥሩግ

ቅዳሴ ዘሠለስቱ ምእት

ቅዳሴ ዘኤጲፋንዮስ

ቅዳሴ ዘካልዕ ጐርጎርዮስ

ቅዳሴ ቄርሎስ ፵፰

ቅዳሴ ዲዮስቆሮስ

ትርፍ ቅዳሴያት።

ቅዳሴ ማርያም ዘናትናኤል ሐዋርያ ደብረ ማርቆስ ጐጃም

ቅዳሴ ማርያም ዘማርቆስ ወንጌላዊ በዜና ማርቆስ ገዳም

ቅዳሴ ማርያም ዘጐርጎርዮስ ዘቀጶዶቅያ በታና በጣሬጣ

ቅዳሴ ማርያም መዓዛ ቅዳሴ ዘአባ ጊዮርጊስ

ቅዳሴ እግዚእ ዘአባ ጊዮርጊስ በጀመዶ አጠገብ ድልድይ ከምባል ሀገር

ቅዳሴ እግዚእ ቅዳሴ ከጀመሩ በኋላ ደሙ ቢፈስ ሁለተኛ አሽተው የሚለውጡበት ጸሎት ደብረ በንኮል ላስታ ጥላ አስፈሪ

መጽሐፈ ተክሊል ልዩ የሆነ በጉንዳጉንዲ አለ

መጽሐፈ ሥምረት ዋልድባ ማይ ለበታ ፲

በዜማ የሚጸለዩ መጻሕፍት ከቅዱስ ያሬድ የተደረሱ።

ድጓ

ጾመ ድጓ

ምዕራፍ

ዝማሬ

መዋሥዕት ፭

በየጊዜው የተነሱ ሊቃውንት።

መጽሐፈ ጊዮርጊስ ረድአ ዮሐንስ በጣና በገሊላ

መጽሐፈ ዲዮናስዮስ

መጽሐፈ ሳዊሮስ

መጽሕፈ አባ ሚካኤል ዘውእቱ ሐዊ

መጽሐፈ ሒርማ ነቢይ ወሪድየ ብሒረ ሮሜ ርኢክዋ ለቤተ ክርስቲያን ብሎ

የተናገረ - በሮሜ መልእክት መጨረሻ ሂርማን ተብሎ ሰላምታ የተሰጠው በጉንዳጉንዲ አለ ታትሟል በሮማ ወስደውት።

መጽሐፈ ተልሚድ

መጽሐፈ ባሕርይ ዘአባ ብንያሚ

መጽሐፈ ሳቤላ የፀሐይን ትርጓሜ የተናገረች

መጽሐፈ መድበል ረድዕ ወመምህር ተማሪው መምህሩን እንደጠየቀው ጐጃም ሰነቦ ላስታ ወይንዬ ማርያም።

ተስእሎተ አንጥያኮስ ዘአትናቴዎስ ቀራንዮ ደብረ ኢየሱስ

ፊሳልጎስ የአራዊትን ግብር የሚናገር ዲማ ጊዮርጊስ

መጽሐፈ በረለዓም ታትሟል በግዕዝና በእንግሊዝ

ምሥጢረ ሰማይ ወምድር በግዕዝና በእንግሊዝ ታትሟል

መዝገበ ሃይማኖት

መጽሐፈ ኪታራ

መጽሐፈ ፈላስፋ ገነተ ማርያም

መጽሐፈ ፈላስፋ ካልዕ ዙር አምባ

መጽሐፈ ዮሐንስ መደብር በግዕዝና በፈረንሳዊ ታትሟል

መጽሐፈ ምሥጢር ዘአባ ጊዮርጊስ

መጽሐፈ ኢዩቤልዩ በጀርመን አገር ታትሟል

መጽሐፈ ብርሃን ዘአፄ ዘርዓ ያዕቆብ ፳ የዘመንን ቁጥርና ታሪክን የሚነግሩ ሊቃውንት።

መጽሐፈ ስዒድ ወልደ በጥሪቅ

መጽሐፈ ማኅበብ መንበጋዊ

መጽሐፈ ኤጲፍንዮስ

መጽሐፈ ዮሐንስ አፈ ወርቅ ካልዕ

መጽሐፈ ቄርሎስ ካልዕ

መጽሐፈ ስዒዳውያን (ጽዒዳውያን)

መጽሐፈ ማርቆስ ወልደ ቀንበር

መጽሐፈ ዮሐንስ ዘደማስቆ

መጽሐፈ ድሜጥሮስ

መጽሐፈ ወልደ መነኮስ

መጽሐፈ ጊዮርጊስ ወልደ አሚድ

መጽሐፈ አቡሻኽር

መጽሐፈ ሳዊሮስ ካልዕ የግብጽንና የኢትዮጵያን አንድነት የሚነግር በገሊላ በጣና

መጽሐፈ አራቅሊጱስ በጀመዶ

መጽሐፈ ሃይማኖት ልዩ የሆነ ትግሬ በአቡነ ኢዮስያስ ገዳም

መጽሐፈ ምዕላድ ዘአፄ ዘርዓ ያዕቆብ ጀመዶ ደብረ ዳሞ

መጽሐፈ ተዓቅቦ ዘአፄ ዘርዓ ያዕቆብ ተርታ ነገር መናገር የሚከለክል

መጽሐፈ እስክንድር ንጉሥ

መጽሐፈ ማር ወግሪስ አባ ኖብ በዛና በሽሬ በመካነ ቅዱሳን

መጽሐፈ ዶርሆ በፓሪስ ታትሟል

መጽሐፈ አዋግሪስ ባሕታዊ እመክራለሁ ብሎ ሂዶ ግብዣ ተጠርቶ ሲጋበዝ ስለ ልብሱ ማደፍ ከለከሉት፤ በሌላው ቀን ልብሱን አጽድቶ ሊመክር ቢሄድ ጋበዙት የተጠራው ልብሴ እንው እንጂ እኔ አይደለሁም ብሎ ልብሱን ወጥ ለቀለቀው የሚል ትግሬ በጓሕታ አለ።

መጽሐፈ ይስሐቅ አበ ምኔት ዘሴሐት

መጽሐፈ ነብዩድ ዘሴሐት

መጽሐፈ ምንሐር ከየመጽሐፍቱ ሁሉ ያልታወቁትን ቃላት የሚተረጐም ጐጃም ጉድያሚ አራት መከራክር አለ።

መጽሐፈ ገነት በቆይል ከዋግ ደብረ ዳግና

መጽሐፈ በቃቢስ በመካነ ቅዱሳን

መጽሐፈ አባ ኤፍሬም በጉንዳጉንዲ

መጽሐፈ ማር እስጢፋኖስ በገሊላ

መጽሐፈ ኢላርያ በገሊላ በዲማ

መጽሐፈ ጸሎት በማየ ሕይወት በማህበረ ዳጌ

መጽሐፈ ዕንቄ ባሕርይ ላሊበላ ቤተ ማርያም

መጽሐፈ ጊዜያት ደብረ ወርቅ አለ በ፯ ጊዜያት የሚጸለይ

መጽሐፈ ጊዜያት ካልዕ በ፳፬ ጊዜያት የሚጸለይ ትግሬ በሊባኖስ ገዳም

መጽሐፈ ሰዓታት ራብዕ ዘአባ ጊዮርጊስ በ፳፬ ሰዓት የሚጸለይ

መጽሐፈ ሒቃር የፋርስ ንጉሥና የግብፅ ንጉሥ ተከራክረው የግብፅ ንጉሥ የተረታበት ዲማ ጊዮርጊስ

መጽሐፈ ትእዛዝ ሰንበት በፓሪስ ታትሟል

መጽሐፈ ጸሎት ዘ፯ቱ ዕለታት

መጽሐፈ ጸሎት ካልዕ በህንጣሎ

መጽሐፈ ዳዊት በስልሳው ዳዊት መቅድም እያገባ የሚሂድ

መጽሐፈ ሰርጊስ ገሊላ

መጽሐፈ በሐውልት ስመ ቅዱሳን የሚጠራ ጽላ አስፈሪ

መጽሐፈ በሐውልት ካልዕ አምላከ እገሌ የሚል ደብረ በንኮል

መጽሐፈ ምግባረ ሠናይ

መጽሐፈ መዝሙረ ክርስቶስ በዳዊቱ መስመር ልክ የተጻፈ

መጽሐፈ ቀማድን ዘይነግር በእንተ ዮሐንስ ወልደ ነጐድጓድ

መጽሐፈ ዘ፸ ወ፪ቱ አርድእት

መጽሐፈ ትርጓሜ በስጋጭ

መጽሐፈ ዕርግና ወውርዝውና በጉንዳጉንዲ

መጽሐፈ ዲብዲቆን ከአዳም እስከ ሙሴ ከሙሴ እስከ አሁን ድረስ ያሉትን ቅዱሳን የሚቆጥር።

መጽሐፈ እንቆቅልሽ በመካነ ቅዱሳን በጉንዳጉዲ

መጽሐፈ ልማደ ሀገር እንደ ሲኖዶስ ያለ ጥንት የኢትዮጵያን ሕግና ሥርዓት የሚነግር ትግሬ ደብረ ድኁኃን አለ።

መጽሐፈ ፍልስፍና ዘዕብራውያን

መጽሐፈ ፍልስፍና ዘጽርዕ

መጽሐፈ ፍልስፍና ዘግብጽ

መጽሐፈ ፍልስፍና ዘፋርስ በገሊላ በሞጊና በጉንዳጉንዲ

መጽሐፈ ጺሩጻይዳን በሞጊና

መጽሐፈ ሱባኤ ዘነቢያት

መጽሐፈ ኅራግራግ ባለ ሰንጠረዥ አምባ ማርያም ጐንደር

መጽሐፈ መድበል አዳም ቆዳ እንደለበሰ የሚናገር ሰነቦ ጐጃም

መጽሐፈ ብርሃን ዘቅዱስ ጴጥሮስ

መጽሐፈ ምዕዛል ዘዮሐንስ ወልደ ነጐድጓድ በሞጊና

መጽሐፈ ሲኖዶስ ዘኒቅያ

መጽሐፈ ሲኖዶስ ካልዕ ዘኒቅያ

መጽሐፈ ሲኖዶስ ዘገላትያ

መጽሐፈ ሲኖዶስ ዘሳርባኵስያ

መጽሐፈ ሲኖዶስ ዘስርድያ

መጽሐፈ ሲኖዶስ ዘሰርድቄ

መጽሐፈ ሲኖዶስ ዘአንጾኪያ

መጽሐፈ ሲኖዶስ ዘግንግራ

መጽሐፈ ሲኖዶስ ዘሎዶቅያ

መጽሐፈ ሲኖዶስ ዘግርጣቅና

መጽሐፈ ሲኖዶስ ዘግርጣቅና

መጽሐፈ ሲኖዶስ ዘኤፌሶን ጓይንት እንዥጥ ቂርቆስ

መጽሐፈ ፍሥሐ ዘእግዝእትነ ማርያም በአክሱም በቁየጻ

መጽሐፈ ጽጌ ዘዘርዓ ያዕቆብ ግሼን

መጽሐፈ ጸዳለ ፀሐይ የጌታንና እየመቤታችንን ምስጋና የተናገረች

መጽሐፈ ተአምኖ ዘዕርገታ ሰውና መላክት የተናገሩት

መጽሐፈ ጎልጎታ ረባሕ ዘይትነበብ አመ ፲ወ፪ ለግንቦት በገሊላ ምድር ፻፷፩

ድርሳነ ፊልጶስ በቤተ ክርስቲያን ተርታ ነገር ተመናገርና የሚከለክል

ደብረ ጽባሕ ደብረ አሣ ገሊላ

ድርሳነ አባ ብንያሚ በእንተ ስቅለት ወትንሣኤ በገሊላ በጣና

ድርሳነ ሳዊሮስ ካልዕ ክፉ ሥራ ሠርቶ እግዚአብሔርን አሠራኝ አይበል የሚል

ድርሳነ አትናቴዎስ ሊቀ ጳጳሳት ዘእስክንድርያ በእንተ ዮሐንስ ሲናገር ወሲዳዩ

አንቦጣ ያለው አንቦጣ ማለት በጽርዕ ቋንቋ ልምላሜ ማለት ነው የሚ።

ድርሳነ ዮሐንስ አፈ ወርቅ በእንተ እርገት

ድርሳነ ያዕቆብ ዘሥሩግ በእንተ ትንሣኤ

ድርሳነ ዮሐንስ አፈ ወርቅ ካልዕ በእንተ ቁርባን ማረኝ ብሎ ይግባ የሚል

ድርሳነ ዮሐንስ አፈ ወርቅ ሣልስ ዘበዓለ ሃምሳ የዕልተ ፍዳን ነገር የሚናገር ነፍስ ከሥጋ ስትለይ በሕይወትዋ የሠራችውን ያልታዘዘችውን ጽፈው ይሳዩአታል የሚል ተንቤን በደብረ ዓሣ ክብራን ገብርኤል፤

ድርሳነ ያዕቆብ ዘሥሩግ በእንተ ዮሴፍ ያዕቆብ አባቱ ወንድሞችህን ቂም ይዘህ ልጉዳቸው አትበል ብሎ ቢለምነው አላስበውም ብሎ እንደ ማለ የሚናገ፤

ድርሳነ ማኅየዊ መስቀልንና የሰሎሞንን ታሪክ የሚናገር ደብረ ወርቅ

ድርሳነ መድኃኔ ዓለም በወር በወሩ የሚነበብ

ድርሳነ መድኃኔ ዓለም ዓርብ ዓርብ የሚነበብ በደብረ ዳሞ

ድርሳን መስቀል

ድርሳን ብርሃን

ድርሳን ዘኖላዊ

ድርሳን ዘስብከተ ጌና ያዕቆብ ዘሥሩግ የተናገረው በእንተ ኤልሳቤጥ ወማርያም በታና በገሊላ

ድርሳን ዘልደት ሊቃውንት ሁሉ የራሳቸው የደረሱት በፀዓዳ አምባ

ድርሳን ዘልደት ዘዮሐንስ አፈ ወርቅ

ድርሳን በእንተ እስጢፋኖስ ዘዮሐንስ አፈ ወርቅ

ድርሳን ዘዮሐንስ አፈ ወርቅ በእንተ ኤጲፋንያ

ድርሳን ዘዮሐንስ አፈ ወርቅ ሰሳኒታ ጥምቀት

ድርሳን ዘዮሐንስ አፈ ወርቅ ዘሣልስ ጥምቀት በእንተ ቃና ዘገሊላ

ድርሳን ዘዮሐንስ አፈ ወርቅ በእንተ ሕፃናት ዘቀተሎሙ ሄሮድስ

ድርሳን ዘዮሐንስ አፈ ወርቅ በእንተ ብእሲት ዘቀብዓቶ ዕፍረተ

ድርሳን ዘዮሐንስ አፈ ወርርቅ በእንተ ስምዖን ዘፆሮ

ድርሳን ዘቅዱስ ኤፍሬም በእንተ ድራረ ጾም

ድርሳን ዘቅዱስ ኤፍሬም በእንተ ዕውሩ ዘተወልደ

ድርሳን ዘቅዱስ ኤፍሬም ዘረቡዓ ኒቆዲሞስ በእንተ ስብሐተ ሕፃናት

ድርሳን ዘቅዱስ ኤፍሬም በእንተ ዕዋል

ድርሳን ዘቅዱስ አፈ ወርቅ በእንተ ሰንበተ ሆሣዕና

ድርሳን ዘቅዱስ ኤፍሬም በዕለተ ሐሙስ በእንተ ሕጽበተ እግር

ድርሳን ዘቅዱስ ኤፍሬም ዘዕለተ ስቅለት

ድርሳን ዘአባ ኤፍሬም በእንተ ሰይታን ወሞት

ድርሳን ዘአባ ኤፍሬም በእንተ ፈያታይ

ድርሳን ዘቅዱስ ያዕቆብ ዘሥሩግ በእንተ እለ ወጽኡ ነፋት እምሲኦል

ድርሳን ዘዮሐንስ አፈ ወርቅ በእንተ ትንሣኤሁ

ድርሳን ዘዮሐንስ አፈ ወርቅ ዘበዓለ ትንሣኤ

ድርሳን ዘቴዎፍሎስ ዘርክበ ካህናት

ድርሳን ዘዮሐንስ አፈ ወርቅ በእንተ አንስት

ድርሳን ዘዮሐንስ አፈ ወርቅ በእንተ ፋሲካ

ድርሳን ዘዮሐንስ አፈ ወርቅ ካልዕ በእንተ ፋሲካ

ድርሳን ዘዮሐንስ አፈ ወርቅ በእንተ አልዓዛር

ድርሳን ዘዮሐንስ አፈ ወርቅ በእንተ ሳምራዊት

ድርሳን ዘያዕቆብ ዘሥሩግ ዘዓርብ ፋሲካ

ድርሳን ዘዮሐንስ ወልደ ነጐድጓድ ዘቀዳሚት ፋሲካ

ድርሳን ዘዮሐንስ አፈ ወርቅ በእንተ ቶማስ

ድርሳን ዘዮሐንስ አፈ ወርቅ ዝርክበ ካህናት

ድርሳን ዘዮሐንስ አፈ ወርቅ ዘበዓለ ፶ሳ

ድርሳን ዘዮሐንስ አፈ ወርቅ በእንተ ደናግል

ድርሳን ዘአንስጣስዮስ በእንተ ደብረ ታቦር

ድርሳን ዘዮሐንስ አፈ ወርቅ ዘገብርኤል ወዘዘካርያስ በገሊላ

ድርሳን ዘርቱዓ ሃይማኖት

ድርሳን ዘስብከት መራሁት የተባሉት ጥምቀትና ንስሐ ናቸው የሚል

ድርሳን ዘልደት የልደት ቀን የሚአለቅስ የስቅለት የሚስቅ ሥርየት የለውም

ድርሳን ዘጥምቀት ሥጋውን ደሙን በልቶ መቀበል እንዳይገብ ጥምቀትም ሳይበሉ አድሮ ነው የሚል ደግሞ የሚአጠምቀው ቄስ ቢያጣ፤ አነ እጠመቅ በስመ አብ ወወልድ ወመንፈስ ቅዱስ አሐዱ አምላክ ብሎ እርሱ ራሱ ይጠመቅ ወይመይም ውስተ ባሕር እዴሁ። ወውስተ አፍላግ የማኖ የተባለ እግዚአብሔር ያጠምቀዋል የሚል በጕንዳጉንዲ በሚጊና በገሊላ።

ድርሳን ዘጵርቅሎስ በእንተ ማርያም

ድርሳን ዘቅበላ ጾም

ድርሳን በእንተ ጾም ወጸሎት

ድርሳን ዘቅድስት

ድርሳን ዘምኵራብ

ድርሳን ዘመፃጉዕ

ድርሳን ዘደብረ ዘይት

ድርሳን ዘገብር ሄር

ድርሳን ዘኒቆዲሞስ

ድርሳን ዘሆሣዕና

ድርሳን ዘትስብእት ኢትፍቱ ንዋየ ካልዕከ ያለው ሰይጣንን ነው የሰይጣን ከብቱ ገንዘቡ ኃጢአት ነውና ገንዘቡን ካልተውለት አይለቅም የሚል።

ድርሳን ዘጸሎተ ሐሙስ

ድርሳን ዘሌሊተ ዓርብ

ድርሳን ዘስቅለት

ድርሳን ዘትንሣኤ

ድርሳን ዘዕርገት

ድርሳን ዘበዓለ ሃምሳ

ድርሳን በእንተ ተ፱ቱ ቅዱሳን በሰኔ ፲፯ ቀን

ድርሳን በእንተ ሕጽበተ እግር

ድርሳን ዘደብረ ታቦር

ድርሳን በእንተ ፍልሰታ ለእግዝእትነ

ድርሳን ዘአባ ሰላማ ከሣቴ ብርሃን በእንተ ክርስትና

ድርሳን ዘ፬ቱ እንስሳ በገሊላ

ድርሳን ዘ፳ወ፬ቱ ካህናተ ሰማይ በአክሱም በገሊላ

ድርሳን ዘቅዱስ ሚካኤል

ድርሳን ዘቅዱስ ሩፋኤል

ድርሳን ዘቅዱስ ራጉኤል

ድርሳን ዘቅዱስ ዑራኤል ስለ ድንግል ማርያም ልደት የሚናገር

ድርሳን ዘአፍኒን ቅዱስ

ድርሳን ዘቅዱስ ሳቁኤል

ድርሳን ዘቅዱስ ፋኑኤል

ድርሳን ዘቅዱስ ሱርያል

ድርሳን ሰንበት

ድርሳን ማኅየዊ

ድርሳነ መድኃኔ ዓለም

ድርሳነ መድኃኔ ዓለም

ድርሳነ ዘርቱዓ ሃይማኖት ዘበዓላት በሚጊና

ድርሳነ በእንተ ዮሐንስ ወመስቀል የአክሱም ጳጳስ ሚናስ የተናገረው በጣና

ድርሳን በእንተ መስቀል መስከረም ፲፯ ቀን የሚነበብ

ድርሳን በመስከረም ፲፱ ቀን የሚነበብ ዮሐንስ ጳጳስ ዘአክሱም የተናገረው

ድርሳን የሐዋርያትን ነገር የሚናገር ሺሬ ውስጥ ደብረ ዳግና

ድርሳን ሣልስ ዘርቱዓ ሃይማኖት በገሊላ በጣና በደብረ ዓሣ

ድርሳን ዘደረሱ አበው ቅዱሳን በእንተ ክብራ ለማርያም

ድርሳን ዘጌርሎስ ሊቀ ጳጳሳት በእንተ ስምዖን

ድርሳን ዘትንሣኤ ትንሣኤከ ለእለ አመነ ብርሃነከ ፈኑ ዲቤነ የሚል በጉንዳጕንዲ

ድርሳን በእንተ ማርያም ከሮሐ አገር የተጻፈ እመቤታችን ስለ ኢትዮጵያ ቃል ኪዳን እንደ ተቀበለች የሚነገግር በገሊላ

ድርሳን በእንተ ማርያም በየበዓላትዋ የተደረሰ ላስታ ወቶት ዲአም ግሴን

ድርሳነ ጽንሰታ

ድርሳነ ልደታ

ድርሳነ በዓታ

ድርሳን ዘበዓተ ግብጽ በግንቦት ፳፬ ቀን የሚነበብ በጣና

ድርሳነ ቁስቋም ዘቴዎፍሎስ ጐጃም ደምበጭ እነሴ

ድርሳነ ጽዮን በገሊላ

ድርሳነ ጽዮን ካልዕ በአክሱም

ድርሳነ በእንተ ማርያም ዘበዓለ ጌና ናርጋ ሥላሴ

ድርሳነ ዕረፍታ ዘቅዱስ ኤፍሬም

ድርሳነ ዕረፍታ ካልዕ

ድርሳነ ዕረፍታ ሣልስ

ድርሳነ ዘይትነበብ እምድኀረ ዕረፍታ

ድርሳመ ፍልሰታ ዘቅዱስ ቄርሎስ ሊቀ ጳጳሳት በዚህ ቀን ግብር ሰጥቶ ያስቀደሰ በዕለተ ዕረፍቱ ጌታ ያቆርበዋል የሚል በሞጊና

ድርሳነ ፍልሰታ ካልዕ ደግ ንጉሥ ሲነግሥ አጋንንት ይታሠራሉ፤ ያን ጊዜ በኢትዮጵያ ሃይማኖት አንድ ይሆናል የሚል ያን ጊዜ የሞተ ይጸድቃል ይላል ዘርቱዓ ሃይማኖት በገሊላ በጣና።

ድርሳነ ፍልሰታ ሣልስ ዘአብሮኮስ በናርጋ ሥላሴ

ድርሳነ ፍልሰታ ራብዕ ዘዮሐንስ አፈ ወርቅ በጀመዶ

ድርሳነ ፍልሰታ ሐምስ ዘርቱዓ ሃይማኖት በሞጊና ነሐሴ ፲፮ ቀን

ድርሳነ ማርያም ዘርቱዓ ሃይማኖት ነሐሴ ፲፰ ቀን

ድርሳነ ማርያም ዘርቱዓ ሃይማኖት ነሐሴ ፲፱ ቀን

ድርሳነ ማርያም ዘርቱዓ ሃይማኖት ነሐሴ ፳፩ ቀን

ድርሳነ ኪዳና ለማርያም በየካቲት ፲፮ ቀን በአክሱም

ድርሳነ ኪዳና ለማርያም ካልዕ የካቲት ፲፮ ቀን በጣና ቂርቆስ

ድርሳነ ኪዳና ለማርያም ሣልስ የካቲት ፲፮ ቀን በጣና ቂርቆስ

ድርሳነ ኪዳና ለማርያም ራብዕ በግንቦት ፳፩ ቀን በጣና ቂርቆስ

ድርሳነ ኪዳና ለማርያም ሐምስ በሰኔ ፰ ቀን

ድርሳነ ኪዳና ለማርያም በሰኔ ፳ ቀን ዘደእሰ ባስልዮስ

ድርሳነ ኪዳና ለማርያም በሰኔ ፳፩ ቀን

ድርሳነ ኪዳና ለማርያም ካልዕ በሰኔ ፳፩ ቅዳሴ ቤታ

ድርሳነ ዘጼዴንያ

ድርሳነ ማርያም ዘ፴ወ፫ቱ በዓላቲሃ

ድርሳን ዘያዕቆብ ዘሥሩግ በእንተ ዕረፍቱ ለአሮን ካህን

ድርሳን ዘባስልዮስ በእንተ መላእክት ወመለኮት

ድርሳን በእንተ ዕንባቆም ነቢብይ አመ ፫ ለኅዳር ወአመ ፳ወ፬ ለግንቦት

ድርሳን በእንተ ማርያም ዘደረሰ ሚናስ ኤጲስቆጶስ ዘአክሱም

ድርሳን በእንተ ዮሐንስ መጥምቅ ዘደረሰ ዮሐንስ ጳጳስ

ድርሳን በእንተ በዓቱ ለእግዚእነ ዘደረሰ ማቴዎስ ኤጲስቆጶስ

ድምር ፻፴፱

ስለ ቅዱሳንና ስለ ጻድቃን ገድል።

ገድለ ጴጥሮስ ወጳውሎስ በዲማ በጣና ቂርቆስ

ገድለ ናትናኤል

ገድለ ያዕቆብ እኍኍ ለእግዚእነ

ገድለ በርተሎሚዎስ

ገድለ ማቴዎስ

ገድለ እንድርያስ

ገድለ ዮሐንስ ወልደ ነጐድጓድ

ገድለ ያዕቆብ ወልደ ዘብዴዎስ

ገድለ ማትያስ ወገራ

ገድለ ያዕቆብ ወልደ እልፍዮስ

ገድለ ቶማስ

ገድለ ታዴዎስ በጌምድር ሊቦ

ገድለ ማርቆስ ሽዋ ሰላ ድንጋይ

ገድለ ማርቆስ ካልዕ ጐጃም ደብረ ማርቆስ

ገድለ ሉቃስ

ገድለ ሰብአ ወክልኤቱ አርድእት

ገድለ አብርሃም ላሊበላ

ገድለ በርተሎሚዎስ ጻድቅ በጀመዶ

ገድለ ኤልያስ

ገድለ ሰማዕታት

ገድለ አቡናፍር በፓርቱጊዝ ታትሟል

ገድለ ዮሐንስ መጥምቅ

ገድለ ማማስ በደብረ በንከል

ገድለ ፋሲለደስ በምጽሌ

ገድለ ባርባራ ወዮልያና በጀመዶ

ገድለ ቅድስት ጤቅላገ

ገድለ ዮሐንስ ዘአቅፋሂ የሰማዕታትን ገድል ሁሉ ያጻፈ

ሦስት መቶ ጸሐፍት የነበሩት በደብረ ዳሞ።

ገድለ ኤዎስቴዎስ ጌታችን በአቅርንተ ኃየል ላይ ያየ

ገድለ አባዲር ወኤራዒ እኀቱ

ገድለ አርሲማ አሸተን

ገድለ ባኮስ ወሠርጊስ በጀመዶ

ገድለ አብርሃ ወአጽብሐ በትግሬ

ገድለ ኪራኮስ ዘአርአያ ለዕሌኒ መካነ መስቀል ደብረ በንኮል

ገድለ ጰንጠሌዎን ሰማዕት በጣና ቂርቆስ

ገድለ ጰንጠሌዎን ጻድቅ በትግሬ

ገድለ ቆጵርያኖስ በጀመዶ

ገድለ ባውላ

ገድለ እስጦፋኖስ

ገድለ ጲላግያ በጀመዶ በደብረ ጽሙና

ገድለ አዳም በሰማዳ በጌምድር በጀርመን አገር ታትሟል

ገድለ ኤልያስ ነቢይ በጣና

ገድለ ዘርዓ አብርሃም በፓሪስ ታትሟል

ገድለ ሙሴ በጣና

ገድለ እስጢፋኖስ ሰማዕት በጀመዶ

ገድለ ሮማኖስ በቁየጻ

ገድለ ዮሐንስ ዘይለይሚ በጀመዶ በደብረ በንኮል

ገድለ አቢብ በዲማ

ገድለ መቃርስ በእብናት በጌምድር

ገድለ ጊዮርጊስ በዲማ

ገድለ ዜኖቢስ ወዜኖብያ በጣና ቂርቆስ በደብረ በንኮል

ገድለ ሚናስ በጣና ቂርቆስ በመጀዶ

ገድለ ጣጡስ በዘመዶ

ገደል ፊልጶስ ወኤላውትሮስ

ገድለ ቴዎፍሎስ ወጰጥሮቃ ብእሲቱ በጣና ቂርቆስ

ገድለ ቆዝሞስ ወድምያኖስ መደራ አባ ገሪማ

ገድለ አዝቂር ወኪርያቅ በይምርሃ

ገድለ ሰማዕት ዘናግራን በዘመዶ በደብረ ጽሙና

ገድለ መርቆሬዎስ በቀራንዮ በፓሪስ ታትሟል

ገድለ ያዕቆብ ዘግሙድ በቁየጻ በዘመዶ

ገድለ ሰረባሞን በቄየጻ በዘመዶ

ገድለ ጴጥሮስ ተፍጻሜ ሰማዕት በደብረ ዳሞ

ገድለ አውጋንያ በጀመዶ

ገድለ አናንያ ወአዛርያ ወሚሳኤል በደብረ በንኮል

ገድለ ማርያም ግብጻዊ በፓርቱጊዝ ታትሟል

ገድለ ኤውካቴዎስ በጣና ቂርቆስ

ገድለ ማርያም ግብጻዊት በፓርቱጊዝ ታትሟል

ገድለ ኤውካቴዎስ በጣና ቂርቆስ

ገድለ ኤላውትሮስ በመጀዶ

ገድለ ኤሲ በደብረ በንኮል

ገድለ ተላስስ ወዓልዓዛር በጀመዶ በጣና ቂርቆስ

ገድለ በርባራ

ገድለ በአሚን በናርጋ

ገድለ ጎርጎርዮስ ዘተወድየ ውስተ ግብ

ገድለ አንቂጦስ በደብረ ጽሙና

ገድለ መምህርናም ቦራ ሰለዋ

ገድለ ቲቶ

ገድለ ጻድቃነ ከዲህ በደብረ ጽሙና

ገድለ መቃብያን በደብረ ድኁኃን

ገድለ አብሳዲሳ ወአላኒቆስ በጣና ቂርቆስ በደብረ በንኮል

ገድለ ሰማዕታት አክሚም በጣና ቂርቆስ

ገድለ ሕፃናት

ገድለ ሊባኖስ

ገድለ ቴዎድሮስ ምሥራቃዊ

ገድለ ፫ቱ ደቂቅ ዘኖሙ በመዋዕለ ዳኬዎስ ንጉሥ

ገድለ እምራይስ በደብረ ዳሞ በደብረ በንከል

ገድለ ቂርቆስ

ገድለ ኢየሉጣ

ገድለ ሄርማ ኖላዊ በጀርመን አገር ታትሟል

ገድለ አውስግንዮስ

ገድለ ፊላቴዎስ በደብረ ዳሞ

ገድለ ዓርከለዲስ

ገድለ ጊዮርጊስ ዘውእየተ አዕጽምቲሁ

ገድለ ሰረባሞን

ገድለ ስብስትያኖስ

ገድለ ቢፋሞን ናርጋ

ገድለ ሠራብዮን

ገድለ አካውህ በጀመዶ በደብረ ቀልሞን

ገድለ ኦርኒ በዘመዶ

ገድለ ማርያ ወማርታ

ገድለ አቡቂር ወዮሐንስ በደብረ ጽሙና

ገድለ ዮስጦስ

ገድለ አውሳብዮስ ሠናየ ዝክር በምጽሌ በክብራን

ገድለ ፊልሚና መዓንዝር በጆመዶ

ገድለ አውሳብዮስ ወልደ ፋሲለደስ

ገድለ እንጦንዮስ ረውኅ

ገድለ ሳዶቅ ሰማዕት

ገድለ ቴዎድሮስ ሮማዊ ዘወሀቦ መልአክ ፈረሰ መንፈሳዌ

ገድለ ቢላክርዮስ

ገድለ እንድርያኖስ በይምርሃ በጆመዶ

ገድለ ፍቅረ ሚካኤል በፓሪስ ታትሟል

ገድለ ቴዎጢቂኖስ በገሊላ

ገድለ አርብዓ በጣና ቂርቆስ

ገድለ ቴዎቅሪጦስ

ገድለ በብኑዳ ጻድቅ፤ ከደረቅ እንጨት ላይ ቢሰቅሉት እንጨቱ ለምልሞ ያፈራ በቁየጻ

ገድለ ዮሐንስ ዘብሔረ ነነዌ

ገድለ ፫ቱ ደቂቅ

ገድለ ዮሐንስ በግረ ያርክ

ገድለ አፎምያ በአክሱም

ገድለ አባ ሄሮዳ በጀመዶ በላሊበላ መድኃኔ ዓለም

ገድለ ዮሐንስ ዘሐረቅ በደብረ ዳሞ

ገድለ አበስኪኖን የሚዘክረው እንዳይኰነን እግዚአብሔር ምሎለታል የሚን በጣና ቂርቆስ

ገድለ ገላውዴዎስ በጣና ቂርቆስ

ገድለ ጊዮርጊስ ሐዲስ ዘአስተርአየቶ እግዝእትነ ማርያም በአምሳለ ርግብ

ገድለ ሙሴ ጸሊም

ገድለ ጲላጦስ በዙር አምባ በደብረ ጽሙና

ገድለ ፪ቱ አኃው

ገድለ አፎምያ ኅሪት በቁየጻ

ገድለ አትናቴዎስ ወእሙ ዘቁልዝም በጣም ቂርቆስ በጆመዶ

ገድለ ሰማዕታት ናግራን በፐቱጊዝ ታትሟል

ገድለ ዘሲማስ በዲማ

ገድለ ቴዎድሮስ ማር ሊቀ ሠራዊት የዘከረው ሰው ስሙ በመንበረ ፀባዖት ይጻፋል የሚል ጣና ቂርቆስ

ገድለ ቴክላ ቅድስት በደብረ በንኮል

ገድለ መቃርስ ወልደ ፋሲለደስ በምጽሌ

ገድለ ለንጊኖስ በጀመዶ

ገድለ መሪና

ገድለ ኖብ ሰማዕት የዘከረው እንዳይኰነን እግዚአብሔር ምሎልታል በምሳሐ ደብረ ጽዮን ክፍል ይገኛል የሚል በደብረ ጽሙና በጀመዶ

ገድለ አበከረዙን

ገድለ አቦሊ የዘከረውና ገድሉን ያነበበው ስሙ በ፬ቱ እንስሳ ክፍን ይጻፋል የሚል በገሊላ

ገድለ ጲስጢስ አላጲስ ወአጋጲስ በጣና ቂርቆስ በደብረ በንኮል

ገድለ ሐርስጥፎሮስ በጣና ቂርቆስ ቦራ ሰለዋ ዳላ

ገድለ ክርስጢና ዘአጥመቃ እግዚእነ ወዘተሀበያ ሚካኤል በጀመዶ

ገድለ ኄራኒ

ገድለ ሰማዕታት ዘሞቱ በፍዳ አርዮሳዊ ብእሲ

ገድለ አድያምኖስ በጀመዶ

ገድለ ሄሬኔዎስ ጳጳስ በክብራን

ገድለ እንድራዎስ በጣና ቂርቆስ

ገድለ ቴዎድሮስ በናድሌዎስ በደብረ ጽሙና በጀመዶ

ገድለ ቴዎድሮስ ዘእንቄራ በደብረ ጽሙና

ገድለ አባ ዳንኤል በፐርቱጊዝ ታትሟል

ገድለ አበከረዙን የዘከረው እንዳይኰነን የሚል በጀመዶ

ገድለ ፊቅጦር በደብረ ጽሙና ስለ ግብጽና ስለ ኢትዮጵያ የሚናገር

ገድለ ዮሐንስ ወልደ ፀራቢ በጀመዶ

ገድለ ጊዮርጊስ መዛህም በደብረ በንኮል በጀመዶ

ገድለ ሰማዕታተ አክሚም በጣና ቂርቆስ

ገድለ ዮሐንስ ዘሰንሑት በደብረ ጽሙና

ገድለ ኒቆላዎስ በስጋጫ በጉንዳጉንዲ

ገድለ ሆስቴና (ዮስቴና) በጀመዶ

ገድለ ባስሊቆስ ሥርግው በጀመዶ

ገድለ ቅድስት ጤቅላ በደብረ ጽሙና በጀመዶ

ገድለ ቅድስት አንጦልያ በጣና ቂርቆስ

ገድለ ጎርጎርዮስ ዘአርማንያ በጣና ቂርቆስ

ገድለ ይስሐቅ ጻፍራዊ በቁየጻ

ገድለ ቅዱሳን ቢልፍዮስ ወአርጊዮንስ ወአርሶኖፎስ ወጴጥሮስ በደብረ ዳግናገ

ገድለ አምኃ አንስት ዘሠየፎን ፎላ ቀሲስ በደብረ ድኁኃን

ገድለ ኄራኒ ካልዕ በጀመዶ

ገድለ ጽሕማ

ገድለ ጰንጠሌዎን በፓሪስ ታትሟል

ገድለ ሊቃነ ጳጳሳት በይምርሃ አጠገብ በገዳማዊት

ገድለ ጻድቃን ዘብሔረ ብፁዓን ዞሲማስ በተአምራት ሒዶ ያያቸው በደርበ ዳሞ በቁየጻ

ገድለ አዝቂር ጻድቅ ዘናግራን

ገድለ እንጦንዮስ በቁየጻ በዳግና

ገድለ መቃርስ በደብረ በንኮል

ገድለ ለንጊኖስ ዘደብረ ማኅው በቁየጻ

ገድለ አሞኒ ዘቶና በደመና ደብረ ዘይት ሄዶ ከሐዋርያት ጋራ ማዕድ የበላ በዳግና

ገድለ እብሎ ዘደብረ አቅፋሕ ከአባ አሞኒ ገዳም በደመና ተጭኖ የሔደ

፷ ዘመን የሰው መልክ ሳያሳይ የኖረ ጸጕሩ ልብስ የሆነው በደረብ ዳግና

ገድለ ተሰዓቱ ቅዱሳን በጣና ቂርቆስ

ገድለ ዓረጋዊ ዘደብረ ዳሞ

ገድለ ሊቃኖስ በወንፊት ውሃ የቀዳ አስር ጣቱ እንደ ጡዋፍ ያበራ በደብረ ቄናጽል።

ገድለ ይምአታ በመላእክት እጅ የተገነዙ

ገድለ ጽሕማ

ገድለ ጉባ

ገድለ አፍጼ

ገድለ ጰንጠሌዎን ካልዕ ፵፭ ዘመን በጕድጓድ የቆሙ

ገድለ አሌፍ

ገድለ ገሪማ በአንድ ቀን ፬ት ወንጌል የጻፈ

ገድለ ጻድቃን እሊ ወጺፍ በደብረ ዳሞ።

ገድለ ሲኖዳ ዘደብረ ጽሙና

ገድለ አባ ዮሐንስ በክብራን

ገድለ አቡነ ገብረ ክርስቶስ

ገድለ አቡነ ጌርሎስ በቅርኛ ጐጃም

ገድለ መስቀል ክብራ በቀን እልፍ በሌሊት እልፍ የምትሰግድ በአግድ ላስታ

ገድለ ያፈቅረነ እግዚእ

ገድለ ዘካርያስ በባሕር ላይ ሲሄዱ ጫማቸው የማይርስ በገሊላ

ገድለ አቡነ ተክለ ሃይማኖት ዘደብረ ሊባኖስ በሎንዶን ባፓሪስ ታትሟል

ገድለ አቡነ ተክለ ሃይማኖት ዘተንቤን

ገድለ ሳሙኤል ዘሀሊሎ እጃቸው እንደ መብረቅ ያበራ

ገድለ ሳሙኤል ዘቁየጻ የጻድቃንና የሰማዕታትን ገድል የጻፉ

ገድለ ሳሙኤል ዘዋልድባ ውሃውን ባርከው ኅብስት ያደረጉ በፖርቱጊዝ ታትሟል።

ገድለ ሳሙኤል ዘቀልሞን ለቀውስጦስ መልአክ የጸለዩ

ገድለ ሳሙኤል ዘጣሪጣ

ገድለ ሳሙኤል ዘወገግ ወንጌላቸው በአባይ ባሕር ወድቆ ደኅና የተገኘ

ገድለ ሳሙኤል ዘጣንቋ

ገድለ አባ ጊዮርጊስ ዘጋስጫ ደብዳቤ ወደ ንጉሥ የሚወስድላቸው ቢአጡ ነፋስ ወስዶ የሰጣላቸው ከሥዕለ ማርያም ከጡቷ ወተት ወጥቶላቸው የጠጡ ሰማያዊ ጽዋዕ የጠጡ ብዙ ድርሳናት ያደረሱ

ገድለ ኢየሱስ ሞዓ በሐይቅ መቶ ዘመን ሳይተኙ የኖሩ

ገድለ አባ በግዑ ፯ት ዓመት በዝግ ቤት እህል ውሃ ሳይቀምሱ የኖሩ በሐይቅ

ገድለ ሊባኖስ (አባ መጣዕ)

ገድለ ዮሐና

ገድለ ገብረ መስቀል ዘለጋሶ አጽፋቸው እንደ ክፍን ሁኖ በአየር የሄዱ ደመና ጠቅሰው ያዘነሙ ተከዜን በመስቀል ከፍለው ባርከው ወተት ያፈለቁ

ገድለ መድኃኒነ እግዚእ ፯ት ዓመት አንበሳ ውኃ እየቀዳላቸው በደብረ በንኮል

ገድለ ኤዎስጣቴዎስ ከፋሌ ባሕር

ገድለ ገብረ ክርስቶስ ዘቋራ አንበሳና አጋዘን ጠምደው ያረሱ

ገድለ አሮን ሶርያዊ አንበሳውን ፲ ዓመት ውኃ ያስቀዱ

ገድለ አሮን ዘሽሬ ሲአጥኑ ርግብ ዕጣን ያቀረበላቸው ጥንቸል ውኃ ቀጅ ጅብ ጭቃ ረጋጭ ነምር ጭቃ አቀባይ አንበሳ አናፄ ሁነው ቤተ ክርስቲያን የሠሩላቸው

ገድለ አሮን ዘአድያቦ ተጐተራው እህል ቢአልቅ ያፈለቁ ያበረከቱ

ገድለ አፍሮን ዘመቄት

ገድለ ጳውሎ እንጀራ ከሰማይ እየወረደ የተመገበ

ገድለ አብርሃም ጻድቅ

ገድለ ሙሴ ጻድቅ የድባ ዳውንት

ገድለ ዮሐንስ ጻድቅ

ገድለ ሐዋርያት ባለ ጠልሰም በጌምድር ፕጥራ ሚካኤል

ገድለ ዮሴፍ ፈኅሪሃ ለማርያም

ገድለ እስጢፋኖስ

ገድለ ገላውዴዎስ

ገድለ ያሬድ ማኅሌታይ በፓሪስ ታትሟል

ገድለ ሀብተ ማርያም

ገድለ ሊቃኖስ

ገድለ ሕፃን ሞአ ዘደብረ በግዕ

ገድለ ዮሐኒ

ገድለ ቡላ

ገድለ ገብረ ክርስቶስ

ገድለ ጸበለ ማርያም ቅድስት

ገድለ ዜማ ማርያም ቅድስት በከምከም በቃሮዳ

ገድለ ፍቅርተ ክርስቶስ በመቄት

ገድለ ክርስቶስ ሠምራ ዲያብሎስን ከጌታ ጋራ አስታርቃለሁ ያለች

ገድለ ወለተ ጴጥሮስ ዘቄራጣ

ገድለ እኅተ ጴጥሮስ

ገድለ መስቀል ክብራ ዘላሊበላ

ገድለ ማርያም መግደላዊት

ገድለ ገብረ እንድርያስ

ገድለ ተክለ ሐዋርያት ዘሸዋ ደብረ ጽሙና

ገድለ ዘርዓ ብሩክ

ገድለ ጸጋ ኢየሱስ

ገድለ አቡነ ሐራ

ገድለ ታዴዎስ ጻድቅ

ገድለ ፊልጶስ ዘደብረ ቢዘን

ገድለ ፍሬ ሚካኤል

ገድለ ፊልጶስ ዘደብረ ሊባኖስ

ገድለ ተክለ አልፋ ዘዲማ

ገድለ ተከሥተ ብርሃን ዘዲማ

ገድለ አባ ቶማስ

ገድለ እጨ ዮሐንስ ዘዊፋት

ገድለ ኂሩተ አምላክ ዘጸጋ እስጢፋኖስ

ገድለ ያፈቅረነ እግዚእ በደራ ፎገራ

ገድለ አካለ ክርስቶስ ዘመቄት

ገድለ ይምርሃ ንጉሥ በፓሪስ ታትሟል

ገድለ ላሊበላ ንጉሥ

ገድለ ነአኵቶ ለአብ ንጉሥ

ገድለ ቅዱስ አርቢ ንጉሥ

ገድለ ይኩኖ አምላክ በዳጋ እስጢፋኖስ

ገድለ ዓምደ ሥላሴ ዘማኅበረ ሥላሴ

ገድለ እስትንፋስ ክርስቶስ ዘዳውንት

ገድለ መልክዓ ክርስቶስ ዘግሺቅ

ገድለ ጸጋ ዘአብ ወእግዚእ ኅረያ

ገድለ ዓቢየ እግዚእ

ገድለ አኖሬዎስ

ገድለ አባ ሰላም (ፍሬ ምናጦስ)

ገድለ አባ ሰላማ ካልዕ

ገድለ ገብረ መንፈስ ቅዱስ

ገድለ ገብረ መስቀል ንጉሥ

ገድለ አባ ያሳይ ዘመንድ አባ

ገድለ በጸሎተ ሚካኤል በእንግሊዝ ታትሟል

ገድለ ዜና ማርቆስ ዘሞረት

ገድለ ማዕቀበ አልፋ ዘደብረ ወርቅ

ገድለ ኪሮስ ካልዕ

ገድለ መልከ ጼዴቅ

ገድለ መብዓ ጽዮን ዘሻሞ

ገድለ ሀብተ ማርያም

ገድለ ገብረ ማርያም ዘገዳመ ዘልሆኝ

ገድለ ሐና ወኢያቄም በጌ ምድር ስማዳ

ገድለ ሠምረ አብ በአማራ ሳይንት

ገድለ እጨ ዮሐንስ በይፋት

ገድለ ዮሐንስ ዘጽላሎ

ገድለ ዮሐንስ ከማ ዘሰሜን በጠለምት

ገድለ አላኒቆስ ማይ በራዝዮ

ገድለ አብሳዲ በዞዝ አምባ

ገድለ በትረ ማርያም

ገድለ ሠምረ አብ ዘሳይንት

ገድለ ያሬድ ካልዕ

ገድለ ኪሮስ ሣልስ

ገድለ ማዕቀበ አልፋ ካልዕ ድምር ፪፻፺፪።

ግርማዊ ቀዳማዊ ኃይለ ሥላሴ ያሳተሟቸው መጻሕፍት

የኢትዮጵያ ሊቃውንት እንደ ተረጐሙት

አርባዕት ወንጌል

መጻሕፍተ ሰሎሞን

መጻሕፍተ መነኮሳት

መጻሕፍተ ሕዝቅኤል

መጻሕፍተ ቅዳሴ

መጻሕፈ ዮሐንስ አፈ ወርቅ

ዳግም የእጅ ጽሕፈት በክሊሼ የታተሙ

መጻሕፍተ ብሉያትና መጻሕፍተ ሐዲሳት በሙሉ።

ትምህርተ አበው በጣና በገሊላ

አቡፈረጅ የቅዱሳት መጻሕፍት ትርጓሜ

ትርጓሜ ወንጌል የኢትዮጵያ ሊቃውንት የተርጐሙት

ትርጓሜ የመጻሕፍ ቅዱስ በነጠላው የተተረጐመ

መቅድመ ወንጌል ባለ ሠንጠረዥ

መቅድመ ጳውሎስ ባለ ሠንጠረዥ በክብራን

ትርጓሜ ጳውሎስ ዘፊሎን ፊልጎስ

መገሥጻዊ ቡሩክ አዲስ አበባ ማርቆስ

ትርጓሜ ኦሪት በጉንዳጉንዲ

ትርጓሜ ቀለምሲስ ደብረ ጽሙና ጐጃም

ትርጓሜ መሐልይ በገሊላ

ትርጓሜ ኢሳይያስ

ትርጓሜ ሕዝቅኤል የአለቃ ኪዳነ ወልድ

ትርጓሜ ዳንኤል

ትርጓሜ ዲቦራ በጉንዳጉንዲ

ትርጓሜ ዳዊት በጉንዳጉንዲ በጀመዶ

ትርጓሜ ሕዝቅኤል የቀድሞ በጉንዳጉንዲ በዲማ

ሐተታ ነቢያት በጉንዳጉንዲ

ውዳሴ ሠሉስ በዋልድባ

ዜና ሥላሴ

ሰይፈ ሥላሴ

ተአምረ ቁርባን

ተአምረ ኢየሱስ

ዜና ሕማማት ጉአድ አርጌ ጀመዶ አጠገብ

ዕቀበኒ አንድ አፍርንጋዊ ከጌታችን የተቀበለው

ውዳሴ መስቀል ዘአባ ጊዮርጊስ አላጅ ውሃ አቸገር አጠገብ

ሕማማተ መስቀል

ሐፁረ መስቀል

ከገሊላ ውድምና

ውዳሴ አምላክ ዘ፯ቱ ዕለታት

ሕይወተ ስዕለት በጉንዳጉንዲ በማየ ሕይወት

ጸሎተ ፈለስኪኖስ ጳጳስ በጀመዶ

ናዛዜ ትካዝ በደብረ በንኮል

ራዕየ ሲኖዳ

ራዕየ ጎርጎርዮስ

ራዕየ ባሮክ

ዜና ግዕዘ ብሔር አቡነ አሮን መቄት

ላሀ ዲዮናስዮስ በምጽሌ

ጸሎተ ትኩዛን በጀመዶ

ጸሎተ ተጋንዮ ላስታ ጽላ አስፈሪ

እግዚአብሔር ነገሠ

እግዚአብሔር ነግሠ ካልዕ ዘአፄ ዘርዓ ያዕቆብ

እግዚአብሔር ነግሠ ሣልስ ዘአባ ጊዮርጊስ በጋስጫ

እግዚአቢሐር ነግሠ ራብዕ ቅዱሳን እያጨፈረ የሚሄድ በገሊላ

ዓርኬ ዓርከ ሥሉስ የተናገረው

ተአምረ እግዚአብሔር ነግሠ በገሊላ

ተአምኆ ቅዱሳን

ፍሬ መጻሕፍት በጉንዳጉንዲ

ኪዳን ዮሐንስ መጥምቅ ያዕቆብ ሐዋርያ የጻፈው በ፯ቱ ሰማያት ርስት

ተቀብሎአል የሚል ትግሬ ውስጥ ጉልት ከሚባል አገር አለ

ኪዳነ ሐዋርያት

ተአምረ ቍርባን ጐጃም አባማ

ራዕየ ፊቅጦር በ፰ኛው ሺ ዘመን በኢትዮጵያና በግብጽ በሮም የሚደረገውን ስለ ሃይማኖት የሚናገር ጐጃም ደብረ ጽሙና

ተአምረ ሰማዕታት

ስንክሣር ፕሮፌሰር ጉይዲ በፓሪስ በሎንዶን አሳትሞታል

ነገረ ማርያም

ሕይወተ ማርያም ዘደረሰ አባ ጊዮርጊስ ጐጃም ደብረ ማርቆስ

መቅድመ ተአምሪሃ ዘአፄ ዘርዓ ያዕቆብ

መቅድመ ተአምሪሃ ካልዕ ከዓረብ ወደ ግዕዝ የተመለሰ

እሴብሕ ጸጋኪ ዘአባ ጊዮርጊስ

እሴብሕ ጸጋኪ በየበዓላቱ የተደረሰ በዋልድባ

እሴብሕ ጸጋኪ ከሰዓታተ ግብጽ ጋራ የምትጸለይ

መስተብቁዕ ዘእግዝእትነ ማርያም በመስተብቁዕ ልክ የተደረሰ በዋልድባ

ጸሎተ እግዝእትነ ማርያም ዘ፯ቱ ዕለታት

ውዳሴ ማርያም ዘቅዱስ ኤፍሬም ዘ፯ቱ ዕለታት

ውዳሴ ማርያም ዘቅዱስ ኤፍሬም ዘ፯ቱ ዕለታት

አንቀጸ ብርሃን ዘቅዱስ ያሬድ

መቅድመ ውዳሴ ዘ፯ቱ ዕለታት

ውዳሴ ማርያም ዘአባ ኮርኒ በሕንጣሎ

ውዳሴ ማርያም ፲፪ት ዓይነት በ፳፩ ቀን በ፲፪ ወር የሚነበብ

ውዳሴ ማርያም በ፴፫ት በዓላት የሚነበብ በዋልድባ

ውዳሴ ማርያም ዘአባ ጊዮርጊስ በ፯ ዕለታት የሚነበብ

ውዳሴ ማርያም ዘዮሐንስ አፈ ወርቅ

ውዳሴ ማርያም በወርኃ ትንሣኤ የሚነበብ

አርጋኖነ ውዳሴ ዘአባ ጊዮርጊስ

ኆኅተ ብርሃን ዘአባ ጊዮርጊስ በጉንዳጉንዲ በቁየጻ

አርጋኖን ካልዕ ዘ፯ቱ ዕለታት በአክሱም

ዕንዚራ ስብሐት ዘ፯ቱ ዕለታት

ዕንዚራ ስብሐት ካልዕ ዘአባ ጊዮርጊስ ፈንጠርጌ ጽዮን ዲማ አጠገብ

ሰሎት ወስእለት ወአስተብቁዖት በሐይቅ

ህላዌ መለኮት

ራዕየ ኤልያስ በናርጋ ሥላሴ

ራእየ ኤልሳዕ በናርጋ

ዜና አዳም ወገራ ቀርን አምባ ኪዳነ ምሕረት

ጸሎተ ሙሴ ፺፫

ካህናተ ኦሪት የሚጸልዩበት ፈላስያን።

ጸሎተ ሌዋውያን

ጸሎተ ሊቃነ ካህናት በ፵ ቀን ዕጉለ ርግብ ዘውገ ማዕነቅ አቅርበው የሚጸልዩበት

ጸሎት ላዕለ ቅብዓ መንግሥት ዘጸለየ ሳሙኤል

ሥርዓተ ግዝረት

ሥርዓተ ሢመተ ክሀንት ዘኦሪት

ሥርዓተ ጥምቀት ዘኦሪት

ሥርዓተ ንዝኃተ ደም ወካዕሴ ዕጐልት ዘኦሪት

ዝማሬ ነቢያት ዘይዜምሩ እምዓመት እስከ ዓመት

መሐልየ ስብሐት ዘደናግለ እስራኤል በዕብራይስጥ ታትሟል

ሥርዓተ ንግሥ ዘቤተ ዳዊት

ምህላ ነቢያት

ማኅሌት ዘበዓለ ፋሲካ ኦሪት

ስብሐተ ማኅሌት ዘበዓለ ኦሪት

ምንባብ ዘአጽዋመ ኦሪት

ጸሎተ ሥርየት ዘካህናተ ኦሪት

ጸሎተ ዕጣን ዘካህናተ ኦሪት

ሥርዓተ ደብተራ ኦሪት ፲፯

ይኽ ሁሉ ከዚህ በላይ የተነገረው በጐንደር በወገራ በሰሜን ካሉ ፈላሾች ዘንድ ይገኛል።

ተረፈ ነቢያት በግዕዝ በሞጊና

መርበብተ ሰሎሞን

ባሕረ ሐሳብ ዘነቢያት

አክሲማሮስ

ሰዓልተ ዓረብ በጐንደር እንደ ባሕረ ሐሳብ ባለ ሰንጠረዥ

ዓውደ ነገሥት

ጸሎተ ዕጣን

መጽሐፈ ሰዋሰው

ላሐ ሐዋርያት

ዜና ሐዋርያት በፀዓዳ አምባ

ብካየ ዮሐንስ ወልደ ነጐድጓድ

መጻሕፍተ ኦሪትና መጻሕፍተ ነቢያት ከፅርዕ የተመለሰ ንባብ ልዩ የሆነ

ትግሬ በአባ ሰላማ ገዳም አለ።

ሁለተኛ ዳዊት ቁጥሩ መቶ ሃምሳ የሆነ ሰሜን አምባ ማርያም አለ

ወንጌል ከዓረብ ወደ ግዕዝ የተመለሰ ንባቡ ልዩ የሆነ ትግሬ አባ ሰላማ

ሐዲስ ግዕዝ ንባቡ ልዩ የሆነ

ዘና ፍልሰቱ ለዮሐንስ ዘጸሐፎ ፉጊር በሞጊና

ዜና ሙሴ ነቢይ በዲማ

ፍትሐ ነገሥት ንባቡ ልዩ የሆነ በዙር አምባ

አንቀጸ ድርያሚን በጣና ቂርቆስ

ፈረሻማሊ በምጽሌ በጣና

እስእሎ ወተሰጥዎ ዘአስተጋብዖ ሰሊክ ዘተድባበ ማርያም

ማኅሌተ ጽጌ በሎንዶን ታትሟል

ሰቆቃወ ድንግል

ጠቢበ ጠቢባን በፓሪስ ታትሟል

ምክሀ ምዕመናን

ግጻዌ

ራዕየ ቶማስ

ሥርዓተ ንግሥ ታትሟል

ምግዳን

መልክዓ ጉባኤ

ምዕላድ በሮማ ታትሟል

ፍካሬ መለኮት

ብካየ ማርያም

ራዕየ ማርያም ካልዕ

ባርቶስ

አርድዕት

መንገደ ሰማይ በፓሪስ ታትሟል

ልፋፈ ጽድቅ

ትልሚድ

የሰኔ ጎልጎታ

የየካቲት ጎልጎታ

ማርያም መሠረት

ቃዲና መፍቱሕ

አንቀጸ አሚን

ስመ አምላክ

መልክዓ ውዳሴ

ዕቀበኒ

ትርጓሜ ፊደል የጥንት

አንቀጸ ብርሃን ዘቅዱስ ያሬድ

መልክዓ ማርያም ዘአፄ በእደ ማርያም (ናዖድ)

መልክዓ ኢየሱስ ዘአባ ስብሐት ለአብ

መልክዓ መድኃኔ ዓለም ዘዐቃቤ ሰዓት ከብቴ ጐንደር

መልክዓ መድኃኔ ዓለም ካልዕ ዘአንኮበር

ለኖኅ ሐመሩን ሳታት የማያም አፄ በእደ ማርያም ተናግሮታል

በስጊድ ሰላም የጌታን ዐቃቤ ሰዓቱ ከብቴ

መልክዓ መስቀል ዘአባ ስብሐት ለአብ

መልክዓ ኪዳነ ምሕረት

መልክዓ ሚካኤል

መልክዓ ገብርኤል

መልክዓ ገብርኤል ካልዕ

መልክዓ ሥላሴ ዘአባ ስብሐት ለአብ

መልክዓ ጊዮርጊስ

መልክዓ ጊዮርጊስ ካልዕ

መልክዓ ተክለ ዘአባ ስብሐት ለአብ

መልክዓ ገብረ መንፈስ ቅዱስ

መልክዓ ገብረ መንፈስ ቅዱስ ካልዕ

መልክዓ ሩፋኤል

መልክዓ ራጉኤል

መልክዓ ዑራኤል

መልክዓ ቂርቆስ

መልክዓ መርቆሬዎስ

መልክዓ ፋሲለደስ

መልክዓ ገላውዴዎስ

መልክዓ ሐና ወኢያቄም

መልክዓ አዳም ወሔዋን

መልክዓ ጉባኤ ዘአፄ ዘርዓ ያዕቆብ

መልክዓ ኤዶም

መልክዓ ዮሐንስ ወልደ ነጐድጓድ

መልክዓ ዮሐንስ መጥምቅ

መልክዓ ጴጥሮስ ወጳውሎስ

መልክዓ አማኑኤል በፓሪስ ታትሟል

መልክዓ አርባዕቱ እንስሳ

መልክዓ ማርቆስ

መልክዓ ኤልያስ

መልክዓ ኢያሱ ነቢይ

መልክዓ ላሊበላ

መልክዓ ነአኵቶ ለአብ

መልክዓ ይምርሃ

መልክዓ ታዴዎስ ሐዋርያ

መልክዓ ማትያስ

መልክዓ ዜና ማርቆስ

መልክዓ ኢየሱስ ሞዓ

መልክዓ ሐዋርያት

መልክዓ ቴዎድሮስ

መልክዓ ሰማዕታት

መልክዓ እንጦንስ

መልክዓ መቃርስ

መልክዓ ዜና ማርቆስ

መልክዓ ፫ቱ ፻ት

መልክዓ ዓቢየ እግዚእ

መልክዓ ሳሙኤል ዘዋልድባ

መልክዓ ዮሐንስ ከማ

መልክዓ ዓረጋዊ

መልክዓ ገብረ ክርስቶስ

መልክዓ ፍልሰታ

መልክዓ ልደታ

መልክዓ በዓታ

መልክዓ ሰላማ ጳጳስ

መልክዓ ፍቅርተ ክርስቶስ

መልክዓ ወለተ ጴጥሮስ

መልክዓ ወለተ ጴጥሮስ

መልክዓ አካለ ክርስቶስ

መልክዓ አሮን ጻድቅ

መልክዓ ሲኖዳ

መልክዓ ቍስቋም

መልክዓ ጽዮን

መልክዓ ባሕርይ

መልክዓ ጠባይዕ

መልክዓ አፍኒን

መልክዓ ሳቁኤል

መልክዓ ሱርያል

መልክዓ ጽጌ ካልዕ

መልክዓ ገሪማ

መልክዓ ያሳይ

መልክዓ ታዴዎስ ጻድቅ ፻፳፪ ድምር ፰፻፳፪

የታሪክ መጻሕፍት።

የኢትዮጵያ ታሪክ ዘፍሥሐ

የጋሎች ታሪክ

ከአለቃ ታዬ የተጻፉ

የነገሥታት ታሪክ የኢትዮጵያ ሕዝብ ታሪክ

አሁንና ጥንት ከኤረክሶን

ክብረ ነገሥት

ጅዎግራፊ

ዓለምን እንይ ከኤረክሶን

ለጥቅምና ደስታ ከኤረክሶን

ትንሽ የመጽሐፍ ቅዱስ ታሪክ

የሃይማኖት ታሪክ

የዘለዓለም ድኅንነት

ስብሐት ለአምላክ

የንባብ ማስተማሪያ

የክርስቲያን መንገድ ከገብረ ጊዮርጊስ

የብላቴን ጌታ ኅሩይ መጻሕፍት።

ጥሩ ምጥን

ወዳጄ ልቤ

ጎሐ ጽባሕ

ጽዮን ሞገሳ

ዋዜማ

ካታሎግ ትንሽ የመጻሕፍት ቍጥር

ፈቃደ ሥላሴ የልጅ ምክር

ክብርና ደስታ

ያማርኛ ግሥ

ዐወቀ

የሕይወት ታሪክ

ሀገረ ጃፓን

ከአቶ ከበደ ሚካኤል የተጻፉ።

ምዕራባዊ ሥልጣኔ

ብርሃነ ህሊና

ታሪክና ምሳሌ ፫ተኛ

መጀመሪያ እርምጃ

ከይቅርታ በላይ

የትንቢት ቀጠሮ

የዕውቀት ብልጭታ

የቅጣት ማዕበል

የቤተ ክርስቲያን መዝሙር

የመጽሐፍ ቅዱስ ሰንበት

የሃይማኖት መሠረት

የመጽሐፍ ቅዱስ ታሪክ

ታሪክና ሥራ (በአጭሩ) ዘቀዳማዊ ኃይለ ሥላሴ

መዝሙረ ልደት ዘቀዳማዊ ኃይለ ሥላሴ

ያዲስ ዘመን መዝሙር

የቤተ ክርስቲያን ጸሎት ከኢትዮጵያ ሊቃውንት

ከብላታ መርስዔ ኃዘን።

አማሪኛ ሰዋሰው

የአማሪኛ ሰዋሰው መክፈቻ

አዕማደ ምሥጢር አዲስ ዘመንፈሳዊ ጉባዔ

አቶ መሰንበት ከአቶ መክብብ ደስታ

የአፄ ምኒልክ ታሪክ

የአንድ አራሽ ንግግር

ከአቶ ተክለ ጻድቅ መኵሪያ

ከአፄ ቴዎድሮስ እስከ አፄ ኃይለ ሥላሴ ታሪክ

ከጣዖት አምልኮ ወደ ክርስትና

ከአፄ ልብነ ድንግል እሰከ አፄ ቴዎድሮስ

የሰው ጠባይና አብሮ የመኖር ዘዴ

መጽሔተ ጥበብ ከአለቃ አፈ ወርቅ

የኢየሩሳሌም ታሪክ ከጳውሎስ ማን አምኖ

ዓለምን እንይ ከኢረክሶን

ግብርና ብልጽግና ከአቶ ወልደ ጊዮርጊስ

የግራኝ ታሪክ

የብሉይና የሐዲስ ኪዳን አጭር ታሪክ ከፍላድ ማርቴን

ጅዎግራፊ ከሐኪም ወርቅነህ

የበገና ግጥም ከመልአከ ብርሃን አድማሱ

የኢትዮጵያ ሕዝብ ታሪክ ከአቶ ብርሃኑ ድንቄ

የአለቃ ኪዳነ ወልድ ክፍሌ።

አንደኛ ፊደል

ሁለተኛ ፊደልና ግጥም

ሦስተኛ ፊደልና ታሪክ ሁሉም ታትሟል

የዓለም ታሪክ ከጅዎግራፊ ጋር አቶ ዮሐንስ

ራዕየ ሲኖዶስ

ሐተታ ወልደ ሕይወት

ሰዓልናከ

ሥርዓተ ንግሥ

የመንግሥትና የሕዝብ አስተዳደር ከገብረ ሕየት ባይከዳኝ

ዜናሁ ለጋላ በርሊን ታትሟል

መጽሐፈ ስብሳቤ

መጽሐፈ ጸሎት እስትጉቡዕ ዘአባ ጅሮም

መጽሐፈ ሱባኤ ዘአባ ጅሮም

ምሥጢረ ሥላሴ ዘብላታ ጳውሎስ

ሐሳብና ምኞት

ተስእሎ ዘአባ ተክለ ሃይማኖት

ዮሐንስ ቡንያን

መጽሐፈ መልእክት ከአለቃ አሰጋኸኝ

ልበ ሥዕል

የአማሪኛ ግጥም ከአለቃ በዛብህ

መጽሐፈ ክርክር ከብላታ ወልደ ገሪማ

የቀድሞ የኢትዮጵያ ነገሥታት ታሪክና ግጥም

ብርሃን በመንገዱ

የክርስቶስ ዳግመኛ መምጣት

የኢትዮጵያ መልእክት ወደ ልጆችዋ የአቶ መኰንን ሀብተ ወልድ

የፍቅር መላእክት የበቀለ ሀብተ ሚካኤል

የተወልደ ብርሃን።

ወደ ኢየሱስ ኑ

የክርስትና ትምህርት

ጽኑ አምባ

የቋንቋ መማሪያ።

እንግሊዝና አማሪኛ ግሥ

የእንግሊዝና የአማሪኛ አገባብ የማጆር አጼ

የእንግሊዝና የአማሪኛ አገባብ ፪ተኛ

የፈረንሳይኛ የአማሪኛ (ከአፈ ወርቅ

ፈረንሳይና አማርኛ ከራድ

ኢጣልያኛ አማሪኛ

ኢጣልያና ትግሪኛ

ግዕዝና ላቲን የዲልማን

የኢትዮጵያ ፈላስፎች ፓሪስ ሊትማን አሳትሟል

የነገሥታት ታሪክ በርሊን ታትሟል

ክብረ ነገሥት

የአፄ ካሌብ ታሪክ

የአፄ አምደ ጽዮን ታሪክ በሊስቦን ታትሟል

የአፄ ዘርዓ ያዕቆብ ታሪክ በፓሪስ

የአጼ በእደ ማርያም ታሪክ በፓሪስ ታትሟል

የአጼ እስክንድር ታሪክ በፓሪስ

የአፄ ናዖድ ታሪክ

የአፄ ልብነ ድንግል ታሪክ ፓሪስ ታትሟል ኮንቲሮሲኒ

የአጼ ገላውዴዎስ ታሪክ በፓሪስ ታትሟል

የአጼ ሚናስ ታሪክ ሊስቦና ታትሟል

የአጼ ሠርፀ ድንግል ታሪክ ፕሮፌሶር ጉይዲ ያትመው

የአፄ ሱስንዮስ ልሰቦናና ታትሟል ጉይዲ

የአጼ ፋሲል ታሪክ በፓሪስ ታትሟል

የአጼ ዮሐንስ ቀዳማዊ ታሪክ

የአጼ አድያም ሰገድ ኢያሱ ታሪክ ታትሟል

የአጼ ተክለ ሃይማኖት ታሪክ

የአጼ ቴዎፍሎስ ታሪክ

የአጼ ዮስጦስ ታሪክ

የአጼ በካፋ ታሪክ ፕሮፌሶር ጉይዲ ታትሟል

የአጼ ኢያሱ ብርሃን ሰገድ ታሪክ ፕሮፌሶር ጉይዲ

የአጼ ኢዮአስ ታሪክ

የአጼ ተክለሃይማኖት መናኔ መንግሥት ታሪክ ጉይዲ አሳተመው

የአጼ ሰሎሞን ታሪክ

የአጼ ኢዩአስ ታሪክ

የአጼ ዮሐንስ ጻድቅ ታሪክ

የአጼ ተክለ ጊዮርጊስ ተፍጻሜተ መንግሥት ታሪክ ታትሟል

የራአስ ስዑል ሚካኤል ታሪክ

የወረሲሆች መሳፍንት ታሪክ

የአጼ ተክለ ጊዮርጊስ ታሪክ

የአጼ ዮሐንስ ሣይሳይ ታሪክ

የአጼ ምኒልክ ታሪክ ከአፈ ወርቅ

አጭር ዓለም ታሪክ ዘገብረ ክርስቶስ ተክለ ሃይማኖት

አጭር የቤተ ክርስቲያን

ዳግም የብላቴን ጌታ ኅሩይ መጻሕፍት።

ወይዘሮ ጥበብ

የልቅሶ ዜማ ግጥም

ሱካርና ወተት

ኢትዮጵያና መተማ

የአጼ ዮሐንስ ታሪክ ባጭሩ

የቅኔ መጽሐፍ

የሰማይ መንገድ ካርታ

የአይሮፕ መንገደኞች ምክር

የጋሎች ታሪክ ከአቶ አጽሜ

አማርኛና ጋሊኛ የከንቲባ ገብሩ

ምሥጢረ ጽጌያት

መጽሐፈ ልቡና

መጽሐፈ መዝገብ

አሁንና ጥንት ከኤረክሶን

አማርኛና እንግሊዝ የአብስተር አርም

አማርኛና ፈረንሳዊ የራድ

አማርኛና ፈረንሳዊ የእንጦንስ ዳባዲ

አማርኛና ጀርመን የዶክቶር ኢባት

አማርኛና ኢታልያ ፕሮፌሶር ጉይዲ

አማርኛና ላቲን የሉዶፍ

ግዕዝና ላቲን የሉዶፍ

ግዕዝና ኢታልያ ፕሮፌሶር ጉይዲ

አማርኛና ኢታልያ የዶክቶር ባቢለካ

አማርኛና አረቢኛም ኢታልያም የብላታ ሐካስ

የግዕዝና የጀርመን ሰዋሰው የፕሮፌሶር ሚትቦሕ

የግዕዝና የጀርመን ሰዋሰው የመዳም ሄርማ

የግዕዝ ሰዋሰው የአባ ተክለ ማርያም ስምሐራያ

የአማርኛ ቋንቋ ግራማቲክ የፕሮፌሶር ጉይዲ

የአገው ቋንቋ ግራማቲክ የፕሮፌሶር ኮንቲሮሲኒ

የቅማንት ቋንቋ ግራማቲክ ኮንቲሮሲኒ

የግራሚ ቋንቋ ግራማቲክ ኮንቲሮሲኒ

ክብረ ነገሥት ቢዞልድ የጻፈው ታትሟል በጀርመን

ወደ ክርስቶስ የሚያደርስ ከአለቃ ዳንኤል

የአቡነ ጴጥሮስ ታሪክ ከተክለ ብርሃን

የኢትዮጵያ ሕገ መንግሥት

ሥነ ሥርዓትና ሕግጋት ከአማኑኔል አብርሃም

አማርኛና እንግሊዝኛ ከአማኑኤል አብርሃም

መጽሐፈ ጸሎት ከቄስ ባድማ

ትዳር በጤና

የአምስቱ ዓመት መከራ

ከአዋሽ እስከ ሱዳን ጠረፍ ከአዛዥ ሙሉ ሰው ምትኩ

የኢየሩሳሌምና የቅዱሳት ቦታዎች ታሪክ ከጳውሎስ ማን አምኖ

ቅን ምክር ለቅን ሰው

መስሐፈ ጫወታ ከአለቃ ዘነብ

የአፄ ቴዎድሮስ ታሪክ ከአለቃ ወልደ ማርያም ዘምሁይ

የኢትዮጵያና የመስኮብ ቤተ ክርስቲያን ታሪክ ከጉይዲ

የምሳሌና የግጥም ዘፈን በአማርኛ ከጉንዲይ

መርሐ ዕውር አማርኛና ግዕዝ ከአለቃ ክፍሌ ጉይዲ አሳትሞታል

የጐንደርን ሊቃዋንት ቅኔ ከግዕዝ ወደ ኢታልያ የተተረጐመ

ፍትሐ ነገሥት ግዕዝንና ዓረብን ወደ ኢጣልያ የተረጐመ ጉይዲ

ስንክሣር በግዕዝና በፈረንሳዊ ጉይዲ ያሳተመው

ስለ እንስሳት አገልግሎት ከአቶ ያሬድ ገብረ ሚካኤል

ከአቶ ወልደ ጊዮርጊስ ወልደ ዮሐንስ የተጻፉ።

ብልጽግና በግብርና

የወልድ ልጅ ኩራት ስለ ሀገር መሞት

ሙያ በልጅ

ጀግና ሰው ተጋዳይ

ጌራ መንግሥት

ክብረ መንግሥት

ታሪክና ሥራ

ታሪክ ያለው አይሞትም

አምኃ ፍቅር ወሰላም

የዓለም ጠባይ

\*\*\*\*\*\*\*\*\*

|  |  |  |
| --- | --- | --- |
| ቍጥር | ማውጫ | ገጽ |
| ፩ | ስለ ግዕዝ ቋንቋ ታሪክ | ፱ |
| ፪ | የብሉይ መምህራን ታሪክና ቍጥር | ፲፩ |
| ፫ | ትውልድ | ፲፪ |
| ፬ | የሐዲስ መምህራን ታሪክና ቍጥር | ፲፫ |
| ፭ | ስለ ቅዱስ ያሬድና ስለ መምህራን አጭር ታሪ | ፲፭ |
| ፮ | ስለ ቅኔ ታሪክ | ፲፯ |
| ፯ | የዱሮ ዘመን ቅኔ በጉንዳጉንዲ የተገኘ | ፳፩ |
| ፰ | በኢትዮጵያ የወንጌል እምነት | ፳፪ |
| ፱ | ስለ እምነትና ስለ መጻሕፍት ግጥም (ቅኔ) | ፳፮ |
| ፲ | ስለ ቅኔና ስለ ዜማ ግጥም (ቅኔ) | ፳፰ |
| ፲፩ | ስለ ፍቅር መንፈሳዊ ንግግር | ፴ |
| ፲፪ | ስለ ፍቅር ግጥም (ቅኔ) | ፴፪ |
| ፲፫ | ስለ ጾም ነገር | ፴፭ |
| ፲፬ | ስለ ጾም ነገር የቅኔ ግጥም | ፴፱ |
| ፲፭ | ስለ ትምህርትና ስለ ሃይማኖት | ፵፫ |
| ፲፮ | ስለ ትምህርት መዝሙር (ቅኔ) | ፵፬ |
| ፲፯ | ስለ ስካር ልማድ | ፵፮ |
| ፲፰ | ስለ ስንፍና መብልህ እንደ ስንቅሕ | ፵፯ |
| ፲፱ | ትምህርትና ስለሚጠሉ ሰዎች | ፵፰ |
| ፳ | ስለ ጥንታውያን መጽሐፍት ቍጥር | ፶፮ |
| ፳፩ | በኢትዮጵያ የሚገኙ መጻሕፍት ቍጥር | ፶፱ |
| ፳፪ | የመጻሕፍተ ሐዲሳት ቍጥር | ፷፩ |
| ፳፫ | የሊቃውንት መጻሕፍት | ፷፪ |
| ፳፬ | በየጊዜው የተነሱ ሊቃውንት ድርሰቶች | ፷፬ |
| ፳፭ | የድርሳናት ቍጥር | ፷፯ |

|  |  |  |
| --- | --- | --- |
| ፳፮ | ስለ ቅዱዳን ስለ ጻድቃን ገድል | ፸፪ |
| ፳፯ | ግርማዊ ቀዳማዊ ኃይለ ሥላሴ ያሳተሟቸው መጻሕፍት | ፹፩ |
| ፳፰ | መጻሕፍተ ብሉያትና ሐዲሳት በሙሉ | ፹፩ |
| ፳፱ | ካህናተ ኦሪት የሚጸልዩበት ፈላስያን | ፹፬ |
| ፴ | የታሪክ መጻሕፍት | ፹፰ |
| ፴፩ | ከብላቴን ጌታ ኅሩይ መጻ. | ፹፰ |
| ፴፪ | ከአቶ ከበደ ሚካኤል | ፹፱ |
| ፴፫ | ከብላታ መርስዔ ኃዘ | ፹፱ |
| ፴፬ | ከአለቃ ተክለ ጻድቅ | ፺ |
| ፴፭ | ከአለቃ ኪዳነ ወልድ ክፍሌ | ፺ |
| ፴፮ | ከተወልደ ብርሃን | ፺፩ |
| ፴፯ | ዳግም ከብላቴን ጌታ ኅሩይ | ፺፪ |
| ፴፰ | ከአቶ ወልደ ጊዮርጊስ ወልደ ዮሐንስ | ፺፬ |